
CAPITOLUL1 



Măria Martinez s-a sculat încet de pe scaun şi s-a apropiat de mine: 

- Te faci că nu înţelegi despre ce este vorba? 

Am privit-o pe sub sprâncene: era o femeie care-şi arăta cei 50 de ani pe care-i 
avea. Uşor încărunţită, cu cearcăne şi riduri destul de evidente, solidă - se putea spune 
chiar grasă - scundă. 

Era îmbrăcată legal, cu o sari cenuşie, lungă până la pământ. în picioare purta 
sandale de sfoară. 

- Cred că Chany o să fie de acord cu părerea mea, i-am răspuns. Rămâne doar 
să-i povestesc... 

- Te faci că nu pricepi ? E atât de clar că tu vei putea rezolva mult mai bine ca 
mine... Sau ca o altă femeie... şi nu cumva să-i spui ceva lui Chany... 

- Uite că mi se mai întâmplă şi mie să nu pricep câte ceva! şi dacă o să afle 
Chany, o să aibă o surpriză... Mamă, mamă!... înţelege că eu trebuie să respect Legea. 
Vreau şi trebuie s-o respect. 

- Nu fi prost să-i spui lui Chany ceva... O să se supere şi Horwath, a spus Măria 
Martinez luând un stromac din castronul de plastix aflat pe măsuţa de lângă mine. 

Măria Martinez s-a mai foit în jurul meu, a mai înfulecat un stromac, a mormăit 
printre dinţi o înjurătură şi s-a îndreptat spre usă: 

- O să se supere şi Horwath, a repetat strecurându-se pe lângă mormanul de 
lucruri azvârlite pe jos. O să am grijă să afle că nu vrei să mă ajuţi... 

A apăsat clanţa şi s-a făcut nevăzută în spatele panoului din plastix. Paşii i s-au 
mai auzit câteva secunde pe hol, apoi... 

Linişte. 

Mi-am întins picioarele până la crăpătura cea mare din duşumea şi m-am 
proptit în poziţie de aşteptare. Mi-ar fi fost simplu să iau cuţitul de sub saltea şi să-i 
comunic că m-am săturat de ele, de bulinele astea cu gust de peşte stricat "Stromac 
pentru stomac", de toţi şi de toate, de ea, de Horwath, de Chany... 

Ce prostii puteam să gândesc! 

Mi-am făcut stea în cerul gurii, cu limba: "Iartă-mă Chany că am gândit rău 
despre tine!" 

...Să-i fac un cep în burta umflată, apoi să plec... 



Unde?... Unde? 

Poate în Europa?... Sau în Africa? 

Mai erau câteva zile până când începea anul în care voi avea acces în Sectorul 
Galben. 

Iza, sora mea, trecuse cu bine testul în urmă cu doi ani, dar ea, ca reprezentantă 
a sexului privilegiat, avea la dispoziţie cinci zile în Sector, faţă de mine, numai una. 

Am apucat cu vârful degetelor hârtia de orez pe care o lăsasem lângă castronul 
cu stromac şi am recitit cele câteva rânduri scrise cu un cropix roşu: 

" Semi-omule, acest act îţi dă dreptul la intrarea pe teritoriul oamenilor. Ai 
dreptul să petreci o zi pe an în Sectorul Galben, cu condiţia ca în restul anului să 
munceşti perfect, să dovedeşti respect total fată de oameni, să execuţi imediat orice 
comandă primită de la un om. în caz contrar, ţi se ridică pe viaţă dreptul de a intra în 
Sectorul Galben. " 

Documentul era semnat "Comisia de atestare a semi-oamenilor" . 

L-am împăturit cu grijă şi l-am azvârlit sub pat. 

M-am lăsat pe spate, pe plastixul zgrumturos al saltelei, am închis ochii şi 
mi-am închipuit că sunt undeva... pe un câmp verde, aşa cum îmi povestea mama cu 
ani în urmă... 

Poveşti aflate de la bunicul ei. 



Intr-o noapte, puţin înainte să împlinesc 9 ani, când mai era încă o săptămână şi 
terminam Casa Zero, mama s-a aşezat lângă mine, m-a mângâiat pe cap şi mi-a spus: 

-" Eşti mare, Alee... Peste câteva zile vei trece în Casa Unu. Eu nu voi mai 
putea să te văd cel puţin 4 ani... Dacă voi mai trăi până atunci. Să ţii minte că eu te 
iubesc la fel cum iubesc oamenii, dar să nu spui niciodată, nimănui, cuvintele astea. 
Poate doar copilului tău, dacă vei primi aprobarea să ai... şi dacă vei putea să stai 
lângă el... Oricum, ţine minte că şi tu poţi fi om, ca toţi ceilalţi oameni. Poate că vei 
ajunge să trăieşti clipa când şi femeile albe vor fi recunoscute ca egale celor galbene, 
poate chiar şi cele negre să primească măcar statut de semi-oameni. şi atunci bărbaţii 
noştri vor obţine, poate, unele drepturi, asa cum a fost înainte..." 

-"înainte de...?" 

Mama a tăcut şi am văzut-o cu lacrimi în ochi. 

A fost prima dată când mi-am dat seama că şi o femeie, chiar de semi-oameni, 
poate avea sentimente. Credeam că numai bărbat, sexul slab, puteau plânge... 



La Casa Unu m-au selecţionat imediat pentru învăţătură, deoarece am răspuns 
bine la toate testele pe creier. 

Hen, cel mai bun prieten al meu, de fapt singurul, a fost selecţionat pentru 
grupa de sex; era mult mai voinic ca mine, înalt, dar la testele aritmetice nu obţinuse 
nici măcar 100 de puncte. Eu - şi asta m-a surprins de-a binelea - realizasem 11250 
puncte, mult peste media băieţilor semi-oameni. 

Seara, în puţinele ocazii când era planificată lumina electrică, răsfoiam revista 
care reprezenta averea mea cea mai de preţ, o revistă făcută din hârtie subţire, cam 
şifonată şi îngălbenită la margini, cu imaginile colorate destul de şterse şi textul scris 
cu litere negre. 

înţelegeam aproape toate cuvintele, dar mi-era foarte greu să cred că ceea ce 
scria putea fi real: se spunea de egalitate între bărbat şi femeie, de egalitate între 
oameni şi semi-oameni... Chiar aveam impresia că pe pământ existau mai mulţi 
semi-oameni de rasă albă decât oameni galbeni, iar sclavii negri apăreau în poze 
printre semi-oameni şi oameni, ca şi cum nimeni nu era deranjat că stau împreună, de 
multe ori chiar atingându-se unii cu alţii. 

Un alt fapt care mă mirase foarte mult şi care de atunci nu-mi dădea pace, era 
senzaţia că cei importanţi erau bărbaţii, majoritatea femeilor apărând doar ca 
însoţitoare, ori pentru a-şi arăta îmbrăcămintea sau corpul. 

Chiar şi limba în care era scrisă mi se părea mult mai apropiată de anglică, cea 
învăţată în copilărie, faţă de limba în care vorbeau oamenii şi în care ne fuseseră 
predate lecţiile la Casa Zero. 

Cu o săptămână înainte să fiu testat, aflasem de la Silv că mi se va face un 
control în lucrurile personale, ca de altfel tuturor celor pentru care existau intenţii de 
utilizare specializată. Am ascuns revista în colectorul de resturi, sub placa de plastix. 
După câteva zile nu mai era acolo. Nici acum nu am aflat dacă a găsit-o vreo femeie 
semi-om sau o supraveghetoare om. 

Reuşita de la test m-a catapultat într-o categorie râvnită de mulţi semi-oameni, 
aceea de secondant. Aveam dreptul să stau mai aproape de oameni şi, când aceştia 
doreau, să-i şi ating fizic: suprema satisfacţie a celor din care făceam parte. 

Mi-am băgat mâna sub pernă şi am strâns în palmă mânerul de lemn al 
cuţitului. Prin minte au început să mi se perinde amintiri din perioada când, la Casa 
Zero, învăţasem să mă joc cu ceilalţi băieţi de-a cusutul hainelor, de-a îngrijitul 
copilului abia adus de la incubator în rezervaţie, de-a preparatul mâncărilor... 

Parcă un fior mi-a străbătut fibrele şi m-am apucat să tai aerul în jurul meu, cu 
o poftă nebună să-1 înfig într-un masiv şobolan de crescătorie, pe care să-1 transform 
în strecurătoare de nisip, să-i simt sângele scurg ându-i- se în pulsaţii pe mâinile mele... 

Mi-am impus să-mi scot din minte chestiile astea şi să mă gândesc la lucruri 
mai plăcute, la rezolvarea unei ecuaţii de gradul trei cu funcţii trigonometrice. 

Emisiunea din difuzorul aflat deasupra uşii s-a întrerupt brusc: 

- Alee Sand să vină la Casa Doi! 



M-am ridicat imediat şi mi-am aranjat salopeta cenuşie. Mi-am pus gluga 
obligatorie şi mănuşile, apoi am trântit uşa. 

Cele doua etaje ale blocului le-am străbătut în câteva secunde şi am ieşit în 
stradă. 

Nu era multă lume. In faţa mea mergeau aplecate trei femei îmbrăcate în sariuri 
negre, deci erau sclave. Mi-ar fi plăcut să le dau vreun ordin, doar aşa, de chestie, ca 
să-mi demonstrez că am statut valabil de semi-om, dar nu aveam timp, aşa că am 
trecut repede printre ele, forţându-le să se lipească brusc de un zid. Am străbătut în 
viteză cele câteva străzi care mă despărţeau de sediul local al Casei Doi şi m-am oprit 
în faţa porţii. 

"NUMAI PENTRU SEMI- OAMENI AVIZAŢI" 

Era prima oară când intram în Casa Doi, dar ştiam cum se procedează din 
relatările fetelor care fuseseră chemate aici. Mi-am aşezat palma deasupra orificiului 
pătrat aflat în dreapta şi am apăsat uşor: cu un fâsâit abia auzit, poarta cenuşie s-a tras 
într-o parte şi am pătruns în interiorul clădirii. 

- La subsol, camera 2, s-a auzit lângă mine o voce de femeie. 

Am salutat regulamentar, fără să mă întorc pentru a vedea cine a vorbit; ştiam 
că este o paznică galbenă. Am coborât cele câteva trepte spre stânga şi am înaintat pe 
culoarul luminat cu felinare. In dreptul unei uşi am văzut scris numărul căutat. M-am 
oprit şi am apăsat uşor cu palma dreaptă pe dreptunghiul mat. 

După câteva clipe s-a auzit un semnal şi uşa a glisat într-o parte, lăsându-mă să 
intru în camera de interviu. Nu exista altă mobilă în afară de un fotoliu scund, acoperit 
cu un material cenuşiu, destul de uzat. Avea pe braţe câte două coliere metalice, iar în 
partea superioară un fel de cască: "Pălăria Adevărului". 

M-am aşezat, am introdus mâinile în colierele de pe mânere şi capul în 
interiorul căştii. Am simţit cum mişcă şi se reglează la dimensiunile mele, chiar 
strângându-mă puţin, dar fără să mă deranjeze. 

O moleşeală plăcută mi-a cuprins tot corpul, după care nu am mai ştiut nimic... 



Când m-am trezit, colierele erau lărgite şi casca ridicată. 

- La camera 17 ! s-a auzit o voce dintr-un difuzor aflat undeva, în lateral. 
M-am ridicat şi, după ce am străbătut câteva culoare, am găsit camera 

respectivă. 

Era tapetată cu nişte figuri geometrice curbe, pe fond albastru, iar în mijloc se 
găseau o masă şi două fotolii. M-am aşezat pe unul din acestea şi am aşteptat 
regulamentar. 

- Cine este Măria Martinez? m-a întrebat o voce de femeie. 

Am privit-o cum se apropia cu paşi mărunţi, până s-a aşezat pe fotoliul din fata 
mea. 

Ieşise parcă din zid. Era îmbrăcată într-un sari galben strâns pe talie cu o bandă 



împletită din fire de mai multe culori, cu părul negru strâns în coc, în creştetul capului. 
Era o galbenă. In ochii căprui îi citeam o indiferenţă deloc disimulată. 

- Este o femeie semi-om. Are număr de cod... nu i l-am reţinut. M-a vizitat 
astăzi şi mi-a cerut să lucrez şi pentru Grupa S-O-l 18, din care face parte. 

- Ce să lucrezi? 

- Calcule matematice... Grafice de producţie, desene plane şi spaţiale pentru 
salopete, şi alte haine ... Mă rog, matematică... 

- Ai un coeficient Pascal foarte bun, chiar exagerat de bun, a spus femeia. Stai 
mai slab la psiho-perceptie... De ce ai refuzat? 

- Nu am refuzat, pur şi simplu i-am spus că nu pot face faţă la toate îndatoririle: 
zece ore la Grupa M-13 şi apoi la cealaltă grupă... Nu cred că aş fi rezistat onorabil. 

- Iţi dai seama că nu ai respectat ordinul unei femei? ştii că eşti obligat să 
execuţi toate dispoziţiile. Ar fi trebuit să raportezi lui Horwath, şefa grupei tale. 

- N-am avut timp! Aş fi făcut-o mâine dimineaţă. 

- La scanarea gândurilor, pe care ţi-am făcut-o acum câteva minute, nu am găsit 
nici o idee contrară Legii, aşa că... discuţia despre acest subiect este închisă. 

Am înclinat capul, în semn de mulţumire. 

- Diagrama ta psihică, a continuat femeia galbenă, mă face să te propun pentru 
o şedinţă test la Centrul K. 

Am rămas împietrit: cine nu auzise vorbindu-se de Centrul K ? 
Acolo erau promovate numai femei semi-oameni cu calităţi şi capacităţi 
deosebite. 



Rareori, unele din ele se reîntorceau în zona din care plecaseră, dar nu- şi mai 
aminteau mare lucru din ce făcuseră în Centru. Tot ce le rămăsese în memorie erau 
mesele îmbelşugate, fără pastile de stromac, pe care le primiseră periodic. Nu puteau 
identifica, însă, ce anume feluri de mâncare le fuseseră date. Nici nu erau în stare să 
povestească ce făcuseră acolo, unde şi ce lucraseră. 

Uitaseră tot, chiar şi gândurile. Nici măcar nu erau în stare să identifice locul în 
care se găsea Centrul K, ştiind doar că este în zona exclusivă a galbenelor. 

De când se năşteau extrem de puţini copii de sex masculin, femeile ajunseseră 
să reprezinte cam 95 % din populaţie. Bărbaţii oricărei rase erau selecţionaţi cu grijă, 
cei mai mulţi pentru reproducţie şi foarte puţini, printre care şi eu, pentru diverse 
munci uşoare. 

Centrul K! 

Ce şansă formidabilă să scap de monotonie, de rutina zilnică, de calcule şi de... 
Stromac... 

- Zâmbeşti, mi-a spus femeia foarte serioasă. Crezi că asta înseamnă vreo 
avansare? Te înşeli. Viaţa ta va continua pe aceleaşi coordonate. Nu vei şti niciodată 



ce se va întâmpla cu tine... Degeaba te bucuri. 

- Nici nu-mi închipuiam altceva, am răspuns. Doar că. 

- Doar că? 

- Este totuşi o schimbare, ceva nou. Mă gândesc ... 



- N-ai voie să gândeşti! 

- Iertaţi-mă, nu m-am exprimat corect. Vroiam să spun că rutina zilnică va fi 
perturbată de... 

- Da, bine... Pierdem timpul. Treci la camera 21, etajul 2. 

M-am ridicat, m-am înclinat regulamentar şi am ieşit din încăpere. După ce 
m-am plictisit căutând liftul, m-am decis să o iau pe scări. 

Camera respectivă avea uşa într-o nişă, în partea stângă. Am intrat. Singura 
mobilă era un fotoliu prevăzut cu, normal, coliere şi cască. M-am aşezat. 

Fără să-mi dau seama cum, în faţa mea a apărut un perete cenuşiu. După câteva 
secunde culoarea a început să se absoarbă, rămânând un disc de un alb strălucitor. 

Timp de câteva minute s-au perindat în această oglindă-ecran, nu ştiu de fapt ce 
era, diferite imagini statice sau mobile. Toate prezentau femei şi bărbaţi de 
semi-oameni şi sclavi, fără îmbrăcăminte, în diverse poziţii, unele mai curioase decât 
altele. Se îmbrăţişau, se sărutau, apoi, aşezaţi unul peste altul, se mişcau ritmic. In 
sfârşit, a revenit culoarea cenuşie a ecranului gol şi s-a auzit o voce subţire, plăcută: 

- Instinct sexual corespunzător, sub rangul maxim admis de cinci procente. 
Subiectul să meargă la camera 10. 

M-am ridicat, am coborât un etaj şi am deschis uşa camerei cu numărul 
respectiv. 

După ce-am păşit prin cadru, uşa s-a închis în spatele meu, lăsându-mă într-o 
beznă totală. Am mişcat mâinile în jurul meu, dar, aşa cum îmi închipuisem, nu am 
dat de nici un obiect. Era mai precaut să stau pe loc. 

Aşteptarea a durat; o perioadă mi-am numărat pulsul, pe post de cronometru, 
apoi am pierdut şirul, m-am încurcat. 

Mă odihneam când pe un picior, când pe celălalt. O clipă am simţit podeaua 
tremurând, mişcându-se în sus şi în jos, o vibraţie fină dar deranjantă. Apoi s-a oprit. 
In faţă a apărut o geană de lumină care a crescut în intensitate. Se vedea cadrul unui 
dreptunghi, dar lumina nu difuza în lateral, restul rămânând în bezna de mai înainte. 

In sfârşit, s-a auzit o voce foarte subţire: 

- Treci prin poarta de lumină, a spus în dialectul galben. 



CAPITOLUL2 



Până la intrarea în Casa Zero, aşa cum încă se mai proceda pe vremea aceea, 
locuisem într-un apartament dintr-un bloc exterior, împreună cu mama şi bunica. 

Cele câteva crăpături rămase din timpul Exploziei erau periodic astupate cu 
diverse materiale: pietre de diferite mărimi, cârpe, hârtii vechi. Deasupra lipeam fâşii 
de carton tăiate din cutiile în care primeam săptămânal raţiile de stromac, acele sfere 
de aproximativ doi centimetri diametru, făcute din concentrat de peşte, alge, plancton 
şi încă alte câteva componente, mâncarea cea mai obişnuită a semi-oamenilor. 

Uneori, în special sâmbăta, mama aducea de la fabrica de salopete, unde lucra, 
o cutie plină cu făină gri. O răsturna cu grijă pe un platou de lemn şi, adăugând putină 
apă pusă de o parte din raţia zilnică, frământa un aluat care era apoi copt pe reşoul 
electric din coltul camerei, cu mare grijă să nu depăşim cota de energie electrică 
alocată. Primeam fiecare câte o bucată din pâinea care rezulta, drămuindu-ne-o în 
porţii pentru toată săptămâna următoare. 

Câteodată, în timp ce camera se umplea de mirosul plăcut al aluatului încins, 
bunica îmi povestea istorii fantastice despre înaintaşii noştri: 

- Când eram de vârsta ta, lumea arăta altfel decât astăzi. Casele de locuit şi 
spatiile de producţie erau toate sub pământ, iar dacă trebuia să mergem în altă parte, 
aveam nevoie de aprobarea Consiliului, nu doar de viza supraveghetoarei şefe. 
Mi-aduc aminte, atunci când am fost în vizită la mama, într-un oraş din nord, am fost 
îmbarcată, împreună cu alte zece femei semi-om, într-un vagon închis ermetic. Abia 
se reparaseră unele căi ferate. Tot timpul cât a durat călătoria, aproape trei zile, am 
stat într-un semi-întuneric străpuns greu de razele slabe ale unui bec electric atârnat în 
tavan. Eram atât de speriate să nu intre de afară aer ucigător, încât atunci când coltul 
unei şipci s-a mişcat din loc datorită zdruncinăturilor, am sărit trei-patru femei să 
astupăm gaura. Am avut timp să văd mai bine imaginea dezolantă de afară: un deşert 
cenuşiu, neîntrerupt, până la orizont, de nici o formă de viată. Acesta era solul 
Americii sau ce mai rămăsese din el. 

- Ce înseamnă America? am întrebat. 

- America, a răspuns după câteva clipe bunica, era o câmpie verde, din care 
răsăreau, ici-colo, pâlcuri de copaci, numite păduri. în câmpii erau oraşe, unde 
oamenii ieşeau pe străzi sub cerul liber. Soarele îşi arunca razele în timpul zilei şi nu 
murea nimeni din cauza asta, iar noaptea, mii de stele şi luna creau o feerie. Pe 
vremea aceea existau foarte mulţi bărbaţi pe pământ, aproape la fel de mulţi ca 
femeile. Nu o să-ti vină să crezi, dar ei, bărbaţii, conduceau aproape toate treburile 
societăţii. Mai mult, pe pământul Americii nu se făcea nici o deosebire între galbeni, 
semi-oameni albi şi sclavii negri. Toţi erau egali atât în drepturi, cât şi în obligaţii. 
Existau chiar şi familii formate din oameni de culoare diferită. Copiii erau liberi să se 
joace pe străzi şi prin parcuri, nişte locuri pline de iarbă şi verdeaţă, aflate chiar între 
blocurile de locuit. America era tara cea mai puternică, cea mai bogată şi cea mai 
frumoasă de pe fata pământului. Asta până la Explozie... 

- Cum a fost? Povesteşte-mi, bunico... 



- Ti-am mai spus şi ai promis că nu o să vorbeşti cu nimeni... ştii că nu e voie să 
amintim nimic de... Război, se numea pe vremuri... 

- Iti promit! Ai văzut că mă tin de cuvânt. 

Bunica şi-a şters o lacrimă cu dosul palmei şi a rămas cu ochii aţintiţi în gol. 
M-a mângâiat uşor pe cap, aranjându-mi firele rare şi scurte. Părul des era apanajul 
femeilor. 

- Dumnezeu s-a supărat pe oameni şi i-a părăsit... 

- Cine a fost Dumnezeu? 

Bunica a făcut nişte mişcări cu mâna dreaptă la frunte şi umeri, aşa cum o mai 
văzusem câteodată, mai ales când era supărată. 

- Dumnezeu era... şi eu cred că încă mai este, cel ce a făcut lumea, oamenii... 
După chipul şi asemănarea Lui... Dar să nu vorbeşti de El... Galbenele spun că lumea 
a făcut-o Galbena de Aur. 

- Dumnezeu era galben? 

- Dumnezeu era precum cel ce credea în El: galben pentru galbeni, alb pentru 
albi, negru pentru negri... Apoi oamenii s-au răzvrătit împotriva Lui. Nu mai aveau 
nimic sfânt, nici o constrângere morală nu mai acţiona. Totul era sex, droguri, luptă 
continuă şi , de multe ori imorală, pentru câştiguri materiale, egoism atroce... şi... El 
i-a părăsit. Atunci a început Războiul. Cei mai mulţi bărbaţi au plecat peste apa cea 
mare care se găseşte undeva, spre răsărit. Dar peste puţin timp a venit Explozia şi au 
dispărut trei sferturi din oameni... 

- Dar semi-oamenii? 

- Ti-am spus că toţi erau egali pe vremea aceea. Pe urmă albii şi negri care mai 
rămăseseră în viată au început să decadă, ajungând ca animalele, în căutare numai de 
hrană şi... Atunci au venit de peste marea apă dinspre apus mulţi oameni galbeni şi 
ne-au înrobit. Pe ei, Explozia îi afectase mai puţin... Culoarea pielii a devenit 
prioritară în definirea statutului social al fiinţei. 

- Tu ai văzut toate astea? 

- Eu, a răspuns bunica, am venit pe lume la câţiva ani după Explozie. Bunicul 
meu - tata murise în timpul Exploziei - m-a învăţat să scriu şi să citesc în limba 
anglică, căci pe vremea aceea nu se înfiinţase Casa Zero. încă se mai găseau cărţi şi 
reviste scrise şi cu desene şi poze în ele, dar marea lor majoritate ne-a fost luată de 
galbene, odată cu invazia lor, nu peste mult timp. Se spune că le-au distrus, pentru ca 
noi să nu mai putem avea o cultură proprie, să nu mai gândim în felul nostru, ci să 
luăm totul de la ele: învăţătura, limba, obiceiurile. Cei câţiva bărbaţi care cunoşteau 
câte una sau mai multe meseri au fost luaţi dintre noi şi puşi să lucreze pentru galbene. 
Nu i-am mai văzut niciodată. Ceilalţi, care rămăseseră într-un număr foarte mic, au 
fost păstraţi şi ocrotiţi de galbene pentru a asigura reproducerea. După un timp, am 
început să ieşim din locuinţele subterane şi să reparăm câteva din casele rămase la 
suprafaţă, nedistruse complet. Unele dintre noi plecau din ce în ce mai departe ca să 
găsească locuri în care pământul mai putea fi lucrat. Deja începuseră să scadă 



rezervele de plante comestibile, animalele erau din ce în ce mai puţine, iar păsările 
erau foarte greu de prins. Dar majoritatea mureau din cauza unei boli necunoscute 
care exista în aerul liber. Totuşi, datorită galbenelor a început să fie mai uşor: noi 
munceam ce ne cereau ele, primind în schimb raţii de mâncare. La una din sărbătorile 
Galbenei de Aur ne-au comunicat că unele din noi, cele mai sănătoase, aveam voie să 
cerem mutarea într-o zonă mai caldă, spre sud. M-am înscris şi eu. După ce am venit 
aici, mi s-a aprobat să am un copil. Mi-am ales un bărbat de la Centrul de împerecheri 
şi am stat cu el aproape trei săptămână... Ce frumos a fost... Aşa s-a născut mama ta. 

Bunica a tăcut. Mama, care tocmai îmi dregea capişonul, fără de care era 
periculos să stai mult timp afară, şi-a şters o lacrimă şi a spus încet: 

- Nici eu nu voi uita niciodată acele zile petrecute cu tatăl lui Iza, sora ta şi apoi 
cu tatăl tău, când am primit aprobarea să am copii, şi încă de doua ori... Ar fi bine 
pentru tine să fii selecţionat pentru împerechere... 

-De ce? 

- Pentru că astfel vei avea drept la mâncare mai bună, îngrijire medicală, 
exerciţii fizice coordonate... 

- şi dacă nu mă aleg? 

- Asta este în funcţie de testele de la sfârşitul Casei Zero. Altfel, s-ar putea să 
treci la Casa Unu pentru îngrijirea copiilor, confecţionarea de haine, matematică, artă 
sau ce-o mai fi... Dar, fiind foarte putini băieţi, o să fiţi atent selecţionaţi şi protejaţi. 

- De ce suntem atât de putini? 

- După Explozie, o perioadă de câţiva ani s-au născut numai fete. Nu ştiu care a 
fost cauza, dar aşa s-a întâmplat. Apoi au început să vină pe lume şi băieţi, dar în 
proporţie foarte mică. Asta este valabil şi la oamenii galbeni, nu numai la 
semi-oameni şi sclavi... 

Mi-am amintit când am văzut prima dată o femeie galbenă: eram în Casa Zero 
o grupă de cinci băieţi , din care eu eram cel mai scund. Când a intrat galbena, 
educatoarea noastră, o femeie semi-om brunetă, micuţă şi sveltă, a poruncit, luând ea 
însăşi poziţia regulamentară, cu mâinile încrucişate pe piept şi capul aplecat: 

- Salutaţi! 

Ne-am ridicat în picioare şi am luat într-o clipă aceeaşi poziţie. 

- Repaos ! a spus printre buze galbena. 

Părea de aceeaşi vârstă cu mama. Era îmbrăcată cu un sari violet, ceea ce 
însemna că are atribuţii deosebite. Părul negru, acoperit în parte de un capişon roşu, îi 
cădea pe spate, legat într-o coadă subţire şi lungă, până aproape de brâu. Ţinea în 
mâna stângă un sul de hârtie de orez, iar la gât îi atârna pe un lanţ auriu, o mică 
sculptură reprezentând-o pe Galbena de Aur, acea zeiţă atotputernică care îi salvase de 
la dispariţie pe galbeni şi le dăduse conducerea lumii. 

S-a oprit în fata noastră şi ne-a privit intens, încercând, parcă, să intre în mintea 
noastră. Ne-a strigat pe fiecare pe nume. 

Am luat automat poziţia de drepţi şi am privit-o în ochii negri, răi. O clipă am 



simţit că îmi cercetează toate gândurile, chiar şi cele pe care nu le avusesem încă. Toţi 
ceilalţi băieţi au căzut în genunchi, cu fruntea aplecată aproape de podea şi palmele 
întinse în fată. 

Privirea galbenei mi-a provocat o greutate pe umeri şi în creştetul capului, 
aproape să mă încovoaie. Am reuşit să nu mă mişc. Pereţii cenuşii ai camerei în care 
ne aflam mă striveau, iar mesele şi scaunele din jurul meu încercau să mi se suie în 
creştet. 

- Ăsta merge cu mine, i-a spus galbena educatoarei. 

Am urmat-o aproape mecanic, până într-o sală în care nu mai intrasem până 
atunci, aflată la subsol. Pereţii aveau o culoare bleau, foarte palidă şi câteva crăpături 
abia vizibile, dar care mi-au rămas întipărite în minte din momentul în care le-am 
văzut. Puteai crede că este un desen special făcut pentru a-ti atrage atenţia. In mijloc 
se afla un aparat pe care nu-1 mai văzusem niciodată: deasupra unui fotoliu căptuşit cu 
un material de culoare închisă atârna ceva strălucitor, ca o pălărie de circa un metru în 
diametru, având câteva beculete de diverse culori, care pâlpâiau. în partea stângă era 
un ecran verde, ce emitea o lumină vagă. Nişte manete, întrerupătoare, roti şi 
indicatoare, erau vizibile în mijlocul peretelui din partea dreaptă. Galbena s-a apropiat 
şi a apăsat pe un buton verde, a tras de două sau trei manete şi mi-a făcut semn să mă 
aşez în fotoliu. Este ultima mişcare pe care mi-o mai aduc aminte că am făcut-o, 
apoi... 

De-a doua zi am fost trecut la grupa specială de matematică şi nu am mai avut 
voie să merg în zona W-2, unde locuisem până atunci. Nu le-am mai văzut niciodată 
pe bunica, pe mama şi pe Iza. 



CAPITOLUL3 

Sao Pag, o femeie galbenă foarte tânără, cam de vârsta mea, s-a aplecat 
deasupra patului în care mă găseam şi mi-a strecurat printre buze o pipetă cu un lichid 
incolor, amar. 

■A, 

- înghite tot, a spus ea foarte serioasă. 

Nu-mi aminteam cum ajunsesem în această cameră cu pereţii de un alb mat, 
fără nici o fereastră. Sus, în mijlocul tavanului, un tub electric îşi arunca razele 
anemice deasupra unui pat simplu, unde, acoperit cu un pled galben, stăteam întins eu. 

După ce se recomandase, Sao Pag începuse să toarne în mine tot felul de 
lichide, să mă frece pe creştetul capului cu o substanţă verzulie şi să îmi injecteze în 
vena de la mâna stângă tot felul de substanţe. 

Când am văzut-o că se ridică de pe marginea patului şi, apucând cu amândouă 
mâinile tava pe care erau medicamentele, se îndreaptă spre uşă, am oftat încet. 

- Nu te speria, a spus înainte să iasă, mă întorc imediat. 

Locul în care eram semăna cu o cameră de spital, asa cum îmi fusese descrisă 



de diverşi semi-oameni, dar ştiam că spitalele se găsesc numai în Sectoarele Galbene, 
iar eu nu aveam încă dreptul să intru acolo. Am tras concluzia că nu sunt la spital, ci 
în altă parte. 

In liniştea perfectă care mă înconjura, am auzit, deodată, un zgomot scurt, 
neidentificabil. 

Era ca un tic-tac de ceasornic, dar neregulat, urmat din când în când, aleator, de 
o lovitură mai puternică, seacă. A durat tot timpul celor câteva minute în care a lipsit 
Sao Pag. Nu puteam să-mi dau seama din ce direcţie se aude. 

Am încercat să ridic mâna dreaptă în intenţia de a-mi astupa urechea, pentru a 
determina direcţia sunetului, dar mişcarea mi-a fost oprită de un colier prins de 
încheietură. N-am putut să întorc capul pentru a vedea despre ce este vorba: alt colier 
mi-1 ţinea nemişcat. Am încercat să schimb poziţia picioarelor, pe rând, dar şi ele erau 
blocate. 

Uşa s-a deschis. 

- Peste câteva minute va trebui să dormi... Bea asta, a spus Sao Pag ducându-mi 
la gură o fiolă cu un lichid verzui. 

O însoţea o femeie trecută de 40 de ani, cu fata plină de riduri. De sub boneta 
cenuşie i se vedea părul rar, încărunţit. S-a uitat cu atenţie în ochii mei şi apoi i s-a 
adresat lui Sao Pag: 

- înainte să-1 adoarmi fă-i o injecţie cu CH-8 şi... Pe urmă, SV-4, trei prize la 
fiecare oră, câte un flacon. înainte de schimbarea turei, îi faci o pulsie cu AW-2. 

Un fior m-a fulgerat prin tot corpul. Eram bolnav? 

- Dar... De ce?... Sunt bolnav de ceva? 

- N-ai voie să pui întrebări. Vei urma întocmai instrucţiunile lui Sao. Mâine 
după amiază, i s-a adresat infirmierei, căci asta trebuia să fie, mi-1 aduci la control. 

S-a aplecat deasupra mea şi în ochii negri i-am observat o sclipire... Ceva care 
m-a cutremurat: parcă se uita la un animal supus condamnării la moarte. Instantaneu 
mi s-a făcut frică şi am simţit cum inima începe să-mi galopeze. Ce aveau cu mine? 
Ce boală îmi identificaseră? Nu mă simţisem deloc rău... Oare la teste îmi 
descoperiseră ceva de care nu ştiam? Sau gândurile îmi răbufniseră la suprafaţă 
tocmai când eram cuplat la aparate? 

APARAT!- Am simţit că mă înfior: eram cuplat şi acum la un aparat, iar eu 
gândeam ce nu trebuie! 

Am închis ochii în clipa când femeia s-a întors cu spatele şi s-a îndreptat spre 
uşă. 

Mi-am impus: VID ! Reuşisem să-mi educ creierul ca, la această comandă, 
să-mi dispară, practic, orice gând. Aveam senzaţia că mă scufund, sau mă înalt, 
într-un tunel negru, o groapă fără dimensiuni, fără timp şi fără substanţă... Doar când 
am simţit împunsătura acului în antebraţul stâng, am revenit instantaneu la realitate. 

Sao Pag îmi cuplase aparatul de perfuzie şi un lichid incolor picura dintr-un 
flacon destul de mare. 



Câteva secunde am fost atent la presiunea uşoară a cercului metalic: pe frunte, 
la tâmpla stângă, în ceafă, şi la tâmpla dreaptă... Reuşisem şi altădată să blochez 
sesizoarele mintale în timpul testelor, controlându-mi creierul pentru a nu emite decât 
gânduri comforme cu Legea. 

Această distracţie o încercasem prima dată atunci când, în Casa Unu, ne fusese 
testată reacţia la imagini cu semi-oameni goi: cu toate ca femeia care apăruse pe ecran 
era de o frumuseţe desăvârşită, reuşisem să blochez fluxul şi parca "înghitisem" 
excitarea puternică ce mă cuprinsese. Din această cauză, am fost obligat ulterior să mă 
"blochez" de câte ori eram în fata unei femei frumoase. 

Doar Moma, sclava care mă vizita săptămânal în "cuşca" mea, putea depune 
mărturie despre puterile sexuale ce le aveam. 

Venea noaptea, ascunzându-se pe lângă zidurile caselor dărăpănate, deoarece 
sclavii nu aveau voie să circule decât între anumite ore, numai ziua. îşi arunca gluga şi 
salopeta, căzând în genunchi în fata mea, sărutându-mă până o apucam de subsuori şi 
o ridicam în picioare. Ii apăsam capul de umărul meu, în timp ce mă mângâia uşor. Pe 
urmă... In patul tare... Dacă ar fi rămas însărcinata, ar fi fost exilată în Exo... şi eu la 
fel. Adică am fi fost condamnaţi la moarte... Dar mă asigurase că ştie cum să se 
ferească. 

Pulsul mi se normalizase. Am întredeschis ochii şi am privit fiola atârnată 
deasupra mea: mai era puţin lichid. Cât timp trecuse? Nici nu-mi dădusem seama... 

Mi-am controlat mintal organele principale: inima, plămânii, ficatul, rinichii, 
testiculele, muşchii şi oasele, încercând să stabilesc asupra cărui organ acţionează 
lichidul din fiolă. Nu am simţit nimic deosebit. 

Sao Pag se aşezase pe un scăunel şi privea undeva, pe deasupra mea, spre 
perete. Avea pupilele mărite, nemişcate. Cred că făcea "repaos mintal", asa cum 
practică galbenii, cu toate că nu luase poziţia corespunzătoare a corpului, cu picioarele 
încolăcite şi palmele sprijinite pe genunchi, cu fata în sus. 

Era o femeie de înălţime mică, ca mai toate galbenele, slăbuţă, cu părul negru 
strâns în coc sub un plastix cenuşiu, de aceeaşi nuanţă cu sariul. Deasupra sânului 
stâng - cred că îi avea mici şi tepoşi - era agăţat un contor alb de radiaţii, fapt ce 
dovedea că iese câte odată în aer liber. 

Bătrâna care fusese înainte în cameră avea contor roşu, deci stătea un timp 
apreciabil în afara construcţiilor protejate. Noi, semi-oamenii, nu aveam nici un fel de 
contor, dar eram anual controlaţi, spre deosebire de sclavi, de care nu-i păsa nimănui. 
De aceea în rândul sclavelor era un procent de dispariţii destul de mare. Azi o vedeai 
şi mâine nu- şi mai amintea nimeni de ea. 

■A, 

In momentul când s-a scurs ultima picătură de lichid, Sao Pag a tresărit, s-a 
ridicat şi mi-a scos acul din venă. Am simţit că-mi lipeşte un plasture şi am auzit-o 
trăgând stativul lângă perete. 

Nu m-am mişcat cât timp a mai stat în cameră. I-am urmărit activitatea cu ochii 
întredeschişi, după sunete, sau chiar după mişcarea aerului pe epiderma mea. şi-a 



pregătit instrumentele de pulsie şi a ieşit din cameră, închizând încet uşa. 
O clipă mi s-a părut că a mai rămas cineva lângă mine. Doar o clipă. 
Am adormit? 



M-au trezit nişte şoapte: 

- Pregăteşte-1! Peste zece minute mi-1 aduci jos, am auzit vocea bătrânei care 
mă consultase mai devreme. 

- Mi-ar trebui o ajutoare, a spus Sao Pag. 

- N-am! 

Paşii bătrânei s-au îndreptat spre uşă. Sao Pag a înclinat cumva tăblia patului, 
până aproape de verticală. Corpul mi-era prins în coliere. A tras de o pârghie şi patul 
s-a fracturat în trei părţi, devenind un fel de fotoliu. 

A adus de undeva un mecanism cu roti, pe care 1-a băgat sub mine. S-a auzit un 
declic şi Sao Pag a început să împingă tot ansamblul, devenit un cărucior. 

Am ieşit pe culoar şi a luat-o la dreapta. Nici nu a vorbit, nici nu m-a privit. 
Cînd s-a deschis uşa liftului, a băgat căruciorul înăuntru şi a apăsat un buton din 
partea inferioară a panoului. După o scurtă zdruncinătură, liftul a început să coboare 
cu uşoare trepidaţii. 

Camera în care m-a introdus era zugrăvită într-un alb strălucitor, iar pe jos, 
dalele gri erau şlefuite ca oglinda. A tras căruciorul în stânga, lângă un piedestal de 
marmură. Deasupra era ataşată o maşinărie, o combinaţie între o "cască de vise" şi un 
"cititor de gânduri". 

Sao Pag m-a ridicat în braţe fără nici un efort vizibil şi m-a întins pe masă, 
potrivindu-mi mâinile, picioarele şi gâtul în dreptul colierelor. De unde atâta putere în 
fătuca asta? 

Chiar deasupra mea, o farfurie opacă, cu un diametru de circa un metru, a 
început să coboare încet, fără zgomot. 

Undeva, spre stânga, Sao Pag a făcut nişte zgomote, de parcă ar fi lovit ceva şi 
apoi a venit lângă mine. 

Am simţit în antebraţul drept o înţepătură. 

Altă injecţie. Ce aveam? Ce aveau cu mine? 



M-am trezit în pat. Nu ştiam cât timp trecuse... 

De ce albastru ? 

M-a copleşit senzaţia că plutesc. Parcă nu mai aveam greutate. 

Am ridicat puţin capul, atât cât mi-a permis colierul şi mi-am văzut, prin 



cearşaf, degetele picioarelor. Le-am mişcat. 

Le-am mai mişcat o dată... 

Parcă au trecut minute, ore, până să le văd coborându-se încet, sub cearşaf. 

Saliva o simţeam sărată. Am înghiţit de câteva ori. 

Vertijul mi-a plesnit instantaneu creierul. Undeva, sus de tot, în beznă totală... 

în coşul pieptului mi-a năvălit, ca un ciocan de strivit gunoaie, o senzaţie de 
sufocare din ce în ce mai puternică. Nu vedeam, nu auzeam, nu mai aveam nici o 
legătură cu lumea exterioară, eram un atom pierdut în imensitatea universului. 

Timpul se oprise, ori se derula în alte dimensiuni. 

O explozie de culori m-a aruncat într-o direcţie nedefinită, apoi în alta şi am 
simţit prin toţi porii corpului o excitaţie, de parcă cineva îmi freca pielea cu o sută de 
perii din sârmă. 

Pluteam. 

După un interval nedefinit am revenit în real. 

Eram singur în cameră şi nu mai simţeam nici un colier. 

O lumină difuză, odihnitoare, îmi dovedea că în timpul... 

Oare dormisem şi visasem? In cameră fuseseră aduse încă câteva aparate, pe 
care nu le mai văzusem niciodată. Atenţia mi-a fost atrasă de o teavă mică, aflat pe un 
suport rotund, chiar lângă capul meu. 

Deasupra mesei pe care eram întins era un aparat cilindric, care avea în partea 
anterioară ceva ca un ochi. Din când în când, în interiorul acestui orificiu se vedea o 
străfulgerare. Parcă fără să vreau, privirea mi s-au fixat în acest punct. 

Din nou... Senzaţia de plutire... 

- Hei! Tu! 

M-a readus la realitate o strângere puternică pe antebraţul drept. Am deschis 
ochii şi am privit-o pe Sao Pag. Avea o mină foarte serioasă. 

- Trezeşte-te ! 

- Sunt treaz, am spus încet. 

- Trezeşte-te bine, a spus Sao Pag şi, deodată, o palmă puternică mi-a 
zdruncinat maxilarul. 

- Nu mai da, sunt treaz. 

- De ce să nu dau ? Pot să te bat cât vreau... 

- Sunt treaz. Pot să mă şi ridic, dacă îmi dai voie. 

- Eşti nebun ? Nu ai voie să te dai jos... 
Am tăcut şi am privit-o fără jenă. 

- Ce te uiţi aşa ? m-a întrebat. 

- Eşti frumoasă. Eşti una din galbenele cele mai frumoase pe care le-am văzut, 
am spus încet. 

- Nu-ti permit să- mi vorbeşti aşa, semi-omule! Taci din gură. Dacă mai zici un 
cuvânt, te pedepsesc. 

începând cu vârful degetelor de la picioare şi de la mâini, am simţit nişte 



furnicături, mai întâi uşoare, apoi din ce în ce mai puternice. 

Am privit din nou în sus, la ochiul opac al aparatului, încercând să observ 
luminiţele anterioare. 

Sao Pag s-a depărtat spre perete şi s-a auzit un huruit. Am privit cu coada 
ochiului: trăgea spre mine un alt aparat, format din câteva pârghii, stative şi balonaşe 
pline cu nişte lichide colorate. 

- Nesimtitule! mi-a spus cu ură Sao Pag. Te-ai pregătit de moarte? Lasă că vezi 
tu, când te-o lua la experienţă doamna Mio... 

- Ce experienţă? am întrebat încet. 

- O să vezi, a continuat Sao Pag, ciupindu-mă tare de obraz. Asta pentru că eşti 
obraznic şi vorbeşti fără să ceri voie. 

- Mă laşi să-ti mai pun o întrebare? 

- Zi! 

Sao Pag mi-a înfipt un ac în venă şi a potrivit ritmul picăturilor. 

- Sunt bolnav de ceva? 

- Pe dracu! Eşti sănătos tun, mai sănătos ca mine, poate. 

- Atunci ce mi se întâmplă? 

Sao Pag m-a privit, cu o sclipire în ochi: 

- Nimic care să te intereseze. Eşti semi-om şi aşa o să rămâi pentru totdeauna. 
Nu te mai mişca, că rupi acul. 

Mi-am oprit uşoara tremurătură a mâinii. Era mai mult un spasm, o vibraţie 
inconştientă. 

- Pot să beau putină apă? am cerut. 

- După câte lichide am băgat în tine, cum de-ti mai este sete? 

- Nu mi-e sete, am o amăreală în gura. 

■A, 

- Inghite-ti saliva şi nu mai cere nimic. Tot n-o să-ti dau decât ce mi s-a spus... 

- Doamna Mio este medic? 

- E şi medic şi fizician şi... Iar vorbeşti neîntrebat, semi-omule? Nu am voie 
să-ti spun toate astea, aşa că nu mă mai întreba. 

- Iartă-mă, nu am vrut să te supăr. 

- Norocul tău că nu eşti pocit ca majoritatea semi-oamenilor, că altfel nu mai 
stăteam de vorbă cu tine. Câţi ani ai? 

- Pe 30 decembrie, peste două zile, am să împlinesc 18 ani. 
Sao Pag m-a privit surprinsă şi a spus: 

- Când se spune că semi-oamenii sunt proşti... Nici măcar nu ştii în ce zi ne 
aflăm? Suntem pe 16 ianuarie. 

Furtuna s-a dezlănţuit în mintea mea la aceste cuvinte. Ce mi se întâmplase în 
ultimele două săptămâni? Doar nu dormisem atât? 

Sao Pag a terminat de potrivit aparatele şi a ieşit pe uşa aflată într-o latură pe 
care nu o vedeam, în spatele capului meu. 

Trăisem - oare trăisem? nişte zile de inconştientă... 



Când eram în Casa Zero am fost pedepsit cu trei zile de recluziune deoarece nu 
observasem o galbenă şi ieşisem pe uşă în fata ei. Atunci, în fundătura de la subsol 
unde am fost închis, timpul îşi pierduse valoarea. Mi s-a părut că trecuseră mult mai 
multe zile, orele şi minutele se dilataseră necontrolat. La terminarea pedepsei slăbisem 
câteva kilograme şi abia mă puteam tine pe picioare. Suferisem încă câteva săptămâni, 
raţiile de stromac nefiind suficiente. In multe nopţi avusesem halucinaţii, vise urâte... 
A fost un coşmar prelungit. 

Aveam deja optsprezece ani... 

Puteam să intru în Sectorul Galben. 

Poate că eram chiar în Sectorul Galben. Puteam să fiu într-un spital, în casa 
unei galbene sau... Nu mai ştiam ce să cred. 



CAPITOLUL 4 

- Pompează încă putină soluţie, am auzit o voce răguşită. 

O uşoară arsură s-a făcut simţită pe pielea antebraţului drept şi un val de 
căldură mi-a străbătut corpul. 

Am încercat să deschid ochii, dar ceva nu îmi dădea voie să ridic pleoapele. Tot 
capul îmi era ţinut nemişcat. Aceeaşi situaţie se vădea la braţe şi la picioare. 

- Potriveşte generatorul exact în punctul stabilit de doamna Mio şi spune-mi 
când eşti gata, ca să-i dau drumul, a continuat aceeaşi voce. 

- Cred că acum e bine, a spus Sao Pag. 

- Mai verifică încă o dată. 

- E bine. 

- Sao, nu te juca. O abatere de o zecime de milimetru poate să dea peste cap 
totul... 

- E bine. 

- Vezi că-i dau drumul... 

Aşteptam să se întâmple ceva. Aşteptam... Nu am simţit nimic. 

- L-am pornit. 

- Măresc puterea? 

- Vezi să nu depăşească dunga roşie pe aparatul din stânga. 

- E chiar înainte de ea. 

- Tine-o aşa. 

Câteva secunde a fost linişte, apoi am auzit ceva, ca o bufnitură şi o exclamaţie 
a lui Sao Pag: 

- A căzut cablul!... A crescut brusc peste linie! 

- Opreşte!... Opreşte! 

O săgeată mi-a străbătut creierul atât de repede, că nici nu am avut timp să 



sufăr, smulgându-mi un geamăt întârziat. 

- Ce s-a întâmplat? 

- Nu ştiu, a răspuns Sao Pag. Indicatorul a sărit peste linia roşie imediat după ce 
s-a desfăcut colierul ăsta mic. Eu nu ma-m atins de nici un buton... 

- Cât arăta cronometrai? 

- Două minute treizeci şi opt... 

- Ah ! Mai erau câteva secunde... Ce s-o fi întâmplat? 

- O chemăm pe doamna Mio? 

- Aşa ar trebui, a spus vocea răguşită şi am auzit paşi depărtându-se. 

N-am mai încercat să mă mişc, ştiam că este inutil. Nu aveam nici o senzaţie 
deosebită, nici sete, nici foame. Oare de când nu mai mâncasem nimic? Nici măcar 
apă nu mai băusem de nu ştiu când. 

Ce aveau cu mine? Ce-mi făceau? Ce boală aveam? Unde eram? 

Sentimentul de panică a apărat brusc şi mi-a inoculat în tot corpul o stare de 
nesiguranţă, de parcă nu-mi mai aparţineam. La un moment dat am simţit că încep să 
plutesc, că nu mai am greutate. 

Parcă mă extrăgeam din corp şi mă ridicam uşor în aer. Bezna care mă 
înconjura a început să se spargă şi m-am văzut, din ce în ce mai clar, aşezat pe o masă 
de piatră, gol, cu tot felul de fire şi aparate cuplate pe cap, mâini şi torace. O mulţime 
de coliere. M-am liniştit brusc. 

Pluteam deasupra mea şi nu-mi mai simţeam nici un fel de corp fizic. Eram 
ceva, ceva care vedea, gândea, auzea... Dar atât. M-am uitat de jur împrejur să mă 
zăresc în noua ipostază. Nimic. Eram întins pe masă, iar eu, cel care mă priveam, 
practic, nu existam. 

Nimic. Nimic... NIMIC! 

Mă aflam undeva, aproape de tavan, iar dedesubt, Sao Pag se aplecase peste 
corpul meu şi îmi apăsa pielea de sub sânul stâng, privind ecranul unui aparat aflat 
lângă ea. Capul nu mi se vedea, fiind băgat într-o cască din care ieşea un mănunchi de 
fire. Erau legate la diversele aparate ce se găseau înjurai meu. 

Uşa s-a deschis şi a intrat în fugă doamna Mio, urmată de o galbenă solidă. S-a 
repezit şi a luat în fiecare mână nişte obiecte rotunde, cu mânere micuţe. Le-a frecat 
de câteva ori, apoi mi le-a pus pe torace şi am văzut cum un spasm mi-a străbătut 
corpul. Eu n-am simţit nimic. 

Deodată, am sesizat apariţia unei forte care mă depărta de cele ce se aflau sub 
mine. Era o senzaţie de parcă eram supt... Ce bine mă simţeam... Asta da fericire... 

Doamna Mio a pus din nou mâinile pe toracele meu şi forţa şi-a schimbat 
direcţia spre masa pe care eram întins. O durere intensă în tot capul. Am intrat iarăşi 
în beznă. 

Timpul... Ce este timpul? 

Vocea mi-a pătruns în creier clară şi puternică: 

- N-a reuşit. Nu ştiu ce s-a întâmplat, dar n-a reuşit. Cred că am calculat greşit 



coeficientul de absorbţie sau gradul de încărcare al celulelor. 

- Sau electrodul emiţător a fost împlântat greşit. Chiar şi o fracţiune de 
milimetru e de ajuns, am auzit altă voce. 

- Poate ar fi trebuit să încercăm mai întâi pe un sclav şi apoi pe semi-om. 

- Ai văzut reacţiile şobolanilor. Au fost exact cum le prevăzusem. Oricum, nu e 
mare catastrofă distrugerea unui semi-om. Am citit undeva că, pe vremuri, animalele 
folosite la experienţe erau numite cobai. Avem şi noi cobaii noştri... 

- Curios că nu a murit... 

- Mio a intervenit la timp. Dacă mai întârzia câteva secunde, ne-ar fi trebuit 
altcineva pentru experienţă. 

- Crezi că îl mai putem folosi pe ăsta? 

- Dacă tot îl avem aici şi avem aprobare pentru el, poate că o să încercăm încă 
ceva... 

-Ce? 

- Aş vrea să planific o distorsiune de memorie cu el. 

- Când am încercat-o pe sclavul ăla, ai văzut ce s-a întâmplat: a devenit ca un 
nou născut, fără nici o amintire. A uitat chiar să şi vorbească. 

- Atunci a fost chestie de identificare a centrului nervos, ştii că Xa Ma nu 
făcuse punctia în locul unde trebuia. 

- Da, o diferenţa de doi milimetri. Oricui i se putea întâmpla. 

- Dar a anihilat un sclav bun pentru experienţe. Dacă era o sclavă, parcă nu 
mi-ar fi părut rău, dar masculii sunt atât de rari... 

- Ăla nu era bun de multiplicare. 

- Ca şi ăsta. 

- Dar ăsta are coeficientul fantastic de mare pentru un semi-om. 

- Ti-aduci aminte de semi-omul de acum două luni, care a murit în timpul 
experienţei? 

- Da. şi el avea un coeficient bun. 

- Păcat că Mio nu a ajuns la timp pentru a-1 scoate din comă. 

- Uite că a reuşit acum. Cât crezi că o să mai fie în starea asta? 

- Ştiu eu? 

- Am văzut pe electroencefalogramă că au crescut unele intensităţi, în timp ce 
altele au scăzut foarte mult. 

- Ritmul cardiac este bun. 

- Da. Am să-i spun lui Mio să-1 decupleze progresiv, să vedem reacţia. 

- Mi se pare cam lentă asistenta Sao Pag. Poate c-ar trebui să punem pe cineva 
mai cu experienţă. 

- Lasă, să înveţe şi ea. Oricum, cazul ăsta cred că este fără viitor, nu mai are ce 
strica. 

- Ar trebui să cerem deja, de la comisie, atribuirea altui semi-om. 

- Ai dreptate. Să pregătim actele pentru comisia de joia viitoare. 



Cele două femei s-au depărtat şi am auzit o uşă trântită. 

încet, milimetru cu milimetru, am deschis ochii: eram în camera unde mă 
trezisem atunci când trecusem prin poarta de lumină. 

Totul părea neschimbat, cu excepţia unui ecran aflat lângă capul patului: era de 
culoare verde şi pe el se desenau, în ritmul unui sunet ascuţit, nişte linii mai mici şi 
mai mari. Nişte sinusoide, frânte, aiurite. 

Eram acoperit până la piept cu o pătură galbenă, iar braţele lăsate descoperite, 
le aveam întinse pe lângă corp. în afară de o fâşie de cauciuc strânsă pe antebraţul 
stâng şi o pastilă lipită de piele, nu mai exista nici un alt aparat cuplat. 

Nu-mi era nici cald, nici frig, iar aerul era uscat. Simţeam o senzaţie neplăcută 
în fundul nasului. Mi-era sete. Pe măsuţa aflată cam la un metru de pat, am văzut un 
pahar cu un lichid incolor. Părea să fie apă. 

Am întins mâna dreaptă: mai îmi trebuiau douăzeci de centimetri ca să ajung la 
el. Trebuia să mă răsucesc, dar mă deranja tensiometrul de pe braţ. L-am desfăcut 
destul de uşor şi m-am dat jos din pat. 

Eram gol. 

Am mirosit lichidul din pahar şi l-am gustat cu vârful limbii: apă. Cu o plăcere 
deosebită, am dat conţinutul peste cap şi m-am întors în pat, prinzându-mi la loc 
tensiometrul. 

Voi mai ieşi vreodată de aici? 

Şi dacă voi ieşi, am să mai fiu bun de ceva? Oare ce-mi făcuseră? Ceva care nu 
reuşise... 

Ce urma să mi se întâmple în viitor? Dar, mai aveam viitor? 

Mă foloseau la experienţe... Care experienţe? De ce tocmai eu? 

întrebări, întrebări fără un răspuns imediat. 

Mi-am făcut un control mintal al întregului corp, dar n-am găsit nimic deosebit, 
îmi dispăruse amăreala din fundul gâtului şi senzaţia de uscăciune din nas. Parcă unii 
muşchi erau slăbiţi, dar nu cine ştie ce. Asta, poate, din cauza nemişcării. 

Nu mă deranja ideea de moarte. Văzusem multe cadavre până acum şi eram 
obişnuit cu imaginea lor. Este adevărat că trecerea în cealaltă dimensiune mă speria 
puţin, dar nu aveam mare lucru de pierdut în această existentă efemeră, încât să-mi 
pară rău. Eram un animal cu ceva inteligentă, oricum, mai multă ca a animalelor şi 
sclavelor, dar nu reprezentam cine ştie ce valoare, aşa cum erau galbenele. 

Niciodată nu-mi făcusem idei despre modul în care aveam să-mi petrec restul 
vieţii. Era bine că respiram, că aveam ce mânca, iar atunci când mi se acorda 
posibilitatea să citesc o carte adevărată, aveam impresia că este tot ce puteam cere mai 
mult de la viată. 

îmi plăceau, îndeosebi, cărţile cu subiecte istorice. Se refereau la anii grei 
parcurşi de galbeni pentru a reuşi organizarea unei societăţi moderne, spre triumful 
inteligentei creatoare. Evocând marile realizări ale epocii contemporane, cărţile 
aruncau, totuşi, o perdea de negură asupra anilor dinaintea colonizării teritoriului 



Amera. 

Erau unele mici contradicţii cu cele aflate când eram mic de la bunica şi mama. 
Poate ele nu ştiau prea bine, sau uitaseră adevărul. 

Până spre anul 2000, aici trăiau nişte triburi de semi-oameni, care aveau drept 
ocupaţie principală producerea de obiecte inutile, foarte puţine din ele legate de hrana 
zilnică. 

Sclavi existau şi înainte, dar se ocupau mai mult de muzică şi dans. 

Nenorocirea a venit atunci când un semi-om a construit o maşină care elimina 
rapid din viată mari cantităţi de semi-oameni şi sclavi. De aceea galbenii au fost 
nevoiţi să-i pedepsească pe semi-oameni şi să-i determine prin forţă să-şi recunoască 
inferioritatea, aliniindu-se regulilor multimilenare ale existentei pe întreaga planetă. 

Legile Galbenei de Aur au devenit universale şi a fost bine pentru toată lumea: 
sclavii au fost absolviţi de obligaţia de a gândi, iar semi-oamenii au primit acele 
sarcini care li se potriveau cel mai bine organismului lor neevoluat. 

Aflasem că, undeva în lume, mai existau triburi care aveau caracteristici 
formate din combinarea sclavilor cu semi-oamenii, dar erau puţine la număr şi 
neelocvente pe plan social. De altfel, galbenii aveau un program strict de exterminare 
a celor care nu corespundeau fizic şi psihic noilor cerinţe, program pe care-1 aplicau 
încă de la naşterea copilului. 

Un fâsâit mi-a atras atenţia spre peretele din dreapta. 

CAPITOLUL5 



Tic-tacul unui ceasornic spărgea liniştea în semiobscuritatea camerei. în nări mi 
se insinua un uşor miros de arsură. Am privit în jurul meu şi am încercat să identific 

sursa, dar nu am găsit-o. 
M-am ridicat din pat şi am răsucit butonul aflat lângă uşă. Becul din mijlocul 
tavanului a început să arunce o lumină palidă, mult mai slabă decât cea cu care mă 

obişnuisem în clădirea galbenelor. 
Dar eram la mine acasă. 
Difuzorul de deasupra uşii a început să emită obişnuitele cântece de slavă. Deci 

era dimineaţă. 
Sosisem aseară, puţin înainte de stingere. 
Drumul de la Casa Doi îl făcusem în grabă, stresat de pâcla care se lăsase peste 
oraş: era acea ceată plină de molecule radioactive care, din când în când, ne amintea 
că nu este bine să circuli în aer liber fără glugă şi mănuşi. 
De fapt, în acele situaţii nu era bine să circuli deloc, 
îmi scosesem salopeta, mănuşile, gluga şi sandalele şi le aruncasem în 
curătitorul de la intrarea blocului. Am urcat scările până la camera mea şi am intrat. 
Pătura de pe pat era dată la o parte. Parcă nu o lăsasem aşa şi nici dulapul nu-1 



uitasem cu uşita deschisă. Un strat gros de praf se aşternuse pe masă şi pe lucrurile 

aruncate ici, colo. 
M-am trântit pe pat aşa cum eram, gol şi am adormit imediat. 
Oare cât timp dormisem? 
Am dat puţin la o parte draperia groasă şi am privit prin geamul semi-opac: 
afară era ceva lumină. Mi-am pus pe mine un şort tăiat dintr-o salopetă uzată şi am 
bătut la uşa Coreliei, aflată pe acelaşi culoar. 
S-a auzit un foşnet şi câteva zgomote surde, după care uşa s-a deschis şi în prag 
a apărut Corelia, cu ochii împăienjeniţi de somn: 
- Alee! Ce faci? Unde ai fost atâtea zile? 
- La Casa Doi... Câte zile spui că am lipsit? 
- Peste o lună... Dar tu nu ştii? Hai înăuntru să bem nişte apă împreună. 
Am intrat şi m-am tolănit pe fotoliul enorm, mobila cea mai de preţ a Coreliei, 
chiar dacă avea un mâner rupt şi îmbrăcămintea tăiată în unele locuri, lăsând să se 
vadă ce mai rămăsese din umplutura interioară. 
Corelia şi-a aruncat pe ea un sari cenuşiu şi a adus din dulap două pahare din 
plastix, pe care le-a umplut cu apă dintr-o butelie din plastix transparent. S-a aşezat pe 
marginea patului strâmt aflat lângă perete şi m-a privit cu interes: 

- Acum spune, unde ai fost? 

- Ti-am spus: la Casa Doi. 

- Dar de ce ai stat atâta timp? 

■A, 

- întâi m-au testat şi pe urmă se pare că am fost... bolnav de ceva... 

- Ce boală? Ce-ai avut? 

- Nimic. Eu mă simţeam bine tot timpul, dar mi-au făcut un fel de tratament... 

Nu ştiu nici eu pentru ce boală... 

- Dar la Casa Doi nu au şi spital... Au doar laboratoare. 

- In orice caz, eu acolo am intrat şi tot de acolo am ieşit, pe aceeaşi poartă. Dar 
mie mi s-a părut că am stat doar câteva zile şi tu vorbeşti de o lună... 

- Ai văzut uraganul care a trecut acum două săptămâni? 

- Nu ştiu nimic de el... 

- Da... A fost un uragan de cea mai mare frumuseţe. A dărâmat câteva clădiri în 
partea de vest a oraşului, a stricat pasarela mică de lângă zidul Sectorului Galben şi a 

omorât-o pe Nay Tynn. 
Nay Tynn, una din cele mai feroce supraveghetoare galbenă din cartierul 
semi-oamenilor... Alata pe care nu o putea suferi Măria Martinez. 

- Cum a murit? 

- I-a căzut un perete în cap. Un perete întreg, pe la mijlocul străzii numărul 5. 

- Pe unde locuieşte Măria Martinez? 
- Da, cam pe acolo. 

- Horvath ce părere a avut? 

- Ea n-a spus nimic, doar a ajutat să o scoatem pe Nay Tynn dintre cărămizi şi 



bucăţi de beton. 
- Şi Martinez a fost? 
- Măria Martinez este cea care a găsit-o pe Nay Tynn şi care a alertat Biroul de 
supraveghetoare din oraş, imediat după uragan. 
Deci, în loc de Chany, a fost Nay Tynn. Până la urmă, o să dăm de dracu\.. 

După ce am mai băut o gură de apă, m-am lăsat pe spate cu ochii închişi. 
Am simtit-o pe Corelia cum se apropie şi se apleacă peste mine. Dacă ne-ar fi 

prins supraveghetoarele... 
După zece minute m-am întors în camera mea şi am început să fac un pic de 

curăţenie. 
Eram singurul bărbat din grupă, restul fiind semi-oameni femei. 
Clădirea în care se găsea sediul grupei era la mai puţin de un kilometru distantă 
de blocul în care locuiam, aşa că am ajuns destul de repede. In momentul în care am 
deschis uşa şi am intrat, cele şase femei şi-au desprins ochii din caiete şi mi-au 
zâmbit. Horwath s-a ridicat de pe scaun şi a venit spre mine. M-a prins cu ambele 
mâini de umeri, m-a privit în ochi şi mi-a spus: 
- Bine ai venit înapoi, Alee. Unde ai fost? 
I-am povestit în câteva cuvinte ce făcusem - sau ce mi se făcuse, după care 
m-am aşezat la locul meu şi mi-am scos caietul de calcule din sertar. 

Horwath mi-a pus în fată câteva coli de hârtie: 
- Asta e treaba ta în zilele următoare. Caută să termini cât mai repede, avem 

multă treabă. 
Mi-am aruncat ochii pe o temă de lucru: erau calcule simple, doar câteva 
necesitau atenţie mai mare. Nişte ecuaţii mi-au atras atenţia fără să vreau. Mi s-a părut 
că ştiu pe loc rezolvarea, fără să mai fac calculele respective. Am luat cropixul, am 
efectuat toate calculele ca la carte. Dădea exact cât ştiusem de la început. 
Ştiusem! Ştiusem exact ce valoare se va obţine! 
M-am prostit de-a binelea! 
Am luat o altă temă, am privit-o şi am scris cu cropixul rezultatul care îmi 
apăruse în minte pe un colt de pagină. Am luat apoi traseul de calcul normal şi, după o 
jumătate de oră, scriam rezultatul. Acelaşi cu cel pe care îl ştiusem fără să calculez. 
Am repetat sistemul de lucru pentru toate cele cinci teme şi, de fiecare dată, 
stabileam rezultatul prin calcule, exact atât cât SIMŢISEM că o să obţin, 
întâmplare? Nu se putea să fie o simplă întâmplare de atâtea ori la rând. 
M-am ridicat şi am pus teancul de coli în fata lui Horwath. 
- Ai terminat aşa de repede? 
- Da, erau calcule simple. Mai aveţi şi altceva sau pot să plec? 
- Unde să pleci? Ai lipsit atâtea zile şi ai şi obosit? a întrebat Horwath, 
uitându-se la mine pe sub sprâncenele groase. O să îti dau şi altele... Aşteaptă puţin, să 

termin radicalul ăsta. 
Am privit distrat pe hârtia ce o avea în fată şi am ştiut că o să obţină 35.334. Au 



trecut câteva secunde până a oftat uşurată şi a subliniat rezultatul: 35.324. 

- S-ar putea să fie o greşeală la cifra zecilor, am spus fără să-mi dau seama că o 

pot supăra, deoarece mă bag în vorbă fără să cer voie. 
- Greşeală? Eu nu greşesc! şi un bărbat... 

- Ia mai verifică încă o dată, a intervenit Alia râzând, şi dacă nu a avut dreptate 
să te corecteze, ai motiv să-1 pedepseşti pe nesexualul ăsta. Ce dracu, am avut şi noi 

baftă să lucrăm împreună cu un singur bărbat... şi ăsta să fie nesexuat... 

Horwath a verificat rapid calculul şi a pălit. A mai verificat o dată, a lăsat 

cropixul pe masă şi m-a privit: 

- Cum ai ştiut că am greşit? Doar tu nu fâcuseşi calculul ăsta! 

- Nu ştiu, am răspuns. Pur şi simplu am intuit că e greşit. 

Următoarea jumătate de oră, ea şi Alia m-au forţat să fac calcule mintale. 



Cine m-a pus să fac pe deşteptul? Acum exista riscul să mă utilizeze doar pe 
mine pe post de calculator, iar celelalte să se odihnească toată ziua. 
Trebuia să dau răspunsuri corecte doar la exerciţiile foarte simple. Pe măsură ce 
mi se părea că abuzează de răbdarea mea, am început să răspund voit greşite cam la 

toate întrebările, până m-au lăsat în pace. 

- Nu crezi că ar trebui să spunem cuiva despre felul în care calculează Alee? a 

întrebat Alia. 

- Nu încă, a răspuns Horwath. întâi să ne convingem noi că este ceva deosebit. 
Mâine, a continuat Horwath întorcându-se spre mine, o să mai facem câteva testări, să 

vedem cum calculezi direct în minte. Să fii odihnit. Acum du-te acasă şi culcă-te. 
Am salutat femeile cu o plecăciune regulamentară şi am ieşit. 
Aerul mi se părea destul de curat, aşa că nu mi-am ridicat gluga şi nu mi-am 

pus mănuşile. 

In dreptul unui bloc în ruină, nelocuit, m-a trecut o senzaţie de neapărată 

necesitate. M-am uitat împrejur: nu se vedea nimeni. Din doi paşi eram în spatele 

peretelui dărăpănat, unde mai intrasem de câteva ori pentru aceleaşi motive. Am păşit 

peste câteva mizerii şi m-am înfundat pe un culoar urât mirositor. 

Undeva, la dreapta, am auzit un zgomot şi m-am oprit. Linişte. 
Am mers mai departe, până în dreptul unei uşi prin care cred că nu mai 
trecusem niciodată. Am împins-o încet şi am intrat. 
O încăpere la fel de murdară ca celelalte. Am căutat un loc mai curat unde să 

mă uşurez în linişte şi m-am aşezat pe vine. 
Când mi-era lumea mai dragă, am auzit nişte voci care parcă veneau de jos, de 
sub podea. După ce m-am curăţat cum am putut, am aplecat urechea pe ciment şi 
vocile s-au auzit mai bine, dar fără a putea, totuşi, înţelege cuvintele. In coltul din 



stânga al încăperii cimentul era crăpat. M-am târât cu atenţie, să nu fac nici un zgomot 

şi am ascultat din nou. 

Acum am identificat o voce subţire, moale, cu accent de sclavă: 

- Atunci, aşa să rămână. Ne întâlnim peste trei zile. 

Au urmat nişte zgomote uşoare şi s-a făcut linişte. 

Ce putea să fie ? 

De fapt, nu era treaba mea. 



CAPITOLUL6 

Am lăsat raţia de stromac pe masă, în punga de plastix în care o primisem de la 
sediul grupei. 

Iar stromac, numai stromac, mereu stromac. 

Mi-era dor de o mâncare ca la mama acasă, pe timpuri. 

înainte se mai puteau face excese cu mâncare dar, de când un grup de sclave 
fuseseră descoperite cultivând plante comestibile în afara oraşului, se interziseseră 
orice abateri de la Lege, oricât de nesemnificative. 

Singura hrană pe care eram lăsaţi să o consumăm în cantitate mai mare, era apa. 
Aveam în spatele scaunului o butelie cu apă proaspătă, de numai patru zile. O luasem 
de la izvorul unu, a doua zi după ce mă întorsesem de la Casa Doi. 

Trei zile la rând, până azi dimineaţă, Horwath şi Alia mă chinuiseră cu tot felul 
de calcule, pe care mă puneau să le efectuez mintal. Luasem hotărârea ca la cele 
destul de simple să dau răspunsuri corecte, iar la celelalte să dau cifre aiurea. Azi, 
înainte de terminarea programului, Alia concluzionase: 

- E deştept băiatul, dar nu e ceva genial, cum credeai acum trei zile. şi mai e şi 
nesexuat... 

- Da, spusese Horwath, oricum, ştiam că are un coeficient Pascal bun. 
Câteodată pică pe rezultat mai uşor ca noi. 

- Poate de aia a vrut Măria Martinez să i-1 împrumuţi... 

- Rahat! Dacă ieşea cu o pungă de stromac, i l-aş fi împrumutat. Poate i-1 
făceam şi cadou... 

- Egoisto! Cu două pungi... 

- Nesătulo! Uite-te la tine, că ai început să faci fundul cât un butoi de atâta 
mâncare. N-ai nici măcar douăzeci şi cinci de ani şi arăţi de parcă ai putea dărăma un 
bloc cu o lovitură de coapsă... 

- Bine, şefa! Tu hotărăşti, a spus Alia îmbufnată. Dacă află doamna Chany că-ti 
baţi joc de persoanele cu fundul mare, ai încurcat-o. 

- De la cine să afle ? 

Alia i-a aruncat o privire pe sub sprâncene şi s-a aşezat la locul ei. 



Acum, în semi - obscuritatea camerei mele, m-a bufnit râsul, amintindu-mi de 
ultima dată când supraveghetoarea Chany, Doamna Chany, cum îi plăcea să i se 
spună, ne făcuse o vizită. 

Era foarte scundă, lăţimea corpului ei depăşind proporţiile obişnuite. Avea o 
fată rotundă, cu două sau trei rânduri de guşi şi nişte ochi mici, răi, de tăciune. 
Sprâncenele îi lipseau aproape cu desăvârşire, în schimb deasupra buzelor avea o 
grămadă de fire de păr negre, rare, caraghioase. 

De obicei umbla îmbrăcată în portocaliu. 

N-o văzusem niciodată fără capişon. Nici nu ştiam ce culoare de păr are, sau 
dacă are păr. 

Când intrase în cameră, nu observase o şipcă desprinsă la un capăt din podea şi 
se împiedicase de ea, aproape să cadă. Vânătă de furie, o pedepsise pe Horwath să nu 
primească o săptămână porţia de stromac, deoarece nu reparase la timp podeaua. 

Cu toate că galbenele aveau un creier mai evoluat ca al semi-oamenilor, atunci 
când se înfuriau, vorbeau de multe ori greşit limba semi-oamenilor, aşa că, în aceste 
situaţii, ne bălăcăreau în dialectul galben. 

Ţipase apoi la noi că lucrăm prea încet, că nu ne merităm mâncarea pe care o 
primim, că o să ne pedepsească pe toate. 

De fapt chiar ne pedepsise, căci Horwath tot mânca o raţie întreagă de stromac 
zilnic, dar din porţiile noaste. Fusese o săptămână de foamete generală pentru noi şi de 
îmbuibare pentru Horwath. 

Mi-am fixat privirea pe un păianjen care stătea cuminte într-o margine a pânzei 
pe care şi-o tesuse în coltul tavanului. Era mare şi negru, dar nu era comestibil. Mi-am 
pus în gând că, atunci când voi număra până la zece, o să se mişte la dreapta. Era un 
joc pe care îl mai încercasem, dar nu câştigasem decât rareori. 

Când am ajuns cu numărătoarea la nouă, i-am strigat în gând: "Mişcă-te!". 

Am rămas perplex: exact peste o secundă şi-a ridicat un picioruş, apoi altul şi, 
încet, încet, a pornit de-a lungul pânzei abia vizibile spre... DREAPTA. 

întâmplare. Pură întâmplare. Dar am hotărât că merit un stromac peste rând, 
udat din belşug cu toată apa dintr-un pahar. 

Am luat o cârpă, m-am întins şi am strivit păianjenul de perete. Pata 
gălbui-maronie care a rămas întipărită pe tencuială lângă alte două identice, dovedea 
că păianjenii aveau o atracţie deosebită fată de acel colt. 

Pivniţa din casa în ruină... 

Trecuseră trei zile de când auzisem conversaţia şi era termenul când vocile îşi 
dăduseră întâlnire. Merita să merg până acolo? 

Tot nu aveam ce face până la stingere. 

Clădirea mă aştepta exact în locul în care o lăsasem, cu aceleaşi ruine şi cu 



aceleaşi mirosuri. 

Am trecut prin camerele dărăpănate şi am ajuns în locul cu pricina. Mirosul 
greu, de mizerie, era aici şi mai puternic. 

Am curăţat cu mâna praful aşternut pe jos şi mi-am aşezat urechea pe crăpătură. 

Câteva secunde nu am auzit nimic, apoi mi s-a părut că percep un murmur de 
voci. Vorbeau cu accentul sclavelor, mult mai încet ca acum trei zile, încât abia 
puteam înţelege câte un cuvânt disparat. 

Mi-am lipit urechea mai puternic de cimentul rece. Dacă aş fi putut să fiu în 
pivniţă... 

Un fior rece m-a străbătut şi am avut senzaţia că mă prăvălesc în abis. 

Nu am mai ştiut nimic. 

Când mi-am revenit, eram întins pe jos. 

M-am ridicat şi m-am scuturat de praf. Ce avusesem? Parcă leşinasem, la fel ca 
atunci când făcuseră pe mine experienţe la Casa Doi. Era mult mai întuneric decât 
atunci când venisem. Cât timp o fi trecut? Eram total derutat. 

M-am aplecat din nou peste crăpătură, dar aceasta nu era de găsit. Am pipăit cu 
mâinile: nimic. 

Gata, distracţia s-a terminat, hai să ne întoarcem acasă. 

Dar unde era deschizătura prin care intrasem? Am bâjbâit în stânga şi în 
dreapta până am găsit o uşă pe jumătate deschisă, în spatele căreia am văzut nişte 
scări. 

înainte nu fuseseră acolo, deci găsisem o altă ieşire. 

Undeva tot ajungeam. Am urcat treptele cu margini teşite, am făcut câţiva paşi 
printr-un coridor şi m-am pomenit în culoarul mizerabil prin care venisem. Am 
reintrat în cameră şi am văzut foarte surprins crăpătura unde ascultasem cu urechea. 
Oare cum ajunsesem dedesubt ? Să fi căzut prin crăpătura de nici doi milimetri 
lăţime? Asta era imposibil. Aiuram. 



Un zgâriat uşor în uşă mi-a atras atenţia. 

- Cine este? am întrebat somnoros. 

Cred că adormisem, cu toate că mai era până să se dea stingerea. 
Uşa s-a deschis încet şi în cadrul ei a apărut Moma. 
Era o femeie micuţă, slăbuţă, ca aproape toate sclavele şi era îmbrăcată cu 
pelerină neagră. Ochii îi străluceau sub capişonul lăsat peste sprâncene. 
A privit speriată în jur şi a intrat în cameră. 

- Nu m-a văzut nimeni... Sigur. 

- Ce cauţi aici în mijlocul săptămânii? Abia peste trei zile este duminică... 

- Nu ştiam ce e cu tine. Am mai trecut de două ori, dar uşa era blocată. 



- Am lipsit... 

- S-a întâmplat ceva? 
-Nu neapărat... 

- Eşti bine? 

- Cât se poate... 

- Mă laşi să mă apropii? 
Am zâmbit. 

- Hai, vino lângă mine. 

Moma a păşit încet şi s-a aşezat timidă pe marginea saltelei, şi-a lăsat pe spate 
capişonul şi s-a desfăcut la pelerină. Pe dedesubt nu avea nimic, decât pielea de 
abanos şi curbe plăcute la vedere. 

I-am atins cu vârful degetelor unul din sfârcurile excitate şi apoi, i-am prins în 
palmă întregul sân. Era ca de piatră. 

S-a lăsat pe spate şi a închis ochii. Respira sacadat şi mici broboane de sudoare 
îi apăruseră pe marginea frunţii. 

- Mi-ai lipsit, a spus încet. 

Dinţii mici şi foarte albi - avea obiceiul curios de a şi-i freca cu unghiile în 
fiecare zi, îi erau încadraţi de buzele aprinse, care cereau sărutări... 

Multe sărutări şi... 

După ce ne-am liniştit, a rămas cu capul pe pieptul meu. Ii simţeam respiraţia 
fierbinte înfiorându-mi pielea şi am mângâiat-o încet pe păr. 

- Eşti un semi-om bun, a spus abia auzit. Nu m-ai lovit niciodată. Eşti atât de 
bun... 

- Cât timp eşti ascultătoare, nu am de ce să te lovesc. De fapt, dacă stau bine şi 
mă gândesc, nu cred că am lovit vreodată o sclavă. 

- Ştii? ... Acum câteva zile, o femeie semi-om m-a bătut rău... 

- De ce? 

- N-am observat-o şi am atins-o cu pelerina... 

- Lasă, că trece. De fapt nu am văzut nici o urmă pe pielea ta. 

- Ştii că m-am spălat? Se vede? 

Sigur că se vedea şi se simţea. Nu mirosea aproape deloc, spre deosebire de 
toate celelalte sclave. 

- De unde ai luat atâta apă? 

- Am să-ti arăt şi tie. Este un loc cu un isvoraş mic, dar cu apă curată. 

- In oraş? 

- Da, în subsolul unei clădiri vechi. Apa iese dintr-o teavă care atârnă în tavan. 

- Să mă duci şi pe mine să văd. 

- Când doreşti. 

- Acum. 



Mai era puţin până la lăsarea întunericului. Moma mergea cu paşi mici, repezi 
şi capul plecat. Eu o urmam pe trotuarul de vis-a- vis. 

N-am întâlnit multe trecătoare. Era aproape de stingere şi mai toate se 
retrăseseră în case. 

Moma a depăşit câteva clădiri dărăpănate. După ce a aruncat în spate o privire 
fugară, ca să vadă dacă o mai urmez, a intrat printre două ziduri cu betonul sfâşiat de 
crăpături. 

Am urmat-o după câteva secunde. Nu ne văzuse nimeni. 

La câţiva metri de la stradă, zidul din stânga avea o porţiune lipsă, în dreptul 
căreia Moma se oprise. Mi-a făcut semn să merg mai repede şi a dispărut în spatele 
betonului înnegrit. 

Deasupra mea, printre pereţii în cea mai mare parte distruşi, se vedea o pâclă 
puţin roşiatică datorită reflexelor soarelui aflat spre asfinţit. 

Blocurile lângă care ne aflam nu păreau a fi locuite nici de sclavi, nici de 
semi-oameni. Din cauza abandonării, erau într-o stare deplorabilă. Păreau să fi avut 
peste patru etaje în timpurile bune, dar acum nu se mai ridicau deasupra nivelului 
trotuarului decât unul sau două caturi dărăpănate. 

Puţin mai departe, pe partea cealaltă a străzii, era o ruină ceva mai înaltă, cu 
unul din pereţii laterali rămas ca prin minune în picioare pînă pe la etajul trei. 

- Hai, Alee, am auzit încet vocea Momei. 

Am păşit prin gaura din zid şi am ajuns într-o cameră din care se deschidea 
într-o parte ceea ce mai rămăsese din cadrul unei foste uşi, iar în cea opusă începea să 
coboare o scară din beton. Vocea Momei s-a auzit din nou: 

- Coboară cu atenţie, că sunt câteva trepte stricate... 

După câţiva paşi a trebuit să mă sprijin de perete, întrucât balustrada din lemn 
dispăruse de mult, arsă în cine ştie ce cameră. 

Am ajuns într-o încăpere strâmtă şi lungă, nu prea înaltă. 

Pereţii erau acoperiţi cu mucegai, verde şi maroniu, iar de tavan atârna o lampă 
metalică, descompletată. Pe jos mizeria era la ea acasă. într-un colt era aşezată o făclie 
ce scotea o lumină slabă şi un fum intens, lăsându-mă să văd două sclave aşezate pe 
jos, cu capetele aplecate. Când m-au simţit, au sărit în picioare. 

Lângă ele, Moma mă privea, aşteptând să vorbesc. 

- Bună viata, am spus înclinând uşor din cap, ca şi cum m-aş fi adresat unor 
femei semi-om. 

Le-am văzut tresărind. Au ridicat pe rând capetele şi au privit spre mine. Pe 
fetele lor era vizibilă o urmă de zâmbet, lucru extrem de rar la sclave. 

- Viată lungă, bărbate semi-om. Sclavele îti stau la dispoziţie. 
Fantastic, mi se adresau de parcă aş fî fost galben... 

- Dacă dorinţa ta este să iei loc, îti oferim această bucată de rogojină, a spus una 



dintre ele trăgând în dreptul meu ceva care, pe vremuri, fusese o carpetă. 
M-am aşezat cu picioarele încrucişate şi le-am spus: 

- Purtati-vă cum vreţi, eu nu doresc nici un fel de formalism în adresare. 

- Vedeţi că este altfel decât celelalte? a spus Moma trântindu-se pe jos, în fata 
mea. 

Vroiau sex? Le povestise Moma de intimităţile noastre? Cum să reacţionez? 
Dacă erau nişte provocatoare? Dacă credeau că vor primi recompensa pentru 
denunţarea unui semi-om neregulamentar? 

Am aşteptat să vorbească, dar ele continuau să tacă. 

Trebuia să spun ceva, altfel erau în stare să rămână aşa până mâine... 

- Moma mi-a spus de un isvor cu apă curată... Vorbiţi! 

- Este în cealaltă cameră, a spus una din sclave, arătând cu mâna spre dreapta. 
Era o deschidere în perete, o gaură neagră. 

- Iar asta este apă bună de băut, a continuat sclava, întinzându-mi o sticlă de 
plastix aflată lângă perete. 

Am gustat... Dumnezeule, vorba lui bunica, era o apă cum nu mai băusem de 
mult: rece, curată, fără gustul obişnuit de leşie. Am pus sticla de-o parte şi m-am uitat 
la ele: 

- Cine mai ştie de asta? 

- Numai noi... Noi trei şi cu tine, a răspuns Moma. Rămâne ca tu să decizi dacă 
vei mai spune cuiva. 

- Nu înţeleg de ce mi-ati spus şi mie? N-am auzit ca cineva care are asemenea 
noroc să-1 împartă şi cu alţii... De fapt, nici nu am mai auzit de un asemenea noroc... 

- Moma a spus că eşti foarte deştept... De fapt, te rugăm să ne dai un sfat... 

- Dacă pot, cu plăcere. 

- Vrem să plecăm... 

- Plecaţi, eu nu mă opun. 

- N-ai înţeles! Vrem să plecăm din oraş. 

Clar, erau trei nebune şi eu... printre ele. Unde să plece? 

- Unde să plecaţi? 

- Oriunde... Oriunde putem fi libere... 

Femeia s-a oprit înspăimântată de ceea ce spusese şi şi-a pus mâna la gură. 
M-au privit speriate şi apoi şi-au lăsat privirile în pământ. 

- Libere, să fiţi libere, ştiţi ce înseamnă asta? LIBERTATE? 

- Alee, a spus Moma, cred că nu am greşit referitor la tine. Eşti un bărbat bun, 
cel mai bun dintre toate fiinţele semi-om pe care le-am cunoscut. Noi am strâns 
mâncare şi apă ca să pornim prin deşert. 

- Şi ce o să găsiţi? 

- Nu ştim... Ne-a spus cineva că spre soare-apune sunt nişte munţi în care se 
găseşte o apă atât de rece, că a devenit tare şi albă. Tot acolo sunt şi nişte păsări, care 
pot fi mâncate dacă le arzi la un foc bun. 



- Toate astea au fost pe timpuri, înainte de Explozie. 

- Nu, a sărit una din sclave, sunt adevărate şi acum. Am aflat şi cum pot fi 
prinse păsările... 

- Cum? am întrebat curios. 

- Se întinde o sfoară legată într-o anumită formă şi tragi de un capăt atunci când 
se aşează pasărea... 

- Poveşti, am spus zâmbind. Nu se poate aşa ceva, păsările trebuie să fie 
omorâte cu pietre sau cu săgeţi. Pentru asta e nevoie de antrenament, noroc şi de un 
arc bun. 

- Am învăţat să facem foc cu sticla asta, a spus Moma, scoţând din faldurile 
pelerinei o bucată de sticlă rotundă, curbată pe ambele fete. Pentru asta trebuie să fie 
soare puternic şi să ai nişte lemne sau ierburi uscate. 

- Soarele puternic este periculos. Multe femei semi-om şi sclave au murit când 
au stat mult în bătaia soarelui. Vreţi şi voi să vi se întâmple la fel? 

- Ziua vom sta la umbră şi vom umbla doar noaptea. 

- De unde umbră? Este numai deşert, cât vezi cu ochii. Unde o să găsiţi umbră? 
Iar noaptea ies şobolanii deşertului, acei şobolani mari şi răi, care atacă toate fiinţele, 
le-am spus. ştiţi că în deşert sunt şi nişte gândaci enormi care, de asemenea, atacă 
orice fiinţă? 

Câteva secunde au tăcut. 

- Ştiţi? E păcat să muriţi atât de tinere. Aveţi toată viata în fată... 

- Noi am dorit să-ti arătăm izvorul, să nu-1 găsească vreo femeie rea, care să-1 
distrugă. De fapt, am hotărât deja să plecăm... La noapte. Cu orice risc. Spui că este 
păcat să murim atât de tinere? Dar, ce folos avem că trăim? Doar pentru a putea să 
servim toate plăcerile galbenelor, să aibă ele pe cine să prigonească? Asta este 
viată?... Dacă asta e altenativa la moarte, preferăm moartea. 

- Sper să nu ne opreşti, a spus Moma. Sper să nu ne faci rău. O zi, două, putem 
fi încă ajunse şi pedepsite. 

- Pedeapsa e... moartea. 

- ştim. O preferăm... 

Una era să fii exilat de galbene în Exo şi alta să pleci de capul tău, nesocotind 
Legea. 

Mi le închipuiam mergând una după alta prin deşert. Nici o plantă şi nici o 
picătură de umbră. Numai nisipul arcuit de vânt. Din partea stângă, soarele aflat 
undeva, sus, pe cerul netulburat de nici un norişor, le plesnea cu văpaia lui fierbinte. 
In depărtare, printr-o ceată uşoară, se vedeau nişte înălţimi. Munţii. Mai aveau de 
mers o grămadă. De jur împrejur era o linişte apăsătoare. Din loc în loc, nişte movile 
de nisip obturau priveliştea sinistră. Mergeau greu, paşii lăsând urme alungite. 

- Vrei să preiei izvorul? a întrebat Moma, trezindu-mă din visare. 

- Da, am răspuns. 
-Adio, Alee! 



- Adio, Moma. Adio femeilor scla... Adio femeilor. 
Nu le-am spus sclave, le-am tratat ca pe femeile semi-om. 
Poate eram ultimul care le vedeam în viată. Nici una dintre cele care plecaseră 
nu se mai întorsese ca să povestească ceva. Doar zvonuri... 



CAPITOLUL7 



Se pare că apa izvorului era doar a mea. 

Ce să fac? In mod normal, trebuia să-i raportez lui Horwath. Apa ar fi devenit 
bun comun, iar eu, ca descoperitor, aş fi avut o raţie în plus în fiecare zi, pentru câtva 
timp. 

Ţeava era la o înălţime destul de mare . Dacă ridicam mâna, nu puteam să o 
ating. Picăturile se strângeau într-o oală din plastix, lăsată acolo de sclave. 

Am ridicat făclia şi am mai numărat patru ţevi de dimensiuni ceva mai mari 
decât cea crăpată. Dar prin celelalte nu era apă ? De unde venea ? După limpezimea şi 
gustul lichidului, părea că este o derivaţie a unei conducte din Sectorul Galben. Cum 
ajungea până aici, la aşa distantă de Sectorul Galben? Cine făcuse racordajul? 

Am strâns pumnul căuş aşteptând să se umple cu apă şi am băut cu poftă. 

Mă răsfăţăm, dar era necesar să ma grăbesc. 

Străzile erau pustii, ca de obicei. M-am fofilat pe lângă ziduri până la mine 
acasă şi am avut un somn adânc, fără vise. 

A doua zi, la atelier, abia am reuşit să tin în mine secretul averii tocmai 
dobândite. Nu eram încă hotărât ce să fac. 

Meritau aceste femei să le dau o apă atât de bună? Mi-a trecut prin minte şi 
varianta că galbenele o să identifice şi o să oprească scurgerea preţiosului lichid... Sau 
o să-1 confişte. 

Tocmai calculam cantitatea de stromac necesară grupelor în săptămâna 
următoare, când Sao Pag s-a apropiat de mine şi mi-a spus: 

- Nu mai da, sunt treaz- 

- De ce să nu dau? Pot să te bat cât vreau... 

- Trezeşte-te! 

- Sunt treaz, am spus încet. 

- Trezeşte-te bine, a spus Sao Pag şi, deodată, o palmă puternică mi-a 
zdruncinat maxilarul. 

- Sunt treaz. Pot să mă şi ridic, dacă îmi dai drumul din colierele astea. 

- Eşti nebun? N-ai voie să te dai jos... 
Am tăcut şi am privit-o fără jenă. 

- Ce te uiţi aşa? m-a întrebat. 

- Eşti frumoasă. Eşti una din galbenele cele mai frumoase pe care le-am văzut, 



am spus încet. 

- Nu-ti permit să-mi vorbeşti aşa, semi-omule! Taci din gură. 

Parcă ceva m-a plesnit cu putere pe creier şi m-am trezit din nou în fata mesei, 
cu cropixul în mână. 

Mi-am dat seama că retrăisem identic câteva secunde petrecute în casa 
galbenelor, cu atâta intensitate, încât mi se păruse o realitate indiscutabilă. 

Femeile stăteau cu capetele aplecate deasupra hârtiilor şi lucrau conştiincioase. 
Alia, care era cea mai tânără, dar şi cea mai grasă, îşi ţinea capătul cropixului între 
dinţi şi se încruntase uşor. S-a ridicat de pe scaun şi s-a apropiat de mine: 

- Alee, hai să mă ajuţi. 

Avea buzele senzuale şi ochii verzi. Părul şaten îi cădea pe spate, acoperindu-i 
umerii. Era îmbrăcată într-o salopetă gri, strânsă pe talie cu o centură neagră. 

In picioare avea papuci cenuşii cu talpa foarte groasă, dintr-un lemn tare, prinşi 
de gleznă cu şireturi din sfoară. 

Toc, toc, pe podea până la mine, toc, toc, înapoi la masa ei. 

M-am ridicat şi am urmat-o. 

Horwath a ridicat capul şi m-a fixat cu privirea până m-am aşezat lângă Alia. 

- Vreau să fac o extrapolare a rezultatului ăsta, a spus Alia încet. 

- Pe curba asta n-o să obţii nici un rezultat... Ar trebui să calculezi gradientul şi 
abia pe urmă să modifici limitele. 

Alia a rămas puţin derutată de soluţia pe care i-o propuneam. 

In minte mi se învârtea cifra despre care eram sigur că reprezintă rezultatul 
calculului Aliei. începea să se repete fenomenul de acum câteva zile? 

M-am întors la masa mea şi am scris pe un colt de hârtie cifra pe care o 
intuisem. M-am gândit la mutra Aliei când va termina calculele şi eu îi voi arăta 
hârtia... Oare cum o să se comporte? 

Mi-am închipuit-o... 

- Horwath, băiatul ăsta a ştiut iar rezultatul fără să calculeze, a spus Alia 
îndreptându-se cu hârtia mea spre masa lui Horwath. 

- Măi, dar tu eşti un fenomen, a spus Horwath privindu-mă cu atenţie. Trebuie 
să te punem mai mult la muncă... 

Acum, Alia încă făcea calcule. Avea să termine aproape de sfârşitul timpului 
regulamentar de lucru, fix la ora 6 fără zece minute pm. De unde ştiam? Fără nici o 
explicaţie. 

Cele aproape patru ore au trecut destul de încet. 

Ceasul aflat deasupra uşii arăta şase fără zece minute, când Alia a ridicat capul 
din hârtii, mi-a aruncat o privire şi a spus: 

- Gata, am terminat. Ai avut dreptate cu modalitatea de calcul. 

- şi ai obţinut rezultatul ăsta, i-am spus întinzându-i hârtia. 

- Horwath, băiatul ăsta a ştiut iar rezultatul fără să calculeze, a spus Alia 
îndreptându-se cu hârtia mea spre masa lui Horwath. 



- Măi, dar tu eşti un fenomen, a spus Horwath privindu-mă cu atenţie. Trebuie 
să te punem mai mult la muncă... 

Fantastic, folosiseră EXACT cuvintele pe care mi le închipuisem. 

Eram surprins cât de bine le intuisem reacţia, precum şi ora la care se va 
produce. Chestia asta mă şi distra, dar mă şi intriga... 



Ia să îmi închipui cum va decurge prima mea vizită în Sectorul Galben. 

Stăteam întins pe pat, în cămăruţa mea şi, cu mâinile sub ceafă, priveam 
tavanul pătat. Când voi primi aprobarea de vizită efectivă ? Mă înscrisesem pentru 22 
martie, să prind jocurile de gladiatoare şi serbarea primăverii, dar nu cred că mi se va 
aproba această primă vizită într-una din cele mai solicitate perioade ale anului. Mai 
curând, cred că mă vor replanifica. 

M-am văzut trecând poarta de control şi primind de la o supraveghetoare un 
ecuson fluorescent de acces, pe care urma să-1 port agăţat pe salopetă toată perioada 
vizitei. 

In fata mea vor apare tunelurile strâmte, cu locuinţe de-o parte şi de alta, despre 
care aflasem de la celelalte femei. Dar nu eram singur: chiar lângă mine, aproape 
atingându-ma cu cotul, se afla o femeie semi-om pe care nu o cunoşteam. Deodată, 
am ştiut că o cheamă Valsa şi am simţit un adânc sentiment de tandreţe fată de ea. 

Totul mi s-a învolburat în minte şi cred că am adormit. 

Dimineaţa aveam o uşoară durere de cap şi o fărâmă de indispoziţie psihică. 

M-am concentrat asupra fiecărei părţi din creier, încercând să descopăr zona 
afectată, dar, spre surprinderea mea, totul mi s-a părut excelent. 

Am rămas câteva minute bune cu mintea complet goală, apoi m-am îmbrăcat şi 
am plecat la sediul grupei. 

Pe stradă erau, ca de obicei, foarte puţine femei semi-om şi, tot ca de obicei, 
nici un bărbat înafară de mine. 

Câteva mi-au aruncat priviri curioase, dar nu mi-au adresat nici un cuvânt. 

La un moment dat a trebuit să mă dau repede la o parte, lăsând să treacă în pas 
alergător două sclave care duceau un fotoliu. Pe el stătea tolănită o galbenă pe care nu 
o mai văzusem niciodată. Era îmbrăcată în robă roşie, deci făcea parte din Consiliu. 
Am lăsat capul în jos cu supunere şi mi-am fixat privirea spre picioarele musculoase 
ale sclavelor, care aveau pe ele doar nişte şorturi. Pielea neagră, cu reflexe arămii, 
sclipea în lumina difuză datorită porilor îmbibaţi cu sudoare şi le vedeam muşchii bine 
formaţi tresăltând ritmic. 

Am trecut pe lângă blocul în care era izvorul meu, dar nu am intrat. Poate la 
întoarcere am să trec să mă spăl puţin pe mâini şi pe fată. 

Am simţit o mână grea pe umăr, când ocoleam o grămadă de moloz. 



Ce faci, Alee? 



Am întors capul şi l-am văzut pe Hen, bătrânul meu coleg. îi spuneam "bătrân", 
nu pentru că era mai mare decât mine cu câteva luni, ci pentru alura masivă pe care o 
avea. 

- Uite, bine. Tu? 

- Ha! Nu te-am văzut de mult. Tot cu matematica? 
-Tot. 

- Măi, e mai bine la sex. Am avut o grămadă de femei semi-om. Formidabile. 

- Te-ai îngrăşat... 

- Păi dacă mănânc tot timpul? Trebuie să tin la efort. 

- Cum de eşti în oraş la ora asta? 

- Am un contact puţin mai încolo. Nu vrei să mergi cu mine? 

- Eşti nebun! Eu trebuie să fiu la grupă... 

- Las-o baltă! Adică tu nu ai întârziat niciodată? 

- Foarte rar. şi de fiecare dată mi s-a redus din raţie... 

- Iti dau eu mâncare, să nu poţi duce. Câtă vrei. Am mult mai multă decât pot 
băga în mine. Toate gagicile astea mă răsfaţă. 

- Şi dacă mă prinde la verificarea anuală a gândurilor? 

- Până atunci uiţi. Mai e mult până la vară. 

Nu prea reuşisem să uit multe lucruri, mai ales în ultima vreme. 

- Hai mă, că n-o fi foc. Stai o oră, mâncăm ceva, bem nişte apă şi pe urmă 
pleci. 

- Eşti de mult cu femeia asta? 

- Nu, doar de ieri. E o pătimaşă... Ar vrea mereu s-o mângâi şi s-o strâng în 
braţe, şi, mai ales, să o încalec al fiecare jumătate de oră. E o chestie, nu? 

Am ocolit pe câteva străduţe şi am pătruns într-o curte mărginită de două 
clădiri cu câte un etaj. 

Un şobolan a ţâşnit dintr-o gaură şi Hen a încercat să îl lovească cu un pietroi, 
dar nu 1-a nimerit. 

Deodată, am auzit o bufnitură urmată de un ţipăt scurt, dar nu mi-am putut da 
seama din ce direcţie vine. 

Hen a intrat în casa din dreapta. 

Holul era mai curat decât în mod obişnuit. Hen a bătut la una din uşi, a apăsat 
pe clanţă şi a intrat făcându-mi semn să-1 urmez. 

Dacă apărea acum patrula galbenelor, o sfecleam. 

Mi-a atras atenţia un tablou, lucru rar, atârnat pe unul din pereţii scorojiţi. 



Rama destul de groasă încadra o imagine reprezentând un chip de femeie îmbrăcată 
într-o rochie albă şi cu un buchet de flori roşii într-o mână. Pe fundal se vedeau 
diverse obiecte, din care unele nu ştiam ce utilitate aveau. Imaginea avea culorile 
palide, poate din cauza vechimii. 

Oricum, era dinainte de Explozie. Cum scăpase de la confiscare ? 

- Alee, hai! s-a auzit din camera cealaltă vocea lui Hen. 

Uşa rămăsese întredeschisă şi am văzut o masă pe care era o cutie cu stromac, o 
sticlă cu apă şi un pahar de plastix plin. Hen stătea pe un pat destul de scund şi uzat. 
Sorbea încântat dintr-un alt pahar cu apă, în timp ce o femeie îmbrăcată doar cu un 
şort stătea în picioare lângă el şi privea spre mine. Avea părul negru strâns la ceafă şi 
era destul de drăguţă la fată. 

în schimb, cu toate că părea de cel mult douăzeci-douăzeci şi doi de ani, avea 
sânii lăsaţi şi picioare cam groase. 

- E frumos prietenul tău, a spus în cele din urmă. Mă numesc Roza. 

- Frumos la fată, dar uite ce slab e, a chicotit Hen. 

- Nu serveşti un pahar cu apă şi un stromac? m-a întrebat Roza făcându-mi 
semn să mă aşez pe un scaun. 

Ce căutam eu acolo? Doi bărbaţi în casa unei femei în acelaş timp? Ceva 
extrem de rar. 

Mă simţeam penibil. 

- Ce reprezintă tabloul din hol? am întrebat după ce am gustat din apa stătută. 

- A... L-am găsit aici când mi s-a repartizat casa. Nu ştiu de când este. Are ceva 
scris pe spate, dar e aproape şters de vechime. Vezi că însăşi imaginea este alterată de 
trecerea timpului. Vrei să te uiţi la el mai de aproape? 

- Dacă nu te superi? 

Am făcut un pas spre hol, dar în momentul acela uşa s-a deschis şi a intrat 
femeia pe care o văzusem în tablou. într-o mână avea un buchet de flori de mai multe 
culori, iar în cealaltă un pachet destul de mare. Nu era îmbrăcată în rochia albă din 
tablou, ci avea o fustă grena şi cămaşă albă. Părul îi era lăsat liber pe umeri, iar pe 
frunte îi atârnau câteva şuviţe. Când m-a văzut, zâmbetul i-a dispărut de pe fată, a 
scăpat florile şi pachetul pe jos şi a scos un ţipăt... 

EXACT CEEA CE AUZISEM ÎN URMA CU CINCI MINUTE. . . 

Imaginea s-a tulburat ca intrând într-o ceată şi a dispărut. M-am întors către 
Hen: 

- Ai văzut? 

- Ce să văd? 

- Cum, ce? Femeia care a deschis uşa. 

- Ce femeie? Nu vezi că Roza e lângă mine? Măi Alee, ce-i cu tine? Te-ai 
tâmpit? 

- Chiar nu ai auzit şi n-ai văzut nimic spre usa de la hol? Femeia cu flori în 
mână... Care a scăpat pe jos un pachet... 



- Alee, tu eşti cumva bolnav? a întrebat Hen dintr-odată serios. Ai vedenii? 

- Nu, am glumit. Mă duc în hol să mă uit la tablou, am spus îndreptându-mă din 
nou spre uşă. 

Nu s-a mai întâmplat nimic până când am ajuns lângă tablou. Era acolo, 
nemişcat. L-am luat cu atenţie din cui şi am privit pe spatele lui. Pe hârtia murdară se 
pare că era scris ceva cu litere anglice, dar neinteligibil. Ceva mai jos era o cifră care 
putea fi 982 sau 962. L-am atârnat la loc şi m-am întors în cameră. Hen nu mi-a 
aruncat nici o privire; era ocupat să o mângâie pe femeie. 

- Eu am plecat, le-am spus. O să întârzii la grupă... 
înainte să ies pe uşă, l-am auzit pe Hen: 

- Treci diseară pe aici când te întorci, poate o să vină şi Valsa... 

VALSA ! Acesta era numele pe care ştiam că-1 avea femeia semi-om lângă care 
mă închipuisem în Sectorul Galben. 

VALSA! EXISTA O FEMEIE CU ACEST NUME! 
Exista o femeie cu acest nume! Trebuia s-o cunosc... 



CAPITOLUL8 



Cu mare greutate am reuşit să mă concentrez în timpul orelor de lucru la grupă. 
Mă obseda numele de Valsa... Nu-1 mai întâlnisem până acum, pentru ca deodată să 
mă copleşească în întreaga mea gândire. Oare mă lăsase memoria? 

Uitasem că o cunoscusem? Abia aşteptam să o văd cum arată, dacă seamănă cu 
cea apărută în imaginaţia mea, în Sectorul Galben. 

Când am ajuns acasă, m-am trântit pe pat cu o pilulă de stromac în gură şi am 
început să mă gândesc: oare ce se întâmpla cu mine? Eram nebun sau galbenele mă 
controlau psihic permanent şi făceau o experienţă pe creierul meu? Valsa... Moma... 

Ce-a făcut Moma? O fi reuşit să trăiască în deşert? 

Unde a ajuns? Oare, dacă mă concentram, puteam să aflu ceva despre ea? 

M-am relaxat, am închis ochii şi mi-am golit creierul de orice alt gând cu 
excepţia imaginii fetei Momei, aşa cum o văzusem ultima dată. Unde o fi acum? 

Deodată m-a cuprins o senzaţie de frig şi totul s-a întunecat. 

Am simţit că mâinile îmi stăteau pe ceva care semăna cu nisipul şi, când am 
deschis ochii, am văzut deasupra mea cerul plin de stele. 

Atmosfera era de o transparentă desăvârşită, aşa cum nu o mai văzusem 
niciodată. Tremuram de frig din ce în ce mai tare. In jurul meu era linişte. 

Eram din nou în pat. 

M-am dus la fereastră şi am ridicat coltul păturii ce acoperea geamul. Afară se 
făcuse noapte. Era târziu să mai plec la Hen. Dacă m-ar fi prins o patrulă, aş fi primit 



o pedeapsă zdravănă. 

Şi ce dacă? 

Mi-am pus salopeta cenuşie şi am ieşit. 

în dreptul uşii Coreliei era lăsată o pungă de plastix umplută cu ceva destul de 
voluminos. La gură era legată cu o sfoară... Câtă risipă. Sfoara era o raritate, mai ales 
cea groasă, ca aceasta. Oare ce-o fi apucat-o pe Corelia de era aşa risipitoare? 

M-am strecurat, aproape lipit de pereţii blocurilor, spre locuinţa unde îl lăsasem 
pe Hen. Nu era departe, dar trebuia să fiu atent la orice zgomot, să nu mă găsească 
patrulele galbene. 

Am ajuns fără nici o problemă şi am bătut în uşă. 

- Intră, s-a auzit vocea Rozei. 

Uşa era descuiată. In hol era aproape întuneric. Am aruncat o privire tabloului 
şi am pătruns în camera cealaltă. Hen era întins pe pat şi părea că doarme. Lumina 
slabă a becului atârnat în mijlocul tavanului lăsa cea mai mare parte a camerei în 
penumbră. Pe masă erau nişte resturi de mâncare adevărată: bucăţele de pâine şi nişte 
frunze verzi - poate salată, într-o farfurie mică de plastix. Paharele de apă erau goale, 
dar în sticlă se mai vedea puţin lichid. 

Roza stătea pe scaun, cu coatele sprijinite de masă. Avea ochii goi. Marea 
majoritate a femeilor sterile, care primeau aprobări să se joace cu bărbaţi semi-om, 
sterili şi ei, aveau deseori această privire. O văzusem mai de mult şi la mama, când se 
întorcea acasă mai târziu ca de obicei. Pe Iza, sor-mea, o surprinsesem odată că se 
juce cu mâna între picioare. Avea aceeaşi mimică şi respira accelerat... 

- Stai şi tu undeva... Suntem obosiţi amândoi... 
Capul i-a căzut încet pe masă. 

Ce căutam eu acolo? 
Valsa... 

- Roza, unde o găsesc pe Valsa? 

Femeia a ridicat puţin capul şi a schiţat un zâmbet: 

- O vrei pe Valsa... E prietena mea... Dacă te apropii de ea... O să afle ce 
înseamnă atingerea unui bărbat... şi o pierd... 

- Eu nu sunt sex, sunt calculator. 

- Crezi? Toţi suntem numai sex... Restul poate fi şi calculator... 

- Vreau doar s-o cunosc. 

Roza a bufnit într-un râs răguşit: 

- Ştiu! Aşa se întâmplă mereu... O cunoşti şi pe urmă o atingi... Iar eu o pierd... 
şi Valsa încă nu e atestată pentru sterilitate, ca să aibă aprobare de întâlniri cu 
bărbaţi... 

- Iti promit... 

- Nu minţi! 

- Nu mint... 

- Minţi, chiar fără să ştii că minţi. Aşa se întâmplă mereu. 



- Dar... 

- De fapt, ar trebui să-mi dau seama că Valsa, oricât aş încerca eu s-o tin legată, 
tot o să scape cândva... Mai bine ti-o dau tie... Cel puţin eşti băiat frumos... 

- Eu vreau doar să văd cum arată... 

- Chestie care e de ajuns să te facă s-o iubeşti... 

■A, 

- îmi spui cum dau de ea? 

- Stingerea s-a dat de mult... Trebuie să fie acasă... 



în urmă cu mai bine de un an, asistasem la pedepsirea unei femei semi-om care 
fusese prinsă făcând sex neaprobat. Fapta era considerată şi mai gravă, deoarece 
bărbatul era un sclav. Era tot atât de grav cum ar fi fost descoperirea relaţiei dintre 
mine şi Moma... Norocul meu că Moma fugise, altfel cine ştie ce m-ar fi putut aştepta. 

Femeia fusese atârnată de picioare, cu capul în jos, la doi metri înălţime şi toate 
trecătoarele erau obligate să arunce în ea cu pietre. Eu, ca bărbat, nu avusesem voie să 
mă apropii, dar asistasem de la distantă. Nu m-a mirat că marea majoritate a femeilor 
care o loveau, aveau privirile încrâncenate: unele de plăcere că puteau provoca 
suferinţă cuiva, altele poate, de milă. Mă gândeam: oare câte din cele care aruncau cu 
pietre nu făcuseră vreo abatere de la lege? 

O lăsaseră acolo până seara, apoi dispăruse. Nu o mai văzusem niciodată, cu 
toate că lucrase prin zonă. 

Valsa locuia la mică distantă, într-o casă fără etaj, mai puţin distrusă de 
Explozie. Ne-am strecurat pe lângă pereţi până acolo, ferindu-ne de eventualele 
patrule ale supraveghetoarelor galbene. Roza a ciocănit uşor într-o uşă, apoi a râcâit 
cu unghia de trei ori, după care uşa s-a deschis. 

îmi venea să mă aşez pe jos. Am simţit că- mi tremură toţi muşchii: semăna... 
ERA femeia pe care o văzusem în vis... ERA CHIAR EA. 

- Ce faci, Roza, la ora asta pe străzi? ştiam că eşti programată cu bărbatul... 

- Hai, că e buna, eu îti aduc un mascul şi tu mă critici? 
Valsa m-a privit într-o parte: 

- Ce nevoie am eu de mascul... de bărbat? Nu te am pe tine şi pe Eva? 

- Hai, mă, a vrut doar să te vadă. întreabă-1 ce vrea de la tine... 

- Dar ce sunt eu? Păpuşă? Jucăria cuiva? şi mai ales a unui bărbat semi-om atât 
de tânăr. 

- Măi, faci cum crezi, eu am plecat, a spus Roza încet şi s-a îndepărtat pe lângă 
ziduri. 

Valsa mi-a aruncat o privire dispreţuitoare şi a vrut să închidă uşa. Am pus 
piciorul în cadru. 

- Doar un cuvânt... 



aşa. 



- Cum îti permiti? Bărbat... Ptiu! 

- Te rog să mă ierţi că insist, dar nu e bine să stăm în stradă... 

- Atunci pleacă şi lasă-mă să închid uşa... 

- Plec, dacă îmi promiti că o să ne mai vedem. 
-Nu! 

- Te rog! 

- Nu! N-am nevoie de un degenerat pe lângă mine. E destul de grea viata şi 

- Am CERTITUDINEA că o să ne mai vedem, i-am spus şi m-am retras. 
A închis uşa nervoasă. 



Zilele următoare am pândit-o de câteva ori la venirea şi la plecarea de acasă. 
Sediul grupei unde lucra era destul de aproape de al meu, dar tot am întârziat de două 
ori la lucru. 

Prima dată, Măria Martinez s-a uitat încruntată la mine şi mi-a întins un teanc 
de lucrări, cam de trei-patru ori mai mult decât le dădea celorlalte. 

A doua oară s-a înfuriat rău: 

- Crezi că eşti de capul tău ? Ti se pare că dacă ştii să calculezi repede o să-ti 
admit orice abatere de la reguli? îti atrag atenţia că, dacă se mai întâmplă o singură 
dată, te trimit la supraveghetoare. Nu pot să închid ochii la infinit. Dacă te prinde că 
întârzii, o să mă pedepsească şi pe mine. Ce, eu să sufăr că tu nu poţi să te scoli la 
timp? Pă ce chestie? Eiii... 

Alia, de pe scaunul ei, mă privea amuzată şi, poate, bucuroasă că nu mai eram 
cocoloşit de şefă. Mi s-a părut că-i aud gândurile: 

- " Aşa îti trebuie, bărbat nesexual ce eşti. " 

M-am aşezat şi mi-am tras în fată lucrările. Avea dreptate Măria Martinez: ce 
se întâmpla cu mine? Ce influientă nefastă avea asupra mea această femeie semi-om, 
Valsa? 

In mai puţin de o jumătate de oră am terminat tot ce aveam de lucru. Ca să 
nu-mi mai dea şi altceva, am rămas cu capul aplecat deasupra mesei şi m-am făcut că 
verific nişte calcule. 

De câte ori se scula de pe scaun, Alia îşi găsea drum pe lângă mine, 
atingându-mă câteodatăcu fundul ei mare. 

Atunci când îi priveam fruntea strâmtă, mărginită de părul legat strâns spre 
spate, aveam senzaţia că vorbeşte cu mine, cu toate că gura îi rămânea închisă: 

- "De ce nu eşti tu un bărbat întreg? Iar trebuie să cer aprobare pentru câteva 
întâlniri cu un bărbat-sex... Aş fi vrut să fii tu acela... Ce păcat că ai sexul nul... Dacă 
m-ar lăsa că te încerc... Poate că te-aşface să te dezinhibi şi să mă poţi regula... ". 



Hen, prietenul meu, era bărbat-sex de circa doi ani şi, din tot ce-mi povestise, 
trăsesem concluzia că era permanent extenuat. Nu mai avea timp pentru gândurile lui, 
fiind obligat să fie la dispoziţie pentru însământări false diferitelor femei semi-om ce-i 
fuseseră indicate pe lista primită la începutul fiecărei săptămâni. 

Spre deosebire de bărbatii-sex, bărbaţii însământători erau tinuti sub strictă 
supraveghere, deoarece, până acum câţiva ani, când erau liberi să circule prin oraş, 
fuseseră nenumărate cazuri de femei semi-om însămânţate fără aprobare, fapte ce 
avuseseră ca urmare o serie întreagă de sinucideri obligatorii. 

Măsurile ferme fuseseră determinate de însământarea unei galbene de un bărbat 
semi-om. Amândoi suferiseră mult până să moară, exemplu pentru cine şi-ar mai fi 
permis aşa ceva. 

Alia se aşezase pe scaunul ei şi lucra. Când privirea mi s-a oprit pe fruntea ei, 
între sprâncene, am simţit că parcă i-aş citi gândurile în timp ce calcula. Nu mi-am 
putut stăpâni curiozitatea şi m-am apropiat de ea. O simplă privire aruncată asupra 
hârtiilor de pe masă m-a făcut să simt că îmi creşte tensiunea: ştiusem exact ce calcule 
făcea în minte. Am privit-o din nou: 

-"Ce te-ai aşezat lângă mine, impotentule?" 

-"Ridică-te şi sărută-mă!" i-am spus în gând. 

Alia a lăsat cropixul şi s-a ridicat, întorcându-se spre mine. 

-"Ce dracu mi-a venit să-l sărut? Nu pot, mă văd toate femeile astea!"... "Ce 
mi-a venit?". .."Am înebunit?" 

Am zâmbit şi m-am întors la masa mea. Se întâmpla ceva cu mine... începeam 
să fiu convins că pot citi gândurile altor semi-oameni şi, de asemenea, că le pot 
transmite gândurile mele, fără să vorbesc. 

Era o temă la care mă voi gândi când am să ajung acasă. 

Le-am privit pe celelalte. Mi se părea că aud ce gândesc, dar numai atunci când 
le priveam între sprâncene. 

Măria Martinez: 

-"Ce-aş mânca un stromac!" 

Julia Hammer: 

-"Grupa şapte iar a depăşit cota de apă... Să-i modific consumul sau să-i las să 
primească pedeapsă? " 

Caria Presscot: 

-"Trebuie să ies afară, să mă scarpin în cur, că nu mai pot. " 

Iarăşi Alia: 

-"Ce mama mă-si nu-mi iese din cap cretinul ăsta de Alee?" 

Caria s-a ridicat şi a ieşit. 

Trebuie să mă abţin cu chestia asta, să nu mă prindă. Cine ştie ce pedeapsă aş 
putea să primesc? Nu auzisem să se mai fi întâmplat aşa ceva până acum... 

CAPITOLUL9 



Pe drumul spre casă am reuşit să prind gândurile câtorva femei pe care le-am 
privit. La un moment dat, atunci când o femeie semi-om a intrat într-o clădire, am 
continuat să-i percep gândurile până a ajuns în camera ei. Vedeam chiar, prin ochii ei, 
locul în care se găsea: o cameră mică, murdară şi întunecoasă. 

Mi se părea? 

Eram mai mult decât nedumerit: ce se întâmpla cu mine? 

M-am rupt de gândurile ei şi am încercat să văd dacă pot să o găsesc iarăşi. Am 
reuşit imediat. O vedeam cum trebăluieşte prin cameră, dar nu am reuşit să-i citesc 
gândurile decât atunci când i-am văzut fruntea. Se pare că nu puteam să intru în 
mintea cuiva decât printr-un punct aflat undeva, puţin mai sus de nas, între sprâncene. 

Descoperirea aceasta îmi va schimba viata? 

Stăteam întins pe pat, cu sentimentul că sunt un handicapat. 

Dacă află galbenele, e posibil să am o sumedenie de necazuri. 

Eram diferit de celelalte. Mă simţeam vinovat de ceva... Puteau să mă execute, 
pentru a nu molipsi cu boala mea alte fiinţe. Oare din acest motiv mă testaseră? Deci, 
ştiau? Eram, nu un semi-om ci un sub-om, un micro-om, ceva mai rău ca sclavii. 

Dar... Dacă eram un supra-om ? Nu un semi-om, ci un SUPRA-OM. 

Am vrut să văd ce face Valsa în momentul ăsta. M-am închipuit în fata casei în 
care locuia. 

începea să se întunece. Oare ce era în spatele acestei uşi masive? Ce putea să 
fie? Un holişor întunecos. In stânga uşii era bătut în perete un cui gros, de care atârna 
o pelerină cenuşie. In partea dreaptă şi în fată mai erau două uşi. Cea din lateral era 
întredeschisă, de acolo venind o lumină vagă. Celaltă uşă era închisă. Am auzit o voce 
din dreapta: 

- Crezi că eu nu simt că viata asta este lipsită de orice scop? Ce facem? Tăiem 
tipare de salopete şi le coasem... 

- Eu, s-a auzit o altă voce de femeie, fac şorturi de aceeaşi măsură... Mereu 
aceeaşi... 

- Cel puţin ne avem una pe alta, s-a auzit vocea Valsei. 

- Tu o ai şi pe Roza... 

- Nu. Roza m-a înşelat cu un bărbat. N-o să se mai întâlnească cu mine... 

- Ei, asta nu contează, ea doar pe tine te iubeşte, ştii treaba asta... 

- Nu. Nu mă mai iubeşte, acum s-a stricat definitiv la bărbati-sex. Am 
pierdut-o. 

- Valsa, să nu mă înşeli niciodată cu un bărbat-sex, că am să te pierd... 

- Eşti nebună? Cum o să las să mă atingă un bărbat? Nici măcar nu ştiu dacă 
sunt sterilă sau nu... Dacă rămân gravidă? Iti dai seama ce s-ar întâmpla? Uf! Nu pot 
să sufăr nici măcar ideea... 

- Să nu laşi pe nimeni... 

- Mi-e scârbă... 

- Aşa e! E scârbos trupul unui bărbat, nu se compară cu minunea unui trup de 



femeie. 

Am pătruns prin deschizătura uşii: o cameră mică, fără geam. 

Lumina slabă venea de la o candelă cu seu, aşezată pe un cufăr. înseamnă că nu 
mai avea cotă de energie. 

Jos, pe o rogojină, două trupuri de femei, acoperite cu o cuvertură cenuşie. 
Valsa privea în tavan. Lângă ea, o femeie semi-om pe care nu o cunoşteam, stătea pe 
o parte, cu una din mâini mângâind părul Valsei. Prin cuvertură se vedea că un picior 
al femeii era aşezat pe pântecul Valsei. 

M-am gândit: "Ce frumoasă eşti, Valsa". 

- Eva, şi tu eşti frumoasă. Dar ce voce groasă ai, parcă nu e vocea ta... 

- Dar n-am spus nimic acum. 

- Mi-ai spus că sunt frumoasă... 

- Mă gândeam la Roza. Crezi că o să mai vină la tine? 

- Las-o pe Roza, a spus Valsa ridicându-se într-un cot şi lăsând să-i scape de 
sub cuvertură un sân. Te-am auzit... De fapt... Am auzit o voce mai groasă care mi-a 
spus că sunt frumoasă. O voce pe care o cunosc, dar nu-mi aduc aminte de unde. Ai 
dreptate, nu era vocea ta. Era o voce care seamănă cu una bărbătească, o voce pe care 
sunt sigură că am mai auzit-o undeva... 

Mi s-a făcut frică să nu mă vadă şi am făcut cale întoarsă. 

Ce prostie! Cum să mă vadă dacă eu eram aici, în camera mea. 

Dar, totuşi, AUZISE ce gândisem. 

Un tântar mi se aşezase pe spatele palmei şi l-am gonit cu o mişcare. 

Mi-am amintit de senzaţia pe care o avusesem acum câteva zile, când mă 
gândisem la Moma şi parcă eram sub un cer plin de stele... 

Poate chiar o urmasem cu gândul. Oare era legal ce făceam? Nicăieri în Lege 
nu citisem despre aşa ceva. 

Se pare că, nu numai că puteam să citesc gândurile altora, dar puteam să văd în 
minte şi locul în care se găseau, chiar departe de mine. şi mai puteam să le transmit şi 
gândurile mele, aşa cum se întâmplase acum cu Valsa. 

Ce se petrecea cu mine? 

Cel mai sigur, era să nu mărturisesc nimic nimănui şi să încerc să mă dumiresc, 
mai întâi, dacă ceea ce mi se întâmpla era vreo boală fizică sau mintală, urmând ca 
abia apoi să mă hotărăsc dacă soluţia era sinuciderea, sau trebuia să mă obişnuiesc să 
trăiesc toată viata cu frica de a nu fi descoperit. 

Da. 

Asta era situaţia, n-aveam ce face. 

Hai să vedem cum o să mă descurc cu chestia asta... 



Următoarele zile mi-am testat psihicul în diverse situaţii, pentru a identifica 
toate puterile ce-mi apăruseră: puteam citi gândurile aproape oricărei persoane, 
semi-om sau sclavă. Puteam să le induc gândurile mele, sau ca fiind ale lor, sau ca 
venind din partea altcuiva. Aici avusesem ceva probleme până învăţasem să mă 
insinuez în mintea fiecăreia, în şoaptă, ca să nu i se pară că-i vorbeşte cineva dinafară 
trupului, aşa cum se întâmplase cu Valsa. 

Puteam să urmăresc o persoană cu gândul în cele mai diverse locuri, fără să fiu 
oprit de ziduri de beton sau uşi din metal. Nu numai că citeam şi transmiteam direct 
gândul, dar detectam şi zgomote, deci "simţeam" vibraţia aerului. 

Cu galbenele era mai dificil: unele aveau minţile deschise, iar alte câteva mi 
s-au părut opace, mai mult sau mai puţin. 

Am făcut o excursie şi în Sectorul Galben, o experienţă care merită povestită. 

Era dimineaţa unei zile de repaus săptămânal. 

Poarta cea mai apropiată a Sectorului Galben era încă închisă. In spatele ei, pe 
o saltea mică, o femeie galbenă stătea cu picioarele încrucişate, privind în gol. Medita. 
Un coridor de circa zece paşi m-a dirijat spre o uşă metalică de care am trecut fără nici 
o problemă. 

Erau locuri pe care nu le cunoscusem şi nu puteam să sar peste mai multe 
obstacole de-o dată, fără să le identific pe fiecare. Bâzâitul uşor ce se auzea, venea de 
la un mare ventilator care forţa aerul filtrat de afară, spre interiorul sectorului. 

O scară largă, din piatră, pornea din fata mea. 

Am coborât multe trepte, cam unu, două, etaje de bloc exterior. Pe măsură ce 
mă apropiam de capătul inferior, am văzut deschizându-se în fată şi lateral, mai multe 
culoare. Erau de înălţimea a doi oameni şi aveau o lăţime de doi, trei metri. Am luat-o 
la întâmplare pe unul din ele, trecând pe lângă o altă galbenă care dormita pe salteluta 
ei. 

Ce s-ar fi întâmplat dacă m-ar fi văzut? Dar nu avea cum, era doar gândul meu. 

Pe măsură ce înaintam, am văzut uşi acoperite cu perdele de diverse culori. 
Lumina becurilor era mult mai puternică decât în încăperile din sectoarele locuite de 
semi-oameni. Predomina culoarea galbenă şi albastră. In capătul culoarului se găsea o 
încăpere enormă, din care porneau tunele în mai multe direcţii. Piaţa era goală. In 
mijloc se găsea un piedestal cu o masă de piatră. 

Am pornit pe un alt tunel, la întâmplare, înfundându-mă tot mai mult în acest 
labirint. 

In unele locuri, câte o galbenă ieşea din spatele perdelelor şi intra în alt loc. 
Cele pe care le puteam sonda mintal aveau minţile goale. Am observat că sariurile şi 
robele lor nu erau legate regulamentar, cu centuri, ci lăsate libere. 

Am urmat-o pe una din ele, mai tânără. A trecut de o perdea albastră şi a luat de 
pe o măsuţă un prosop care mi s-a părut a fi ud. S-a frecat cu el pe fată, apoi şi-a 
desfăcut sariul şi s-a tamponat la subsuori şi între picioare. A întins prosopul pe 
măsuţă, s-a gândit că îi este foame şi sete, pe urmă a ieşit. 



Aproape de capătul altui culoar, în partea dreaptă, două galbene aranjau pe o 
măsuţă diverse obiecte frumos colorate, a căror întrebuinţare nu o ştiam. 

Ceva mai departe, pe un culoar lateral, zidul era înlocuit de nişte gratii în 
spatele cărora erau întinse pe jos câteva sclave tinere. Nu aveau pe ele nimic. Ochii le 
erau goi, ca şi mintea. 

M-am întors instantaneu la mine în cameră. Era suficient pentru prima excursie. 
Acum puteam să merg cu gândul direct acolo, cunoşteam locul. Tin minte că mama 
mi-a spus odată că multe din Oraşele Galbene sunt construite în locurile în care 
înainte de Explozie existau gări şi trenuri subterane sau adăposturi construite tocmai 
ca să ferească lumea de efectele unor eventuale Explozii. Acolo galbenele 
continuaseră construcţia, făcând văgăuni în care locuiau sute şi mii de privilegiate. 
Acolo, radiaţiile din aer erau mici, nepericuloase pentru copurile lor. 

Urma ca altădată să identific crescătoriile de câini pentru carne... 

Oare ce mă făcuse să mă gândesc la asta? Ce treabă aveam eu cu creşterea 
câinilor necesari meselor festive ale galbenelor? Nici măcar nu văzusem de aproape 
un asemenea animal. Tot ce ştiam despre câini, era că sunt mult mai mari decât 
şobolanii şi pot fi dresaţi de cate galbene. Se pare că unii dintre ei scoteau nişte sunete 
lugubre, care le speriau pe sclave. Se mai spunea că alţi câini pot fi învăţaţi să 
mănânce carne de sclave şi că luptele dintre câini şi sclave erau cel mai căutate 
distracţii în Oraşul Galben. Semi-oamenii nu aveau voie să vadă aşa ceva. Dar eu... 
Trebuiasă aflu când se desfăşoară asemenea spectacole şi să particip cu gândul. Apoi, 
când le voi povesti femeilor din grupa mea, o să cadă pe jos de supărare că ele n-au 
văzut niciodată... 

Experienţa cea mai interesantă am realizat-o cu Alia: i-am transmis într-o seară 
gândul să-mi facă o vizită. 

Peste o jumătate de oră am auzit o bătaie în uşă. ştiam că este ea. 

A intrat. Era frumoasă, dar nu ca Valsa. 

- Alee, ti-am adus stromacul pe care ti-1 datoram, a spus aşezând pe masă o 
sferă verde. Te las să te odihneşti, mi-a spus văzându-mă întins pe pat şi a plecat. 

In mintea ei predomina supărarea că nu sunt sex. 

Eram foarte mulţumit: orice experienţă încercam, îmi reuşea. 

Acum puteam să o determin pe Valsa să.. 

Nu! Valsa trebuia să facă totul din propria ei voinţă. 



Ce mi s-a părut interesant, este că puteam nu numai să aud zgomotele sau 
vorbele, ci simţeam chiar şi diverse mirosuri. 

In Sectorul Galben am încercat să pipăi o perdea. Aveam o vagă senzaţie pe 
vârful degetelor, dar insuficientă pentru a determina calitatea materialului. 



De asemenea, nu eram în stare să simt vreun gust. 

Ce-o face acum Moma? Oricât m-am concentrat, nu am reuşit să intru în 
contact cu ea. Sau era prea departe pentru gândurile mele, sau nu mai era în viată. 

In schimb, am intrat de două ori în legătură cu Sao Pag. De fiecare dată am 
văzut-o stând pe un scăunel lângă un trup de sclav. 

Uneori, întins pe pat, îmi analizam mintal tot corpul: creierul, muşchii, oasele, 
celelalte organe. Nu sesizam nimic deosebit. Atunci de unde aveam închipuirile astea? 

Trecuse aproape o săptămână de la întâlnirea cu Valsa, când am hotărât că este 
timpul să o revăd. 

Cât am fost la grupă, am rezistat tentaţiei de a o căuta cu gândul. La plecare, 
m-am pitit la adăpostul unei ruine din imediata apropiere a casei în care stătea Valsa şi 
am început să aştept. Oare ajunsese deja? M-am abţinut să investighez mintal 
apartamentul, întrucât mai erau multe ore până la stingere. 

Două supraveghetoare galbene au trecut pe lângă mine fără să-mi dea vreo 
atenţie. Le urmau patru sclave cam sărite de tinereţe, cărând, cu vizibile eforturi, nişte 
saci plini cu ceva voluminos. 

Până acum, mintea sclavelor mi se părea mult mai simplă: parcă atingeam o 
suprafaţă cu mai puţine ondulaţii decât la semi-oameni şi galbene. Le-am simţit că 
sunt obosite, dar indiferente la tot ce era în jurul lor. In gândurile celor două 
galbenelor am evitat să încerc o sondare, de data asta. 

Nu ştiu ce mi-a determinat reţinerea. Poate faptul că erau amândouă încruntate, 
sau deoarece eram atent la direcţia din care trebuia să apară Valsa. 

Se făcuse deja târziu. O fi intrat în casă înainte să ajung eu? 

M-am dus spre uşa ei şi am ciocănit, apoi am râcâit cu unghia de trei ori, aşa 
cum făcuse Roza, abtinându-mă cu greu să-mi arunc mintea în spatele obstacolului. 

Valsa era, totuşi, acasă. I-am auzit mişcarea în spatele uşii, care s-a 
întredeschis. Avea părul blond lăsat liber pe umeri, peste sariul lejer, iar ochii albaştrii 
mă priveau cu surprindere: 

- Ce cauţi aici, degeneratule? 

- Trebuie să-ti vorbesc! Lasă-mă doar cinci minute înăuntru. 

- N-am ce discuta cu un bărbat... 

Spusese "bărbat" cu acel ton dispreţuitor pe care-1 utilizau aproape toate 
femeile semi-om când pronunţau cuvântul. 

- Nu vin în calitatea mea de bărbat, ci în cea de calculator. 

- Ce treabă am eu cu calculele? Eu sunt confectioneră, aşa că pleacă şi lasă-mă 
în pace. 

A vrut să închidă uşa, dar a lovit-o de piciorul meu, aproape strivindu-mi 
sandaua şi câteva degete. 

- Te rog! Iti promit că, dacă mă asculţi cinci minute, nu o să mai insist niciodată 
să-ti vorbesc. 

A stat câteva clipe pe gânduri, apoi a spus: 



- Vino mâine la ora asta, acum nu pot... 

M-am întors, impunându-mi să nu intru cu gândul după ea. Era cu Eva? 

In drum spre casă, m-am oprit câteva minute la izvoraşul meu, bâjbâind pe 
întuneric. Apa continua să curgă în picături, umplând oliţa de plastix. Am băut pe 
săturate, apoi am ridicat mâna. Ţevile erau prea sus ca să le ating. M-am întins 
ridicându-mă pe vârfuri şi... 

Asta era prea de tot: am atins o teavă. însemna că apreciasem greşit înălţimea 
lor. Am făcut un pas lateral, dar nu am mai simţit pământul sub picioare. 

M-am prăbuşit, lovindu-mă rău la genunchiul şi cotul stâng. 

Am stat câteva clipe nemişcat. O durere foarte puternică m-a străfulgerat prin 
umărul stâng şi abia am reuşit să mă întind pe spate. 

Cimentul era ud şi rece. Mintea mi-era goală, nu puteam să mă concentrez, să 
gândesc. Am rămas în poziţia asta până când durerile s-au mai atenuat, pe urmă m-am 
ridicat cu greutate şi m-am târât spre uşă şi spre trepte. Era un întuneric de nepătruns. 
Am pipăit peretele până când am găsit deschiderea şi am urcat, încet, încet, treptele. 

Spre surprinderea mea, afară era beznă. Câteva stele se vedeau printre pereţii 
înalţi ai blocurilor. 

Când se făcuse noapte? 

Am încercat să mă ridic în picioare, dar durerea puternică din genunchiul stâng 
mi-a smuls un geamăt şi m-a făcut să mă întind pe spate. Praful îmi intrase în nas şi-1 
simţeam pe limbă. M-am concentrat asupra genunchiului. Era fierbinte şi o strălucire 
portocalie înconjura rotula. Am "văzut" prin materialul salopetei, pielea sfâşiată şi 
câteva vase de sânge rupte, supurând ritmic. Mi-am impus să nu mai simt durerea, nici 
la rotulă, nici la umăr. 

Ce-am să fac? 

Cum atinsesem ţeava? De ce căzusem atât de rău de la o înălţime relativ mică? 

O geană de lumină a apărut pe cer, printre blocuri. 

Doar nu se făcea dimineaţă? Cât timp zăcusem în pivniţă? 

Prea multe întrebări la care nu ştiam răspunsul. 

Dacă aş fi putut să ajung acasă... In patul meu... 

Mi-am închipuit... 

IN PATUL MEU! ERAM IN PATUL MEU! 

Cum ajunsesem aici? Ce mi se întâmpla, de aveam atâtea momente în care 
nu-mi dădeam seama ce fac? 

Lumina creştea din ce în ce mai mult. Nu visasem, salopeta era sfâşiată la 
genunchi şi la cot, iar în unele locuri era plină de o mâzgă cenuşie. 

Pe spate am simtit-o udă. 

M-a trecut un fior. 

CUM AJUNSESEM AICI? 

Fusesem total inconştient când venisem acasă? Sau visam? 

Nu visam. Totul era cât se poate de real... Cât se poate... 



începeam să mă îndoiesc de sănătatea mea mintală. Eu, care puteam să citesc 
gândurile altora, nu eram în stare să gândesc coerent ce mi se întâmpla mie? 

Deci: cum putusem să ating ţeava, care era aproape de tavan? De la ce înălţime 
căzusem? Cum ajunsesem acasă? 

M-am ridicat din pat şchiopătând şi mi-am scos salopeta. 

Nu mai aveam nici una. Mai era destul timp până să am dreptul la alta, nouă. 
Trebuia să o cârpesc pe asta. Mă pricepeam destul de bine la aşa ceva, de când eram 
mic. şi-mi şi plăcea. 

M-am şters pe tot corpul cu un prosop puţin umezit şi m-am concentrat asupra 
rănilor, până când durerea s-a atenuat. 

Nu aveam prea multă ată de cusut, aşa că am făcut reparaţiile cu multă atenţie. 

îmi lipisem cu scuipat pe rana de la picior o bucată de hârtie de orez. 
Sângerarea se oprise. 

Din difuzor s-a auzit şuieratul de trezire: era ora şapte. 

Timpul trecuse mult prea repede. E posibil ca să fi stat opt sau nouă ore în 
pivniţă fără să-mi dau seama? Leşinasem? 

Am ajuns la grupă exact la timp. Măria Martinez m-a urmărit cu privirea în 
drumul spre masa mea: 

- Ce ai de nu mergi normal? 

- M-am lovit puţin, dar îmi trece. 

- Ai mâncat prea mult stromac, a spus Alia. Ti s-a lăsat în tălpi... 
Am rămas tăcut şi m-am apucat de lucru. 



CAPITOLUL 10 



Am trecut prin uşa deschisă şi m-am oprit în mijlocul holului. Valsa a închis în 
urma mea şi mi-a făcut semn să o urmez. Camera din faţă era ceva mai mare: o masă 
şi două scaune uzate, un pat acoperit cu o cuvertură din plastix de culoare roşie, un 
dulap şi, lângă el, o ladă, la fel ca în majoritatea celorlalte case pe care le văzusem. 

Mi-a indicat cu o scurtă mişcare din mână să mă aşez pe unul din scaune. Avea 
o privire indiferentă. 

Am aşteptat regulamentar să-mi adreseze un cuvânt. Câteva secunde a tăcut, 
uitându-se la paharul din faţa ei, apoi a ridicat ochii şi m-a privit: 

- Spune repede ce doreşti. 

- Cred că am o rezonanţă cu mintea ta, am spus şi am continuat repede, să nu-i 
dau posibilitatea să mă oprească: am impresia că pot să-ţi citesc gândurile. 



M-a privit surprinsă: 

- Nu înţeleg! Cum adică? 

- Simplu. Dacă mă concentrez foarte tare, mi se pare că pot să ghicesc la ce te 
gândeşti. 

- Nu cred. 

- Te superi dacă te rog să facem o încercare? 

- Ce încercare? 

- Gândeşte-te la ceva, la orice, iar eu o să încerc să ghicesc la ce te-ai gândit. 
S-a uitat câteva secunde la mine, pe urmă a izbucnit în râs. 

Râdea cu toată faţa, un râs sănătos, care mă contamina şi pe mine. 

- Hai! N-am mai auzit aşa ceva. Este un joc nou? ... Aşteaptă să mă gândesc, la 
ce să mă gândesc... Gata! 

- "Eşti un tâmpit!", am spus zâmbind. 
S-a înroşit şi a lăsat privirea în jos. 

- Recunoaşte că, între minţile noastre există un canal de legătură, ceva ca o 
rezonanţă pe aceeaşi lungime de undă... 

- Nu ştiu cum faci, dar chestia asta mă intrigă: gândurile mele să fie captate de 
o altă persoană? şi, mai ales, de un "bărbat"... "Ăsta e periculos, trebuie să-1 dau 
afară". 

- Te rog, doar să faci încercarea de a-mi capta şi tu gândurile. Trebuie să ne 
convingem dacă treaba asta acţionează din ambele direcţii... 

S-a uitat atentă la mine. I-am transmis: "Sunt prea frumoasă ca să-mi pierd 
timpul cu una ca Roza sau cu o altă femeie. Mie îmi trebuie un bărbat adevărat, cum e 
animalul ăsta din fata mea". 

- Ai simţit la ce m-am gândit? am întrebat-o. 

- Nu. Nu am simţit nimic. Nu m-am gândit la nimic. Chestia asta nu 
funcţionează din partea mea... 

Eram sigur, după uşoara roşeaţă care-i creştea pe pomeţi, că ştiuse perfect ce-i 
transmisesem, dar o lăsasem să creadă că sunt gândurile ei. 

- Ei, am spus ridicându-mă, eu am să plec acum. Au trecut cele cinci minute... 
"Nu trebuie să plece! Ii dau un pahar cu apă" i-am transmis. 

- Mai stai puţin, să te servesc măcar cu un pahar cu apă... 
S-a ridicat şi a ieşit din cameră. 

De sub cuvertură se vedea un colţ de ceva care semăna a carte din hârtie 
adevărată. Dacă m-aş fi dus să văd despre ce este vorba şi ar fi intrat tocmai atunci, 
m-aş fi simţit vinovat. N-ar fi trebuit decât să ridic puţin cuvertura, să văd ce carte 
este... 

Acolo!... 

Aici!... 

MARGINEA CUVERTURII S-A RIDICAT! 

Mi-am smuls privirea. Asta ce mai era? Puteam să mişc obiectele de la 



distanţă? 

Valsa a intrat cu două pahare, pline pe jumătate cu apă, aşezate pe o tăviţă din 
lemn. Le-a pus pe masă şi s-a aşezat. 

- Ştii? De fapt eu nu am mai discutat niciodată singură şi atât de aproape cu un 
bărbat... Voi sunteţi atât de rari... 

- Eu nu prezint nici un pericol. Lucrez cu multe femei şi mă înţeleg foarte bine 
cu ele. 

- La nici o grupă de la noi nu sunt bărbaţi. Iar eu nu am cerut aprobare, nici de 
copii, nici de sex... Nu mă simt în stare... Nu mă simţeam în stare să stau lângă un 
bărbat sex ... şi să mă şi atingă... Brr! Numai la gândul ăsta şi mi se face pielea ca de 
găină. Am văzut odată pe cineva care venise la grupă după o noapte petrecută cu un 
bărbat sex. Toată ziua s-a chinuit cu o durere groaznică de cap. Ne spunea că simte tot 
sângele vuindu-i prin creier, în pulsaţii. Nu a fost în stare să-şi facă norma şi a trebuit 
s-o ajutăm noi, celelalte. A fost un chin şi pentru ea şi pentru noi. Iată ce-ţi poate 
aduce sexul cu un bărbat. Am mai aflat că bărbaţii sex sunt şi foarte curioşi. A 

■A, 

întrebat-o dacă-i place... Asta e cea mai mare insultă pe care am auzit-o... Intr-un fel 
pot vorbi femeile între ele şi altceva este discuţia cu un bărbat. Când eram mai mică şi 
copiii aveau voie să se plimbe pe străzi, asta înainte să-i strângă în rezervaţie, un 
bărbat dădacă m-a atins cu palma deoarece nu mă dădusem de-o parte destul de rapid 
din faţa unei galbene... De atunci am jurat să nu mai mă las atinsă de nici un bărbat. 
M-am ţinut de jurământ şi mă voi tine şi de acum înainte... 

- Nu am intenţionat şi nu intenţionez deloc să te ating. 

- Atât ţi-ar trebui. Chiar dacă poţi să-mi citeşti gândurile, chiar dacă se va mai 
întâmpla să ne mai vedem, nu înseamnă că poţi să mă atingi... cu mâinile. Destul că 
mă poţi atinge cu gândul. 

- Iţi promit că nu voi uita asta niciodată. 

- Bine, atunci o să mai stăm de vorbă... Poate. 

- Mă laşi să mai trec peste vreo două, trei zile? 

- încă nu ştiu. Totuşi, caută-mă şi până atunci mă voi decide. 



Stăteam în patul meu. 

Acum zece minute spărsesem unul din cele două pahare de sticlă pe care le 
aveam. 

II ridicasem de pe masă cam de o palmă şi, în momentul acela, o uşă s-a trântit 
pe culoar. Poate la Corelia. Dar scăpasem de sub control paharul, care căzuse şi se 
spărsese în nenumărate bucăţi. Le-am aruncat şi m-am hotărât să nu mai fac 
experienţe cu obiecte valoroase. Doar aveam şi două păhărele de plastix. 

Dimineaţă, spre surprinderea mea, primisem aprobare pentru acces la jocurile 



de primăvară ale gladiatoarelor. Oare o să mă însoţească şi Valsa? ştiam că odată vom 
fi împreună în Sectorul Galben, dar nu ştiam când anume, acum sau altădată. 

Mai erau cam două săptămâni până atunci. 

Speram să nu fac vreo greşeală care să-mi anuleze accesul. Mergeam atent pe 
stradă, să nu deranjez pe nimeni. 

Ajunsesem să mă feresc şi de sclave, care, de altfel, se fereau şi ele de mine, la 
fel cum se fereau din calea oricărei galbene sau femei semi-om. 

Corelia ceruse şi ea aprobare în aceeaşi zi. Vom fi mulţi cunoscuţi în acelaşi 
timp în Sectorul Galben. 

Abia aşteptam să văd pentru prima oară acest spectacol bianual, de sărbătoarea 
primăverii şi a toamnei. De fapt, pentru zona noastră, chestia asta cu primăvara şi 
toamna era artificială, întrucât aici era mai tot timpul cam aceeaşi temperatură, căldură 
şi cer mai mult senin. Rareori cădeau câteva picături de ploaie, insuficiente pentru a 
spăla praful generalizat. 

Ştiam că în nord, destul de departe, existau totuşi deosebiri evidente între 
anume perioade de timp. Acestea erau aşa-zisele anotimpuri. Se pare că exista cu 
adevărat şi acea apă solidă, numită ghiată şi zăpadă. 

Cred, dar s-ar putea să mă şi înşel, că bunica îmi spusese despre aşa ceva când 
eram mic, dar nu mai eram prea sigur pe amintirile mele. Brrr! Ce rău era să fie frig. 
Mi se strângea pielea doar la ideea acestei senzaţii. 

Ce-o face acum Valsa? Nu, nu vreau să o urmăresc cu gândul. Cu ea totul 
trebuie să se întâmple normal, fără nici o exagerare din partea mea. 

Am umplut un pahar din plastix cu apă. L-am aşezat în mijlocul mesei şi m-am 
depărtat. 

Mi-am încordat atenţia asupra lui, ca şi cum l-aş fi înconjurat cu o forţă, pe care 
am dirijat-o în sus, încet, încet. Paharul s-a ridicat, iar apa din el a făcut o concavitate 
în interior, parcă urcându-se pe pereţii paharului. L-am ţinut aşa, suspendat, câteva 
secunde, apoi l-am coborât. Da, era o chestie care-mi reuşea, însă îmi solicita o atenţie 
deosebită. 

După ce l-am mai ridicat de câteva ori, plimbându-1 de colo, colo, am hotărât să 
încerc şi cu ceva mai greu: aveam lângă perete o cutie din plastix plină cu lucruri 
vechi. Am fixat-o cu privirea şi am reuşit să o mişc. Patul. Ia să mişc patul... Da, 
puteam, dar obosisem destu de mult. 

II mişcasem foarte puţin. Nu mai eram în stare să mă concentrez. 

Trebuia să mai exersez, mergea greu. 

Iza! Ce s-o fi întâmplat cu sora mea? N-o mai văzusem de cinci sau, poate, şase 
ani. Plecase într-o dimineaţă la grupa ei, iar spre seară, o colegă a trecut pe la mama şi 
i-a spus că Iza a fost transferată în alt oraş. 

Dacă ar putea vedea ce sunt în stare să fac? 

M-ar pupa uşor pe frunte, aşa cum făcea când eram mic, m-ar fi mângâiat pe 
creştetul capului şi şi-ar fi rotit degetul arătător în interiorul urechii mele stângi, 



dându-mi o senzaţie specială. 

Habar nu aveam unde este... 



Deodată am simţit că o ceaţă îmi întunecă gândurile iar apoi îmi apare în faţă 
imaginea unui obiect masiv, ceva care îmi astupă toate unghiurile privirii. Am ştiut că 
este un munte aflat foarte departe. Vârful era acoperit de ceva alb, iar în minte mi-a 
apărut cuvântul "zăpadă". Mai jos, se vedeau porţiuni fără nici o vegetaţie, care am 
ştiut că se numesc "stânci", întrepătrunse ici, colo, de "tufe". Privirea mi s-a fixat pe o 
pată mai închisă la culoare aflată pe un perete destul de înclinat şi am simţit o dorinţă 
puternică de a pătrunde în spatele acelei porţi, în "peşteră". Undeva, în beznă, a apărut 
un postament pe care era aşezată o sferă de "cristal". In jurul ei raze de lumină 
albastre, roşii, verzi, se întrepătrundeau într-o policromie fantastică, un spectacol 
nemaivăzut niciodată, de nimeni... Oare? 

Cuvintele respective îmi apăreau clare în minte, de parcă mi le-ar fi spus 
cineva. Imaginea a dispărut tot atât de brusc cum a apărut şi m-am trezit iar pe patul 
din camera mea. Ce fusese vedenia asta? De unde îmi veniseră imaginile şi cuvintele? 

Ştiam că o să ajung în acel loc, ştiam că o să fie cale lungă de făcut, aşa cum 
ştiam că o să fiu însoţit de Valsa. 

De unde ştiam? 

Ştiam! Atât era suficient, ştiam... Eram chiar convins. 

De fapt, începeam să mă obişnuiesc cu salturile astea din realitate, aşa că ... 



La nord, unde se terminau construcţiile, începea o porţiune de terenuri 
împrejmuite: grădinile de legume şi câteva cîmpuri cu cereale. 

Calea ferată se strecura printre parcele străjuită de-o parte şi de alta de câteva 
rânduri de porumb. Femeile semi-om erau aici supraveghetoare ale sclavelor, care 
trebăluiau toată ziua să menţină recoltele în viaţă. Aduceau din oraş apa cu nişte vase 
din lemn, ţinute de câte patru sclave, apoi udau fiecare plantă la rădăcină cu cantitatea 
prescrisă. 

Orice risipă era aspru pedepsită. Culesul era făcut de femeile semi-om, 
supravegheate de galbene. 

Spre vest, loturile cu plantaţii erau mult mai puţine, întrucât deşertul începea 
mai aproape de oraş. 

La est, după câteva plantaţii, începeau orezăriile. Erau de-o parte şi de alta a 
unui fluviu cu apă murdară. 



Spre sud, nisipul se învecina chiar cu ultimele blocuri, mult mai dărăpănate 
decât în celelalte direcţii. 

Se spunea că Explozia cea mai apropiată fusese undeva, înspre est, pe locul în 
care existase un oraş mult mai mare decât al nostru. Noroc că fusese destul de departe 
ca Explozia să nu ne distrugă şi nouă toate clădirile. Se spunea că din acel oraş nu mai 
rămăsese absolut nimic, decât un crater enorm. Mai existau poveşti că fusese o 
Explozie şi spre sud, spre nord, spre vest... 

Oricum, marginile dinspre est şi sud ale oraşului nostru erau mai puţin circulate 
de supraveghetoarele galbene, întrucât se părea că radiaţiile sunt mai puternice acolo. 

Oare unde se găsea muntele pe care-1 văzusem? Abia mi-am pus întrebarea că 
mi-am şi răspuns: trebuia să merg mai întâi spre vest, cale de şapte zile pline, apoi 
spre sud, încă şapte zile. De unde îmi veniseră ideile astea? Ei, asta e acum... Prea 
multe întrebări fără răspuns. 

Să plec? Să plec singur? 

Zilele următoare am hotărât să încep pregătirile de plecare: am strâns din 
diverse locuri bidoane din plastix pentru apă, mi-am confecţionat o sacoşă pe care 
puteam să o atârn pe umeri, în spate, am reparat o pereche mai veche de sandale. 

Puneam de-o parte, în fiecare zi, două-trei stromacuri. 

In serile care au urmat am fost în vizită la Valsa. M-a primit, la început cu 
reţinere, apoi din ce în ce mai volubilă. 

Intr-o zi am invitat-o la mine şi, spre surprinderea mea, nu m-a refuzat. îmi 
impusesem să nu o mai sondez mintal, pentru a o lăsa să facă totul din propria voinţă. 

A intrat în cameră şi a privit de jur-împrejur, apoi s-a aşezat pe scaun. 

- Valsa, mergi în Sectorul Galben, la jocuri? 

- Nu ştiu încă. Am făcut cerere dar nu am primit răspunsul. 

- Dacă primeşti aprobarea, vrei să mergem împreună? 

- De ce nu? 

- Ştii, vin o grămadă de cunoştinţe şi s-ar putea să apară vorbe... 

- Nu-mi pasă. Roza şi Eva ştiu că discutăm. Ele ştiu sigur că nu este altceva, iar 
părerea altora nu contează. 

- Galbenele s-ar putea să aibe o părere proastă despre prietenia dintre un bărbat 
şi o femeie semi-om... 

- Eşti convins că aşa gândesc, întrucât îmi poţi citi gândurile. 

- Nu-ţi citesc gândurile decât atunci când îmi dai voie. Altfel nu pot, am spus şi 
am minţit-o pentru prima oară. 

- Acum ce gândesc? 

- Cred că eşti speriată ca nu cumva să te ating. 
Valsa s-a înroşit în obraji: 

- Şi nu ai să mă atingi, nu-i aşa ? 

- Nu. Vreau doar să fim buni prieteni. 

- Minţi, de data asta ţi-am citit eu gândurile: vrei să mă atingi, ştiu! 



- Aşa este, dar nu te voi forţa niciodată să faci ceva care nu doreşti. 

- Şi dacă eu doresc? 
Am rămas ca trăznit. 

- Şi dacă eu doresc? a întrebat din nou Valsa. Dacă eu vreau să mă atingi? ştiu 
că nu eşti bărbat sex sau însământător, dar vreau numai să mă atingi, să văd ce se 
întâmplă. Vreau să ştiu dacă sunt pretabilă la atingerea unui bărbat sex, sau... 

S-a ridicat de pe scaun şi s-a aşezat lângă mine, pe marginea patului. 
Şi-a desfăcut salopeta la nasturii din dreptul pieptului, mi-a luat mâna şi a 
introdus-o în deschizătură. 
DUMNEZEULE! 



CAPITOLUL11 



Femeile, cam cincizeci, se aşezaseră la coadă pentru verificarea autorizaţiilor 
de intrare. Eu, împreună cu încă patru bărbaţi semi-om, stăteam de-o parte, aşteptând 

să ne vină rândul. 

Era dimineaţă devreme, dar simţeam că aerul devenise, deja, înăbuşitor. 

Oare ventilatoarele din oraş funcţionau? 

Da, funcţionau şi încă destul de bine. 

Curentul de aer răcoros m-a cuprins din primul tunel. După ce ne-au agăţat câte 

un ecuson fluorescent, am fost dirijaţi, separat de femei, pe un culoar adiacent, astfel 

că am ajuns la arena ridicată în piaţa centrală a sectorului înaintea lor. Două 
supraveghetoare galbene ne-au dus pe o scară până sub tavan, făcându-ne semn să ne 
aşezăm pe nişte scânduri destul de strâmte. Ele s-au oprit la margine, de-o parte şi de 

alta. 
Atunci a ajuns şi grupul de femei. Alte supraveghetoare le-au făcut semn să se 
aşeze pe bănci, mai jos de noi, în grup compact. Am văzut-o pe Valsa. 
Nu mi-a aruncat nici o privire. Era între Roza şi o altă femeie pe care nu ştiam 
cum o cheamă, dar o cunoşteam după figură, o colegă de-a lor de grupă. 
Singura care s-a uitat spre mine a fost Alia, aflată jos, chiar la marginea arenei. 
Lângă ea era Măria Martinez. Horwath nu făcuse cerere, explicându-ne că nu o 
pasionează jocurile de gladiatoare ci luptele de câini, care urmau să fie altădată. 
Am aşteptat în linişte câteva minute, până când şi băncile din celelalte sectoare 
au fost ocupate în acelaşi fel: sus, un mic grup de bărbaţi, în rest femei semi-om din 
celelalte zone exclusive ale oraşului, iar pe margini, supraveghetoare. 
Atunci a început ceremonia de prezentare a luptătoarelor. Au venit dintr-un 

tunel, din stânga. 



Mergeau cu paşi mici, una în spatele alteia. 
Erau opt femei semi-om. Aveau muşchii braţelor bine dezvoltaţi şi sânii foarte 
mici. Erau rase în cap. Singura îmbrăcăminte o reprezenta câte un cordon de diferite 
culori, pe talie, înodat cu o fundă mare, pe buric. 
Fiecare avea în mână un baston destul de gros şi nu foarte lung. 
S-au aşezat în cerc, la marginea arenei şi au căzut în genunchi, aplecate în faţă, 
până când capul le-a atins plăcile de piatră. O supraveghetoare a intrat în mijlocul 

arenei şi a ridicat mâinile: 
- Galbena de Aur! Galbena de Aur! Dă putere acestor luptătoare să treacă în 
împărăţia Ta cu cinste. Iart-o pe cea care va rămâne în viaţă că încă nu este pregătită 
să-Ti acorde spiritul şi corpul ei. Noi o iertăm încă de pe acum, aşa cum ne-ai învăţat 
Tu, în suprema Ta bunătate. Fie ca fumul trupurilor ce vor fi arse pe altarul Tău să-ţi 
încânte nările şi să reverse asupra noastră, a supuselor tale galbene, bucuria 
nemărginită a satisfacţiei Tale. Formaţi perechile. 
Galbena s-a retras din arenă. 
Două câte două, femeile s-au aruncat în luptă. Loveau cu bastonul, cu 
picioarele şi pumnii. Una din ele a căzut, nu atât dintr-o lovitură, cât de o piedică pusă 
cu viteză. Adversara sa i-a dat lovitura finală în cap şi s-a retras de-o parte, aşteptând 
viitoarea concurenţă. O brunetă cu şolduri mai proeminente a făcut o rotaţie cu 
bastonul deasupra capului încercând o lovitură totală, dar cea cu care se bătea a 
împuns-o rapid în stomac, bastonul aproape ieşindu-i prin spate. 

Sângele a ţâşnit. 
La a treia pereche forţele şi îndemânarea erau aproximativ egale. Ambele 
combatante dovedeau măiestrie în lupta cu bastonul, niciuna nereuşind încă lovitura 
hotărâtoare. Mai ales eschivele femeii mai micuţe ca statură, smulgeau exclamaţii 
aprobatoare din partea asistenţei. Deodată, micuţa s-a lăsat jos şi a rotit cu viteză un 

picior, secerând-o pe cealaltă. 
Ultima pereche erau încă în stadiu de tatonare: se roteau, trimiteau lovituri 
scurte, parate imediat, până când una din femei a prins un moment de neatenţie a 
celeilalte şi i-a aplicat un baston, de jos în sus, chiar între picioare, doborând-o şi 

astfel scotând-o din luptă. 
S-au format imediat alte două perechi. 
Micuţa, care îmi plăcea cum se mişcă, a nimerit cu cea mai solidă dintre ele. 

N-avea nici o şansă. 
O urmăream cu inima strânsă cum eschiva loviturile care trebuiau, dacă şi-ar fi 
atins ţinta, să fie decisive. Oricum, era mai rapidă în mişcări, dar forţa ei părea mai 
mică. Adversara sa se ţinea foarte bine pe picioare, dar era mai lentă. Cealaltă pereche 

a terminat repede, curios, lovindu-se în acelaşi timp şi căzînd amândouă. Urma ca 

supraveghetoarea să stabilească care din ele va rămâne în luptă, după care-i va aplica 

celeilalte lovitura finală. Micuţa a parat cu bastonul o împunsătură şi, cu un salt rapid, 

i-a înfipt celeilalte un cot în plină figură. Sângele a umplut fata acesteia şi, în 



momentul de ameţeală ce a urmat, micuţa i-a secerat picioarele şi a rotit bastonul în 

aer, lăsându-1 să cadă pe capul celeilalte. Trupurile doborâte, în care abia mai pâlpâia 

viata, au fost scoase din arenă şi duse în locul unde urmau să fie făcute fum. 

Semi-oamenii nu aveau dreptul să vadă transformarea, era numai privilegiul 

galbenelor. 

Urma lupta finală. Cele două femei s-au privit în ochi câteva clipe. Se vedea că 

sunt obosite. Au făcut mici fente cu bastoanele, rotindu-se în jurul arenei. Micuţa a 

aşteptat ca cealaltă să ajungă cu tălpile pe o pată mare de sânge şi a atacat. Adversara 

a încercat să evite dar a alunecat şi micuţa a lovit. 

Lupta se terminase. Asistenta s-a ridicat în picioare şi a aplaudat îndelung, până 

când supraveghetoarele au cerut linişte. 
- Iţi mulţumesc, luptătoare, că ai stabilit care vor fi fericitele ce o vor desfăta pe 
Galbena de Aur, a spus supraveghetoarea ce se întorsese în mijlocul arenei, 
adresându-se micuţei. Tu o să mai lupţi altădată pentru dreptul de a fi trimisă Galbenei 

de Aur. 
Ce să fac? Să-i spun Valsei că micuţa câştigase şi cu ajutorul meu? Mai bine 

nu. 

Am fost lăsaţi să ne plimbăm puţin timp prin Sector, în grup, prin tuneluri, 

unele mai largi, altele mai strâmte, cu locuinţe de-o parte şi de alta. Galbenele cu care 

ne întâlneam ne priveau, de cele mai multe ori curioase. 

Majoritatea nu aveau permis de a se deplasa înafara Sectorului Galben şi 

singurele ocazii când ne puteau vedea, erau vizitele noastre. Cele mai multe chicoteau 

atunci când bărbaţii treceau prin dreptul lor. 
Aveau sclipiri în ochi. 
La un moment dat, am simţit-o lângă mine pe Valsa, aproape atingându-mă cu 
cotul. Eram în dreptul crescătoriei de câini pentru carne, animale puse la îngrăşat. 
Schelălăiau şi ne priveau cu ochi tulburi. Am simţit că Valsei îi este milă, sentiment 

extrem de rar şi chiar interzis semi-oamenilor. Un sentiment puternic de tandreţe 
pentru Valsa mi-a potopit sufletul. Parcă mai trăisem acesta clipă... Da, o mai trăisem 

în gând. Ce bună era Valsa. 
Câinii reprezentau delicatesa culinară a galbenelor. Oare puteam să intru în 
mintea animalelor? Mi s-a părut că simt o senzaţie de teamă, o presiune uşoară în 
stomac generată de foame şi parcă toată pielea îmi era cuprinsă de furnicături, 

făcându-mă să mă scarpin. 
Am rupt contactul şi toate aceste senzaţii au dispărut. Ce viaţă de câine... 
La intersecţia unor culoare, pe o măsuţă, se găseau nişte vase cu stromac şi 
câteva sticle şi pahare din plastix. Două galbene ne-au dat la fiecare să mâncăm şi să 
bem, câte o raţie. De undeva se auzea un huruit uniform. Era instalaţia care genera 

lumina în oraş, sau altceva? 
Ceva mai încolo, se găseau alte trei mese, două pe care erau aşezate câteva 
mănunchiuri de beţişoare pentru marocco, pe a treia fiind un teanc de dreptunghiuri 



pictate cu diverse semne, pentru jucat mahjongg. 
După ce timp de mai mult de o oră ne-am distrat cu aceste jocuri specifice 
galbenelor, am străbătut un culoar foarte slab luminat, destul de lung. 
La capăt, într-o piaţă, un grup de femei semi-om săltau în ritmul unor tobe 
aşezate lângă perete. Cele două femei semi-om care băteau cu beţişoare în tobe îşi 
bălăngăneau capetele în ritmul loviturilor şi pe frunţi avea picături de sudoare. O 
galbenă plictisită supraveghea dezlănţuirea animalică. 
Din când în când, o altă galbenă ciupea strunele unei lire. Ce muzică putea să 
iasă din combinaţia asta... Aiurea, nu- mi plăcea deloc. 
Când grupul a obosit, a venit rândul nostru. 
Ne-am dus toţi cinci în mijlocul pieţei şi am primit de la o galbenă foarte tânără 
o ţeava subţire şi lungă, care avea la capăt un căuş adâncit. Galbena a aşezat în căuş o 
biluţă mică, de culoare cafenie, căreia i-a dat foc. Unul din bărbaţi a luat celălalt capăt 
al ţevii în gură şi a tras puternic. Biluta s-a înroşit uşor şi un fum cenuşiu a ieşit pe 
nările bărbatului. După ce a scos şi pe gură acel fum, a dat ţeava mai departe. 
Penultimul am tras eu şi amăreala fumului m-a făcut să tuşesc uşor. 
Ce dracu se întâmpla cu mine de mi se părea că plutesc? Nu mai puteam să-mi 

controlez mintea. 
Am început să ne balansăm braţele şi capul în toate direcţiile. Nu prea 
respectam ritmul, dar asta nu avea nici un fel de importanţă. Mă simţeam excelent. 
Muzica era, cu adevărat, excepţională. Am simţit nevoia să fac mişcări şi cu 
picioarele. Le aruncam în sus şi în lateral, mă lăsam în genunchi şi zvâcneam în 
picioare, fără să-mi pese că eram privit de un alt grup de femei semi-om, care-şi 
aşteptau rândul la distracţie. Simţeam că faţa îmi arde toată din cauza efortului şi 
picături mari de sudoare mi-au răcit spatele. 
Ce bine era... 
Când ne-am întors în zona noastră, se făcuse deja seară şi era aproape ora 
stingerii. Valsa mi-a aruncat doar o privire şi a plecat spre casa ei. 
Eram obosit şi am adormit imediat ce m-am aşezat pe pat. 
Visam? Apăruse iarăşi muntele, atrăgându-mă ca un magnet: "Vino!... Te 

aştept!... Vino!". 
M-am trezit cu hotărârea ca noaptea următoare, cu sau fără Valsa, să plec. 
Dar aş fi praferat să plec împreună cu ea. 
Când am terminat munca la grupă, m-am dus la Valsa. A sosit câteva minute 

după mine şi nu a fost surprinsă că m-a găsit în faţa uşii: 
- M-am gândit că o să te văd în seara asta, a spus făcându-mi semn să o urmez 

în casă. 
- Vreau să te întreb ceva, foarte serios, am spus aşezându-mă pe marginea 

patului. 
M-a privit curioasă. 
- Ce s-a întâmplat? Eşti încruntat... Nu- mi placi aşa. 



- Valsa, hai să fugim din zonă. 

- Ce să facem? Cum adică? Unde să fugim? Sunt obosită, nu am chef de fugă. 

- N-ai înţeles. Vreau să plec definitiv din oraş, departe, peste deşert. Te rog să 

vii cu mine. 
- Eşti nebun! Clar? Eşti nebun... E o nebunie! 

- Nu, nu e o nebunie. Avem şansa de a ne face o altă viaţă. Tie nu poate să- ţi 
placă felul în care trăim, nu se poate să te mulţumeşti cu monotonia programului 

zilnic, neurmat de nici un fel de satisfacţie. 

- Ba am primit satisfacţii. N-am fost să vedem luptele de gladiatoare? N-am 
dansat? Iar eu am dreptul să merg încă odată, poate la luptele de câini, ştii că nu 

merităm drepturi mai multe. Cum adică? Ce fel de drepturi? Nu avem tot ce ne dorim? 

Mâncare, apă, locuinţă, dreptul de a viziona jocurile speciale în Sectorul Galben, 

dreptul de a respira aerul şi de a călca pământul aflat în proprietatea galbenelor. 

- Nu m-ai înţeles. Eu tânjesc după o altfel de viaţă: libertatea de a face ce vreau, 
de a mă duce unde vreau, de a gândi orice, fără să fiu permanent speriat că nu respect 

Legea. 

- Alee, te rog să-ţi scoţi din cap nebunia asta. Ce idei poţi să ai? Ce liberate? Nu 
eşti LIBER să respecţi Legea? şi... De fapt, oricine a plecat, a dispărut pentru 

totdeauna. E o nebunie! 
- Tocmai faptul că nu mai ştim nimic despre cele plecate, sclave sau 
semi-oameni, dovedeşte că au reuşit sau au murit. In nici un caz nu au fost prinse, 
pentru că ni le-ar fi dat de exemplu, să ne sperie şi mai mult, aşa cum s-a întâmplat 

acum doi ani... 

- Dar eu nu vreau să mor... încă. Dacă aş vrea, m-aş oferi gladiatoare şi aş avea 

o moarte frumoasă şi utilă. 

- Şi dacă reuşim? 

- Ce să reuşim? Unde să mergem? ştii ce este, sau dacă este ceva acolo unde se 

termină deşertul? şi dacă se termină undeva deşertul... 

- Cred că ESTE ceva! încă nu ştiu prea bine CE, dar ceva diferit TREBUIE să 

fie. 

- Ştii că mai sunt oraşe, ştii că toate locurile în care este posibilă viaţa fac parte 
deja din domeniul galbenelor. De unde ţi-a venit ideea că poate să fie şi ALTCEVA? 

- Măcar mi-a rămas SPERANŢA. Văd că tu nici măcar asta nu ai. 

- Speranţa să ce? 

- Speranţa să fie ALTFEL. 

- Eşti nebun. Am terminat discuţia. 

Nici nu m-a urmărit cu privirea când am ieşit pe uşă. 

Până la stingere, am dus rând pe rând, ca să nu fiu suspectat, buteliile şi 

mâncarea, în pivniţa cu isvorul meu. 

Mă întorsesem pentru ultima oară acasă. Nu mai aveam ce lua. Am aruncat o 

privire de adio şi am deschis uşa. 



în partea cealaltă stătea Valsa, îmbrăcată cu o salopetă cenuşie, cu gluga pe cap 

şi mănuşile în mâini. 
- Merg cu tine, a spus, zâmbind de parcă ar fi fost vinovată de ceva. 



CAPITOLUL 12 



Lumina lunii era filtrată de o ceată uşoară. 

Depăşisem ultimele blocuri şi eram aproape de sfârşitul plantaţiilor. Ţineam 
Steaua Polară spre umărul drept. Valsa mergea cu paşi hotărâţi în stânga mea. Eu 
căram rezervele în sacoşa atârnată pe umeri, în spate, iar ea ţinea câte un săculeţ în 
fiecare mână, raţia ei de stromac şi câteva obiecte de care nu a vrut să se dispenseze: 
un prosop, o salopetă de rezervă, o pereche de sandale, un cuţit care nu tăia prea bine 
şi un pieptene cu câţiva dinţi lipsă. 

Căutam să păstrăm un ritm uniform. Undeva, pe aici, trebuia să fie un post de 
pază, dar supraveghetoarea galbenă şi cele două sau trei femei semi-om nu erau atente 
noaptea. Treaba lor era să nu lase sclavele care lucrau ziua la plantaţii, să se depărteze 
prea mult, când plecau să- şi facă nevoile. 

Galbenele ştiau că oricine fuge spre vest nu merită să fie urmărit întrucât pleacă 
la moarte? 

Se lăsase răcoarea deşertului, dar noi trebuia să mergem continuu până la 
răsăritul soarelui. Dacă ne opream, îngheţam şi eram terminaţi. 

Luna înjumătăţită ne privea cu un ochi viclean, ajutându-ne, cu uşoarele ei 
reflexe, să vedem pe unde călcăm. De parcă am fi putut călca şi pe altceva decât pe 
nisipul vălurit uşor de vânturile permanente. 

Din când în când, aruncam câte o privire Valsei. Era în condiţie fizică bună. 
Aveam toate motivele să sper că vom reuşi, că vom ajunge la muntele din visul meu. 

Când soarele s-a ridicat mult deasupra orizontului, eram, practic, în mijlocul 
deşerului. 

Ultimele urme ale civilizaţiei se vedeau în depărtare, prin aerul tulbure. Ne-am 
oprit şi am săpat cu cuţitele şi palmele o groapă în nisipul ce începea să frigă, până am 
ajuns la o porţiune mai rece. Ne-am aşezat unul lângă altul, ne-am acoperit corpurile 
cu un cearşaf destrămat în unele locuri de vechime şi spălaturi şi ne-am odihnit 
aşteptând ca soarele să coboare spre asfinţit. Uneori, destul de rar, sorbean câte o gură 
din butelia de plastix cu apă. Până spre seară, băusem aproape un sfert din conţinut. 
Oare ne va ajunge apa din cele patru butelii? 

Am pornit mai departe. Un vânt cald ridica particole fine de nisip. Ne-am legat 
pe fată câte o cârpă. 



Discul roşu al soarelui s-a ascuns în spatele unor dâmburi aflate departe, 
departe. Când vom ajunge acolo? 

Ziua următoare am trecut pe lângă nişte case în ruină. Unele erau din piatră, 
altele din lemn. Nu mai existau nicăieri geamuri, totuşi am avut noroc să găsesc un 
ciob de sticlă destul de groasă. Mi-era foarte bun pentru tăiat diverse materiale, chiar 
şi pentru scorojit lemnul. L-am împachetat într-o bucată de cârpă din rezervele Valsei 
şi ne-am odihnit la umbră toată perioada toridă a zilei. Spre seară, aproape imediat 
după plecarea dintre ruine, am găsit două trupuri care, după urmele de îmbrăcăminte, 
păreau sclave. Erau la câţiva metri unul de altul, rămase aşa cum căzuseră. Acum erau 
acoperite pe jumătate cu nisip. 

Avuseseră o singură butelie cu apă, care zăcea goală. Muriseră de sete. 

Gândacii deşertului le găsiseră şi le înjumătăţiseră corpurile. Mai erau şi acum 
câţiva borţoşi, care şi-au ridicat antenele lungi când ne-au simţit. Ne-am depărtat şi 
am văzut pe fata Valsei o expresie de scârbă. I-am simţit frica de o soartă identică şi 
i-am insuflat o stare de calm şi siguranţă. De unde atâta siguranţă? 



Dâmburile din depărtare începuseră să se vadă mai bine în lumina soarelui aflat 
la asfinţit. Mi-am dat seama că sunt acei munţi despre care auzisem. 

Ceva mai aproape, în fata lor, se vedea o porţiune de deşert puţin mai înaltă, cu 
pereţi abrupţi, străbătuţi în câteva locuri de văi adânci. 

Acolo trebuia să găsim apă, să ne refacem rezerva. 

Am avut noroc să găsim urmele unei şosele, pe care ne-a fost mult mai uşor să 
înaintăm, cu toate găurile ce o forfecau. 

Dimineaţa următoare, înainte să ne oprim, am găsit pe nisip nişte urme 
curioase, ca şi cum cineva ar fi greblat nisipul. Erau recente, întrucât vântul nu 
ajunsese încă să le şteargă. Ce putea fi? 

Am evitat locul respectiv şi ne-am făcut culcuşul în altă parte. 

Norocul ne-a venit de la un masiv gândac de nisip, roşu, care s-a apropiat 
scoţând nişte sunete abia auzite. Zgomotul ne-a făcut să sărim în picioare şi atunci am 
văzut un grup enorm de lighioane, cred că erau câteva sute sau mii, care treceau la nici 
cincizeci de metri de noi. Erau ca nişte şobolani, dar mai scunzi, cu mai multe picioare 
pe fiecare parte a corpului plat, cu nişte cozi lungi şi două antene în vârful capului. Pe 
spate aveau două şiruri de solzi. Mergeau repede, spre o ţintă aflată undeva, în spatele 
nostru. Ce ne-ar fi făcut dacă ne simţeau? 

Ne-am băgat cât am putut în groapă şi, atunci am văzut că enormul gândac se 
apropiase pe nisip de marginea ascunzişului nostru. Ce puteam să fac? M-am 
concentrat asupra lui şi l-am ridicat în aer câţiva centimetri. Dădea repede şi caraghios 
din picioruşe şi-şi mişca antenele cu viteză în toate direcţiile, dar nu mai avansa. Am 



început să-1 depărtez de noi. L-am scăpat când îl dusesem la peste zece metri. Am 
simţit că nu-1 mai pot tine şi i-am dat drumul. A dispărut. 
Valsa mă privea cu gura căscată. 

- Ai văzut, Alee? 

- Ce să văd? 

- Ai văzut cum a zburat gândacul? Fără să dea din aripi? 

- Da, am văzut. Curios, nu? 

- N-am mai auzit de aşa ceva. 

Nu vroiam încă să-i spun adevărul. Nu era momentul, cred. 

Am hotărât să mergem toată dimineaţa, pentru a ne depărta de locurile prin care 
treceau scârbele alea de animale, sau ce or fi fost. 

Lângă peretele stâncos al podişului, îngropate pe jumătate în nisip, se vedeau 
urmele unei construcţii, din care rămăseseră în picioare doar câteva porţiuni din pereţi. 
Nu mai avea acoperiş. 

Puţin mai departe, între două dâmburi de nisip, se vedea o construcţie pe patru 
roti. Avea acoperişul rupt, iar bucăţile atârnau peste pereţii fisuraţi. O uşă metalică se 
ţinea într-o singură balama. 

Cauciucul de pe rotile destul de mari era desprins în fâşii. 

Ne-am apropiat de uşă, călcând cu grijă pe nisipul fin, în care picioarele ni se 
înfundau până la aproape la glezne. Cele două trepte din fata uşii erau rupte şi atacate 
de un strat gros de rugină. înăuntru se vedeau câteva lucruri acoperite cu nisip 

Am încercat cu piciorul drept stabilitatea podelei şi am făcut un pas. Mă ţinea 
destul de bine. Am ajutat-o şi pe Valsa să intre şi ne-am apucat să aruncăm nisipul 
afară, cu palmele făcute căuş. 

- Ia uite! a strigat Valsa trăgând ceva din nisip. 

- Ce-ai găsit? 

- Haine! Am găsit haine... 

Valsa a scuturat pe uşă obiectele şi a râs fericită: găsise o bluză roşie cu o 
mânecă desprinsă din umăr, o robă subţire de un model aiurit, scurtă şi cu partea de 
sub gât lipsă, precum şi ceva care semăna cu o salopetă, dar era din două bucăţi, bluza 
şi pantalonii separaţi. Puţin cam putrezite... 

In dreapta, am curăţat nisipul de pe un platou şi am găsit un ciocan şi două 
cuţite ruginite, un pahar din sticlă, o adevărată avere şi jos, aproape complet îngropate 
în nisip, două sticle dreptunghiulare, pline cu un lichid maroniu. Aveau etichetele 
aproape şterse. Pe una din ele de mai putea citi ".hisk.". 

Oare era ceva bun, după cine ştie câţi ani de zăcut în deşert, sau era o băutură 
otrăvitoare? 

Erau astupate cu nişte dopuri îmbrăcate cu o folie sclipitoare. 

Jos, în nisip, am găsit o şurubelniţă, cu care am desprins dopul. Am mirosit 
lichidul: o senzaţie de greaţă m-a cuprins când am simţit izul de ploşniţe storcite şi am 
aruncat ambele sticle pe uşa. 



Valsa îşi scosese salopeta de pe ea şi se îmbrăcase cu hainele găsite. 

Arăta curios, nu eram învăţat s-o văd îmbrăcată aşa. Semăna cu femeile din 
pozele pe care le văzusem în reviste, de dinainte de Explozie. Aducea, chiar, cu 
femeia din tabloul Rozei. 

Am rămas aici până seara, când ne-am hotărât să pornim de-a lungul văii ce se 
pierdea între pereţii aproape verticali, la nici un kilometru depărtare. 

Valsa îşi strânsese în sacoşă un maldăr de obiecte de îmbrăcăminte, iar eu nu 
luasem decât ciocanul, cuţitele, paharul şi şurubelniţa. 

Primele plante verzi au apărut după ce parcursesem pe fundul secat al văii cam 
doi, trei kilometri în amonte. Abia le vedeam, întrucât lumina lunii era blocată de 
pereţii înalţi. Erau nişte boschete, întâi rare şi pipernicite, apoi mai dese şi cu frunze 
late. 

Nu mai aveam apă decât pentru ojumătate de zi, zi care deja urma să îşi arate 
zorile. Apoi urma moartea... 

Valsa avea fata înroşită de soare şi de vânt. Cred că şi eu eram la fel. 

Ultimele două sfere de stromac le-am împărţit ca să sărbătorim terminarea 
deşertului. Dacă nu găseam ceva comestibil şi apă, eram morţi. 

Nu foarte departe, deasupra noastră, am văzut nişte copaci. Solul începea să fie 
acoperit de o mulţime de plante, mai mici sau mai mari. In aer zburau gângănii 
minuscule şi rapide. 

Ajunsesem pe platoul podişului, iar terenul continua să se înalte spre munţii 
care se vedeau deja aproape. 

Undeva, pe aici, exista apă. O simţeam. 

Am găsit pârâul la câteva sute de metri după primii copaci. Curgea, într-un 
firicel subţire, spre sud. 

Am băut şi ne-am refăcut rezerva de apă. 

Avea un gust total deosebit de cea cu care eram obişnuit. Diferea chiar şi de apa 
din izvorul lui Moma. 

Rămânea să găsim ceva de mâncare, nişte ierburi sau fructe. 

Ceva a trecut în zbor rapid pe deasupra noastră, speriindu-ne. Valsa s-a lăsat în 
jos. Apoi am văzut pasărea pe creanga unui copac, ciugulind ceva. Nu aveam arc şi 
săgeţi. S-a depărtat dând din aripi. Lumea asta era dinainte de Explozie? 

Am pornit de-a lungul pârâului spre sud. 

MERGEAM SPRE SUD, DUPĂ ŞAPTE ZILE DE MERS SPRE VEST, cum 
ştiusem că o să trebuiască, dar o făcusem inconştient. 

Urcam şi coboram. Lăsam pârâul când într-o parte, când în alta, căutând ceva 
bun de mâncare. 

Din când în când încercam gustul unor tulpini sau rădăcini. Unele erau foarte 
amare, dar am găsit şi câteva care puteau fi mâncate. într-un copac cu ramurile mai 
lăsate, erau nişte fructe mici, verzi, cu un gust acrişor şi care străpezeau dinţii. In altul 
atârnau câteva fructe maronii, cu învelişul tare, dar cu o substanţă dulceagă în interior. 



Ne-am făcut şi provizii. 

Una din sandalele Valsei se rupsese la o baretă. Deoarece nu a vrut să o arunce 
şi să folosească perechea de rezervă, am reparat-o cu o tulpină solidă, dar care o rodea 
în timpul mersului. A trebuit să frec nodurile cu o piatră până le-am nivelat şi înmuiat. 

De când depăşisem deşertul, o simţeam fericită. Pentru mine nu era o noutate, 
ştiusem că aşa va fi. 

- Alee, oare vom putea avea copii? Te rog să îmi răspunzi cinstit la o întrebare: 
pe tine te-au sterilizat? 

- Nu. Dar pe tine? 

- Eram trecută pe listă, dar nu-mi venise încă rândul. 

- Iti dai seama că noi doi putem da naştere unei civilizaţii de semi-oameni rupţi 
din mediul Oraşelor Galbene? 

- Pentru început trebuie să învăţăm traiul în mediul ostil de aici. Vezi ce mult te 
chinui doar ca să faci un foc: fundul ăsta de pahar cu care focalizăm razele soarelui... 
şi mâncarea... 

- Mie nu mi se pare că aici ar fi un mediu mai ostil decât în Oraşul Galben, şi, 
mai ales, suntem de capul nostru. O să învăţăm din ce în ce mai multe lucruri utile. Pe 
măsură ce ne lovim de nevoi, vom vedea şi cum să le depăşim. O să fie bine, ai să 
vezi. ştii, Valsa, am o încredere formidabilă că o să reuşim. 

Ne-am petrecut noaptea la rădăcina unui copac, între tufişuri. Eram sot şi soţie, 
bărbat şi femeie, plus şi minus... 

Dimineaţa m-am simţit de parcă trăiam o altă viată. 

Râuleţul pe malul căruia mergeam începea să se lăţească. Deja avea peste doi 
metri în unele locuri. Păstra, în general, direcţia spre sud. Din când în când, treceam 
de pe un mal pe altul, pentru a evita tufişurile tot mai dese. 

La un moment dat, am văzut cu surprindere nişte urme pe malul nămolos şi 
crengi rupte. Cineva trecuse de curând pe acolo. Ne-am oprit şi am privit urmele 
rotunde. 

- Se pare că aici trăiesc animale mai mari, a spus Valsa. Oare or fi periculoase? 

- Cred că urma este destul de veche. Uite, marginile sunt desprinse. 

- Dar crenguţa asta pare ruptă foarte recent. E încă umedă. 

Ce animal fusese acesta? După dimensiunea şi adâncimea urmelor de pe malul 
apei, părea destul de mare şi greu. 

în fată, printre copaci, se vedea un deal cu vegetaţie rară, iar sus de tot, 
aruncate aiurea, câteva stânci cenuşii. Nu ştiu ce mi-a atras atenţia într-acolo, dar în 
momentul când priveam, a apărut în spatele unei stânci un cap de om. II vedeam 
foarte clar: era un semi-om, cu păr pe cap, cu foarte mult păr pe cap. în câteva clipe a 
apărut cu tot corpul pe culme şi s-a oprit. Aştepta ceva, sau pe cineva. 

Avea o minte simplă. Se gândea că trebuie să coboare pentru a bea apă din râu. 

Am simtit-o pe Valsa că se apropie şi se agată de braţul meu: 

- Cine e acolo? a şoptit. 



- Cred că este un semi-om dar nu desluşesc dacă este bărbat sau femeie. După 
mărimea părului trebuie să fie femeie. 

- Animalul pe care este urcată se numeşte cal? 

- Da. Am văzut în reviste vechi aşa ceva. Nu ştiam că mai există în realitate. 

- Să ne ascundem, să nu ne vadă. 

- N-are cum. Suntem acoperiţi de pădure şi soarele bate dinspre noi spre ea. 
N-are cum să ne vadă. 

- Dar dacă vine încoace? 

- O să ne ascundem, sau o să stăm de vorbă cu ea... Inspiraţie de moment. 

- Dacă e una, pot fi mai multe. 

- Există un Oraş Galben pe aici? 

- N-am auzit să fie prin părţile astea. Oraşele Galbene sunt spre nord şi est. 

- Oricum, du-te în spatele tufişurilor de acolo şi ascunde-te. Eu o urmăresc şi 
văd ce trebuie să fac... 

- Să nu mă laşi singură. Mi-e frică. Ai grijă... Tu m-ai adus aici, răspunzi de 
viata mea. 

- Fii liniştită, Valsa, nu se va întâmpla nimic. 

O simţeam speriată. Unde era femeia semi-om care se obişnuise să comande 
bărbaţilor şi să-i considere mai puţin importanţi decât excrementele? 

Am condus -o în pădure şi m-am întors pe malul râului. 

Am fost sigur că arătarea este o femeie semi-om. A privit în spate şi apoi a 
început să-şi îndemne calul să coboare dealul de-a dreptul. 

Erau deja aproape la jumătatea lui, când pe culme au apărut încă două femei 
semi-om călare. De data asta cred că era periculos. Cu o persoană m-aş fi descurcat 
prin influentă mintală, dar cu mai multe în acelaşi timp, nu încercasem niciodată şi nu 
ştiam dacă aş fi avut vreo şansă. Era timpul să mă ascund şi eu până treceau. 

şi soarele ăsta care nu mai apunea odată... 

Prin frunziş am văzut cum primul cal coteşte în direcţia râului şi se opreşte la 
mal, începând să bea apă. Femeia a sărit jos şi a sorbit şi ea, îndelung, din apa 
limpede, apoi s-a aşezat pe malul râului, întinsă pe spate şi cu mâinile sub ceafă. In 
câteva minute au coborât şi celelalte două femei şi, după ce au băut apă, s-au întins 
lângă ea. Caii păşteau iarbă. Pe sub zdrenţele cu care erau îmbrăcate se vedeau sânii 
mari şi plaţi. 

Speram să plece repede, să nu amorţim în poziţia în care stăteam nemişcaţi. Nu 
erau la mai mult de 20-30 de metri. Am dat uşor câteva frunze de-o parte şi m-am 
concentrat asupra mintii femeii mai apropiate. 

- Mendez a zis să ne întoarcem repede, după ce adăpăm caii. Vrea să ne explice 
cum vom ataca la noapte. 

- Pe cine atacăm azi? a întrebat altă femeie. 

- Satul lui şarpe. Ne trebuie carne proaspăta, că aia de acum trei săptămâni s-a 
împuţit din vina lui Santos. 



- Ştiu, a spus cea de-a treia. Santos, cât e el de aerian, a uitat să dea sare peste 
cei doi copii. Aveţi săgeţi destule? 

- Am, că am muncit toată familia, inclusiv fratele meu cel mic. Tu ti-ai reparat 
arcul? 

- Nu l-am reparat pe ăla rupt, mi-am făcut altul. Trage destul de bine, dar nu la 
mare distantă. 

- Al meu, a spus a treia, şi-a făcut un arc gros cât braţul şi trage foarte departe. 
A străpuns un copac de la o sută de paşi. 

- Sigur, tu tot timpul trebuie să te lauzi "cu al tău". Nimeni nu e ca el. Dar nu 
uita că "bărbatul meu" 1-a învins în luptă acum o lună. 

Am simţit o furie copleşitoare la cealaltă femeie. Parcă i se întunecaseră 
minţile. A sărit în picioare şi a tras un picior în capul celeilalte. A treia s-a rostogolit 
între ele, dar a primit un cot în fată, căzând în genunchi. 

Sângele i-a ţâşnit din nas. 

Vorbeau despre bărbaţi care se luptă? Curios... sau n-am înţeles bine. 

Bărbaţi care se luptă... 

Şi-au mai dat câteva lovituri, după care s-au aşezat iarăşi pe iarbă, de parcă nu 
se întâmplase nimic. Furia le dispăruse la toate trei din minte. 

- Pedro o să fie mulţumit că ti-am dat sângele. Nu poate să te sufere. 

- O să-i spun lui Alfonso ce mi-ai făcut şi o să te pedepsească. 

- Aiurea! Mendez o să-mi tină partea, că acum două zile m-a regulat şi a fost 
mulţumit. 

- Şi eu o să mă duc la noapte la el. Să vedem ce o să zici? 

- Ce-o să zic eu, nu contează. Dar ce-o să zică Măria? 

- De proastă ce e, Mendez nu s-a mai atins de ea. Acum degeaba e geloasă, că îi 
dă Mendez o mamă de bătaie pe fundul ăla gras, de i-1 face fripturică. 

Toate trei au izbucnit în râs. 

- Mă duc să fac pipi, a spus una din ele. 

S-a ridicat şi a venit în direcţia unde ne ascunsesem noi. S-a oprit la rădăcina 
unui copac, pe malul râului şi s-a aşezat pe 
vine. 
Deodată, a privit în direcţia noastră şi a strigat: 

- Fetelor, veniţi repede! Mi se pare ca vad urme de mistreţ! 

Treaba se complica. Celelalte două s-au apropiat în fugă şi au privit cu atenţie 
malul nămolos. 

- Hai să căutăm urmele şi pe partea cealaltă a râului. 

Chiar că era grav. Cum puteam să le determin să nu se apropie de noi? 

- Hai mai bine în sat, să trimitem pe altcineva să caute, a spus una din ele, la 
sugestia mea. 

- Ce, sunt proastă? Eu le-am găsit, eu îl vânez. 

Mi-am forţat gândurile pentru a o face să se întoarcă, dar, între timp, cea de-a 



treia a sărit prin apă până aproape de 
noi. 
Nu reuşisem să le controlez pe toate trei în acelaşi timp. 



Satul era format din mai multe case dărăpănate din lemn şi o clădire mai mare, 
din cărămidă, aflată chiar în centrul aşezării. 

Deasupra uşii avea o firmă uzată pe care, cu greutate se putea citi 
"HACIENDA MENDEZ". 

Cred că în piaţă se strânsese toată suflarea aşezării: vreo 40 - 50 de bărbaţi, 
femei şi copii semi-oameni, patru sau cinci câini jigăriţi care ne lătrau de mama 
focului şi câţiva cai care erau legaţi de nişte bete înfipte în pământ. Câţiva dintre 
bărbaţi aveau în umană arcuri. 

Nu opusesem nici un fel de rezistentă când ne descoperiseră. Ne prinseseră 
mâinile cu o sfoară şi ne târâseră, legaţi cu o frânghie lungă de una din şei, în spatele 
cailor, peste deal. Sfoară, frânghie, cai, arcuri... Ce de averi se găseau răspândite prin 
locurile astea... 

Satul era aşezat într-un crâng, nu departe, pe marginea râului. 

De jur împrejurul caselor era ridica un gard înalt, singura intrare fiind o poartă 
care scârţâia din balamalele neunse şi care fusese închisă în urma noastră, imediat ce 
fuseserăm împinşi în interiorul îngrăditurii. 

Semi-oamenii formaseră un cerc în jurul nostru, iar un bărbat semi-om, voinic, 
cu părul foarte negru şi tenul întunecat, cum nu mai văzusem niciodată, se protăpise în 
fata mea, aruncând dese priviri sfredelitoare înspre Valsa. 

- Cine dracu sunteţi voi? a întrebat într-o limbă care nu era anglică, dar pe care 
o înţelegeam fără să o cunosc. 

- Am fugit din Oraşul Galben numărul 8, am spus în anglică. 

- Ce oraş galben? 

Era curios că eu înţelegeam limba lui, iar el o înţelegea pe a mea. M-a 
străfulgerat gândul că, de fapt, eu citesc gândurile lui şi le traduc instantaneu, la fel 
întâmplându-se şi în sens invers, când eu îi induc gândurile mele în limba lui. 

- Te-am întrebat unde este oraşul ăsta! 

- E departe, în est. 

- Nu se poate, departe în est este oceanul. Doar în nord şi sud este pământ. 

- Noi am venit dinspre nord, după ce trecusem deşertul de la est la vest. 

- Mă, tu minţi! a exclamat hui duma şi a ridicat mâna ca un baros, încercând să 
mă lovească în creştet. Nimeni nu poate traversa deşertul Mă, tu minţi! 

I-am blocat mişcarea, acţionând rapid asupra creierului. A scos un urlet şi şi-a 
pipăit pumnul pe care i-1 oprisem deasupra capului meu. M-a privit cu surprindere şi a 



vrut să mă lovească cu cealaltă mână. L-am blocat din nou, fără nici o greutate. 

Avea o minte permisibilă, uşor de condus. 

O rumoare s-a urcat din rândul celorlalţi semi-oameni. Simţeam că sunt 
nelămuriţi, cum de reuşisem să nu fiu făcut una cu pământul. 

Valsa înlemnise lângă mine. 

- Dă-mi mie femeia ta şi te las în viată, a spus huiduma. Eşti singurul care n-ai 
murit din pumnul meu şi nu înţeleg cum ai făcut, dar te iert dacă-mi dai femeia ta. Iti 
promit că n-o s-o mănânc până nu mă satur de tâtele şi curul ei. 

- Femeia e a mea, n-o dau nimănui. Să fim înţeleşi. Eu nu vreau să mă lupt cu 
tine, dar nici nu te las să mă loveşti. Vrem doar nişte mâncare şi plecăm mai departe. 

- Mâncare? a râs malacul. Mâncarea sunteţi voi. N-o să mai trebuiască să 
plecăm mâine la vânătoare în satul vecin. V-am găsit pe voi, o să ne ajungeţi pentru 
câteva zile. Ha, ha, ha... şi femeia tot o să ti-o iau, după ce o să te mâncăm pe tine. 
Abia pe urmă, când o să mă plictisesc, o s-o mâncăm şi pe ea. Duceti-i la închisoare, a 
spus întorcându-se spre ceilalţi. 

Nu m-am opus când ne-au condus într-o încăpere a "Haciendei", în care nu era 
nici urmă de mobilă. într-un colt se înălţa un maldăr de mizerie. Ne-am aşezat pe jos 
şi Valsa a început să plângă cu capul pe genunchi. Am mângâiat-o uşor şi i-am indus 
gânduri liniştitoare. 

- Nu-ti face griji, o să scăpăm, i-am spus în şoaptă. O să vezi c-o să reuşim. Iti 
promit. 

Afară se făcuse noapte. 

Am simţit că în partea cealaltă a uşii este cineva. Am identificat una din 
femeile care ne găsiseră, cea care vroia să se ducă în noaptea asta la Mendez. Ii 
stricasem aranjamentele. Poate era o idee... 

I-am intrat în minte uşor, o minte foarte simplă, de nivelul sclavelor. 

- "Trebuie să-i ajut pe bărbatul şi femeia asta să fugă", am făcut-o să gândească. 
"Altfel îl pierd pe Mendez... Să le dau şi ceva de mâncare la ei, apă şi un arc. Le fur de 
la Măria..." 

A plecat cu paşi uşori şi a revenit peste câteva minute, tot atât de ferită. A 
ridicat foraibărul de la uşă şi a intrat încet. 

- Nu faceţi zgomot, a spus în surdină, vreau să vă ajut. Vreţi să plecaţi? 

- Da, i-am răspuns. Dar ne trebuie nişte mâncare... 

Valsa o privea cu groază în priviri. I-am transmis îndemnul să se calmeze. 

- Plecaţi, uite, vă dau şi un arc cu patru săgeţi. Nu am găsit mai multe, dar vă 
faceţi altele pe drum. Uite, luaţi şi rucsacul. V-am pus câţiva cartofi şi morcovi. Unul 
din cuţitele voastre este înăuntru. Plecaţi, repede, că acum toţi dorm. Hai! 



CAPITOLUL 13 



Amândoi eram uzi leoarcă. Ne scosesem sandalele, să nu le distrugă apa şi 
mersesem toată noaptea prin mijlocul râului, pentru a nu lăsa urme. Din această cauză, 
ne-am rănit în câteva locuri tălpile de bolovanii şi pietrele din apă. Mai şi alunecam 
din când în când, căzând în apa destul de rece. Valsa a strănutat de câteva ori. 

Am ieşit pe mal când a început să se lumineze de ziuă. In dreapta era un deal cu 
ceva vegetaţie, aşa că ne-am adăpostit între două boschete, ne-am scos hainele şi 
le-am pus la uscat pe crenguţe, apoi am tras un somn bun, la umbră. Când m-am trezit, 
soarele era trecut de amiază. 

Valsa dormea ca un copil, cu capul pe mâna stângă. Era frumoasă. 

Ţinea gura uşor întredeschisă şi i se vedea vârful rozaliu al limbii. 

Mi-am ridicat capul deasupra frunzelor. înjur era linişte. 

Verde cât cuprinzi cu ochii. Jos, în vale, strălucea râul. 

Am simţit cu putere chemarea "cristalului" din peşteră. Trebuia să urc dealul, 
sus, cât mai sus. 



Mai erau câteva porţiuni dificile. Valsa gâfâia la doi, trei metri în spatele meu. 
Am aşteptat-o şi i-am întins mâna, ajutând-o să urce pe cornişa destul de mică. In 
spate, jos, jos de tot, se vedeau dealurile şi, departe, ca într-o ceată, câmpia de pe care 
pornisem. 

Apoi trecusem foarte greu printr-o pădure deasă, rupându-ne în mai multe 
locuri hainele, agăţate de crengi ascuţite. 

Amândoi arătam într-un hal fără de hal. Valsa încetase să mă mai întrebe ce 
rost avea să urcăm tot timpul. Chiar dacă mi-era milă de ea, de oboseala ei, nu puteam 
s-o ajut cu nimic. Nu prea ne lăudam, nici unul din noi, cu o condiţie fizică deosebită, 
datorită foamei care ne dădea târcoale tot timpul. 

Nu mai mâncasem de mult pe săturate, de când nu mai aveam stromac. încă nu 
mă dumirisem cum de reuşea o bucăţică de stromac să ne taie pofta de mâncare pentru 
vreme îndelungată. Mi-era dor de stromac... 

Un vânt rece vâjâia în rafale. Din locul în care ne oprisem, nu puteam vedea 
vârful muntelui. 

Deasupra noastră se îngrămădeau stânci cenuşii. Ici, colo, cîteva fire de iarbă şi 
nişte plante micuţe ţâşneau printre bolovani. 

Simţeam că nu mai este mult până la peşteră. 



- Nu mai pot, Alee. Mi-e frig, mi-e foame, sunt obosită. Mai mergem mult? Să 
ne oprim aici. Ajunge pentru azi. 

- Hai puţin mai sus, uite, acolo unde se vede o adâncitură. Ne va feri de vânt. 
Te rog, încearcă. 

- Spui că trebuie să ajungem la o peşteră. Unde e? Ce vom face acolo? Găsim 
ceva de mâncare? 

- Sunt convins că va fi bine. Mai rezistă puţin şi ne odihnim până mâine. Te 
iubesc... 

- şi eu te iubesc... 

Am mai urcat câteva minute şi ne-am băgat între doi pereţi, pe un fel de 
platformă teşită în carnea muntelui. 

Aici nu se mai simţea vântul, dar era tot atât de frig. Pe jos crescuse un strat de 
muşchi destul de gros. Deasupra se vedea o bucată de cer albastru. Am luat-o pe Valsa 
în braţe şi a adormit imediat. 

Căutam cu gândul locul în care era peştera în care trebuia să ajungem. Am 
parcurs suprafaţa muntelui de jur împrejurul nostru şi am găsit-o la nici zece metri mai 
sus. Am observat o crăpătură în peretele stâncos. Dacă nu aş fi ştiut ce caut şi dacă nu 
m-ar fi atras acel loc, nu aş fi bănuit niciodată că acolo poate fi o peşteră. 

Ce să fac? S-o scol pe Valsa şi să urcăm acum până acolo? Sau o las să doarmă 
cât doreşte? Dacă se făcea noapte? 

Am încercat să intru în mintea ei. Era liniştită şi respira regulat. Nu visa nimic? 
Sau nu eram în stare să identific visele? Era o temă de analizat. 

Se făcea din ce în ce mai frig şi nu aveam nici un fel de uscături ca să aprind un 
foc. 

Am lăsat-o încă puţin să doarmă şi abia pe urmă am trezit-o mângâind-o: 

- Valsa, hai, că peştera este foarte aproape. In câteva minute ajungem. 

A deschis ochii. Avea o privire tulbure, dar şi-a revenit după câteva secunde. 
Am ajutat-o să se ridice. 

în mai puţin de zece minute eram în fata unei crăpături cu o lăţime de 30-40 
cm. 

Mi-am strecurat capul înăuntru, dar era o beznă totală. Am intrat pipăind cu 
piciorul: terenul era plat şi tare. Am întins mâinile şi am identificat un culoar ce se 
afunda în beznă. După câţiva paşi m-am lovit de un perete. 

Peştera pe care o căutasem atât, era altceva decât văzusem în minte. 

M-am întors afară. Nu avansasem decât doi, trei, metri în interior. Ce aveam de 
făcut acum? Cum îi voi explica Valsei inutilitatea cătărării până aici? Cel puţin aveam 
unde să dormim la noapte. 



M-am trezit în beznă. Prin crăpătură se vedeau câteva stele. Era noapte. 

Valsa dormea cu capul pe mâna mea stângă. 

Mica peşteră s-a luminat uşor, cu o tentă albastră. Vedeam pereţii roşi de timp, 
cu urme gri şi verzi. Mucegai. De unde venea lumina? Peretele care astupa fundul 
peşterii a căpătat o nuanţă albăstruie şi parcă devenea transparent. Apoi culoarea a 
trecut în roşu şi undeva, în spatele lui, am văzut o formă, la început nedefinită, apoi 
din ce în ce mai clară: un piedestal pe care stătea o sferă strălucitoare. Raze roşii 
ieşeau din diverse puncte, formând un evantai care-şi schimba forma într-un ritm 
aleatoriu. 

Mi-am scos uşor mâna de sub capul Valsei şi m-am dus, ca în transă, spre 
perete. Am întins mâna dreaptă şi mâna mi-a trecut prin peretele peşterii ca prin aer. 

Am păşit în partea cealaltă fără nici o greutate. Era o încăpere destul de mică şi 

■A, 

puţin mai înaltă decât mine. Aerul avea un miros plăcut. Nu era nici cald, nici rece. In 
spatele meu, peretele arăta tot atât de solid ca orice altă stâncă. 

M-a copleşit impulsul de a mă apropia de sferă şi de a mă aşeza în genunchi în 
fata ei. 

Capul mi-era la acelaşi nivel cu forma luminoasă. Avea mărimea unui cap de 
om. Părea transparentă, ca un "cristal". 

Am simţit că îmi atrage mintea, că îmi subjugă gândurile. Eram total la 
dispoziţia sferei. 

Nu ştiu cât timp a trecut. Poate secunde, poate zile sau ani. 

Nu mai existam. Eram una cu sfera. Deodată, am văzut apărând o ceată, din 
care s-a desprins un chip şi apoi, corpul bărbatului semi-om. Mă privea cu o senzaţie 
de fericire nemăsurată. 

Era înalt, mai înalt ca toţi oamenii pe care-i ştiam. Avea părul blond şi des 
strâns cu o panglică aurie de-a lungul frunţii late. Era înodată la ceafă, iar capetele îi 
atârnau pe umeri. Intre sprâncene, sub bentiţă, avea un semn rotund, de o culoare 
închisă, ca o vânătaie. Ochii albaştri iradiau bunătate, iar gura, uşor întredeschisă, lăsa 
să se vadă un şir de dinţi extrem de albi. Avea fata curată, fără nici o urmă de păr. Ca 
îmbrăcăminte purta o robă argintie, lungă şi largă, care-i acoperea doar umărul stâng, 
trecând pe sub braţul drept, lăsat liber. In picioare avea nişte sandale aurii, cu vârfurile 
ascuţite şi arcuite în sus. 

M-a căutat cu privirea şi, când m-a găsit, fata i s-a luminat. 

- Te salut, omule! am auzit o voce clară. 

Mai bine zis, am înţeles gândul arătării. Nu vorbea, gura nu i se deschisese. îmi 
transmitea mintal cuvintele. 

■A, 

înţelegeam perfect limba pe care o vorbea, cu toate că şi de data asta, ştiam că 
nu este anglica. 

Rămăsesem nemişcat. "Cine poate fi?" am gândit. 

- Te înţeleg foarte bine, omule din viitor. Gândurile tale ajung la mine 
instantaneu. Sunt părinte al civilizaţiei atlante, din negura istoriei tale. Am reuşit să 



luăm legătura cu tine, cu mare greutate. Eşti ultima, ULTIMA noastră speranţă. Te 
rog să mă asculţi, să nu întrerupi legătura. 

- Cum să întrerup legătura? 

- Continuă să-mi priveşti imaginea. Lasă-te condus de cristalul din fata ta. O să 
încerc să te aduc în lumea şi timpul nostru... Rămâi acolo unde eşti şi concentrează-te 
asupra imaginii mele. Priveşte-mă între sprâncene, cu atenţie maximă, acolo unde vezi 
un disc de altă culoare decât pielea. TE ROG, FĂ ASTA! 

Parcă nu mai aveam voinţă. Mi-am aţintit privirea asupra micuţului semn dintre 
ochii bărbatului. 

Deodată am simţit că sunt absorbit de acea pată, că mă fac din ce în ce mai mic 
şi mă soarbe în ea. Nu mai aveam trup. 



Eram într-o sală mare, mărginită de coloane înalte, de un alb strălucitor. în jurul 
meu era un cerc format din mai mulţi bărbaţi, îmbrăcaţi asemănător celui cu care 
comunicasem. 

Mă priveau zâmbitori. 

Unul singur avea părul de un alb mat, ceilalţi erau blonzi sau şateni. Am 
început să-mi simt corpul şi greutatea. 

Bărbaţii s-au apropiat încet de mine şi au început să mă pipăie. Am avut un gest 
de frică. 

Ce s-o fi întâmplat cu Valsa? 

- Lăsati-1 în pace, a spus o voce în spatele meu. Nu-ti face probleme, femeia 
care era cu tine doarme liniştită. 

M-am întors şi l-am privit în ochi pe cel cu care luasem legătura anterior. Stătea 
lângă un piedestal pe care era o sferă de cristal, identică cu cea din peşteră. 

- Cine sunteţi? am întrebat. 

- Suntem Marele Consiliu al Părinţilor Atlantidei, iar tu eşti unica şi ultima 
noastră speranţă. 

Visam. Sigur, visam. Dar ce vis interesant... 
Atlantida? Ce însemna asta? 

- Te afli cu peste douăsprezece mii de ani în urmă fată de clipa când te-ai 
născut. Nu te speria, a spus bărbatul văzându-mi tresărirea, n-ai înebunit, eşti în toate 
minţile. Cristalul te-a identificat şi a stabilit că ai calităţile mintale necesare ca să 
putem intra în legătură. Te rog să fii de acord, mai întâi, să te speli şi să mănânci ceva, 
apoi vom sta de vorbă pe îndelete, ştiu că eşti lihnit de foame... 

Ceilalţi unsprezece bărbaţi s-au depărtat şi au dispărut fiecare în spatele câte 
unei coloane. Am rămas singuri. Când s-o trezi, Valsa o să moară de frică. 

- Iti repet: fii liniştit în ce o priveşte pe femeia ta. Nu putem încerca să o 



aducem şi pe ea aici. Credem că ea nu poate călători în timp, ca tine, dar nu va şti 
nimic. Pentru ea, clipele trec altfel decât pentru noi. Să mergem, a spus făcându-mi 
semn să-1 urmez. 

Ne-am îndreptat spre o coloană diferită la culoare de celelalte, cu o uşoară tentă 
de roz şi, parcă, ceva mai groasă. 

- Urmează-mă, a spus bărbatul şi a pătruns în substanţa coloanei. 
Am făcut pasul şi am intrat într-o ceată rozalie. 

Imediat m-am pomenit într-o piaţă, mărginită în cerc de case impozante, cu câte 
două sau trei etaje. 

Deasupra, în locul acoperişului, aveau nişte terase pe care se vedeau vârfurile 
unor plante verzi şi roşii. 

Faţadele erau tencuite cu alb, având din loc în loc, desene reprezentând şerpi 
încolăciţi, în majoritate sub formă de spirală, sau cercuri secante, de diverse culori. 

Câteva străzi porneau radial, formate din alte şi alte case extrem de frumoase. 

Cerul era senin şi o atmosferă plăcută, călduţă şi umedă, mă înconjura. 

Pe jos erau plăci de piatră şlefuită perfect, care formau desene geometrice: 
cercuri, pătrate, dreptunghiuri, romburi. 

Bărbaţi, femei şi câţiva copii, toţi îmbrăcaţi cu robe divers colorate şi cu capul 
neacoperit, treceau pe lângă noi în toate direcţiile. 

Chiar sub picioarele mele, în centrul pieţei, era un cerc, în interiorul căruia 
fusese pictat un peşte enorm, de culoare albă. 

- E omul delfin, prietenul nostru, a spus bărbatul. Să mergem. 

A plecat cu paşi lenţi spre dreapta, urcând scările din piatră albă de la una din 
case. L-am urmat. 

Nu simţeam nici un fel de frică. Parcă eram la mine acasă. 

In spatele uşii de metal galben, era o sală spaţioasă. In mijloc se găsea o masă 
din piatră, iar în jurul ei erau aşezate trei paturi înalte. 

Picioarele sculptate reprezentau ceva, jumătatea superioară om, cealaltă 
jumătate, peşte, iar ochii mari ai figurilor mă atrăgeau cu o putere stranie, de parcă 
erau vii. 

Mici sfere atârnate de tavan aruncau o lumină odihnitoare uşor asemănătoare cu 
lumina electrică a becurilor din Oraşul Galben. 

De undeva au apărut trei femei albe, de o frumuseţe desăvârşită, aproape goale. 

Purtau doar, în jurul şoldurilor, nişte eşarfe aurii, de care atârnau o mulţime de 
ciucuri lungi până aproape de pământ. In picioare aveau sandale aurii cu vârful ascuţit 
curbat în sus. Pe cap, părul blond era ridicat în formă de turn, cu nişte cerculete aurii 
la distante egale. 

Două din ele aveau în mâini câte o tavă cu farfurii din aur, iar cea de-a treia 
ducea un vas înalt, cu două toarte la partea superioară şi fundul conic. 

La îndemnul bărbatului m-am suit pe unul din paturi. Femeile au pus tăvile pe 
masă, iar cea care ducea vasul 1-a aşezat într-un suport rotund şi au dispărut. 



- Mă numesc Tzeo şi sunt Primul Părinte al Atlantidei. Vreau să-ti mulţumesc 
că exişti, că ai apărut în fine, după atâta aşteptare. 

- Nu înţeleg... Ce apariţie, ce aşteptare? 

- Am să-ti explic. Nu ne grăbeşte nimeni. Avem timp... încă. 

Mi-a făcut semn să servesc ceva din farfuriile de pe masă. Erau nişte mâncăruri 
cum nu mai văzusem niciodată: păsări întregi, cu pene colorate ţipător, peşti mai mici 
şi mai mari, într-o gelatină cu irizaţii aurii, ouă cu coaja pictată în diverse culori, şi 
multe fructe, cele mai multe necunoscute pentru mine. 

Una dintre femei s-a întors cu două cupe transparente, dintr-un material cu 
irizaţii verzui. Le-a pus pe masă şi le-a umplut cu o licoare de o nuanţă cafenie din 
vasul cu fund conic, apoi s-a retras cu spatele. 

Femeile din lumea asta erau sclave? 

- Nu, nu sunt sclave, mi-a răspuns Tzeo la gândul meu. Doar galbenii sunt 
sclavi. Femeile albe sunt egale bărbaţilor, dar sarcina lor este să-şi dovedească toată 
priceperea pentru a ne servi. 

Galbeni sclavi? Se întorsese lumea pe dos? Atunci negri ce mai erau? 

- Am să-ti explic totul. Mănâncă, bea, odihneşte-te. 

Lângă masă au apărut alte două femei, având ca îmbrăcăminte doar o mulţime 
de brăţări pe mâini şi picioare, coliere strălucitoare atârnate de gât şi la mijloc. Au 
început să danseze cu mişcări unduitoare, după o muzică curioasă, fremătătoare, care 
ne învăluia de niciunde. 

Pe tavan era pictat în culori întunecate un şarpe enorm, gros şi lung. Din gură îi 
ieşeau trei limbi ca de foc, iar pe spate i se lăţeau două aripi cu nervuri. 

- După cum ti-am spus, lumea noastră se numeşte Atlantida. S-ar putea să nu fi 
auzit niciodată de noi, dar suntem prima societate omenească evoluată pe această 
planetă, pe care noi o numim Geea. Oraşul în care ne găsim, capitala lumii, se 
numeşte Atlantis şi este primul oraş construit de către înaintaşii noştri. 

A făcut o pauză ca să bea din lichidul cu aromă puternică, ameţitoare. Am băut 
şi eu. Avea un gust dulceag. 

- Planeta noastră de baştină, de unde am fugit cu mai multe milenii în urmă, 
datorită ameninţării whronilor, se numea Atlantis. Lumea whronilor, aflată într-un 
sistem solar aflat la distantă destul de mică de al nostru, devenea din ce în ce mai greu 
de locuit, datorită deselor erupţii vulcanice şi a ploilor sulfuroase, astfel că ei au vrut 
să se mute în locul nostru, exterminându-ne. 

Cu mult timp înainte descoperisem această planetă, pe care am numit-o Geea. 
Părintele Iehov ne-a comunicat caracteristicile şi, după ce i-am modificat dimensiunile 
şi clima, ca să o facem cât mai pretabilă vieţii, a întemeiat aici o colonie. 

- I-ati modificat dimensiunile? 

- Da. Nu a fost foarte greu. Aveam un vechi satelit artificial, pe care l-am trimis 
într-un timp anterior cu mai multe milioane de ani, spre Geea, cu un unghi şi o viteză 
riguros calculate. A lovit tangenţial planeta şi a smuls o parte dintr-un continent, după 



care a rămas satelitul Geei. Este Luna, pe care o ştie toată lumea aşa cum arată acum. 
Din păcate, o întreagă specie de animale a dispărut cu acea ocazie, însă din studiile 
noastre rezultase că dinozaurienii nu prezentau nici o importantă pentru viitorul 
omenirii, fiind, din contră, periculoşi pentru fiinţele superioare. Trebuie să ştii că unii 
dintre noi, cam unul din zece, avem calitatea de a călători în spaţiu, aproape 
instantaneu. Putem să facem şi salturi în timp, dar în ultimul timp, la întoarcere, au 
apărut disfunctii grave ale memoriei, fapt pentru care evităm, pe cât posibil, 
deplasările temporale. Cei care au plecat în viitor nu s-au mai putut întoarce. Ne-au 
trimis doar unele obiecte, care nu au fost afectate de saltul prin veacuri. Cauza o 
reprezintă această pată rotundă pe care o vezi între sprâncenele mele. Este urma celui 
de-al treilea ochi pe care-1 aveau strămoşii noştrii şi care, în timpul deplasărilor 
temporale, nu se mai reface identic. Tocmai de aceea tu, omule din viitorul nostru, la 
care pata s-a absorbit în totalitate, poţi să te deplasezi în timp fără nici un risc. 

- Dar eu nu ştiu să pot face aşa ceva... 

- Poţi. Sfera de cristal te-a identificat cu puţin timp în urmă şi ti-a transmis 
telepatic rugămintea de a veni la noi în vizită. 

- Dar mai sunt şi alţi oameni... 

- Nu mai sunt. Noi am trimis sfera de mult şi în diverse epoci. Este prima dată 
când am primit semnalul. De altfel nici tu nu ai avut până de curând aceste calităţi. 
Doar de câteva luni ti-a apărut această putere. 

- De ce? 

- Nu ştim cum s-a întâmplat. De fapt, din punct de vedere al conformaţiei 
creierului, foarte mulţi oameni, aproape toţi, ar trebui să poată efectua deplasări 
temporal-spatiale. Lobii respectivi există în creier, dar nu pot fi folosiţi. Din 
întâmplare, cu tine s-a petrecut ceva care a determinat activarea lor. Tocmai la timp 
pentru noi... 

- Ai mai spus de câteva ori că încă nu este târziu. Târziu, pentru ce? 

- Târziu pentru timpul care ne-a mai rămas ca existentă a civilizaţiei noastre. 

- Nu înţeleg... 

- A fost identificată o enormă navă a whronilor aflată în drum spre Geea. Ne 
caută şi ne vor găsi. Din păcate, noi nu-i vom putea distruge. Suntem un popor 
cucernic, care respectăm dorinţa Domnului şi nu iubim violenta, sub nici o formă. 
Căutăm să rezolvăm toate contradicţiile prin discuţii şi convingere. Dar, cu wronii nu 
poţi discuta. Ei scot imediat arma şi te împroaşcă cu foc. Au tot felul de arme. Diverse 
testări făcute în secolele viitoare, au stabilit că se va întâmpla ceva care va duce la 
distrugerea totală a civilizaţiei noastre. Se pare că o să fie un val uriaş, care va mătura 
din existentă întreaga Atlantida, la fel cum va afecta cam toate teritoriile locuite în 
prezent, pe întreaga planetă. Un potop devastator. Părerea mea este că vor folosi arme 
şi proiectile despre a căror existentă nici măcar nu avem habar. Dar, în acelaşi timp cu 
exterminarea noastră, ceva îi va anihila şi pe ei, pe whroni, deoarece nu vor lăsa nici o 
urmă pe Geea. Iată de ce, am hotărât să încercăm transmiterea unora din cunoştinţele 



noastre către viitoarea civilizaţie, ce ştim cu certitudine că se va ridica pe această 
planetă. Construim, în cele mai diferite locuri din lume, diverse mărturii ale existentei 
noastre. Am lucrăm la două piramide care vor transmite informaţii privind 
dimensiunile exacte ale planetei şi date despre civilizaţia noastră, trei complexe din 
piatră pentru calcularea exactă a calendarului şi altele. De asemenea, suntem în 
stadiile de constituire a mai multe colonii în locuri ce ştim că vor fi mai puţin afectate 
de acel potop dezastruos. Am să-ti arăt locurile respective pe harta întocmită de 
Pirireis, un atlant care a plecat cândva, în viitor şi a reuşit să ne trimită o schemă a 
unei părţi din planetă, aşa cum va exista peste mii de ani. Tocmai în acest sens avem 
nevoie de ajutorul tău. 

- Ce trebuie să fac? 

- Vrem să ştim dacă tot chinul nostru nu este, cumva, inutil. Va trebui să afli 
dacă, în timpul tău, mult mai târziu decât perioada în care a fost Pirieis, mai există 
urmele noastre. Altfel, vom muri chiar inutil. 

- Dar, de ce nu plecaţi în altă parte, pe o planetă necunoscută de wroni? 

- Când ne-am transferat civilizaţia aici, am ştiut că, în această zonă a galaxiei, 
nu mai este nici o planetă atât de propice vieţii. Am putea să plecăm cu toţi pe planeta 
Ares, a patra planetă din acest sistem, cea cu tentă roşie vizibilă de pe Geea, sau pe 
Safir, a cincea planetă, dar nu mai avem timp să construim ascunzători 
corespunzătoare şi să le modificăm atmosfera, şi ar fi inutil, este prea aproape şi ne 
vor găsi uşor. Avem acolo doar staţii de urmărire a galaxiei. Mai este o colonie şi pe 
Lumina Dimineţii, o planetă aflată între noi şi Soare, steaua centrală a sistemului. 
Acolo îi trimitem pe băştinaşii pământeni ce nu pot fi recuperaţi mintal. Ei au 
plămânii mai puţin evoluaţi şi atmosfera de acolo, plină de gaze toxice pentru noi, nu 
le face prea rău. Se obişnuiesc în câteva zile să respire acel aer. Le-am construit oraşul 
pe vârful unui munte foarte înalt, pentru a diminua cât mai mult presiunea atmosferică 
teribilă de la nivelul oceanului şi pentru a scăpa de cea mai mare parte a gazelor 
otrăvitoare, ceva mai grele. Noi, însă, nu putem trăi acolo decât în spatii protejate. 
Spre deosebire de Lumina Dimineţii, pe Ares atmosfera este mult mai rarefiată, astfel 
că nu pot trăi în spaţiu liber nici măcar băştinaşii de pe Geea. 

- Am înţeles că vă deplasaţi instantaneu, deci nu contează o anumită zonă. 

- Este adevărat, dar ti-am explicat că doar o mică parte din noi au această 
posibilitate. Ar însemna să-i trădăm pe ceilalţi, să fugim ca nişte laşi. Aşa ceva este 
inacceptabil. Mai bine murim cu toţi, decât să trăim cu moştenirea unei crime. Când 
am venit aici, navele noastre piramidale, aveau în centru, în punctul de propulsie, pe 
toţi cei apţi de saltul în spaţiu. Efortul lor mintal comun îi transporta şi pe ceilalţi, 
aflaţi în navă. Din păcate, ne-am lăsat pe tânjală, condiţiile de aici fiind excelente 
pentru noi şi navele s-au distrus în atâtea milenii de nefolosintă. Acum nu suntem 
suficient de mulţi pentru a putea construi şi dirija astfel de nave. Nu suntem în stare să 
facem decât nişte nave mici, care pot transporta doar unul sau, cel mult, câţiva 
oameni. Pe acestea le folosim numai pentru deplasări în diverse locuri pe planetă, sau 



până la staţiile exterioare de pe Lumina Dimineţii, pe Ares şi pe Safir, precum şi pe un 
satelit al celei de-a şasea planete, Nepto, cea mai mare din sistem. Haide, mai bea 
nişte ambrozie şi gustă din minunăţiile culinare ale soţiei mele. 

Eram deja sătul. Mâncasem şi băusem cât pentru un an. Mi-era somn. 

- Dă-mi voie să te conduc în sala de dormit, a spus Primul Părinte şi m-a invitat 
cu un gest să-1 urmez. Vom mai sta de vorbă şi mâine. 

Ce-o face Valsa singură? 

- Fii liniştit, ni-a răspuns Tzeo la gândul interceptat, te vei întoarce la femeia ta 
în secunda imediat următoare aceleia în care ai plecat. Nu va şti nimic. Pentru ea 
timpul are alte coordonate... 

Adică tot ce mi se întâmpla era întins doar pe timpul unei secunde? 

şi, totuşi, dacă era un simplu vis? şi, mai ales, cât de real putea să pară... 



CAPITOLUL 14 



O muzică tânguitoare, abia auzită, a reuşit totuşi să mă trezească. 

Eram întins pe un pat, între nişte perne mari, pufoase, acoperite cu un material 
de un alb strălucitor, plăcut la pipăit. In picioare, lângă mine, stăteau două femei albe, 
iar în spatele lor, la marginea peretelui, erau aşezate în genunchi trei galbene cu părul 
de un negru-albăstrui. 

Iar eu, în vârful patului. In lumea mea nu aveam voie să stau aşezat în fata 
galbenelor. îmi plăcea în Atlantida. Dacă ar fi fost şi Valsa de fată, n-aş fi avut nimic 
împotrivă să rămânem aici. 

Una din femeile albe a aşezat pe un piedestal scund un lighean cu apă frumos 
mirositoare, iar cealaltă a început să-mi tamponeze corpul cu un burete moale. M-am 
lăsat pe mâinile lor. Ce picioare murdare avusesem... 

Apoi, una din galbene s-a apropiat, întinzând o placă de metal subţire. 

Prima femeie albă a luat-o şi mi-a pus-o în fată. Era o oglindă. Am fost, pe 
moment surprins: în locul părului rar cu care eram obişnuit, aveam pe cap o claie 
deasă, neagră şi uşor buclată. 

- Stăpâne, a spus femeia, te rog să ne permiti să-ti curăţăm dinţii. 

A luat un obiect cu nişte fire la un cap şi 1-a muiat într-o pastă roşie, pe care 
mi-a întins-o pe dinţi şi a frecat uşor cu pămătuful. Avea un gust şi o aromă extrem de 
plăcută, nemaiîntâlnită. Moma ar fi fost geloasă foc, ea, care îşi râcâia dinţii cu 
unghiile în fiecare zi pentru a rămâne albi şi frumoşi. Trebuia să-i duc reţeta şi lui 
Valsa. 

Intre timp, o altă galbenă s-a apropiat cu o cupă, din care femeia albă mi-a dat 



apă să-mi clătesc gura. 

A treia galbenă a adus o robă argintie. Când să o întindă, s-a împiedicat şi era 
cât pe ce să cadă. Una din femeile albe i-a tras o palmă răsunătoare. 

Ce-mi plăcea. Mă răzbuna pentru toţi anii de supunere. 

Am zâmbit. 

- Stăpâne, va fi pedepsită, a spus femeia albă ajutându-mă să îmbrac roba, în 
timp ce galbena ieşea mergând cu spatele, privind în pământ. 

■A, 

In picioare mi-au pus nişte sandale cu vârful ascuţit, uşor curbat, foarte 
comode. 

M-a rugat să înclin capul şi mi-a legat pe frunte o bandă lată, aurie. Era subţire 
şi foarte maleabilă, dar extrem de rece. In câteva secunde a luat temperatura pielii, în 
aşa fel încât n-am mai simtit-o. 

Perdeaua de un argintiu strălucitor care acoperea un perete s-a dat de-o parte şi 
Tzeo s-a apropiat cu paşi rari. 

- Arăţi ca un adevărat atlant, omule. Chiar o să-mi pară rău când te vei întoarce 
în timpul tău. 

- Mulţumesc. 

- Să mergem, a spus Primul Părinte făcându-mi semn să-1 urmez. 

După ce am coborât câteva trepte din piatră albă, străjuite în lateral de statui 
dintr-un material argintiu, strălucitor, reprezentând nişte pitici cu burta enormă şi 
sexul atârnând până aproape de pământ, am pornit, unul lângă altul, spre o clădire cu 
un singur etaj, dar foarte înaltă, aflată în partea dreaptă. 

Avea de-o parte şi de alta a treptelor de la intrare câte o statuie a unei păsări 
mari, cenuşii, cu ghiare lungi şi încovoiate, cu un cioc curbat şi aripi largi, străbătute 
de nervuri groase. 

Am urcat şi, după ce am trecut printr-un hol, ni s-a deschis în fată o încăpere 
înaltă şi rotundă. Toată circumferinţa era plină de statui, sau ce or fi fost, din acelaşi 
material argintiu, reprezentând oameni şi animale. 

- Aceasta este Casa Memoriei Timpului. Te-am adus aici pentru a-ti explica 
câte ceva din istoria noastră. Uite, aici este Tzeo, întâiul Prim Părinte al Atlantidei, 
strămoşul meu direct. El a reuşit pentru prima oară saltul în spaţiu, practic cu o viteză 
infinită. Este puterea gândului, viteza gândului, de care ti-am mai spus. Tot el a fost 
cel care ne-a învăţat cele cincisprezece Legi şi care a inventat oricalcul. 

- Ce este... oricalcul? 

- Vezi materialul din care sunt făcute statuile? Pare a fi un metal. Nu? Acesta 
este oricalcul, un metal realizat din transmutaţia atomilor, cu puterea psihicului. Putini 
dintre noi pot face acest lucru, dar cei care-1 fac, răspund cu viata pentru ceea ce 
construiesc. Metalul pe care-1 vezi nu va mai exista în timpul tău şi nici nu veţi găsi 
urmele lui. După moartea celui ce 1-a gândit şi generat, dacă nu are moştenitori de 
sînge, care să preia răspunderea existentei oricalcului făcut de cel plecat, după un timp 
mai scurt sau mai lung structura internă se distruge şi se transformă în atomii iniţiali. 



Uite, vezi în margine o movilă de nisip? Acolo a fost statuia lui Prometo, băştinaşul 
de pe Pământ care a încercat acum două sute de ani să fure de la noi reţeta focului 
lichid, dar a fost prins şi supus la cazne, până a murit. Statuia, în mărime naturală - 
avea cam trei metri înălţime, s-a distrus acum o lună. Holo, cel care o făcuse, a murit 
şi nu a avut nici un moştenitor. Acum aşteptăm să vină din oraşul Troi un om cu 
putere, care să preia moştenirea şi să o refacă... Măcar pentru timpul în care vom mai 
exista. 

- Statuile astea urâte ce reprezintă? am întrebat apropiindu-mă de un grup de 
fiinţe hidoase, cu capul disproporţionat de mare având forma unui triunghi cu vârful în 
jos, cu nişte corniţe încovoiate şi foarte ascuţite, cu ochii enormi, holbaţi, cu mai 
multe faţete. Aveau dinţii ca un fierăstrău ieşind printre buzele groase, întredeschise. 
Degetele se terminau prin unghii lungi şi tăioase. In spate le atârna câte o coadă 
solidă, cu un şir de excrescenţe triunghiulare aşezate longitudinal. 

- Sunt whroni. Au fost luaţi prizonieri când o navă de-a lor, navă în formă de 
disc, a eşuat pe planeta Chita, planeta de origine a sclavilor galbeni. 

■A, 

- Cum au ajuns galbenii sclavi? In timpul meu... 

- N-au fost sclavi dintotdeauna. Atunci când am descoperit planeta Chita, aveau 
o cultură primitivă, sau, mai bine zis, nu aveau nici un fel de cultură. Am trimis o 
echipă de învăţaţi care să-i ajute. La început i-au privit ca pe nişte zei, dar după câteva 
secole, au organizat o revoltă pentru a-i omorî pe toţi emisarii noştri. Am fost nevoiţi 
să le atenuăm instinctele războinice şi să le dezvoltăm dependenta fată de noi. Aşa au 
devenit sclavi. Este adevărat că, rareori, câte unul din ei are reacţii necontrolabile. Pe 
acela îl exilăm într-un loc aflat la mare depărtare de Atlantida, în partea cealaltă a 
Apei celei Mari. Avem informaţii că, în acel teritoriu, precum şi pe nişte insule 
alăturate, au reuşit să-şi organizeze un început de societate culturală specifică, dar îi 
lăsăm în pace. Le dăm şansa să rămână în viată şi atunci când noi vom dispare... 

- Există în timpul vostru şi negri? 

- Vezi tu, a spus Tzeo zâmbind, negri au existat pe Geea cu mult înainte de 
venirea noastră. De fapt, ei sunt originari de pe această planetă. Dar, întrucât nu au 
ajuns încă la un stadiu superior de inteligentă, noi îi folosim doar ca animale de 
tracţiune. Avem cai, dar pe aceştia îi utilizează pentru călătorii cei care nu pot face 
salturi. Negri sunt de două rase: ori foarte înalţi, pot atinge şi de două ori înălţimea 
noastră, acoperiţi cu o blană cafenie, ori mici de tot, nici cât jumătate din noi. Au 
creierul subdezvoltat şi graiul neevoluat. Nici mintal nu ne putem înţelege cu ei. S-ar 
putea să evolueze în timp, dar nu foarte repede. 

M-am oprit lângă statuia unui bărbat cu părul lung până la brâu. Era foarte înalt 
şi lat în umeri. Muşchii i se reliefau exagerat de mari. 

- Este Golia, unul din cei mai puternici atlanti. A fost pedepsit cu trimiterea 
forţată în timp, deoarece a pus mâna, de mai multe ori, pe femeile altora. La noi nu 
există altă pedeapsă majoră, iar pedepsele minore sunt cele care opresc de la activitate 
pe diverse perioade. E un chin pentru un atlant să nu facă nimic. A doua oară nu mai 



greşeşte. 

- Cu ce vă ocupaţi? 

- In funcţie de capacităţile psihice şi fizice, fiecare face o muncă cât mai utilă 
colectivităţii, acolo unde este nevoie. Asta poate merge până la suprema utilitate. 

- Ce e asta? Ce înseamnă? 

- Atunci când se construieşte o clădire nouă, fundaţia este prevăzută cu un pilon 
central. In interiorul lui se aşează o femeie din familia proprietarului, în jurul căreia se 
produce acumularea de oricalc. Asta dă certitudinea că această construcţie va dăinui 
cel puţin trei secole după moartea constructorului, chiar dacă nu se găseşte cineva care 
să-i preia moştenirea. Este o descoperire a lui Manol. 

- Le zidiţi de vii? Dar asta e groaznic... 

- Nu! Groaznic este atunci când se oferă mai multe candidate la iniţierea 

■A, 

construcţiei. In acest caz, se procedează la o analiză psihică, iar cele care pierd, se 
auto-exilează. Doar cea care câştigă primeşte tot respectul şi consideraţia. 

- şi bărbaţii? 

- Suprema utilitate a noastră era, până în urmă cu câtva timp, de a face saltul în 
capul celălalt al galaxiei, un drum fără întoarcere. Acolo există o colonie atlanta la fel 
de veche ca a noastră. Din păcate, ei nu au capacitatea de a efectua saltul, aşa că 
singura posibilitate a unui contact este din partea noastră. Insă, cum ştim că civilizaţia 
noastră va dispare, am construit un far, una din piramidele despre care ti-am vorbit, 
aproape de centrul lumii, pe malul unui fluviu pe care o să ti-1 arăt pe hartă. Este cea 
mai importantă construcţie a noastră, în care nu am folosit deloc oricalc. Blocurile de 
piatră le-am ridicat prin levitatie dirijată. In centrul geometric al acestei piramide am 
înscris, pe un cristal, istoria şi date despre cunoştinţele noastre, care vor putea fi 
relevate de mintea superioară a celor care vor trăi pe Geea după milenii. Unul din 
aceştia, eşti tu. Atunci când, vreodată, fraţii noştri din partea cealaltă a galaxiei o să 
reuşească călătoriile astrale, vor găsi, după acest far, urma noastră. Noi credem că 
aceste construcţii sunt, practic, indestructibile cu trecerea timpului, dar, aici avem 
nevoie de ajutorul tău, vrem să ştim dacă ele mai există. Au plecat mai de mult, 
aproximativ în timpul tău, doi Părinţi, dar nu am primit nici un semn de la ei până în 
prezent. Se pare că li s-a întâmplar ceva rău. 

- Au murit? 

- Nu ştim. Oricum, ei nu mai puteau face regresie temporară, dar urmau să 
trimită nişte comunicări, care... Nu au sosit. E posibil să fie morţi. Am încercat şi cu 
sfera timpului, dar nu au răspuns la nici un apel. 

- Din ce cauză drumul în cealaltă parte a galaxiei este fără întoarcere? 

- Nici un emisar nu s-a mai întors. Nici în timpul din care a plecat, nici în alt 
timp, sau nu am putut noi să-1 identificăm. Este ceva în legătură cu pata asta de 
deasupra sprâncenelor, rămăşiţa celui de-al treilea ochi. 

- Acesta e peştele pe care l-am văzut şi în centrul pieţei? am întrebat 
apropiindu-mă de o statuie. 



- Este omul-delfin. O fiinţă inteligentă de pe planeta Poseido, care s-a 
aclimatizat destul de bine aici. Ne înţelegem şi ne ajutăm reciproc. Omul delfin nu 
poate trăi decât în apă. Noi îi dăm produse obţinute la suprafaţă, iar ei ne dau bogăţii 
din adâncul apelor. De asemenea, însoţeşte şi dirijează corăbiile noastre pe oceane. 
Este o cooperare benefică pentru toţi. Comunicăm doar mintal cu ei. 

- In timpul meu, nu cred că mai există. Nu am auzit nimic despre aşa ceva. 

- Este o problemă la care poţi să stabileşti răspunsul când te vei întoarce în 
viitor. S-ar putea să mai existe descendenţi de-ai lor, dar să nu fi aflat tu. Ai cunoştinţe 
destul de limitate, dar nu pentru că nu ai avut capacitatea să înveţi, ci datorită unui 
flux informaţional extrem de slab, în care ai trăit. Te vom ajuta să treci peste acest 
handicap. 

- Voi face fată? 

- Sigur! Creierul tău este ca un burete uscat, dornic de umezeală, şi, mai ales, ce 
vei învăţa de acum înainte nu vei mai uita, până la moarte. 

- Dar, a uita e omeneşte... 

- E adevărat, dar afirmaţia este valabilă pentru toţi oamenii, înafară de noi. Cei 
care putem face salturi, avem încă o caracteristică: ţinem minte absolut tot, nu putem 
uita nici cel mai mic amănunt, de la vârsta de aproximativ un an şi până la moarte. 
Nici tu nu vei mai uita nimic, din momentul când ai căpătat capacităţile superioare ale 
creierului. Dar, va trebui să înveţi să te foloseşti de toate aceste avantaje. 

- Vreau să învăţ. Când încep? 

- Mâine vei face cunoştinţă cu şcolariumul. Azi vom merge prin Atlantis, să-ti 
arăt împrejurimile. 

L-am urmat în afara clădirii şi am remarcat că pe străzi erau doar câţiva 
trecători. Mergeau cu capul sus, calmi. Parcă nu aşteptau un război astral. 
Chiar nu le păsa deloc? 

- Le pasă, mi-a răspuns Primul Părinte la gândul meu nerostit. Dar este de 
demnitatea lor să nu lase să se vadă. Dacă ai încerca să intrii în mintea lor, ai vedea ce 
furtună găseşti. Eu, noi, cei mai mulţi, ne-am obişnuit cu ideea asta. 

Am lăsat în stânga clădirea albă în care sosisem în lumea asta. 

- Aici e un templu? l-am întrebat pe Tzeo. 

- Nu, este sediul în care se fac întrunirile Marilor Părinţi. Noi nu avem temple. 
Templul este în sufletul nostru... 

Am străbătut o stradă radială, depăşind şase sau şapte alei concentrice. 

- Oraşul este construit în jurul pieţei centrale, a spus Tzeo. Acum vom ajunge la 
primul zid, din cele trei care înconjoară oraşul. Este paza noastră contra animalelor 
sălbatice şi a indigenilor negri care ne mai atacă din când în când. In general evităm să 
omoram pe cineva. Dumnezeu ne-a dat la toţi viată ca să ne bucurăm de ea, nu pentru 
a o distruge. In cele mai multe cazuri îi anesteziem mintal sau îi exilăm pe Lumina 
Dimineţii. Rareori, doar în cazuri de mare excepţie, suntem obligaţi să-i evaporăm. 

- Să-i evaporaţi? 



- Da. Este singura noastră armă, în afară de levitatie şi anestezie mintală. De 
obicei îi ridicăm puţin de la pământ şi nu mai pot face nimic, dar, în cazurile critice, 
ne concentrăm asupra creierului lor şi-i creştem temperatura până când moleculele de 
apă se evaporă brusc şi provoacă moartea instantanee. Repet, evităm pe cât posibil 
această alternativă. In mod normal, o simplă transmisie mintală le atenuează instinctul 
de atac până la dispariţie. Apoi îi trimitem înapoi, în mediul lor. 

- Arme nu aveţi? 

- Aproape deloc. Arma noastră principală este gândirea. Avem doar nişte 
emiţătoare de săgeţi energetice, dar le folosim numai pe alte planete, în cazul în care 
suntem atacaţi de vieţuitoare necunoscute, nemaiavând timpul necesar de a le sonda 
creierul. De aceea vom fi distruşi de whroni. Dumnezeu ne-a învăţat să ne iubim... Să 
iubim tot ce este viată. 

- Dumnezeu? Aveţi şi voi Dumnezeu? 

- Spiritul suprem, spiritul galactic, spiritul universal. Forţa totală. 

-In timpul meu, mai bine zis, în anii anteriori mie, existau arme foarte 
puternice. O astfel de armă a distrus lumea dinaintea mea... 

I-am povestit, în câteva cuvinte, ceea ce ştiam despre Explozie. 

- Da, cred că este vorba de un război pe întreaga planetă, purtat cu arme fosrte 
puternice, e adevărat, dar construite pe Geea, a spus Tzeo după câteva secunde de 
gândire. Mă speriasem că ar fi ajuns iarăşi whronii... 

între timp ieşisem din oraş, printr-o poartă pe care era sculptat un frumos cap 
de femeie, al cărui păr era format dintr-o mulţime de şerpi încolăciţi. 

De cealaltă parte a zidului se întindea o câmpie plină cu diverse culturi 
agricole. Un drum pietruit cu dale albe, bine şlefuite, ducea la o construcţie piramidală 
care sclipea în lumina soarelui aflat aproape de zenit. 

- Este baia creierului pentru oamenii ce nu pot face saltul. In centrul geometric 
al piramidei se află o încăpere în care periodic locuitorii oraşului petrec un anume 
timp, destul de scurt, timp în care energiile vitale ale cosmosului se concentrează 
asupra creierului lor. Acest fapt are un efect benefic asupra tensiunilor nervoase 
acumulate în activităţile zilnice. Noi, cei care facem saltul în timp, ne-am construit din 
oricalc mici piramide în locuinţele noastre, în care petrecem câteva minute în fiecare 
zi. 

- Văd că piramida este corpul geometric cel mai des întâlnit... 

- La noi, da. Asta tine de cultura fiecărei specii. Spre exemplu, whronii folosesc 
ovoidul şi discul lenticular. 

- Chiar nu pot fi distruşi aceşti whroni? 

- Nu. Nu încă... Cred că le va putea tine piept doar o cultură bazată pe domnia 
forţei, o societate care să nu aibă reţineri în construcţia de arme cât mai puternice. 
Păcat că voi v-ati distrus civilizaţia... De fapt, iată unde poate duce escaladarea 
construirii de arme din ce în ce mai mari şi mai distrugătoare... 

Tzeo, Primul Părinte, a continuat să meargă în tăcere. Câteva femei atlante au 



trecut pe lângă noi urmate de nişte galbene. Ne-au salutat cu plecăciuni. Tzeo a 
înclinat uşor capul. L-am imitat. 

Am făcut loc la două căruţe destul de mari, trase de câte trei cai. Erau încărcate 
cu snopi de grâu. 

Aveau rotile din lemn, mari, cu câte cinci spiţe groase. 

Piramida era construită din oricalc. Am intrat şi am urcat nişte scări, apoi am 
trecut printr-un culoar şi am ajuns într-o cameră emisferică. în mijloc era un piedestal 
pe care stătea întinsă o femeie. 

De-o parte şi de alta aşteptau câţiva bărbaţi şi femei. Fiecare s-a suit pe 
piedestal şi au stat nemişcaţi câteva minute. 

Când mi-a venit rândul, Tzeo m-a împins uşor de umeri până în centrul sălii. 
M-am întins şi Tzeo mi-a spus să închid ochii şi să nu mă gândesc la nimic. Am simţit 
că un fluid călduţ mă înconjoară dându-mi o senzaţie de linişte şi fericire. După câteva 
minute m-a atins uşor pe umăr şi am coborât. Parcă aveam în vene alt sânge. Mă 
simţeam mai puternic şi, parcă eram mai uşor. 

Am ieşit din piramidă şi Tzeo m-a dus în direcţia contrară oraşului. Am intrat 
pe un drum lateral, mărginit de câmpul plin de plante. După câteva sute de paşi am 
ajuns la liziera unei păduri cu copaci înalţi şi rari. Pe sol creşteau nişte plante cu 
frunze roşietice, lungi şi cu nervurile foarte reliefate. Câteva gâze bâzâiau neobosite. 
Tzeo m-a dirijat spre o poiană în mijlocul căreia era un disc de piatră şlefuită, cu un 
diametru de doi-trei metri. 

- Te voi învăţa să- ti dirijezi zborul, a spus Primul Părinte făcându-mi semn să 
trec în centrul discului. Gândeşte-te la corpul tău fizic. Simţi că se face din ce în ce 
mai uşor? Simţi că poţi pluti în aer? 

M-am concentrat şi, la un moment dat, mi-am dat seama că tălpile nu se mai 
sprijineau pe piatră. 

Eram în aer. Zburam. 

Am făcut câteva mişcări pe distante scurte, în mai multe direcţii şi, deodată, am 
căzut cam de la o jumătate de metru înălţime pe iarba frumos mirositoare. M-am lovit 
aşa cum se întâmplase în pivniţa cu isvorul din Oraşul Galben. 

Oare asta fusese şi atunci? Puteam de mai mult timp să zbor prin aer şi eu nu 
ştiusem... 

Tzeo s-a apropiat şi m-a sprijinit să mă ridic. 

- Nu te speria, o să înveţi repede să-ti controlezi perfect creierul. 



CAPITOLUL 15 



După trei zile reuşisem să mă ridic până la o înălţime unde vânturile erau foarte 



puternice, iar respiraţia mi se îngreuna datorită rarefierii aerului. Primul Părinte mă 
lăuda de câte ori eram împreună, pentru felul în care avansam cu învăţarea istoriei şi a 
obiceiurilor atlante, precum şi pentru modul în care începusem să-mi controlez 
posibilităţile psihice deosebite care mi se relevau. îmi părea bine că lumea din care 
proveneam era reprezentată de un magnific specimen, unul aşa ca mine, nu de cine 
ştie ce nenorocit de galben, de semi-om sau poate chiar de un sclav. 

începusem să-mi rad barba şi mustăţile cu un cuţit foarte mic, din oricalc, 
extrem de ascuţit. O pomadă cu un miros plăcut, dulceag, îmi era întinsă pe tot corpul 
în fiecare dimineaţă şi seară de către două femei care-mi fuseseră oferite ca însoţitoare 
de Părintele Zalmox. Părul îmi creştea într-un ritm neobişnuit. 

Aveam şi două sclave galbene, pe care-mi făcea plăcere să le agasez, dându-le 
diverse sarcini, de cele mai multe ori inutile, doar în ideea de a mă răzbuna pentru anii 
când eram un amărât de semi-om. 

Oare era corect să mă comport aşa? Un atlant veritabil nu ar fi provocat 
neplăceri nimănui, fără un motiv foarte întemeiat. Numai că eu aveam acel motiv 
foarte întemeiat: anii de supunere, şi, de altfel, nici nu eram atlant. Dar ce eram? 

Lecţiile cele mai grele au fost cele de generare a oricalcului. 

Am început cu mici forme geometrice, care nu semănau deloc cu ce-mi 
propuneam. Cu timpul, am învăţat cum să stabilizez materialul şi să realizez din ce în 
ce mai corect dimensiunile şi formele pe care mi le imaginasem iniţial în minte. 

Satisfacţia cea mai mare am avut-o când Tzeo şi Zalmox m-au atins încet pe 
umăr, ca felicitare privind generarea primei piramide personale. 

Era un obiect cu baza dreptunghiulară şi înălţimea puţin mai mare de un metru 
şi jumătate, în centrul căreia stăteam chircit, având în fată o fereastră transparentă 
circulară prin care puteam să văd ce se află lângă mine şi prin care intram şi ieşeam. 

Reprezenta singura posibilitate de a călători în vidul interplanetar, pentru a face 
saltul în spaţiu şi timp. 

Primele salturi au fost scurte, în jurul Atlantisului. 

Apoi, Tzeo mi-a indicat direcţia şi distanta până la Colmec, un orăşel aflat de 
partea cealaltă a mării, spre apus. Acolo era principalul centru de colectare al aurului 
din toate excavatiile din zonă, la care, sub conducerea câtorva atlanti, lucrau mai mulţi 
muncitori, bărbaţi şi femei, galbeni. 

Am plutit până la circa 10 metri deasupra unor construcţii cu pereţii din piatră, 
fără etaje şi terase. Aveau acoperişuri înclinate, din bucăţi de lemn lipite una lângă 
alta. Doi atlanti care stăteau în mijlocul pieţei centrale, mi-au făcut semn că pot coborî 
fără grija de a lovi pe cineva. Am aterizat cu o zdruncinătură destul de puternică lângă 
ei şi am ieşit târâş din piramidă. 

- Bine v-am găsit, am spus ridicându-mă în picioare şi înclinând capul. 

- Bine ai venit. Cine eşti? 

- Mă numesc Alee, sunt un om din viitor. 

- Din viitor? S-a realizat, deci, dorinţa lui Tzeo? 



- Da, el m-a ajutat să fac saltul... 

- Fii binevenit! Eu mă numesc Manito. 

- Iar pe mine, mă cheamă Evockqo, a spus cel de-al doilea atlant. Vrei să 
vizitezi exploatările? 

- Nu pentru asta am călătorit până aici. Invăt cum se dirijează piramida 
personală, dar mi-ar face plăcere să văd şi... 

- Bine că nu ai venit ieri... Am fost atacaţi de băştinaşi. Din păcate a trebuit să 
anihilăm fizic câţiva. Vrei să-i vezi? Am să-i transmit lui Tzeo că mai rămâi la noi, o 
zi, două... 

- Dacă nu vă deranjez? 

M-au invitat să-i urmez într-o clădire din cărămidă roşiatică, o hală mai mult 
lungă decât lată. Poarta din lemn, ce avea scuipată emblema unui şarpe cu pene, era 
întredeschisă şi înăuntru nu se vedea lumină. Când am intrat, unul din atlanti a atins 
un obiect aflat pe perete şi micile sfere atârnate de tavan au început să emită acea 
lumină odihnitoare pe care deja o cunoşteam. 

Pe jos, aliniate lângă unul din pereţi, se găseau patru trupuri. 

Fuseseră nişte bărbaţi foarte înalţi, cu mâinile disproporţionat de lungi şi 
palmele foarte late. Pielea întunecată, acoperită cu o blană încâlcită, cu tentă maronie, 
era străbătută de riduri sub formă de solzi. 

Aveau ochii mici, adânciţi în orbite şi depărtaţi, o frunte strâmtă şi arcade 
proeminente. Părul de pe cap era lung şi des, de culoare foarte închisă. 

Unul dintre trupuri avea capul întors într-o parte, lăsând să se vadă în ceafa 
lipsită de păr, un al treilea ochi, mic şi rotund, acoperit incomplet, de o pielită 
roşiatică. Pe gât le crescuse un guler din piele de o nuanţă rozalie. Labele picioarelor 
erau mari şi trandafirii, iar călcâiele păreau prelungite cu un deget lat şi gros, uşor 
ridicat. Pe fese şi pe abdomen, părul era mult mai rar şi mai scurt. 

Lângă cadavre stăteau întinse două reptile cu şase picioruşe, care au ridicat 
capul şi ne-au privit, cu ochi din care mi s-a părut că emană o tristeţe sfâşâitoare. 

- Sunt animalele băştinaşilor, a spus Manito. Le-au dresat să-i urmeze, iar acum 
nu mai vor să mănânce şi să bea apă. Practic se sinucid. Nu avem ce să le facem. Ne 
pare rău... Puteau fi utile să ne conducă la refugiul băştinaşilor. Aveau legate de gât şi 
de picioarele din fată hamuri din fâşii de piele înodate. Trebuie să-1 găsim, întrucât au 
reuşit să răpească, până să intervenim noi, trei sclave şi un sclav care lucrau pe câmp, 
ceva mai departe. 

- Vrei să ne însoţeşti în expediţie? a întrebat celălalt atlant. 

- Credeţi că se poate? Ar fi interesant... 

- Singura rugăminte este să nu te depărtezi de noi. 

- Promit. 

- Bine, hai să mergem la masă şi la noapte vom porni. 

Mergeam în tăcere, prin pădurea deasă. Eram încolonaţi, unul în spatele altuia. 
Primul era Manito, urmat de patru sclavi, apoi eram eu, iar în spatele meu era un 



atlant pe care-1 întâlnisem cu o seară înainte, la masă. 

Se numea Quetzalco şi avea brodat pe togă un şarpe cu pene. După el mai 
mergeau cinci sclavi, şirul fiind încheiat de Evockqo. 

Cu toate că deasupra pădurii era lună plină, abia se vedea la câţiva metri. 

înainte de plecare stabiliseră că nu vor provoca anihilare totală decât în cazuri 
de excepţie. Vroiau să acţioneze doar pentru adormirea băştinaşilor până găseau 
sclavii furaţi. 

Manito ţinea într-o mână lesa unei reptile. Reuşise inducerea în creierul 
neevoluat al acesteia, să efectueze mişcarea pe drumul invers făcut la venirea în satul 
atlant. Reptila mergea încet, astfel că aveam timp să ne ferim de crengile şi lianele 
încolăcite la tot pasul. 

In cealaltă mână Manito avea un cuţit foarte lung şi extrem de ascuţit, cu care 
tăia lianele. 

Umezeala rece din atmosferă îmi îmbibase roba. Ce fericiţi erau galbenii, care 
aveau numai o cârpă prinsă în jurul şoldurilor. 

Sandalele rupeau din când în când crenguţele căzute pe pământ. 

Avansam destul de încet. Cred că era spre mijlocul nopţii când Manito s-a 
oprit. Ne-a transmis mintal să venim lângă el. Era în spatele unui tufiş. 

Toată conversaţia care a urmat a fost făcută fără voce, mintal. începusem să 
înţeleg repede şi corect tot ce se transmitea în acest mod. 

- Am senzaţia că aici, în fată, se află fiinţe. 

- Da, sunt pe puţin douăzeci, din care doar unul este treaz, a spus Evockqo. 

- Spre dreapta sunt cele patru creiere galbene. Mi se pare că au aţipit, a adăugat 
Quetzalco. 

- îl adormim pe băştinaş şi rezolvăm treaba, ne-a transmis Evockqo. 

- N-ar fi bine să-i transferăm pe toţi băştinaşii în alt ţinut? Scăpăm astfel 
definitiv de ameninţarea lor, a spus Quetzalco. 

- Numai să nu fie şi alţii ceva mai departe, sau în altă direcţie. Era bine să fi 
procedat mai de mult la treaba asta, a spus Manito. 

- Cred, Manito, că eşti cel mai în măsură să faci o piramidă care să-i cuprindă 
pe toţi băştinaşii. Lucrezi cel mai rapid dintre noi, a spus Quetzalco. 

- Bine, eu mă ocup de piramidă iar voi controlaţi bine toate creierele lor, să fim 
siguri că vor dormi cel puţin câteva ore. 

Evockqo şi Quetzalco s-au depărtat încet printre liane, iar Manito s-a retras în 
spatele grupului, s-a aşezat pe pământ cu picioarele încrucişate, cu palmele pe 
genunchi şi cu ochii închişi. Urma să înceapă generarea piramidei. Eram curios cât de 
mare o va face, pentru a putea transporta douăzeci de trupuri, plus atlantul generator. 

Liniştea era întreruptă, din când în când, de trecerea unor păsări. 

Dinspre lăcaşul băştinaşilor nu se auzea nimic. 

Cred că au trecut cel puţin zece minute, când în fata noastră s-a auzit un fâsâit 
şi am identificat gândul lui Quetzalco: 



- Vedeţi că vin cei patru sclavi. 

Lianele s-au dat la o parte şi un sclav galben s-a apropiat târâş de noi. A fost 
urmat imediat de cele trei sclave. Erau în pielea goală şi am observat pete închise la 
culoare în diverse locuri ale corpului. 

- E sânge, mi-a citit gândul Evockqo. Au fost bătute şi violate. Trebuie să luăm 
măsuri pentru a nu da naştere la nişte mici monştri. 

Intre timp, copacii şi boschetele din fata lui Manito începuseră să se vadă ca 
într-o ceată, dispărând pe rând încet, încet, până când terenul a rămas liber şi razele 
lunii au pătruns până la noi. Manito pregătise locul de generare a piramidei, un cerc cu 
raza de circa zece metri. O ceată subţire şi uşor fosforescentă s-a format în fata lui, 
după care au început să se vadă baza şi laturile piramidei. Creierul lui Manito era opac 
la orice semnal din exterior, tot timpul cât genera oricalc. 

Evockqo şi Quetzalco au teleportat trupurile băştinaşilor în interiorul piramidei, 
iar Manito ne-a făcut un semn cu mâna şi a pătruns şi el în aceasta. După câteva 
secunde, s-a ridicat de la pământ fără nici un zgomot, dispărând în înaltul cerului, ca o 
săgeată luminoasă. 

Am ajuns în Colmec dimineaţa şi ne-am spălat de mizeria drumului. Apoi am 
mâncat nişte fructe cu gust acrişor, dar foarte sătioase şi ne-am luat la revedere. 

- Dacă mai vii cândva la noi, îti promitem că o să mergem împreună la colonia 
noastră din Inkamaya. Este un oraş superb, dar mai mic decât Atlantis. Se află spre 
sud, la malul unui lac, aproape de culmile unor munţi înalţi. O să-ti placă! 

Piramida mea mă aştepta în centrul pietii. 

Am intrat în ea şi, după ce m-am rotit de două ori deasupra aşezării, în semn de 
salut, am dirijat-o spre est, în direcţia Atlantisului. 



- Te-ai întors tocmai la timp, pentru a participa la o sărbătoare a naşterii, a spus 
Primul Părinte Tzeo, făcându-mi semn să urc cele câteva trepte pe estrada ridicată în 
mijlocul pieţei. 

Lăsasem piramida într-un hambar şi trăsesem uşile enorme, dar foarte uşoare. 
In Atlantis nu se puneau lacăte sau alte feluri de încuietori, întrucât nu exista riscul de 
a dispare un obiect, oriunde ar fi fost lăsat: în mijlocul străzii sau în altă parte. Era 
bine totuşi, ca piramida să fie ferită de ploile ce cădeau periodic, ploi foarte utile 
pentru curăţarea prafului. 

In mijlocul estradei era aşezată o statuie din oricalc strălucitor. 

Reprezenta o femeie de o frumuseţe desăvârşită, în poziţia şezând. Avea spatele 
ridicat la aproximativ 45 de grade. Ţinea picioarele uşor desfăcute. Părul buclat era 
răsfirat în jurul capului, ca nişte raze. Avea sânii mari, cu sfârcuri proeminente. 

în locul burţii era o concavitate vopsită într-un roşu puternic, străbătut de mici 
sclipiri gălbui. 



Pe braţe şi în jurul gâtului avea brăţări din metal galben, ca nişte şerpi 
încolăciţi. Din gură îi ieşea drept în sus o limbă lunguiaţă şi ascuţită la vârf, uşor 
despicată. 

- Este Salonays, fiica Spiritului Suprem, zeiţa cea bună, a spus Tzeo 
aşezându-se în genuchi. Am să-ti povestesc altădată cum a dat ea naştere poporului 
nostru. 

In jurul estradei începuseră să se strângă bărbaţi şi femei atlante. Mult mai în 
spate, în dreptul străzilor, stăteau grupuri de sclavi şi sclave galbene. 

De undeva, deasupra noastră, a apărut o piramidă care s-a lăsat lin lângă 
estradă. Din ea a ieşit un atlant tânăr, purtând în braţe o femeie. Era îmbrăcată cu o 
robă scurtă, extrem de subţire şi aproape transparentă, de culoare portocalie. Avea 
burta umflată, iar pe părţile posterioare ale robei se vedeau pete de culoare închisă. 

Atlantul s-a urcat cu paşi lenţi pe estradă şi a aşezat trupul femeii deasupra 
statui, cu fata în sus şi picioarele desfăcute. A rămas lângă ea cu braţele încrucişate pe 
piept. Capul i se mişca dintr-o parte în alta. 

Femeia avea ochii întredeschişi şi pe chip i se putea vedea un amestec între 
fericire şi suferinţă. Era gravidă. Din când în când, din sex i se scurgea un lichid 
aproape incolor, cu mici firicele roşii, care se prelingea în concavitatea din burta 
statuii. 

- Când femeia va naşte, a spus Tzeo încet, noul atlant va fi şi fiul zeiţei, întrucât 
va vedea lumina soarelui din burta lui Salonays. Va fi puternic şi va putea genera 
oricalc, la fel ca tatăl său. 

Viitoarea mamă avea spasme puternice. Nu simţeam scârbă, ci doar milă, 
văzând-o cum se chinuie. Trei atlante au urcat pe estradă. Una a pus la picioarele 
statuii un lighean cu un lichid mov, având un miros puternic, uşor neplăcut. Aburii 
care se ridicau din lighean îmi spuneau că lichidul este fierbinte. 

Celelalte două atlante au încadrat femeia, care începuse să geamă din ce în ce 
mai des. 

- De unde ştii că va fi băiat? 

- Omule din viitor, cunoştinţele noastre sunt mult mai mari decât crezi. Putem 
hotăra sexul copilului înainte ca viitoarea mamă să rămână însărcinată. Eu nu ştiu 
exact care este procedeul, asta este treaba soţiilor noastre, dar extrem de rar nu dă 
rezultatele scontate. Tine de o învăţătură care şi-o transmit de la mamă la fiică de mii 
de ani. Noi, bărbaţii, nu ne-am implicat niciodată în problemele astea. 

Femeia avea dureri din ce în ce mai dese şi mai intense. Primul Părinte s-a 
apropiat de ea şi i-a depărtat puternic picioarele. Atlanta a luat lichid din lighean cu o 
cupă şi a turnat între picioarele femeii. 

Tzeo parcă şi-a introdus degetele în sexul acesteia şi un bot de carne a apărut. 
Cu fiecare contracţie, cu fiecare efort al mamei, ieşea tot mai mult, până a alunecat cu 
totul în burta statuii. 

Strigăte puternice s-au ridicat din rândul celor aflaţi în jurul estradei. 



Primul Părinte a luat în palmă câteva picături dintr-o sticluţă pe care i-a întins-o 
soţul femeii şi i-a uns copilului fruntea, pieptul şi sexul: 

- Să trăieşti cât soarele, fiu al atlantilor. Să nu ai gânduri triste niciodată şi să 
creşti puternic ca inorogul. Să faci copii mulţi şi sănătoşi. 

Cu un cuţit a tăiat firul ce lega copilul de corpul mamei, apoi a luat plăpânda 
fiinţă din burta statuii şi a prezentat-o adunării. Toţi cei de fată au aclamat în timp ce 
Tzeo 1-a aşezat pe micul atlant într-o pânză albă, pe care o ţinea în mâini tatăl său. 

Acesta privea cu încântare fiinţa zămislită de el, care începuse să dea din mâini 
şi să plângă. 

Primul Părinte s-a apropiat de mine: 

- Ai avut ocazia să vezi o naştere atlanta. 

Câteva femei au ridicat de pe statuie femeia care născuse şi a dus-o spre 
piramida cu care sosise, în timp ce lumea îl înconjurase pe fericitul tată. M-am 
depărtat împreună cu Tzeo şi am intrat în casa unde dormisem noaptea trecută. 



Primul Părinte Tzeo s-a aşezat pe un fotoliu în formă de scoică, susţinut pe trei 
picioare sculptate. In jurul lui, pe alte scoici, stăteau ceilalţi Părinţi ai Atlantidei. Am 
numărat în total treisprezece astfel de fotolii. Pe unul din ele, singurul neocupat, Tzeo 
mi-a făcut semn să mă aşez eu. 

In mijloc era un piedestal cam de un metru înălţime, pe care se găsea o formă 
lenticulară, spiralată. In centru avea o sferă mică şi întunecată la culoare, înconjurată 
de puncte de un alb strălucitor. De acolo porneau spirale formate din alte puncte 
luminoase. Undeva, aproape de marginea unui braţ, se vedea un mic cerc roşu. Mai 
era un astfel de semn, dar de culoare albastră, într-un alt braţ, aproape diametral opus. 
Pe unul din braţele celelalte se vedea o sferă opacă, mai mare ca celelalte, ca o ceată. 
Parcă se dilata şi se contracta în ritm lent. 

- Omule din viitor, mi s-a adresat Tzeo, ceea ce vezi este o reprezentare a 
galaxiei în care trăim noi, o masă de stele, una dintre milioanele de galaxii existente. 
Acolo, forma care pulsează, este locul de naştere al atlantilor. L-am părăsit, după cum 
ti-am spus, cu mii de ani în urmă. Noi, ramura Orfeică, am venit aici, pe Geea. 
Cealaltă ramură, Inorogii, o specie de fiinţe inteligente cu patru picioare şi două mâini 
prevăzute cu ventuze la extremităţile celor trei degete de la fiecare mână, cu pielea 
solzoasă şi un mic corn în frunte, au plecat spre cealaltă parte a galaxiei, acolo unde 
vezi semnul roşu. Spre deosebire de noi, ei erau nişte luptători care anihilau fizic 
contrariile, nu psihic. Dar, în acelaşi timp, nu puteau face salturi în spaţiu şi timp, 
fiind limitaţi în deplasările cosmice de viteza astrală. In timpul transferului au folosit 
navele noastre piramidale, dar, după moartea celor şase atlanti care i-au însoţit, nu au 
mai putut să ia legătura cu noi. Am încercat să facem noi contactul, măcar într-un 
singur sens, trimiţând periodic soli, atlanti care şi-au asumat riscul de a nu se mai 



putea întoarce niciodată aici... N-am primit nici un semn de la ei. Nu ştim ce s-a 
întâmplat, dar vrem să aflăm dacă mai există... 
Tzeo a tăcut şi a privit spre ceilalţi părinţi. 

- Acum avem o şansă de a lua legătura în dublu sens, a spus un părinte care se 
recomandase cu numele de Buthas. Părintele Utnapis a calculat şansa ta, omule din 
viitor, ca fiind de 99% să reuşeşti. Datorită comformatiei tale mintale, poţi efectua 
saltul atât în direcţia lor, cât şi înapoi. Toată călătoria nu-ti va lua mai mult de o zi, 
două. 

Priveam, ascultam şi nu ştiam ce să cred. 

- Te rugăm să ne ajuţi, a spus părintele Buthas, un bărbat înalt, brunet, cu un 
şarpe brodat pe togă. După analiza noastră, poţi face salturile chiar mai bine ca noi, 
datorită lipsei urmei celui de-al treilea ochi. Este singura modalitate de contact 
biunivoc. 

- I-am spus deja... 1-a oprit Tzeo. 

- Nu putem lua legătura mintal cu ei, a spus atlantul din stânga mea, din cauza 
acelei zone din mijlocul galaxiei. Din câte am putut stabili, acolo, în centrul acelei 
aglomerări de stele, se află ceva care absoarbe totul: lumina, gândurile... Totul. Nimic 
nu poate trece. 

- Tu va trebui să ocoleşti, în mai multe salturi parţiale, acele locuri, a spus 
Primul Părinte Tzeo. Dacă vrei să ne ajuţi... 

- Vreau, am spus ridicând capul şi privindu-1 în ochi. Vreau să vă ajut, vreau să 
pot să vă ajut. Trebuie să pot. 

- Vei putea, dacă vrei, a spus Buthas. 

- Nu este, însă, suficient să vrei, trebuie să ştii şi cum să o faci, a adăugat 
Zalmox. Ceea ce ai învăţat până acum, în mod cert nu este de ajuns. Va trebui să 
mergi în tara mea. Acolo îti voi desăvârşi capacităţile psihice şi fizice. 

- Dar cu cealaltă dorinţă a voastră, de a verifica urmele voastre în timpul meu... 
Cum rămâne? Am înţeles că şi acea problemă este importantă pentru voi. 

- Omule, a spus Tzeo, hai să analizăm pe rând: dacă reuşeşti să dai de rudele 
noastre inorogi, plecând de la certitudinea că o să te întorci, înseamnă că, cu atât mai 
mult, poţi face şi testarea viitorului. 

Toţi Părinţii s-au apropiat de mine şi m-au atins pe umărul stâng. Era forma lor 
de a-şi demonstra aprobarea fată de o persoană. 



CAPITOLUL 16 



Piramida în care mă aflam împreună cu Zalmox avea hublouri în pereţii laterali 
şi plutea la mare înălţime deasupra unui teren străpuns, ici-colo, de piramide din 
blocuri de piatră, înconjurate de dune de nisip. Undeva, mai departe, vedeam un râu 
foarte lat. Nu se putea observa unde începe şi unde se termină. De-o parte şi de alta a 
malurilor sale, se găseau plantaţii verzi, iar în rest, deşert. Deşert cât vedeai cu ochii. 

Fusese şi aici o Explozie? 

Mi-am luat ochii de la fereastra rotundă şi l-am întrebat pe Zalmox: 

- Din ce cauză e aici deşert? A fost o Explozie? 

- Nu, a răspuns Zalmox. Pe timpuri, aici era o pădure enormă. Se pare că de 
undeva, poate din meteoritul căzut într-o peninsulă aflată în apropiere, a apărut un 
virus pe care vântul 1-a împrăştiat în toată această zonă, virus care a dus la moartea 
tuturor copacilor. In acest fel, vânturile calde nu au mai fost oprite de nimic şi au putut 
să desăvârşească moartea întregii zone. Cu toate că înaintaşii noştri au reuşit până la 
urmă să oprască înaintarea virusului şi, apoi, să-1 distrugă, a fost prea târziu să mai 
poată reface vegetaţia de aici. Tara deasupra căreia ne aflăm se numeşte Egipet şi este 
o colonie de-a noastră. Aici este conducător Părintele Raamon, pe care l-ai cunoscut, 
împreună cu soţia sa Isis. Pe malul fluviului acesta, care este unul din cele mai lungi 
de pe Pământ, dacă nu, chiar, cel mai lung, am construit o piramidă cu dimensiunile 
exacte a celei mai bune nave atlante. Ea este piramida în centrul căreia am depozitat 
un cristal-memorie, ce vrem să dezvăluie, odată, întreaga noastră istorie. Totodată, 
acea sferă mare din cristal aflată în vârful piramidei este şi un far pentru eventualele 
nave ale fraţilor noştrii plecaţi în cealaltă parte a galaxiei, atunci când ne vor căuta. 
Am ales acest loc pentru piramida- far, tocmai pentru a nu fi acoperită de nori şi a 
putea fi văzută tot timpul anului din spaţiul. Aceasta este piramida pe care trebuie să 
le-o descrii fraţilor noştri inorogi, ca să găsească peste milenii Geea. Lângă ea, 
sculptura acelui animal, aşezat pe labele din fată şi care are cap de om, cu un corn în 
frunte, reprezintă un inorog. 

Priveliştea s-a schimbat brusc, fără să simt acceleraţia. Inerţia dispăruse total. 
Am trecut pente o mare plină de insule, mai mari sau mai mici, avansând spre nord, 
până când marea s-a sugrumat. După garnitură, marea se lăţea, apoi se strângea din 
nou, prinsă în cleştele a două limbi de pământ. Pe fiecare parte erau ridicate două 
turnuri dintr-un material cenuşiu, cu câte o sferă în vârf. 

Zalmox mi-a făcut semn să privesc: 

- Iată, începe Marea cea Neagră. Aici, chiar sub noi, sunt Coloanele lui 
Herculos, numite astfel după numele arhitectului care a ridicat cele două domuri. Le 
vezi? Sunt aşezate pe câte un mal, lăsând între ele spaţiu necesar pentru a genera 
fulgere globulare, producătoarele ploilor dirijate în toată această regiune a planetei. 
Mai avem aşa ceva şi în alte patru locuri ale Geei, astfel că deţinem controlul climei 
pe aproape toate teritoriile locuite de atlanti. 

Am trecut spre nord- vest, deasupra uscatului, traversând câmpii verzi, foarte 
bogate în râuri, a căror unde străluceau în lumina soarelui. Ne-am apropiat, spre nord, 



de un lanţ de munţi şi am aterizat lin pe una din culmile cele mai înalte. 

Dacă n-aş fi ştiut că suntem la peste două mii de metri înălţime, aş fi crezut că 
ne aflăm pe o câmpie, cu mici movile din loc în loc. O iarbă grasă, spicată cu flori 
roşii, galbene şi mov, ne mângâia gleznele. 

Soarele, cocoţat sus de tot pe cerul de safir, îşi trimitea razele printre norii 
răsleti. 

Un urcuş lin ne-a dirijat către un grup de stânci. Erau trei forme: două clepsidre 
şi un animal cu cap de om, care avea un mic corn în frunte, stând aşezat în patru labe 
şi cu mâinile încrucişate pe piept. Avea o coadă groasă şi scurtă. Era asemănător cu 
cel aflat lângă marea piramidă, de dimensiuni mult mai reduse, dar executat cu mai 
multă acurateţe. In spatele lor, la mică distantă, peretele muntelui se prăvălea spre o 
vale înverzită, adâncă, pe fundul căreia un fir de apă strălucea printre copaci. 

- Este statuia inorogului şi a celor doi paznici ai timpului, a spus Zalmox. 

In partea cealaltă, la o depărtare de câteva sute de metri, terenul puţin mai înalt 
era acoperit cu zăpadă. 

Ne-am îndreptat într- acolo. Zăpada era rece şi udă, dându-mi frisoane. 

Atlantului părea că nu îi pasă. Mergea cu paşi rari, apăsaţi. Căutam să calc pe 
urmele lui. 

Cu cât urcam spre vârful aflat undeva, spre stânga, aveam din ce în ce mai mult 
senzaţia că mă umplu cu o energie asemănătoare celei din piramida de oricalc aflată 
lângă Atlantis. Vârful acestui munte avea capacităţi curioase. 

In dreapta a apărut o prăpastie de o formă ciudată, interiorul unui con imens. La 
marginea superioară, pe latura opusă celei în care ne găseam, la jumătatea 
circumferinţei conului, lângă o stâncă, se afla o piramidă. 

Cînd ne-am apropiat, ocolind pe marginea prăpastiei, din piramidă a ieşit un 
atlant şi, după ce ne-a salutat, a făcut semn să-1 urmăm în interior. 

Era o construcţie din bucăţi de piatră dreptunghiulare şi avea o înălţime cam cât 

■A, 

trei oameni. In vârf, înfipt într-un suport de oricalc, era un cap de lup cu gura deschisă 
şi limba despicată scoasă mult în afară. Producea un şuierat continuu. 

Ne-am strecurat în piramidă prin deschizătura din lateral. Interiorul forma o 
singură cameră cu pereţii căptuşiţi cu un material spongios. Era mult mai cald decât 
afară, o atmosferă plăcută. Nu vedeam nici un obiect, în afara unui bici lăsat lângă 
intrare. In mijlocul podelei se deschidea o gaură rotundă, în care Dacius, aşa se 
recomandase telepatic atlantul, a intrat, făcându-ne semn să-1 urmăm. 

Am coborât mai multe trepte săpate în stâncă. Mergeam în spatele lui Zalmox. 
Am intrat într-o încăpere cu mult mai mare, semi-sferoidală, unde am văzut un 
piedestal central şi două platforme de odihnă. 

Două uşi, diametral opuse, îşi desvăluiau strălucirea de oricalc în lumina caldă 
emisă de o lampă sferică, atârnată în mijlocul tavanului. 

Zalmox mi-a făcut semn şi mi-a comunicat telepatic să mă aşez pe una din 
platforme, iar el s-a întins pe cealaltă. 



Dacius a adus din spatele uneia dintre uşi trei cuburi mici, pe care le-a aşezat în 
jurul piedestalului. 

Un uşor curent de aer plăcut mirositor, îmi dovedea că exista şi un sistem de 
aerisire ascuns pe undeva. 

- Până când Atha o să ne aducă ceva de mâncare şi de băut, vă urez bun venit, a 
spus Dacius şi am simţit că este cuprins de o senzaţie de fericire. 

- Ai înţeles că el, a spus Zalmox cu o uşoară înclinare a capului spre mine, este 
omul din viitor despre care ai aflat. L-am adus mai întâi aici, pentru a-i arăta un centru 
energetic. 

Zalmox mi-a simţit nedumerirea din gând şi a continuat: 

- Pe suprafaţa planetei se găsesc câteva locuri în care energia divină 
interferează cu energia planetei. Sunt locuri binecuvântate de Dumnezeu. Unul din 
acestea, este muntele pe care ne găsim. Din acest motiv, putem face salturi mult mai 
uşor în alte locuri din jurul Geei, necesitând un efort mintal mult mai redus. L-am 
instalat aici pe Dacius, care absoarbe toate informaţiile ce călătoresc prin cosmos şi ni 
le relevă pe cele importante. Aşa am descoperit apropierea navei whronilor, cu mult 
înainte de a se apropia de zona noastră galactică. 

- Acum sunt la circa doi ani galactici de Geea, a spus Dacius. Este o navă foarte 
mare, cu cel puţin o mie de fiinţe la bord. 

- Nu puteţi să le induceţi telepatic dorinţa de a schimba traseul? am întrebat. 

- Am încercat, a răspuns Zalmox, dar mintea lor, sau materialul din care este 
construită nava, nu lasă să treacă undele noastre cerebrale. Dacă Dumnezeu ne-a dat 
această încercare, trebuie să ne supunem şi să ne urmăm soarta... Am avut un avanpost 
pe o planetă din sistemul Daala, pe care nava whronilor 1-a distrus acum câţiva ani. 
Ultima comunicare de acolo ne transmisese identificarea unei arme a whronilor, care 
transformase în nimic un întreg satelit al planetei, într-o fracţiune de secundă. O armă 
necunoscută nouă, bazată, se pare, pe o substanţă contrară celei existente în univers. 

- Sunt foarte răi, distrug numai din plăcere, indiferent dacă le e sau nu util, a 
spus Dacius. Au o psihologie total diferită de a noastră, cu reacţii aiurea. Ei nu pot 
comunica telepatic, dar nici noi nu putem să-i conducem telepatic. Au o minte 
curioasă. Asta o ştim încă din timpul războiului "Anilor negri", când ne-au făcut să 
fugim de pe Atlantisul Originar. 

Pe una din uşi a apărut o atlanta de o frumuseţe izbitoare, cu toate că era o 
femeie trecută de prima tinereţe. Purta o robă albă şi avea părul brunet, înspicat, prins 
cu o bentiţă, iar pe spate, legat în mai multe codite, împletite cu un fir de oricalc 
strălucitor. 

Punctul din fruntea ei era ceva mai mic decât al bărbaţilor. 

Avea buzele vopsite cu roşu, iar fata îi era acoperită cu o pastă albă. La 
încheietura mâinii stângi se vedea un şarpe din oricalc, iar pe pieptul robei era brodat 
acel cap de femeie cu părul format din şerpi. Ţinea în mâini un platou cu mâncare, iar 
în fata ei plutea o amforă şi câteva cupe transparente. 



- Să trăieşti, omule din viitor, a spus în timp ce aşeza platoul pe piedestal şi 
dirija câte o cupă în fata fiecăruia. Eu sunt Atha, soţia lui Dacius. 

Unul din atlanti, cred că Dacius, a preluat mintal amfora şi, după ce ne-a 
umplut cupele cu un lichid roz-gălbui, a aşezat-o pe un suport aflat lângă perete. 

- La înălţimea asta se găseşte mâncare? am întrebat. 

- Sigur că nu, a spus Dacius zâmbind. Aducem totul din văile din vecinătate. La 
poalele munţilor, spre nord, este o câmpie interioară foarte mănoasă, iar spre sud, 
până la fluviu, e un teren excelent pentru cereale. Pădurile din munţi ne dau lemn 
pentru foc, iar fructele care cresc pe pantele neînzăpezite sunt minunate. 

- Dacius laudă ţinutul acesta pe care 1-a descoperit Zalmox cu mai mulţi ani în 
urmă, pentru ca tot mai mulţi atlanti să se stabilească aici, a spus Atha. Să ştii că nu te 
minte cu nimic, este un ţinut bogat în plante şi animale. Dacă l-am fi identificat mai de 
mult, cred că am fi reconstruit Atlantisul aici, în marea depresiune dintre munţi. Este 
şi un loc ideal de apărare contra băştinaşilor, care, de altfel, aici nu sunt aşa de răi ca 
în alte părţi. Sunt o rasă deosebită de oameni, nu la fel de negri ca cei din Africa şi 
nici atât de răi ca cei din Olmec. De altfel, spre surprinderea noastră, nu numai că ne 
pot înţelege mintal, dar au început să înveţe chiar şi limba noastră vorbită. Am 
încercat şi nişte experiante de însământare a femelelor băştinaşe de aici cu esenţa 
noastră şi, se pare, au reuşit: s-au născut copii cu pielea aproape albă, dar cu părul 
negru. Sunt mai voinici decât copii noştri şi învaţă aproape tot atât de repede. Deja am 
format nişte colonii. Sigur că noi dirijăm toată activitatea. Spre exemplu, am 
descoperit în partea de vest a depresiunii interioare, un munte plin de aur, unul din 
cele mai bogate zăcăminte de pe Geea. E important pentru noi deoarece este un metal 
inoxidabil şi poate fi prelucrat de toţi cei care nu pot genera oricalc. Sunt o mulţime 
de bogăţii naturale în acest teritoriu. 

- Noi am numit aceşti oameni "daci", după numele părintelui Dacius. Ar fi bine 
să realizăm o rasă nouă, cu inteligenta atlantilor şi forţa fizică a băştinaşilor, a spus 
Zalmox. Vrem să fie buni, înţelepţi, toleranţi, cinstiţi. 

- Hai să-ti arăt emiţătorul, a spus Dacius ridicându-se. 

Am pătruns într-o încăpere emisferică. Singura lumină era emisă de o sferă de 
cristal aşezată pe un piedestal, în mijlocul camerei. Arunca sclipiri periodice de nuanţe 
roşii, bleau şi roz, înmănuchiate în raze. Era asemănătoare cu sfera de cristalul care 
mă adusese în Atlantida, dar mai mică. 

- In acest cristal este introdusă harta galaxiei. Trebuie să o memorezi perfect, 
atât pentru a putea găsi planeta Inorog, cât şi pentru a te putea întoarce, a spus Zalmox 
făcându-mi semn să mă apropii de piedestal. De altfel, vei rămâne aici, cu Dacius şi 
Atha, care se vor ocupa de tine. Eu trebuie să plec... 

La prima lecţie era să am un şoc, cu toate că, prin câte trecusem de când 
venisem în Atlantida, nu ar fi trebuit să mă mai mire nimic. 

Dacius mă aşezase pe un mic suport în fata cristalului şi mă învăţase cum să-mi 
concentrez gândurile spre centrul geometric al acestuia. 



Nu am reuşit imediat, dar după câteva încercări, cristalul parcă s-a mărit 
instantaneu şi m-a înghiţit în interiorul său. Am simţit ca o plesnitură pe creier şi mi 
s-a părut că plutesc în întuneric total. 

Parcă nu mai aveam greutate. Din ce în ce mai vizibil, în jurul meu au început 
să se formeze mici puncte de lumină, tot mai multe, până când întregul spaţiu s-a 
umplut de străluciri puternice sau slabe. 

Semăna cu formaţiunea de stele pe care o văzusem în Atlantis, dar aveam 
senzaţia că sunt atârnat în spaţiu, deasupra lor. Undeva, în afara complexului galaxiei, 
atârnau în beznă mici forme spiraloide sau conglomerate sferice. 

- Sunt alte câteva galaxii, mai apropiate de noi, am simţit un gând a lui Dacius. 
Caută să le reţii foarte bine aşezarea, întrucât te vei deplasa după coordonatele lor. Vei 
face saltul în afara planului galaxiei şi cele mai bune relee sunt acele galaxii 
îndepărtate, care pentru tine vor reprezenta puncte fixe. Acum voi activa poziţia 
noastră actuală şi a inorogilor. 

A apărut acel halou uşor colorat în roşu undeva mai la marginea galaxiei, apoi 
un alt halou colorat în albastru, mult mai departe. 

- Te las în linişte, am auzit gândul lui Dacius, să memorezi cât mai bine. 
Contactul s-a întrerupt. Aveam o vagă senzaţie de claustrofobie, ceva 

nemaiîntâlnit până atunci. Nu percepeam nimic solid sub picioare şi am simţit sângele 
începând să-mi pulseze mai repede şi mai puternic. 

Mă sufocam. Mă sufocam... 

M-am trezit întins pe un pat într-o cameră pe care nu o vizitasem înainte. Lângă 
mine stătea Atha, privindu-mă fix între sprâncene. 

Simţeam că pielea mi s-a încălzit în acel loc, dar tensiunile nervoase se 
atenuaseră până aproape de dispariţie. 

Când mi-am reamintit senzaţia de plutire în spaţiu liber, am avut o mică 
contracţie, pe care Atha a sesizat-o imediat şi un aflux mai puternic mi-a refăcut 
moralul. 

- Nu-ti fie teamă, o să te descurci până la urmă, a spus Atha încet. 

- Sper să nu vă dezamăgesc. 

- Nu. In nici un caz. Numai intenţia de a ne ajuta şi pentru noi este, deja, foarte 
mult. Sper, însă, ca reuşita să ne dea satisfacţie la toţi. 

- Am să învăţ să-mi domin frica. 

- Te voi ajuta să reuşeşti. Eu şi Dacius ca, de altfel, tot poporul atlant, avem 
încredere în tine. 

- Astăzi te vei odihni, iar mâine vom face o mică excursie prin tara dacilor. Pe 
urmă te vei întoarce la cristal. Da? 

- Da. Cum credeţi voi că este mai bine. 



Planam, fără piramidă, împreună cu Atha, de-a lungul unei văi aflată între doi 
versanti muntoşi, acoperiţi, în parte, cu păduri dese. 

Mă îmbrăcasem cu o robă strânsă pe corp, asemănătoare salopetelor din Oraşul 
Galben, iar mijlocul mi-era strâns cu o centură lată. Pe cap îmi puseseră o cască 
dint-un material transparent. 

Jos, sub noi, la mai puţin de zece metri, curgea învolburat un râu cu apa 
limpede. Se puteau vedea, în special în dreptul micilor cascade, peşti strălucitori 
sărind din apă. 

La liziera unei păduri a apărut un animal masiv, semănând cu un taur, dar cu 
coarnele mult mai dezvoltate şi un gheb pe spate. Ne-a privit o clipă şi a continuat să 
rumege iarba groasă, de parcă nici nu am fi existat. Câteva păsări mici au trecut în 
zbor pe lângă noi. 

Era o imagine idilică, întregită de masivitate versantului din stânga, care 
începea, acolo unde se termina pădurea, aproape vertical. 

In punctul cel mai înalt al trecătorii râul a dispărut şi, după un timp, a apărut o 
altă apă care curgea spre nord. 

Pe măsură ce coboram, valea s-a lărgit şi am pătruns într-o depresiune cu 
terenul aproape plat, străbătut de nenumărate râuleţe. 

Diverse animale sălbatice păşteau sau alergau de colo, colo. In stânga, la baza 
unei coline ceva mai înalte, împădurită până la vârf, am văzut câteva case, către care 
s-a îndreptat Atha. Am urmat-o şi am trecut pe deasupra lor. 

Pe vârful uneia din căsuţe era înfipt un băt cu emblema lui Dacius: un şarpe cu 
gura deschisă şi coada serpuită. 

Lângă construcţii se vedea un teren cu grâu, unduind în bătaia uşoară a 
vântului. Câteva găini piguleu printre construcţii. 

O femeie îmbrăcată într-o robă pe care erau pictate sau cusute o mulţime de 
floricele mici şi foarte colorate, s-a lăsat în genunchi şi a ridicat braţele spre noi până 
ne-am depărtat. Era fericită că ne vede. 

Ne-am ridicat ceva mai sus şi, având în stânga noastră, spre sud, un lanţ de 
munţi înalţi, iar în dreapta câmpia uşor vălurită, ne-am îndreptat spre vest. Simţeam 
vântul, destul de rece. 

Nu peste mult timp, am depăşit o falie în lanţul muntos şi un râu, apoi, după ce 
am ocolit câteva dealuri, am intrat într-o depresiune ceva mai mică, în fundul căreia se 
vedea, prin ceata uşoară, o construcţie masivă. 

Practic, era o cetate înconjurată de un zid format din munţi şi dealuri abrupte, 
greu de cucerit de către eventualii agresori. 

Contracţia era făcută din bucăţi de piatră masivă, în interstiţii văzându-se un 
liant cenuşiu. Zidul exterior avea cam de trei ori înălţimea mea, fără alte deschideri 
decât o poartă din fier cu încrustaţii aurite, reprezentând acelaşi semn al lui Dacius. 
Tot complexul era înconjurat de un canal lat de doi - trei metri, plin cu apă. 



Am trecut în zbor peste zidurile late şi am aterizat în curtea interioară, pavată 
cu plăci de marmură albă. 

Atlantul înalt, care a ieşit din spatele unei uşi şi ne-a salutat, era îmbrăcat, peste 
robă, cu o pelerină din blană. Pe cap avea o căciulă mică şi ţuguiată, din blană neagră. 

- Bine ai venit în mijlocul nostru, frumoasă Atha şi tu, însotitorule. Sarmiseg vă 
primeşte cu încântare. Faceti-mi onoarea şi intraţi ca să gustaţi din mierea noastră. 

Câţiva daci cu barba nerasă şi îmbrăcaţi în blănuri de animale, au ieşit pe o altă 
poartă şi ne-au salutat cu uşoare aplecări ale capului. Era cel mai demn salut pe care-1 
primisem în Atlantida, din partea altei rase decât atlantii. Nişte femei dace, îmbrăcate 
cu fuste în multe culori şi cămăşi albe, brodate cu acele floricele multicolore, ne-au 
primit în sala boltită şi nu prea înaltă, în care ne-a introdus Sarmiseg. Trei copii au 
ţâşnit în fugă din spatele unei uşi şi s-au oprit speriaţi când ne-au văzut. Cel mai mic 
dintre ei era blond ca paiul grâului, iar ceilalţi doi aveau părul negru. Una din femei 
i-a dirijat, puţin încruntată, în afara sălii. 

Ne-am aşezat pe nişte bănci din lemn, în fata unei mese pline de mâncăruri şi 
cupe cu băuturi. Erau bucăţi de carne prăjută, fructe de mai multe forme şi culori, 
salate din frunze verzi, toate aşezate pe platouri din aur, încrustat pe margini cu mici 
cristale sclipitoare transparente, albe, verzi, roşii. 

- Gustă din vinul nostru, mărite oaspete. Este îndulcit cu miere de albine. E un 
vin vechi de zece ani. 

- E foarte bun, am spus după ce am băut puţin şi nu era doar o formă de 
curtoazie, era, cu adevărat, o licoare excelentă, cum nu băusem nici în Atlantis. 

- Vin atât de bun, a continuat atlantul, nu am băut decât aici... şi am aproape o 
sută de ani. 

- O sută de ani? am întrebat surprins. In timpul meu, oamenii trăiesc mai puţin 
de cincizeci de ani. şi arăţi de cel mult treizeci, treizeci şi cinci de ani... 

Atlantul a zâmbit: 

- Majoritatea trăim o sută treizeci, o sută cincizeci de ani. şi nici chiar la acea 
vârstă nu arătăm mai mult de cincizeci de ani. Apoi, îmbătrânirea organismului începe 
să se producă într-un timp foarte scurt, de circa o lună-două, atunci când atingem acea 
vârstă, şi... Plecăm în amintire. Dar, au fost unii dintre noi, extrem de rar, care au au 
primit semnalul morţii la vârste de două, trei ori mai mari. 

- Dar nu vă îmbolnăviţi? 

- Se mai întâmplă şi aşa ceva, însă sunt semeni ai noştri specializaţi în 
detectarea cauzelor bolii. Pe urmă este foarte simplu ca, folosind puterea psihicului, să 
generăm celule speciale, care vor izola şi distruge agenţii cauzatori ai îmbolnăvirii. 

- Te-am adus aici, 1-a întrerupt Atha, pentru a cunoaşte modul de viată al 
acestui popor, care sperăm că va fi unul dintre continuatorii noştri peste milenii. Noi 
suntem, trebuie să recunosc, o rasă în decadentă. Tot mai putini ne naştem cu puteri 
psihice, tot mai putini suntem în stare să generăm oricalc şi să facem salturi. Ne-am 



gândit că singura soluţie de a nu dispărea definitiv în negura timpului, este să 
încercăm combinarea genelor noastre cu ale altor grupe etnice, din cele mai evoluate 
psihic existente pe Geea. Am ales pentru încercări câteva triburi: aici, în tara lui 
Raamon, în Colmecia, în tara lui Iehov şi în alte câteva locuri. De asemenea, undeva, 
departe, în partea cealaltă a Geei, în tara lui Buthas, am lăsat să evadeze grupuri de 
sclavi şi sclave cu mai mult timp în urmă. Se pare că nativii de pe Geea se comportă 
foarte bine, însuşindu-şi, mă refer în special la liderii lor, învăţăturile noastre. Stau 
foarte slab cu tehnologiile şi ştiinţele matematice, dar, cu timpul, creierul lor va putea 
asimila şi aceste cunoştinţe. 

- Din păcate, a spus Sarmiseg, datorită imposibilităţii lor de a comunica psihic 
direct şi a risipirii pe teritorii depărtate, triburile acestea nu vor putea vorbi aceeaşi 
limbă, necesitând trecerea a multor milenii pentru a se putea înţelege unii cu alţii. 

- Ei ne consideră nişte fiinţe supranaturale, a continuat Atha. Nu vor afla decât 
târziu, că singura forţă generatoare a universului este Spiritul Suprem, celelalte zeităţi 
fiind doar plăsmuiri ale minţilor lor neevoluate. 

- Cel care este numit Dumnezeu? 

- Da, a răspuns Atha. Dumnezeu este numai Spirit. Se vor închina la chipuri 
cioplite, cărora le vor aduce chiar şi jertfe umane. Vor ajunge să se bată, pentru a 
impune celorlalţi credinţa în zeii lor. Dumnezeu e bun şi răbdător, el nu vrea 
pedepsirea celor răi, ci iertarea şi îndreptarea lor, iar dacă aceştia persistă în greşeală, 
izolarea de ceilalţi. Ai aflat că, pe acei băştinaşi care nu pot fi potoliţi psihic, îi 
trimitem în locuri depărtate, izolate, sau chiar pe Lumina Dimineţii. 

- Ştiu, am văzut în Colmec. 

- Uite, a intervenit Sarmiseg, spre exemplu acel copil blond pe care l-ai văzut, 
nu se acomodează cu viată noastră liniştită. Când va fi mare, va pleca cu familia lui 
înaltă parte. Va fi un războinic. 

- Şi dacii vor fi războinici, dar îi învăţăm să facă asta numai pentru a-şi apăra 
teritoriul lor, a spus Atha. Nu vrem să umble, cum vor face alţii, după cucerirea de noi 
teritorii. 

- De ce nu-i învăţaţi acum matematica şi celelalte ştiinţe? 

- Creierul lor nu poate asimila, încă, aşa ceva, a răspuns Atha. Vor fi şi printre 
ei, mai ales urmaşii împerecherilor dirijate cu noi, depozitari ai unor cunoştinţe mult 
peste medie, dar vor evita să le divulge la marea masă de oameni, existând riscul de a 
fi folosite împotriva altora şi nu pentru a le face o viată mai uşoară, şi acum, hai să ne 
odihnim. Mâine dimineaţă avem un drum lung de făcut, spre casă. 



CAPITOLUL 17 



Primul lucru învăţat de la Dacius a fost să-mi încetinesc ritmul metabolismului 
tuturor celulelor corpului, cu excepţia celor ale creierului. 

Acest fapt era necesar pentru ca aerul din piramida cu care voi călători să-mi 
ajungă cât mai mult timp. La început mi s-a părut ceva imposibil, dar apoi Dacius 
mi-a confirmat că reuşeam perfect. Numai că eu nu-mi dădeam seama de nimic, decât 
atunci când vroiam să mă mişc şi simţeam că este imposibil. 

Eram transformat în doi ochi care vedeau la fel ca înainte şi un creier. 

Nu puteam nici să clipesc din pleoape. O legumă. Dar o legumă care gândea cu 
o viteză fantastică. 

Practic, atunci când îmi doream o imagine, îmi apărea instantaneu în fată, în 
culori şi în relief. 

Dacă era ceva în mişcare, puteam reduce sau amplifica viteza în limite 
nemaivăzute. 

La una din încercări, l-am întrebat pe Dacius dacă pot să o văd pe Valsa, acolo 
unde era ea, în timpul ei. 

- Trebuie să fii foarte atent cu coordonarea spatio-temporală, mi-a răspuns 
Dacius, surprins, pe moment. Ar fi posibil să-ti doreşti s-o vezi în clipa când ai plecat 
tu, deoarece, pentru tine, acel timp este cel în care vei reveni. Dacă ai încerca să o vezi 
într-un timp ulterior, este posibil ca viitorul acela să-ti ofere surprize, plăcute sau 
neplăcute, pe care nu este oportun să le cunoşti cât timp nu eşti pregătit pentru asta. 
Este mai bine aşa. 

- Deci tu poţi să ştii dacă eu mă voi întoarce din călătoria pe planeta inorogilor? 

- Da. Eu... Noi ştim că te vei întoarce de pe acea planetă. Te vei convinge că nu 
te mint, dar nu încerca tu singur să vezi acel viitor, pentru a nu fi influenţat... E mai 
sigur să cauţi numai în trecut. 

- Pot să mă întorc şi fizic în trecut, sau numai mintal? 

- Nu mă mir că ai sesizat acest aspect, ce prezintă unele probleme, cu care 
ne-am confruntat şi noi în decursul timpului. Din experianta noastră, este bine să te 
transferi doar mintal, pentru eliminarea riscului de a interveni cu ceva în derularea 
evenimentelor. S-ar putea genera un paradox: presupune că te-ai întoarce şi fizic în 
trecur şi ai omorî-o pe mama ta, înainte să te nască. Deci, nemaiavând cine să te 
nască, tu nu ai exista. Ca urmare, nu ar mai avea cine să se întoarcă în timp ca să-ti 
omoare mama, deci ea va trăi şi te va naşte şi tu te vei putea întoarce în timp ca s-o 
omori... 

- M-ai încurcat de tot... 

- Cred şi eu. Deci poţi ca, întors în timp, să provoci o schimbare în desfăşurarea 
evenimentelor, abatere ce poate duce la imposibilitatea ca tatăl tău şi mama ta să se 
nască sau să se întâlnească, pentru a te concepe. Ar rezulta că în momentul în care ai 
determinat acea abatere, tu să nu mai exişti, deci să nu o poţi determina... 

- E clar, cel mai bine e să nu te întorci în timp fizic. 

- Asta încercam şi eu să-ti explic. 



- Vouă vi s-a întâmplat aşa ceva? 

- Cine poate şti? 

- Cum adică? Nu ai aflat să se fi făcut aşa ceva? 

- Se pare că unii dintre noi au încercat asta, în alte timpuri. Dar, nu avem cum 
să ştim dacă au provocat vreo abatere în istorie, deoarece o altă eventuală derulare a 
evenimentelor nu poate fi inclusă în memoria noastră. Noi suntem conştienţi de acea 
linie a timpului, care a avut ca urmare existenta noastră în acest moment. Chiar dacă a 
apărut şi o altă istorie, alternativă, noi nu avem cum să o cunoaştem. Este imposibilă 
migrarea de pe o ramură a timpului pe alta. 

- înseamnă că se poate interveni în desfăşurarea unor evenimente ulterioare 
prin modificarea anterioară a... ceva... 

- Da, dar nimeni nu va conştientiza această modificare, inclusiv cel care a 
făcut-o. Nici o istorie nu o va consemna. Niciodată. Altfel, ar însemna să cunoşti o 
realitate care ar fi existat în alta derulare a timpului, deci neexistentă pentru derularea 
timpului tău. şi, în funcţie de distantele în timp, chiar cel care a provocat saltul pe altă 
ramură temporală, poate dispare în noua comformatie a evenimentelor, ajungându-se 
la paradoxul pe care ti l-am spus. 

- Atunci, crezi că e mai sigur să nu încerc s-o văd pe Valsa? 

- Părerea mea este că ar fi mai bine şi mai sigur să te abţii. 

- Dar, dacă eu mă întorc în timp şi fac ceva în aşa fel încât whronii să nu ne mai 
atace? Pot salva Atlantida? 

- Nu. Whronii ştiu de existenta Geei încă dinainte ca noi să terminăm 
colonizarea planetei. Dacă s-ar putea face ceva contra lor, ar fi doar anterior acelui 
moment, ceea ce ar putea genera şi imposibilitatea noastră de a descoperi Geea, de a 
ne refugia pe ea şi de a pune aici, bazele unei civilizaţii. Iar noi, tot am fi, odată şi 
odată, distruşi de whroni, dispărând fără a avea speranţa transmiterii către altcineva a 
cunoştinţelor noastre. 

- Dacius... Tu chiar crezi că eu pot lua legătura cu inorogii? 

- Da. Am credinţa că este singura soluţie posibilă. 

- şi dacă mi se întâmplă ceva... Dacă mi se termină aerul din piramidă înainte să 
ajung? Dacă nu găsesc planeta lor? Dacă nimeresc într-o stea sau într-o gaură neagră? 
Dacă ajung şi nu mai găsesc pe nimeni pe acea planetă? Dacă... 

- Dacă... Atunci când îti pui problema cu atâţia dacă, mai bine renunţi. Pentru 
aer ai să primeşti şi o cască stelară, puţin diferită de cea pe care ai folosit-o în excursia 
făcută cu Atha... Oricum, fraţii noştri inorogi nu ne pot ajuta cu nimic, acum... Este 
doar speranţa de a ne găsi cândva, nu pe noi, ci pe urmaşii urmaşilor noştri. Speranţa. 
Atât ne- a rămas. 

- Speranţa... Ce complexe sentimente îmi dă acest cuvânt, acest gând. 

- Este unicul care ne mai tine în viată. 

- Am să încerc. Mi-e frică, dar am să încerc. 

- Tot ce poate să se întâmple mai rău, este să mori. 



- Şi ce se va întâmpla cu Valsa? şi ea va muri? 

- Iti promit că vom face tot ce e posibil pentru a încerca, dacă ti se întâmplă 
ceva, aducerea ei aici. Cu toate că ea nu are capacităţile tale psihice, vom încerca, cu 
ajutorul sferei de cristal, să o contactăm. S-ar putea să fie foarte greu, s-ar putea să nu 
reuşim, sau să-i provocăm distrugeri ale unor celule, dar vom încerca. Ai încredere în 
mine. 

- Am. Am încredere în voi toţi. Nu vreau ca Valsa să mai trăiască în acel mediu 
ostil, dacă mi se întâmplă ceva... 

- Pentru a exista cât mai puţine probabilităţi să ti se întâmple ceva, pentru ca 
şansa de a te întoarce să fie maximă, hai să trecem la lecţii, a spus Dacius. Pe urmă vei 
face un salt pe planeta Ares, unde avem un depozit de costume galactice şi de arme cu 
săgeţi de lumină. 



Iarba de pe platou începuse să prindă o tentă maronie, iar în vale, majoritatea 
copacilor îşi pierduseră frunzele. Doar brazii continuau să înverzească peisajul. 

Dacius mă sfătuise să-mi aleg locul de construcţie al noii piramide aproape de 
sculptura care-1 reprezenta pe inorog şi cei doi paznici de piatră ai timpului. Aici încă 
nu se aşternuse zăpada, dar era din ce în ce mai frig, chiar la amiază. 

Atha îmi dăduse o robă dintr-un material ceva mai gros şi, totuşi, moale şi 
plăcut la pipăit. îmi prinsese părul cu o bentiţă aurie şi în picioare îmi legase nişte 
sandale cu talpa groasă şi fete din blană, care-mi acoperea complet glezna. 

Dacius stătea lângă mine şi privea cerul acoperit în cea mai mare parte de nori 
joşi. Urma să mă asiste şi să-mi atragă atenţia dacă greşeam ceva. Era foarte importat 
ca piramida să fie perfectă. Viata mea depindea de asta. şi viata Valsei. şi fericirea 
celorlalţi... 

Ţineam în mână un mic cristal sferic, în interiorul căruia Dacius introdusese 
harta galaxiei. Insistase să-1 iau cu mine, cu toate că harta mi se întipărise în minte în 
timpul orelor de antrenament făcute în ultima vreme. Dacius spusese că e mai sigur să 
am cu mine şi o memorie pe cristal. 

Mai primisem şi un cilindru gros cât braţul, plin cu apă proaspătă, de izvor. 

■A, 

Intr-o cutiuţă de mărimea palmei, aveam mici bilute dintr-o substanţă energizantă. 
Semănau cu stromacul, dar aveau un gust total diferit... 

împreună cu Dacius am stabilit dimensiunea optimă a piramidei, modul de 
organizare al interiorului şi locurile unde pereţii urmau să fie transparenţi. Am 
identificat un teren plan şi m-am aşezat pe pământ, cu picioarele încrucişate. Mi-am 
pus mâinile pe genunchi, am închis ochii şi m-am cufundat în transa pregătitoare. 

Lumea din jurul meu încetase să mai existe. 

Am simţit afluxul energetic cuprinzându-mi creierul, din ce în ce mai adânc, în 



toate celulele nervoase. Am început generarea oricalcului, de la baza piramidei. 
Când am terminat şi am revenit în realitatea înconjurătoare, lumina zilei 
începuse să se estompeze, iar spre asfinţit, norii aveau o tentă uşor portocalie. 

- Este perfectă, a spus Dacius apropiindu-se de piramida strălucitoare. 

- Oare n-am greşit nimic? 

- Nu. Te-am urmărit permanent. Totul este perfect. Ai lucrat ca un veritabil 
atlant. Deja EşTI un atlant. 

Cu toate că simţeam o oarecare oboseală fizică şi nervoasă, aprecierea 
părintelui atlant m-a recomfortat. Să mă fi văzut acuma Valsa, Martinez, Alia şi 
celelalte femei semi-om care mă considerau mult inferior lor. Mi-ar fi plăcut să le dau 
cu tifla. Eu, un bărbat semi-om, reuşeam să fac ceva care, pentru ele, era inabordabil 
şi chiar de neînchipuit. 

Ce-or să zică atunci când mă voi întoarce în Oraşul Galben? 

Pentru că va trebui să mă întorc şi să le arăt că bărbaţii semi-om pot fi cel puţin 
la fel de inteligenţi ca femeile semi-om, sau chiar ca cele galbene. Să le fac pe toate 
sclavele mele... Să fiu un supra-om. 

- Iti propun să faci mâine, mi-a rupt Dacius şirul gândurilor, o călătorie în jurul 
Geei cu piramida ta, atât ca să o încerci, cât şi pentru a te obişnui cu spaţiul galactic, 
de unul singur. Pe urmă vei putea merge pe Ares, unde vei primi casca şi roba stelară, 
pentru a putea începe salturile spre ţinta finală. 



Prima dată când am simţit că-mi dispare total greutatea, un şoc electric mi-a 
străbătut tot corpul. 

Mă ridicasem cu piramida mea sus, sus de tot, deasupra munţilor. 

Se făcuseră din ce în ce mai mici şi vedeam tot mai departe, până când rotundul 
planetei s-a decupat din cerul devenit de o culoare din ce în ce mai închisă, apoi 
neagră. De jur împrejur erau atârnate în imensitate, un număr enorm de stele. 

Nu mai sclipeau, aşa cum le văzusem în nopţile senine. Erau fixe şi reci. 

RECI... 

Sub mine am identificat forma continentelor, iar undeva, departe, se vedea 
coasta aproape circulară a Atlantidei, înjumătăţită de penumbră. 

Mi-am relevat în minte schema sistemului solar şi imediat, pe cerul nesfârşit 
s-au suprapus nişte cerculete colorate diferit. Am numărat nouă asemenea semne, 
adică tot atâtea planete câte mai existau în sistem în afara Geei... A Pământului. 

Deodată o senzaţie de greaţă mi-a covârşit întregul corp. Nu m-am speriat, 
însemna că mă ridicasem mult prea repede. Uitasem că lângă masele gravitaţionale 
trebuia să adopt o acceleraţie atenuată, tocmai pentru a nu genera neplăceri sistemului 
nervos. 



Undeva, în stânga, aproape de Soare - de fapt era o iluzie optică, întrucât era 
mult mai departe de steaua centrală decât Pământul, gravita, însemnată cu un cerculet 
roşu, planeta Ares, pe care urma să ajung mâine. 

Când m-am întors pe platoul munţilor, Dacius m-a bătut uşor pe umeri: 

- Bravo, omule! Ce-a fost mai greu a trecut. Te-ai obişnuit? 

- Cred că da... Am trecut printr-o senzaţie groaznică: să te simţi atârnat în 
întuneric, fără nici un punct de sprijin solid. A fost cât pe ce să pierd controlul 
piramidei şi să mă prăbuşesc... 

- Acum haide să mâncăm ceva. Ne aşteaptă Atha... 



Trecusem rapid de Lună, unde ştiam că este organizată o crescătorie de iepuri, 
condusă de două atlante, Chango şi Ixchela, dar nu mă oprisem. Poate cu altă ocazie. 

Acum mă deplasam încet, aproximativ de-a lungul ecuatorului planetei Ares. 

Solul era acoperit cu un praf roşietic, din care răsăreau vârfurile ascuţite ale 
unor stânci, mai mari sau mai mici. Mă apropiasem de o ridicătură în care se vedeau 
crăpături subţiri, neregulate. 

Soarele, mai mic decât eram obişnuit, aflat undeva, în spatele meu, aproape de 
asfinţit, îşi arunca razele prin atmosfera rarefiată, nepretabilă traiului fără măsuri de 
protecţie suplimentare. 

Cerul avea o culoare aproape neagră. Nici un nor nu tulbura sclipirea galaxiei. 

Am întors piramida încet, pentru a prinde o imagine panoramică a acestei 
porţiuni din planeta Ares. 

M-am gândit că este necesar să ies din catalepsia fizică, pentru a putea să 
privesc şi în alte direcţii, fantele transparente din pereţii piramidei fiind pe toate cele 
patru laturi. Acum aveam o deschidere a privirii doar de cel mult 90 de grade. Trebuia 
să găsesc intrarea în colonia atlanta de aici. 

Am revăzut mintal harta pe care mi-o arătase Dacius şi mi-am dat seama că 
sunt prea la sud. 

M-am ridicat câţiva zeci de metri, până când în depărtare, îngropat bună parte 
în praful cenuşiu, am văzut capul de atlant pe care-1 căutam. Era o sculptură enormă, 
având mai mult de o mie de metri lungime. 

Părea că priveşte spre înaltul cerului aresian, iar dintr-un ochi i se scurgea o 
lacrimă pe obrazul ridat de trecerea mileniilor. 

Acum trebuia să găsesc linia dreaptă care, prelungită imaginar de la lacrimă, 
peste vârful nasului, mă dirija mai departe. 

In câteva minute mă deplasam spre cele câteva piramide din piatră, pe care le 
căutam. M-am apropiat şi m-am fixat deasupra piramidei celei mai înalte. 

Am rotit privirea până când în fată am avut o piramidă ceva mai mică, puţin 



înclinată spre exterior. încet, încet, am trecut pe deasupra ei, cercetând spaţiul 
înconjurător. La mică distantă, a apărut o vale cu pereţii abrupţi. Arătau de parcă un 
uriaş ar fi dat cu paloşul o lovitură în carnea planetei. 

Valea avea direcţia aproape constantă spre nord, aşa că m-am înscris pe firul ei, 
ocolind cele câteva stânci mai mari care mi-au apărut la un moment dat în fată. 

La prima intersecţie cu o altă vale, ceva mai puţin adâncă, m-am oprit şi am 
privit cu atenţie peretele din dreapta. Aici trebuia să găsesc semnul de intrare în 
locaşul atlant. 

Era acolo, sculptat în stânca cu irizaţii roşietice: un trident aşezat pe un 
postament cubic. Am planat în dreptul semnului privind concentrat intersecţia celor 
trei braţe, până am văzut apărând lângă el o pată neagră, care s-a mărit încet. In 
mijloc, ca un iris, s-a deschis o diafragmă şi am intrat cu piramida în bezna totală. 

Deodată s-a făcut lumină. 

Mă aflam într-o încăpere circulară, ai cărei pereţi radiau o strălucire albastră. 
Am lăsat piramida pe postamentul din mijloc şi am basculat încet trapa. Nu s-a produs 
nici un vârtej, deci în încăpere exista aer la presiunea necesară, aşa cum îmi spusese 
Dacius. 

M-am desprins din scoica centrală a piramidei şi am ieşit aplecat. 

Podeaua aflată în exterior era dintr-un material şlefuit, lucios. Respiram bine şi, 
parcă, o emoţie uşoară mi s-a cuibărit în obraji. încă nu conştientizam că treceam prin 
nişte întâmplări inimaginabile? Cine eram eu, un semi-om, care aveam puterile zeilor? 
Sau eram şi eu un zeu?... Eram un supraom? Ha!... 

M-am întors spre o uşoară ceată care s-a format într-o parte şi din care a ieşit o 
fiinţă omenească. Era mai înalt decât mine cu cel puţin un cap. O ceată aproape opacă, 
strălucitoare, îi acoperea tot corpul pe o grosime de câţiva centimetri, ca o salopetă. 
Noduli de culorile pure ale curcubeului, vibrau sau se deplasau încet pe suprafaţa şi în 
substanţa acesteia. 

Pe cap avea o cască argintie, cu o porţiune transparentă în dreptul ochilor. în 
părţile laterale se vedeau două antene micuţe, dirijate la orizontală, în fată. 

Intr-una din mâinile pe care le ţinea uşor depărtate, avea o sferă mată, cam cât 
pumnul. 

S-a apropiat de mine şi a înclinat uşor capul. 

- Bine ai venit, omule, mi-a transmis telepatic. 

- Bine v-am găsit, i-am răspuns în acelaşi fel şi m-am aşezat, la semnul lui, 
deasupra unui disc aflat pe podea, aproape de unul din pereţi. 

După o secundă mă transferasem într-o altă încăpere, tot circulară, dar mult mai 
mare. Un grup de atlanti îmbrăcaţi în robe trandafirii şi cu capetele descoperite, m-au 
înconjurat şi m-au salutat. Am răspuns prin înclinarea capului şi mi-am ridicat 
palmele la nivelul pieptului, în semn de omagiu. 

Pereţii erau din oricalc strălucitor, cu divese forme geometrice printre care 
predomina spirala. Sus, în centrul încăperii, atârna un glob luminos. 



Unul din atlanti s-a apropiat şi mi-a vorbit: 

Bine ai venit, omule din viitor. Ne-a comunicat Tzeo că ne vei vizita. Te-am 
aşteptat cu nerăbdare. 

- Bine v-am găsit, oameni de pe Ares. Vă mulţumesc pentru primire. 



Mi-am legat centura, împletită din şerpi metalici, la brâu şi am apăsat uşor pe 
protuberanta roşie de pe cataramă. Deodată m-am simţit înconjurat de acea salopetă 
asemănătoare cu o ceată strălucitoare, cu irizaţii argintii şi noduli coloraţi. 

Nu o simţeam, n-avea nici un fel de consistentă materială. Respiram uşor, chiar 
mai uşor decât înainte, iar privirea nu-mi era atenuată de vizorul lăsat al căştii pe care 
Martes, aşa cum se prezentase atlantul ce mă instruia, mi-o aşezase pe cap. 

Ei numeau salopeta de ceata, robă stelară, iar casca, arcul de lumină. 

Undeva, la marginea peretelui, s-a materializat un păianjen, mare cât un câine. 

Avea vreo opt sau zece picioare subţiri şi păroase, iar corpul format dintr-o 
sferă mică şi două ovoide verzi, era străbătut de nervuri colorate strident în mai multe 
nuanţe de roşu. Din partea sferică ieşeau două tije elastice, care se mişcau cu viteză în 
toate direcţiile. 

Am întins încet mâinile înconjurate de ceată spre arătanie, cu palmele deschise 
şi mi-am fixat privirea pe capul păianjenului. Mi-am încordat atenţie la baza tijei 
mişcătoare şi am gândit: "foc". 

Câte o săgeată de lumină, extrem de subţire, a ţâşnit din cele două antene 
ataşate căştii şi a lovit punctul pe care-1 priveam. Păianjenul s-a oprit instantaneu din 
mişcare, iar sfera-cap a plesnit, aruncând în toate direcţiile o substanţă cenuşie. 

Restul corpului a căzut pe podea, după care s-a absorbit în neant, dispărând. 

- Foarte bine, l-am auzit pe Martes. Ai încadrat corect ţinta şi ai folosit câtă 
energie trebuia. Foarte bine. 

- Mulţumesc, am spus simtindu-mă măgulit. 

- Ai grijă la intensitatea săgeţii de lumină, să nu consumi energia ineficient. 
Bateria nu are capacitate infinită şi trebuie să tii întotdeauna o rezervă pentru urgente. 

- Am înţeles. 

- Foloseşti săgeata doar în cazurile când psihicul duşmanului este opac la 
undele cerebrale. Cauţi, mai întâi, să paralizezi şi, dacă nu răspunde, distrugi, dar 
numai dacă viata ti-e în pericol. Altfel, nu. Tine minte. 

-Da. 

- Bateria o poţi reîncărca apropiindu-te de o stea, dar durează ceva timp, nu 
foarte mult. De obicei este suficientă o jumătate de oră. Oricum, aerul generat de roba 
interstelară ar trebui să-ti ajungă pentru orice situaţie. De altfel, mai este şi cel care se 
găseşte în piramidă. Ai grijă, totuşi, că celulele corpului se hrănesc tot din energia 



robei. De asemenea, când vei fi lângă o planetă, nu uita să te deplasezi cu viteză 
corespunzătoare densităţii atmosferei, pentru a nu provoca o încălzire exagerată în 
stratul exterior. 

- Voi tine minte. 

- Fii foarte atent. Nu este doar viata ta în joc, este şi speranţa noastră. Trebuie 
să ştim ce se întâmplă cu fraţii noştri. 

- Pe Geea nu am văzut asemenea robe stelare. 

- Nu. Le folosim doar pe Ares, pe Safir şi pe Lumina Dimineţii, care au 
atmosferele irespirabile. 

- Nici săgeţi de lumină... 

- Aşa este. Pe Geea acţionează o lege nescrisă care interzice folosirea armelor 
fizice. Ai grijă. Galaxia este plină cu vieţuitoare mai mult sau mai puţin evoluate. Din 
câte ştim, doar câteva se pot deplasa în spaţiul interstelar. Am să-ti localizez pe hartă 
zonele respective, pentru a le ocoli. Este mai sigur. Oricum, se pare că în afara 
noastră, nimeni nu poate face saltul instantaneu. Pentru ceilalţi există o viteză limitată 
fizic. Le trebuie ani sau secole pentru a străbate distanta dintre stele. Asta ne-a ferit 
până acum de invazia whronilor. Dar nava lor se apropie. Se apropie... 

Martes a avut o clipă de tăcere, apoi a continuat: 

- Eu totuşi, cred că Geea nu va fi distrusă în totalitate. Sper că civilizaţia 
noastră va reuşi să se menţină în unele regiuni ascunse. Sper. 

- Tzeo crede la fel. şi Zalmox şi mulţi alţii. 

- După ce te vei întoarce de pe planeta inorogilor, poate ne vei confirma acest 
fapt. 

- Mă voi întoarce. Sunt sigur că mă voi întoarce, şi apoi o să vă comunic dacă 
mărturiile lăsate de voi pe Geea, s-au menţinut şi după Explozie. Totul va fi bine. 

- Să dea Dumnezeu! 

CAPITOLUL 18 



M-am întors de la baza aresiană fără nici un incident. Deja eram în stare să 
dirijez piramida în cele mai bune condiţii şi mă învăţasem cu lipsa de greutate. Era 
aproape aceeaşi senzaţie ca atunci când zburam prin forţa psihică. 

Atha m-a complimentat şi m-a premiat cu o mâncare specifică din regiune: o 
pastă gălbuie, moale şi plăcută la gust, în care a amestecat bucăţele de brânză şi unt. 

Un vin puţin dulceag şi nu foarte alcoolizat mă ajuta să înghit cât mai mult din 
acest amestec. 

- Să ai noroc în ce urmează să faci, mi-a spus Atha ridicând cupa plină de vinul 
rubiniu. 

Mă simţeam bine în mijlocul atlantilor. Oare mă voi mai întoarce la Valsa? 



Să fac o excursie în timp, peste câţiva ani, să văd unde mă voi afla? Sau dacă 
mă voi mai afla undeva... 



Dacius mi-a strâns umerii uşor şi m-a privit în ochi: 

- Omule, toată speranţa ne este în tine. Fii cât se poate de atent să nu greşeşti în 
stabilirea direcţiilor şi a distantelor pe care urmează să le străbaţi. O cât de mică 
eroare de gândire te poate duce la sute de stele abatere de la traseu. Imaginea pe care 
ti-o formezi în momentul saltului, trebuie să fie exactă şi precis determinată, pentru a 
ajunge în regiunea dorită. Harta din cristal îti va reaminti poziţia fiecărei aglomerări 
de materie. Nu ezita să o consulţi, chiar dacă ti se pare că ai memorat-o perfect. 
Mintea omenească este, totuşi, supusă greşelii. Trebuie să te verifici înainte de fiecare 
salt, înainte de exprimarea dorinţei de a ajunge într-un anumit loc. E mai sigur. 

- Ce se întâmplă dacă, prin absurd, ajung în altă parte decât am gândit? 

- Ai grijă să verifici poziţia, de fiecare dată când revii în realitatea materială. 
Cristalul te va ajuta. Dacă nu eşti acolo unde ti-ai dorit, identifică pe hartă abaterea şi 
faci următorul salt din noua poziţie. 

- Ti-am explicat ce mi s-a întâmplat când nu mi-a reuşit perfect saltul lângă 
satelitul cel mare al planetei a şasea din sistemul nostru. Era aproape să mă prăbuşesc 
pe acea enormă planetă acoperită de nori opaci. 

- Şi totuşi, ai reuşit să compensezi atracţia planetei. Te-ai descurcat de minune. 

- Aşa mi-au spus şi cei de la baza atlanta de pe cel mai mare din sateliţii 
planetei. Se pare că nu a fost numai din neatenţia mea, ci şi o influentă neaşteptată din 
partea acelei pete roşii care circulă în atmosfera planetei. 

- Da, este un fenomen cercetat în prezent de specialiştii noştri. 

- Cei de la bază, mi-au spus că li se întâmplă şi lor să fie deturnaţi din trasee de 
acea pată. Mi-au mai atras atenţia asupra eventualelor non-spatii, acele găuri negre 
aflate peste tot în galaxie. 

- Dacă te vei orienta destul de departe de planul galaxiai, le vei evita pe toate 
cele cunoscute de noi. In acest fel vei avea în coordonate şi celelalte galaxii, care 
pentru tine vor reprezenta repere fixe în orientare. Ai, totuşi, grijă, să nu te depărtezi 
prea mult de galaxie: harta din cristal îti poate da unele erori şi, de ce să nu-ti spun, 
s-ar putea să-ti fie influenţată mintea de unele fenomene necunoscute care credem că 
există în spaţiul inter-galactic. Noi nu am putut face niciodată saltul spre alte galaxii, 
cu toate că una din ele este mult mai apropiată decât toate celelalte. 

- Din ce cauză? 

- Nu ştim. Nimeni nu a reuşit să se depărteze mai mult de un diametru galactic. 
Este posibil ca mintea noastră să nu reziste la asemenea distantă de sistem, sau să 
existe o forţă necunoscută care acţionează în acele dimensiuni. 



- Un zid de forte între galaxii? 

- Se pot face o grămadă de supoziţii, dar nu are nici un rost să le comentăm 
acum. Oricum, nu te depărta la mai mult de un diametru galactic. Este suficient pentru 
evitarea surprizelor şi avem certitudinea realităţii hărţii din cristal, chiar cu ultimele 
modificări de poziţionare a sistemelor, calculate zilele trecute, ştii că am stabilit cu 
Tzeo să dăm numele tău vârfului muntelui ăsta? Ii vom spune "Omul din viitor". 

- Mulţumesc, dar dacă nu o să mă mai întorc? 

■A, 

- Ti-am reţinut cu toţi dorinţa, de a o aduce în timpul nostru pe femeia ta. Iti 
promit că vom încerca tot ce este posibil, chiar dacă este ceva ce n-am mai făcut până 
acum. Pentru fiecare acţiune există un început, o primă încercare. O vom face dacă... 

- Mă voi întoarce. Acum câteva zile, m-am visat lângă Valsa, îmbrăcaţi cu nişte 
haine aşa cum văzusem în revistele vechi. Se făcea că eram în mijlocul unor 
semi-oameni, mulţi şi liberi, undeva, într-un oraş nedistrus de explozie. Cred că este o 
intuiţie care-mi dovedeşte nu numai întoarcerea, dar şi revenirea în timpul meu... 

- Să dea Dumnezeu să nu te înşeli şi să fie, cu adevărat, o imagine a viitorului, 
nu o simplă vizualizare a unei dorinţe de-a ta. 

Ne aflam pe podiş, aproape de statuile paznicilor timpului şi a inorogului sfânt, 
aproape de marginea prăpastiei, pe fundul căreia se vedea un râu sclipind în lumina 
soarelui aflat aproape de amiază. 

Vântul destul de puternic rostogolise cei câţiva nori, care pluteau indiferenţi la 
mare înălţime. 

Am mai aruncat o ultimă privire de jur împrejur şi ne-am îndreptat spre 
piramida ce mă aştepta la câţiva metri. 

Oricalcul arunca străfulgerări argintii, iar discurile transparente pe care le 
construisem în centrul laturilor piramidei, păreau nişte petale de flori ornamentale. 

Peste câteva minute părăseam Geea. Oare pentru totdeauna? 



Primul salt m-a transferat instantaneu deasupra planului galaxiei. 

Vedeam pe harta din memorie, undeva "jos şi în lateral", un cerculet roşu, care 
indica poziţia în spaţiul real al Geei. 

Privirea îmi depăşea centrul compact al galaxiei, iar departe, într-o aglomerare 
de puncte luminoase, aproape o pată de lumină, se vedea pulsând un alt cerc, 
destinaţia mea. 

Casca stelară de pe cap îmi producea o uşoară presiune, în special la tâmple şi 
pe creştet. Respiram uşor gazul generat de salopeta stelară. 

O secundă mi s-a părut că mă cuprinde groaza spaţiului nemărginit, acea 
senzaţie de pierdere în nimic, impresia de leşin ce o mai avusesem şi anterior, în 
perioada când învăţam să execut salturile. 



Mi-am revenit imediat şi m-am concentrat asupra următorului punct de 
destinaţie, undeva "deasupra" aglomerării centrale de stele. Era necesar să stabilesc cu 
exactitate direcţia şi distanta imaginară pe hartă, pentru a nu risca ajungerea în 
interiorul vreunei stele. 

In aceeaşi clipă imaginea anterioară a galaxiei a dispărut şi a fost înlocuită cu o 
altă poziţionare a aglomerării centrale, care acum se găsea mult mai aproape şi chiar 
sub mine. 

In schimb, cerculetul de destinaţie era mai vizibil, stelele din jurul său apărând 
individualizate. 

Deodată, o senzaţie de gol mi-a străbătut stomacul şi am avut impresia că mă 
rostogolesc spre aglomerarea stelară din centrul galaxiei: era acel efect despre care 
fusesem prevenit. 

Trebuia să fac rapid saltul următor, pentru a evita prăbuşirea. 

Am luat un alt punct de reper foarte aproape de destinaţie şi mi-am impus 
saltul. 

Departe, galaxiile vecine s-au deplasat instantaneu în alte poziţii şi am văzut 
cercul de destinaţie sub mine. 

Acum începea partea cea mai grea: apropierea de sistemul planetar al fraţilor 
inorogi, fără să mă pricopsesc cu o cădere în vreo stea de pe traseu. 

Am consultat harta din cristal şi mi-am impus un traseu din patru etape 
intermediare. 

Primele trei etape le-am efectuat în câteva minute, fără nici o problemă. Când 
am verificat cel de-al patrulea salt, ultimul, mi s-a părut că în harta de pe cristal există 
o oarecare neconcordantă cu poziţia unei stele ceva mai strălucitoare, a cărei aşezare 
nu corespundea perfect cu coordonatele determinate fată de cele două galaxii 
îndepărtate, după care mă ghidam. Undeva, lângă ea, trebuia să mai fie o stea, la fel de 
luminoasă, dar nu o vedeam. In acel loc, nu se observa nici măcar o sclipire timidă. 

Steaua dispăruse? Sau greşisem drumul? 

Nu, drumul nu era greşit: cerculetul de destinaţie era acolo, pulsând rar. Avea 
în centru un punct mai strălucitor, steaua centrală a sistemului inorogilor. 

N-avea rost să-mi fac probleme, poate era o abatere a calculării poziţiilor 
stelelor, greşeală neesentială pentru reuşita misiunii mele. Doar nu trebuia să ajung la 
acea stea dispărută. 

Mi-am stăpânit uşoara emoţie care m-a cuprins la gândul că făcusem, în câteva 
minute, un salt de peste 50000 de ani galactici. Doar eram un supra-om, nu un amărât 
de semi-om, cum mă considerau galbenele. 

După ultimul salt, începea etapa cea mai grea şi mai lungă: identificarea, în 
spaţiul din jurul stelei centrale a sistemului, a celor patru planete importante. 

Un timp, harta din cristal nu mai mi-era de nici un ajutor. Trebuia să fac mai 
multe salturi aleatorii, până găseam un obiect cosmic de masă suficientă pentru 
calcularea, de către cristal, a poziţiei planetei căutate. 



Mi-au fost necesare mai mult de zece salturi, ca să-mi dau seama că nu voi 
reuşi niciodată să identific nici una din planete, miniscule fire de praf suspendate în 
imensitatea spaţiului. 

Am ales cealaltă soluţie: prin trei salturi unghiulare, am inclus în cristal 
poziţiile mele, astfel că am putut afla la ce distantă de steaua centrală mă aflam. Urma 
să mă apropii până la distanta orbitală a planetei a doua, Inorogia, pentru ca apoi să 
mă deplasez în salturi scurte de-a lungul unui cerc, până îmi apărea undeva masa 
planetară. 

Şi a apărut. 

AM REUŞIT să găsesc o planetă în capătul celălalt al galaxiei. 

Era un glob de culoare roz pe partea aflată spre stea şi întunecată pe partea 
opusă. 

După următorul salt, am văzut aproape de planetă şi cei trei sateliţi pe care 
ştiam că-i are: deci eram sigur că ajunsesem acolo unde trebuia. 

Mi-am oferit câteva minute de tihnă. Eram în exteriorul planului de revoluţie al 
sistemului, deasupra unuia din polii planetei şi mă încânta imaginea pe care o 
priveam. Aveam o poziţie relativă destul de apropiată pentru a observa, printre cele 
câteva porţiuni de nori, suprafaţa roz-roşiatică a solului şi un spaţiu întins de culoare 
mov, ceea ce putea fi un ocean. 

Undeva, spre stânga, am zărit printre ştraifurile de nori pete cenuşii. 

Era un oraş? 

Ce reacţie vor avea flintele de pe această planetă când mă vor vedea? 

Ce mă aşteaptă aici? 

In ce stadiu de dezvoltare sunt fată de atlanti? 

Dar voi mai găsi tot atât de uşor drumul de întoarcere? 

Ce-ar fi să fac întâi o survolare a sateliţilor, pentru a afla dacă au reuşit 
efectuarea de călătorii în afara planetei? 

Dacius şi Tzeo îmi spuseseră că nu mai ştiu nimic de fraţii lor de mai multe mii 
de ani. Plecaseră spre ei câţiva zeci de atlanti şi atlante, dar numeni nu se mai 
întorsese. 

M-am apropiat de unul dintre sateliţi, care era cel mai mare şi l-am înconjurat 
privind cu atenţie: nu avea atmosferă, iar solul gri-rozaliu părea mai curând nisipos. 
Câteva cratere mai mari şi o mulţime de cratere mici, m-au făcut să fiu atent în jurul 
meu, la eventualele corpuri solide ce puteau străbate vidul înconjurător. 

Pe suprafaţa vizibilă a satelitului nu am detectat nici o urmă de activitate 
umană. însemna că inorogii nu se puteau deplasa în spaţiul vid? 

Ceilalţi doi sateliţi erau de dimensiuni mult mai reduse. Păreau stânci plutitoare 
în vid. 

Atmosfera planetei nu avea o grosime similară cu cea a Geei şi părea ceva mai 
rarefiată. 

Ştiam că trebuie să conţină destule gaze identice cu cele ale atmosferei 



pământului, fiind uşor respirabilă pentru mine. 

Mai rămânea să stabilesc unde voi coborî piramida. Din cele sugerate de 
Dacius, rezulta că undeva, pe linia imaginară a ecuatorului, trebuia să se afle un oraş 
mare, poate chiar cel pe care-1 văzusem înainte. 

Am căutat pe partea luminată, deplasându-mă în afara gazului roz, dar nu mi 
s-a părut că văd nimic care să semene cu o aşezare urbană, mare sau mică, în afară de 
acele prezumtive urme umane, care în acest moment fuseseră acoperite de o plapumă 
groasă de nori roşietici. 

Trebuia să aştept până când planeta îşi rotea porţiunea întunecată spre lumină şi 
să caut şi acolo. Aerul şi substanţele hrănitoare generate de roba stelară erau mai mult 
decât suficiente. Mi-ar fi ajuns, chiar dacă aş fi decis că trebuie să mă întorc pe Geea, 
fără să cobor pe această lume. Dar nu vroiam să iau acesta decizie, încă. I-aş fi 
dezamăgit foarte tare pe prietenii mei atlanti. 

Galaxia îşi desfăşura sclipirile în jurul meu, cu excepţia unui sector de câteva 
grade, în care întunericul era atotcuprinzător, o beznă opacă. Am consultat harta 
cristalului şi am identificat, nu foarte departe de zona în care mă aflam, un spaţiu în 
care nu se vedea nici o stea. Mai mult decât atât, cristalul îmi comunica interdicţia de 
a mă apropia de acel spaţiu. Nu ştiam care este cauza, dar nu mi-am mai pus alte 
probleme legate de acest aspect, în momentul când am sesizat că în zona de penumbră 
a planetei îmi apare o aglomerare urbană. 

Am transferat piramida la zenitul oraşului şi am început să cobor încet. 

Sub mine se desenau din ce în ce mai clar nişte construcţii. Deodată am 
observat câteva puncte care se mişcau. OMENIREA EXISTA. 

Am ales o deschidere între construcţii, spre centrul geometric al aşezării şi am 
dirijat piramida deasupra, continuând să cobor încet. 

Ce reacţie vor avea când mă vor vedea apărând din înaltul cerulu rozaliu? 
Trecuseră, după câte ştiam, cam două sute de ani tereştri de când făcuseră saltul 
ultimii atlanti, două perechi de tineri. 

Eram încă destul de sus, când m-am răzgândit şi am transferat piramida 
deasupra unui deal aflat la oarecare distantă de marginea oraşului. 

Dealul era acoperit până aproape de vârf cu plante de o culoare verde pal, înalte 
şi groase, asemănătoare cu copacii de pe pământ. Am aşezat uşor piramida pe solul 
ruginiu al vârfului golaş. Am desprins cristalul-hartă din micuţul suport în care era 
încastrat şi l-am pus într-unui din buzunarele salopetei. 

Ştiam că pot respira liber în atmosfera planetei, aşa că am decuplat catarama 
robei stelare şi mi-am ridicat vizorul căştii. 

In aer plutea o mireasmă înţepătoare, dar nu mă deranja. Aveam impresia că 
sunt mult mai greu decât pe pământ. 

Talpa încălţămintei mi se înfundase în solul afânat, care semăna cu nisipul, 
acoperit din loc în loc cu muşchi roz, cu plante mici, cu frunze rotunde, roşii, cu mici 
puncte verzui şi cu smocuri de iarbă lată şi cu vârful ascuţit. Se mişcau încet în bătaia 



unei adieri călduţe, puţine din ele ridicându-se ceva mai mult de la suprafaţa solului. 

Pe o piatră rozalie se mişca o vietate de forma unui disc, cam de mărimea 
palmei, sprijinită pe mai multe picioruşe înalte şi cu patru cozi, arcuite în sus. Formau 
un evantai într-o secţiune a corpului. în partea opusă, două antene segmentiale, 
terminate cu mici sfere maronii, se mişcau cu viteză în toate direcţiile. 

In momentul în care m-au simţit, vietatea a avut o tresărire şi a rămas 
nemişcată, cu antenele îndreptate în direcţia mea. Apoi, pe neaşteptate, o gaură s-a 
format între cele două antene şi din ea a zburat spre mine un lichid. 

N-am avut timp să mă feresc şi salopeta mi-a fost atinsă puţin mai sus de cotul 
drept, de o substanţă care s-a lipit de ea. 

M-am curăţat cu mâna cealaltă, dar substanţa s-a întins pe mănuşă. Dacă trecea 
prin materialul salopetei? M-am depărtat câţiva paşi de vietatea periculoasă. Trebuia 
să mă feresc din calea lor, de acum. 

Tonurile roz şi roşii ale luminii înconjurătoare începeau să-mi obosească 
privirea. Doar imaginea acelor copaci cu nuanţe de verde deschis îmi aminteau de 
vegetaţia pământului. 

M-am apropiat de lizieră, atent să nu mă mai atace vreun disculet răuvoitor. 

Deasupra oraşului, aflat la câţiva kilometri, se ridicau fuioare şerpuitoare de 
ceată. Se adunau în înaltul cerului şi formau globuri de un vişiniu mat. 

Toate culorile de pe această lume erau în partea dinspre roşu a spectrului. Chiar 
şi copacii de care mă apropiam, în afara unor porţiuni de un verde ceva mai intens şi 
puţin galben spălăcit, aveau tentă de roşu, mov şi portocaliu. 

Trunchiurile erau de diverse grosimi, având scoarţa striată adânc. 

In unele canale se scurgea un lichid transparent, care se aduna în partea 
inferioară, formând ovoide ca nişte cristale, şi acestea prindeau nuanţe de roz. 

Lumea în roz... O culoare obositoare, care începea să mă streseze din ce în ce 
mai mult. Ce căutam eu aici? Oare merita să-mi pun viata în pericol doar pentru a le 
face plăcere atlantilor, luând legătura cu nişte aşa zişi fraţi ai lor aflaţi la o distantă pe 
care mintea nu putea să o închipuie? Oare aici îmi vor putrezi oasele? 

Am simţit un tremur care îmi cuprindea tot corpul. 

Asta era, intram într-o criză nervoasă generată de nişte gânduri aiurite. Mi-am 
impus să mă calmez. Puteam eu, un om superior galbenelor, să mă sperii de ceva, 
chiar dacă acel ceva era complet nou pentru mine? 

Cred că totul se datora lungimii de undă a luminii generate de steaua 
sistemului. Privită de aici, de la suprafaţa planetei, era o stea ceva mai puţin 
strălucitoare ca Soarele pământului, şi dimensiunea sa relativă era mai mică, întrucât 
planeta se afla mai departe decât pământul de Soare. 

Cu toate astea, temperatura ambiantă era asemănătoare celei de pe pământ, dar 
aerul era mai uscat, aducându-mi aminte de atmosfera deşertului. 

Deja mă obişnuisem cu mirosul înţepător al aerului şi nu-1 mai sesizam. 

Am aruncat o privire în spate, acolo unde-mi lăsasem piramida. Dacă i s-ar fi 



întâmplat ceva în lipsa mea, puteam oricând să fac alta. Dar, nu era mai bine s-o 
distrug? Nu conta, căci nimeni în afară de mine nu era în stare s-o urnească din loc şi 
nu avea ce să-mi fie furat din ea. 

O umbră mi-a trecut peste fată înainte să intru între copaci. Am privit în sus şi 
am mai avut timp să observ o pasăre mult mai mare decât pe pământ, care a planat 
dispărând deasupra pădurii. Avea corpul fusiform, aripile foarte late, susţinute de 
nervuri proeminente şi ciocul lung, încovoiat şi ascuţit. 

Am început să cobor spre baza dealului, printre copacii destul de rarifiati. 
Călcam cu grijă, ocolind tufişurile mai mici sau mai mari, pentru a evita să fiu scuipat 
din nou de disculetele acelea răuvoitoare. 

Câteva insecte abia vizibile au bâzâit pe lângă mine şi au dispărut. 

■A, 

Intr-un copac cu trunchiul foarte gros, având o culoare de un roz atât de palid 
încât părea aproape alb, se vedea o scorbură rotundă şi întunecată. Când am trecut prin 
dreptul lui, ceva ca o liană a ţâşnit din scorbură şi mi s-a înfăşurat strâns de gât. M-am 
oprit, aproape să cad. Sfoara, sau ce era, a început să mă tragă cu o forţă irezistibilă. 
Până să-mi proptesc picioarele într-un ciot şi să scot cuţitul de la centură, fusesem 
adus la mai puţin de un metru de copac. 

Partea inferioară a căştii rezista cu succes la tensiunea la care era supusă, altfel 
m-aş fi sufocat. 

A trebuit să tai de două ori cu cuţitul, ca să desprind matul de carne. Câteva 
picături de suc mov mi-au pătat mănuşile când am desprins bucata de fibră ce-mi 
rămăsese atârnată de gât. 

M-am depărtat cu repeziciune şi am fost atent să mă feresc de alte eventuale 
scorburi. 

Nu mă descurcasem cum trebuie: ar fi trebuit să fac imediat un salt în timp, cu 
câteva minute anterior, iar apoi să mă feresc de disculetul scuipător şi de acea 
scorbură. Nu mă descurcam bine. 

Dealul nu era înalt, aşa că am ajuns repede să văd printre copaci baza lui, de 
unde se continua cu o porţiune aproape plată. 

La mai puţin de un kilometru se vedeau micile construcţii roşietice de la 
marginea oraşului. O şosea destul de lată trecea transversal prin fata lor. 



CAPITOLUL 19 



M-am oprit în dreptul ultimilor copaci şi am privit cu atenţie: nu se vedea nici o 
fiinţă, era o nemişcare aproape totală. Doar vălătucii de fum continuau să se ridice în 
depărtare, deformaţi de vânt. 

O uşoară senzaţie de sufocare mi-a străbătut partea superioară a plămânilor, 



câteva clipe. M-am controlat, dar nu era nimic deosebit. Cine ştie? 

Un ou mare, de culoare neagră, s-a rostogolit cu viteză pe şosea şi a dispărut în 
partea stângă. 

Era un vehicul autohton? 

Am încercat să prind mintal semnale ale eventualelor fiinţe care puteau să fie în 
ou, dar, spre surprinderea mea, mi s-a relevat că în interior nu era nici o minte 
accesibilă. Era un aparat automat, fără conducător? 

M-am concentrat asupra construcţiilor dărăpănate pentru a identifica creiere 
umane, dar, atât cât puteam să cuprind cu vederea, nu am găsit nici o rezonantă 
gânditoare. Doar undeva, în spatele unui gard viu, mi s-a părut că ating nişte vibraţii 
neevoluate, care erau mai mult senzaţii de foame şi sete... Dacă interpretam corect, 
puteau fi vieţuitoare având nivelul de dezvoltare al câinilor de carne, pe care-i 
văzusem în Oraşul Galben. 

Am translatat mintal imaginile pe deasupra gardului şi în fată mi-au apărut nişte 
mogâldete având corpul turtit, cu două şiruri de picioare. 

Capul lor avea forma unui cub puţin rotunjit pe muchii. Pe fata anterioară, trei 
ochi aşezaţi ca vârfurile unui triunghi echilateral, se bulbucau mult în afară, în centrul 
triunghiului văzându-se o despicătură eliptică. 

Era unit de corp atât de mult, încât nu se putea determina gâtul, decât după o 
linie groasă, de un albastru intens. 

Vedeam patru astfel de animale. Trei stăteau nemişcate şi priveau spre al 
patrulea, care ridica ritmic primul picioruş stâng, ceva mai gros decât celelalte. 

Casca stelară era pregătită să mă apere, dacă aş fi fost atacat, dar preferam să 
nu-mi încep misiunea provocând vreo distrugere fizică. 

M-am apropiat până la marginea şoselei şi am văzut că nu era chiar atât de 
netedă. Avea o mulţime de porţiuni zgrumturoase şi două canale longitudinale, cu 
profilul rotunjit. Cred că pe unul din ele se rostogolise oul cel mare. 

Sus, în înaltul cerului, mi-au atras atenţia două din acele păsări cu aripi mari. 
Descriau opturi aproape perfecte, într-un zbor lin. 

Eram deconectat. Atenţia îmi scăzuse în timp ce priveam păsările, aşa că plasa 
care m-a înconjurat dintr-o parte, m-a luat pe nepregătite. 

M-am împiedicat şi am căzut pe spate, rămânând cu privirile aţintite la zborul 
păsărilor. Casca mi s-a lovit de ceva şi am simţit că o fracţiune de secundă mi-am 
pierdut controlul. 

Ochiurile plasei m-au imobilizat aproape complet, dar am putut să întorc capul 
şi să văd, cam la zece metri în lateral, două fiinţe cu alcătuire curioasă: aveau patru 
picioare scurte şi groase, care ieşeau dintr-un trunchi aproape cilindric, terminat cu o 
coadă scurtă şi groasă. In partea superioară, două braţe lungi şi subţiri, cu câte trei 
degete, din care unul era opozabil, trăgeau sforile legate de plasa cu care mă 
prinseseră. 

Capul era disproporţionat de mare fată de restul corpului, cu doi ochi depărtaţi, 



rotunzi, fără iris, în schimb cu o mulţime de puncte negre, risipite neuniform. Nu 
apărea ceva care să semene cu părul omenesc. In mijlocul frunţii aveau o excrescenţă, 
de forma unui con, cu vârful uşor curbat în sus, iar cele două umflături laterale, cu mai 
multe găurele, păreau să fie urechile. Gurile rotunjite şi larg deschise, lăsau să li se 
vadă dinţii, nişte colţi ascuţiţi şi obligi. Nu aveau nas ? Ba da: o băşică rotundă, cu 
găurele fine. Pielea era de o culoare roz-gălbuie, înspicată cu perişori scurţi. 

M-am insinuat în mintea lor şi abia am reuşit să identific ceva: mai întâi 
senzaţii de bucurie că au reuşit să prindă un animal, apoi o reţinere de a se apropia de 
mine. Până la urmă, cel care era puţin mai înalt, i-a comunicat celuilalt într-o limbă 
formată din piuituri şi pârâituri, ceva care semăna cu o îmbărbătare şi a mai tras o dată 
puternic de sforile legate de plasă. 

Oare aceştia erau inorogii, rudele atlantilor, pe care-i căutam? 

Nu prea semănau cu imaginea pe care mi-o făcusem despre ei, după sculpturile 
văzute pe Geea. Avusesem impresia că seamănă cu nişte cai cu fata asemănătoare cu a 
oamenilor, având chiar şi mâini. Cel puţin aşa îmi fuseseră descrişi. Iar realitatea 
părea să fie cu totul alta. 

Tzeo mă sfătuise cum să reuşesc intrarea în contact mintal cu ei, dar creierul, 
sau ce era în tărtăcuta lor, mi se părea lucios, lunecos, mai mult o masă amorfă, decât 
aşa cum aveam noi, oamenii şi animalele pe care le cunoşteam pe Geea. 

Oare din acest motiv se refugiaseră în alt colt al galaxiei? Sau nu erau ei, cei pe 
care-i căutam? 

M-am concentrat să le transmit mesaje de liniştire cu privire la pericolul pe 
care-1 reprezentam eu, pentru ei. 

Deodată, m-a străfulgerat gândul că nu le simt pulsaţia sângelui, nicăieri în 
corp. Nu aveau sistem circulator? 

In schimb, fibrele musculare mi se păreau foarte rigide, dovedind o forţă fizică 
deosebită, iar pielea ridată era foarte groasă. 

De altfel, atunci când au terminat de strâns plasa în jurul meu, nu mai puteam, 
practic, să fac nici o mişcare. 

I-am lăsat să se apropie cu acei paşi mărunţi, care produceau o vibraţie asupra 
terenului, fapt ce dovedea că au o greutate importantă. 

Mintea celui mai înalt era ceva mai permisivă, aşa că am periat-o atent şi am 
reuşit să identific o regiune, ca un nodul, unde îmi apăreau cu mult mai multă claritate 
cuvintele pe care le gândea, astfel că am tradus instantaneu: 

- Ce noroc avem să prindem o antică. 

- Da, se pare că vom obţine o compensaţie bună pentru ea. 
Eu eram ea? Mă făcuseră femeie? 

- Traz va fi foarte bucuroasă că am găsit-o. Să-i spunem? 

- Nu îi spunem nimic până nu verificăm dacă nu mai este vreuna pe deal. Am 
auzit că ultima oară când au fost văzute, erau două. 

- Sunt sute de ani de atunci. Poate s-au învăţat să circule câte una. 



între timp se opriseră deasupra mea şi mă priveau cu atenţie. Ce-ar fi fost dacă 
mă întorceam câteva minute în timp şi mă feream din fata plasei? 

Dar, mai bine lăsam acest canal temporar să se desfăşoare în direcţia pe care a 
pornit. Puteam oricând să sar pe altă ramură a timpului, dar eram curios să văd ce vor 
să-mi facă şi unde mă vor duce. 

Era una din multiplele posibilităţi de a pătrunde oficial în oraş. 

Printre capetele aplecate asupra mea am văzut, în înaltul cerului, cum cele două 
păsări se despart, zburând cu viteză în direcţii opuse. 

- Eu zic să o cărăm în plasă, să nu ne scape. 

- Hai, a spus cel mai mărunt, apucând un capăt al plasei şi strângându-1 într-un 
nod. 

Nu mă înşelasem; aveau putere considerabilă, întrucât m-au ridicat foarte uşor, 
cu toată greutatea mea. 

- Mergem direct la Traz, sau o ascundem la noi, până ne promite cineva o 
răscumpărare corespunzătoare? 

- Eu zic, a răspuns cel mai scund după câteva secunde de gândire, să n-o ducem 
nici la noi, nici la Traz.. Mai bine o rugăm pe Hamm... 

- Hamm o să vrea să fie şi ea parte la recompensă. 

- Păi, o să obţinem destule dodole... 

- Dacă ne va plăti cineva pentru vietuitoarea asta. Ce ne facem dacă ne-o 
confiscă? 

- Ca s-o confişte, trebuie să dea de ea. D-aia am zis să o băgăm în afacere şi pe 
Hamm. Ea are posibilităţi mult mai bune s-o ascundă... 

Mă cam deruta felul lor de a vorbi despre mine la feminin. 

- Hai s-o luăm pe calea mai lungă, printre pereţii vechi, să nu ne întâlnim cu 
nimeni. 

- Ştii că foarte puţini au curaj să rămână în lumina directă a soarelui, la orele 
amiezii. Nu cred că este nici un risc, dar hai să facem cum zici tu. 

Trecuserăm pe lângă nişte garduri înalte, făcute din plăci zgrumturoase. 
Construcţiile aflate în spatele lor erau puţin înalte, dar păreau solide, dintr-un material 
care semăna cu pietrele din deşertul de pe pământ. 

In câteva momente mi s-a părut că simt, undeva, în spatele câtorva ziduri, 
existenta unor fiinţe, dar am continuat să mă concentrez asupra discuţiei dintre cei doi. 

- Vezi, că ne apropiem de pasarelă. O trecem direct, sau ne ascundem puţin? 

- Păi, dacă ne vede cineva, o să-i spunem că am cules fructe de sosoro şi le-am 
împachetat, să nu- şi piardă umezeala. 

- Vezi că o să trecem şi pe lângă cuibul lui Mioz şi cred că poate să ne vadă. 

- De ea nu mi-e frică. Are o datorie la mine de câţiva ani şi, dacă îi spun, o să 
tacă din gură, că altfel îi cer dodola de prins peşti. 

- Eu nu mai am nici o dodolă de pescuit, le-am terminat pe toate acum o lună 
când am fost cu Wooa la baltă... Atunci când o lişcă mi-a rupt plasa. 



Foloseau nişte termeni pe care nu reuşeam să-i înţeleg, dar i-am reţinut ca atare, 
urmând să mă lămuresc pe parcurs. 

Antena dreaptă a căştii mi se agăţase într-un ochi al plasei şi nu mai puteam roti 
capul în nici o direcţie. Cu toate astea, am observat că nici una din casele pe lângă 
care treceam destul de repede nu aveau nimic care să semene cu ferestre sau uşi. Pe 
unde se făcea accesul? 

între timp fusesem purtat pe deasupra a două conducte paralelipipedice destul 
de groase, făcute dintr-un material care părea spongios, de o culoare violet închis. 

Un praf mărunt, ca o ceată, plutea deasupra solului. Soarele era ascuns în 
spatele unei clădiri făcută dintr-un material asemănător cu betonul, dar un beton tot 
atât de spongios ca şi cel al conductelor pe care tocmai le depăşisem. 

Cei doi s-au oprit brusc şi m-au aşezat pe o platformă, fără nici o precauţie, 
lovindu-mă destul de puternic la cotul drept. 

- Deschide tu, a spus cel care era în spate. 

Acesta a scos ceva dintr-o pungă ce-i atârna lateral, de parcă îi era prinsă direct 
de piele şi s-a aplecat deasupra unei porţiuni de un roşu mai puternic. A apărut o 
deschidere, ca un iris. M-au ridicat şi au coborât nişte trepte. Păreau foarte înalte, dar 
pentru ei, care coborau cu patru picioare, nu mi se părea că este ceva greu. 

împrejur, atât cât puteam să văd, totul avea diverse nuanţe de roşu: de la roz 
palid, la un puternic roşu sclipitor, cu interferenţe de mov. Lumina ieşea din nişte 
zone distribuite aiurea pe suprafaţa unui perete. 

Erau nişte culori obositoare, enervante. Cum reuşeau să stea toată viata între 
ele, fără să înebunească? Am cotrobăit în mintea celui din fată şi am simţit fericirea de 
a ajunge la adăpost cu prada, fără să fie văzut de cineva. 

- închide tu poarta, a spus în timp ce mă aşeza, fără nici un pic de grijă, pe jos. 
Eu mă duc să iau câteva bucăţi de xoxolin, că mi-e foame. 

- Adu-mi şi mie nişte lacolă. Mi-e o sete, de mă topesc, a spus celălalt urcând 
scările. 

Lumina a scăzut brusc din intensitate. 

- Iar s-a terminat energia, a strigat cel care rămăsese cu mine. 

- Dacă ai pornit-o în reacţie cât timp am fost plecaţi, a spus celălalt, coborând, 
după închiderea irisului. Mai bine lăsam poarta deschisă, că nu mai văd nimic... 

- Şi dacă trece cineva pe aici? Acum nu avem nevoie de musafiri. 

- Hra, eşti prea fricoasă. Ti-am mai spus că în zona asta nu trec inoroge decât 
rareori. Toate circulă mai mult în cealaltă parte a oraşului. 

- Ştiu, le e frică de mumulele care au împânzit cartierul, de când guvernul nu 
s-a mai ocupat de stârpirea lor. 

- Da. şi ai văzut că sunt, cu adevărat, periculoase. Ieri era să te lipească una, de 
nu te mai vedeam niciodată. 

- Nu mi-ar fi părut rău, dar mai am doar cinci zile până să-mi pun cornul în 
pământ. Mă lăsau fără moştenitoare. 



- Cornul meu mai are până să se coacă. Cred că de abia la anu" pe vremea asta 
o să-1 plantez, dacă va mai rămâne până atunci vreun loc necotropit de xicşi. 

- Oricum, mâine trebuie să plec. O să-mi ia ceva drumul până la malul 
oceanului. 

- Ai aprobare de la preşedintă? 

- O am de acum două luni, atunci când a apucat-o strechea şi a dat aproape 
două sute, de-o dată. 

- Fii mulţumit că ministra te-a trecut pe listă. 

- Uiţi că i-am făcut cadou fiicei ei, patru piei de mumule? 

- Altfel îti rupeai cornul în nisip... 

- E normal. Cine nu este în stare să facă cadouri celor care trebuie să ia 
deciziile, înseamnă că nu merită să fie ajutate. Nevolnicele n-au ce căuta în lumea 
noastră liberă şi prosperă. 

- Şi acum mă gândesc ce ghinion am avut acum trei ani, când pământul 
unde-mi rupsesem cornul a fost invadat pe neaşteptate de xicşi. Nimeni nu se 
aşteptase să avanseze atât de repede. Guvernul a zis că n-are nici o vină. Acum, acest 
al doilea corn sper să nu aibă tot atât noroc ca primul, mai ales că cel care va creşte pe 
urmă nu va mai avea putere germinatoare. 

- Nu-ti face probleme, că tot nu ai ce avere lăsa în urma ta. Oricum, dacă nu ai 
nici o moştenitoare, nu e nici o pagubă. 

- Atunci pentru ce trăiesc? Strâng dodole de toate felurile şi ti le las tie, dacă mi 
se întâmplă ceva? 

- Ti-ar părea rău? Nu suntem noi asociate? 

- Numai la mâncare şi distracţii ti-e gândul. Ai fi în stare să mă şi omori pentru 
a-mi lua dodolele. 

- Vorbeşti prostii... Cum o să-mi omor eu cea mai bună prietenă? Cu cine o să 
mai ies la prăduială? 

- Crezi că n-am observat că o stimezi pe Traz mai mult ca pe mine? 
Cea care fusese numită Hra a tresărit şi, după câteva secunde a spus: 

- Nu-i normal? Doar e şefa cartierului. 

- E în solda guvernului. 

- Şi ce dacă? 

- Guvernul ăsta de corupte... Nu obţii nimic fără plocoane. Grămezi de dodole 
se duc ca şi cum n-ar fi fost. 

- Dar tu, Oaza, ce ai vrea? Să ceri şi să ti se dea de pomană? 

- Nu vreau pomană, dar avem şi noi nişte drepturi. 

- Drepturi... Aiurea. Nu ai decât dreptul să serveşti guvernul şi pe Preşedintă. 

- Crezi că o să te îmbogăţeşti periindu-le atât? 

- Ce să fac cu bogăţia? Să mă lăfăi în dodole? Tot atâta xoxolin şi lacolă o să 
primim. 

- N-ai dodole, eşti o nimeni. Ai dodole, eşti cineva! N-o vezi pe Traz, de când a 



fost numită şefa, nu-i mai ajungi la corn nici măcar cu privirea. înainte, când era ca 
noi... 

- Oaza! Tu eşti invidioasă pe Traz! 

- Da! Tâmpită aia e în stare să te bage la pârnaie pentru a dovedi guvernului că 
e de-a lor. O gaşcă de corupte până în vârful cozii. 

- Hai, că acum, cu antica asta, putem obţine şi noi ceva în plus. 

- Nici nu vreau să-i spunem lui Traz. Am fi mai deştepte dacă am vinde-o 
direct, pe sub labă. 

- Dacă ne prinde, am îmbulinat-o: ne rupe cornul şi până ne creşte altul... Dacă 
ne- o mai creşte... 

Oaza şi-a aruncat în fundul gurii două bucăţi de gelatină verzuie şi i-am simţit 
satisfacţia. Punctele negre din ochi i s-au adunat spre partea superioară şi o pielită 
opacă s-a lăsat peste ele. Nu mai ţineau de capetele plasei, aşa că ochiurile se 
lărgiseră. Puteam să mă mişc, dar rămăsesem în repaus, pentru a nu le atrage atenţia 
cu nimic. 

Hra stătea în fund, cu picioarele posterioare depărtate şi cele anterioare strânse 
în fată. Intre degetele de la o mână ţinea un cilindru transparent, în care se vedea un 
lichid cu uşoară nuanţă mov. Nu avea palme, degetele continuându-se direct din braţul 
foarte maleabil. Vârfurile degetelor erau umflate şi aproape sferice, ca nişte ventuze şi 
parcă, din loc în loc, vibrau nişte cili micuţi. 

A dus în dreptul gurii cilindrul şi a scos o limbă lungă şi despicată la vârf, pe 
care şi-a introdus-o până la lichid. Spre surprinderea mea, lichidul a început să urce 
de-a lungul jgheabului din centrul limbii. După ce a "băut" aproape jumătate din 
conţinut, i-a întins cilindrul lui Oaza. 

Aceasta, stând pe toate cele patru picioare, 1-a apucat cu o mână şi a băut restul, 
în acelaşi mod. 

Cu toate că trecuseră peste şase ore de când plecasem din Atlantis, nu mi-era 
nici foame, nici sete. Aveam doar o uşoară senzaţie de oboseală psihică şi un început 
de furnicături la picioare, din cauza poziţiei în care stăteam de aproape o oră. Am 
mişcat încet tălpile, dar Oaza a observat: 

- Uite că s-a trezit antica. Oare o fi din alea care vorbesc? 

- Pune-i şi tu nişte întrebări şi o să afli a spus Hra după ce şi-a mai aruncat în 
fundul gurii o bucată de gelatină. 

Oaza s-a aplecat deasupra mea şi a verificat dacă plasa este strânsă bine în 
dreptul picioarelor, după care m-a atins pe umăr. 

M-am prefăcut că mă trezesc din leşin. Am deschis complet ochii şi am privit-o 
în fată, prin vizorul perfect transparent al căştii. A avut o tresărire şi am simtit-o că îi 
este puţin frică, dar s-a controlat: 

- Hai că s-a trezit, i-a spus lui Hra. 

- Vezi să te fereşti de mîinile ei, că acolo au ele puterea, a spus Hra 
apropiindu-se. Spune-i ceva, să vezi dacă răspunde. 



Aveau nişte copite groase, despicate în trei. 

- Antico! Mă auzi? Răspunde, dacă poţi, a vorbit Oaza. 

Sunetele pe care le scotea erau ca nişte hârâituri, desincronizate fată de 
mişcarea marginilor gurii. Nu avea buze aproape deloc, lăsând să se vadă câte două 
şiruri alăturate de dinţi scurţi şi aproximativ cilindrici. 

Am tăcut, continuând să-1 privesc în regiunea ochilor. Spun regiune, pentru că 
nu aveam cum să-mi fixez privirea undeva, pe suprafaţa mare a acestora, printre 
punctele mişcătoare. 

- Hai, că nu avem noroc. Nu vorbeşte, a spus Hra întorcându-se la locul lui. E 
din alea fără valoare. 

- Tot o să ne dea ceva pe ea... 

- N-o să-ti dea nimic. O s-o confişte, cum a făcut şi cu păsările pe care le-am 
prins acum câteva zile. 

- Atunci nu i-o mai dăm lui Traz. O s-o vindem în altă regiune. 

- Şi ce-i dai să mănânce şi să bea până atunci? a întrebat Hra. ştii că astea nu 
pot trăi fără mâncare... 

- Astea, am auzit că se hrănesc şi cu aer. O să scăpăm repede de ea. Să nu ne 
complicăm. 

- Măcar câteva dodole de mâncare şi câteva de distracţie să obţinem şi tot e 
ceva. 

- Păi, atunci, a spus Oaza ridicându-se, eu dau o fugă pe deal să verific dacă nu 
mai este vreuna şi pe urmă mă duc la Hamm, să văd cât de dispusă e la afacere. Tu să 
nu te apropii prea mult de ea în lipsa mea, că poate fi periculoasă, câteodată. 



CAPITOLUL 20 



Trecuseră câteva minute de când plecase Oaza. 

Un timp o urmărisem cu gândul, apoi observasem că Hra intrase în letargie, cu 
activitatea cerebrală extrem de slabă. 

Era timpul să trec la executarea misiunii ce o aveam. 

Am făcur un scurt salt, materializându-mă în afara năvodului în care fusesem 
legat. Trebuia să încerc o mică experienţă, pentru a determina cât de receptiv era 
creierul acestor fiinţe- animale. îmi era foarte greu să mă gândesc la ei ca la nişte 
oameni. Nu aveau nici o asemănare cu specia umană. 

M-am concentrat şi am trezit-o psihic pe Hra, inducându-i ideea că mă vede 
legat în continuare de plasă, în coltul încăperii. 

A aruncat o privire şi i-am simţit satisfacţia că eram acolo unde ştia ea că 
trebuie să fiu. 



Deci, eram în stare s-o fac să creadă că vede ceea ce vream eu să vadă. 
A privit în direcţia mea şi a părut surprinsă: 

- Te-ai şi întors, Oaza? Sau am dormit eu foarte mult? 

- Nu, i-am răspuns. M-am întors să văd dacă antica e bine legată. 

- E! Vezi că nici nu s-a mişcat. Nici n-ar putea. 

- Bine, atunci am plecat. 

Am urcat scările şi, după ce am cotrobăit în mintea lui Hra să identific cum se 
deschide chepengul, am ieşit în atmosfera rozalie. Câţiva nori roşietici, cu inserţii mov 
şi lila, stăteau atârnaţi chiar deasupra construcţiilor, la destul de mică înălţime. 

M-am suit pe nişte plăci groase, aflate ceva mai departe şi am privit împrejur, 
căutând vibraţii gânditoare. In micile construcţii din apropiere, ca nişte buncăre, fără 
ferestre şi uşi, nu am identificat nimic care să-mi atragă atenţia, aşa că am extins raza 
de cercetare. Undeva, am început să simt existenta unor minţi inorogice şi alte câteva 
semnale, diferite, mase cerebrale neevoluate, în genul animalelor de pe Pământ. 

Chiar la picioarele mele, lângă o piatră colţuroasă, ceva a mişcat. Erau câteva 
fiinţe mici, fîliforme, de un albastru intens, spicate cu galben. O nuanţă de albastru pe 
care nu o văzusem până acum în această lume. Se încolăciseră într-un ghem cât 
mărimea pumnului. Le-am ocolit şi mi-am adus aminte că pot să mă înalt în aer. De 
fapt, puteam foarte multe. M-am oprit pe o piatră şi am căutat să-1 găsesc pe Oaza. 

Urca dealul spre piramida mea. Se uita cu atenţie într-o parte şi alta, răscolind 
cu privirea boschetii. S-a ferit cu abilitate de o liană ieşită din spatele unui copac 
direct spre capul său, lăsându-se brusc la pământ şi apoi sărind într-o parte. O săritură 
lungă, cu toată greutatea sa importantă. Avea muşchi băiatul, nu glumă. 

De ce îi spuneam băiat? Doar discutau între ele ca fiind de sexul feminin. 
Trebuia să înţeleg chestia asta. Oare era doar problemă de interpretare a limbajului? 
Tzeo şi Dacius nu-mi spuseseră numic referitor la acest aspect. Până şi pe mine mă 
vedeau ca pe o ea. Care erau masculii pe această planetă? 

Oaza ajunsese periculos de aproape de piramida mea. M-am cuibărit în mintea 
lui şi l-am convins că pe deal nu este nimic important, că trebuie să se întoarcă înapoi. 

S-a oprit brusc şi a luat-o la vale în viteză. 

Acum, după ce am rezolvat şi această problemă, trebuia să identific locul unde 
se găseau conducătoarele acestui teritoriu. M-am reîntors în mintea lui Hra, care 
continua să doarmă, sau, cel puţin, să stea în prostatia în care o lăsasem şi am aflat că 
avea o mare consideraţie dar şi frică, fată de un grup de inorogi. Aceştia, sau acestea, 
se concentrau într-o regiune a oraşului aflată undeva, spre sud, unde trebuia să găsesc 
o construcţie masivă atât la suprafaţă cât şi, mai ales, în adâncime. 

Hra nu a putut să-mi dea amănunte privind fiinţele respective sau organizarea 
interioară a sediului acestora, întrucât nu le cunoştea. Nu fusese niciodată acolo şi nu 
discutase cu nimeni care vizitase acest loc. 

Nu-i nimic, mă voi descurca la fata locului. 

M-am ridicat câţiva metri în aer, pentru a-mi lărgi câmpul privirii şi... 



Pasărea mi-a înfipt ghearele în umărul drept şi m-a lovit puternic cu o aripă 
peste cască. Instantaneu, fără să-mi dau seama când am gândit acest lucru, o 
străfulgerare s-a desprins din cele două antene laterale ale căştii şi corpul masiv al 
zburătoarei s-a transformat în praf, răspândindu-se în jurul meu. Folosisem arma căştii 
instinctiv. M-am răsucit în aer şi am văzut, la mică distantă, o altă pasăre enormă, care 
s-a năpustit cu aripile strânse pe lângă corpul fusiform, spre mine. Arma s-a descărcat 
din nou, de data aceasta la dorinţa mea şi pasărea s-a topit în aer. O satisfacţie 
profundă m-a copleşit: ce puternic eram... Ce era chestia aia cu influenţarea psihică? 
Cel mai bine era să le distrug cu arma. 

Deja începusem să-mi pun amprenta pe această planetă. Oare nu era mai bine 
să mă întorc câteva minute în timp şi să mă feresc de păsări fără să le distrug? Poate 
greşisem când mă ridicasem în aer. Crezuseră că sunt o pasăre care le ameninţă 
teritoriul? 

Să merg înainte. Puteam oricând să mă întorc în timp, poate chiar la momentul 
în care mă apropiasem de planetă şi identificasem oraşul. 

Deci, hai să văd unde se găseşte sediul şefilor... sau, mai corect, al şefelor, după 
cum se exprimau primele mele prietene de pe această lume. 

In curioasele construcţii de la picioarele mele, sesizam ici-colo, diverse 
semnale de viată inteligentă. Mie îmi trebuia, însă, semnalul conducătoarelor. Trebuia 
să fie ceva mai intens ca al celorlalte fiinţe... Aşa ar fi trebuit să fie. De fapt, nu era o 
regulă ca mintea conducătoarelor să fie mai complexă decât a celorlalte vieţuitoare. 
Cred că puteau ajunge pe o funcţie de conducere şi dacă erau mai puţin dezvoltate 
psihic, sau chiar tâmpite de-a binelea, dacă modul de promovare socială era 
necorespunzător. 

Am trecut încet pe deasupra câtorva ruine încercând să tin direcţia spre sud, 
sau, mă rog, acolo unde apreciam eu că ar fi trebuit să fie sudul. 

O uşoară senzaţie de foame m-a făcut să salivez la gândul nemaipomenitelor 
mâncări pe care mi le servise Atha în construcţia de pe vârful muntelui Omu. Am 
revăzut în minte imaginea statuii inorogului aflată nu departe de locuinţa lui Dacius. 
Nu prea semăna cu ce găsisem aici. Fusese atât de mult stilizată forma animalului 
încât, practic era cu totul altceva. 



între doi pereţi destul de lungi se vedea ceea ce puteam numi o stradă. Pe lângă 
una din construcţii şerpuia o cărare. 

In mijlocul străzii, era un şanţ destul de îngust, pe care aştepta oprit unul din 
acele obiecte în formă de ou. In partea laterală avea o trapă ovală, deschisă spre o pată 
roşie de la marginea zidului, despre care ştiam deja că este calea de acces în interiorul 
construcţiei. 



în ou nu era nimeni, dar primeam nişte semnale din spatele peretelui şi de sub 
pată, cam cinci sau şase fiinţe. 

Am coborât şi am aruncat o privire în interiorul oului: în mijloc, proptite pe mai 
mulţi rulmenţi, se găseau două scaune şi un panou simplu, cu câteva tije şi 
comutatoare. Am tras concluzia că, atunci când oul se rostogolea pe canal, cabina 
rămânea orizontală, fiind construită pe principiul giroscopului. 

Undeva, aproape de linia orizontului, câţiva nori roşietici începeau să se 
rostogolească spre locul în care mă aflam, cu viteza destul de mare. Un vânt din ce în 
ce mai puternic îşi executa vâjâiala, ridicând pe alocuri praful dintre construcţii. 

M-am adăpostit între doi pereţi. Mă simţeam penibil: nu ştiam ce să fac acum. 
Mai bine mă întorceam în grota unde-o lăsasem pe Hra şi îi induceam ideea să mă 
conducă ea la cele pe care le cunoştea că sunt şefe în acest oraş. Aş fi economisit timp 
foarte valoros în ce priveşte rezervele mele de hrană şi aer. 

Oare va tine mult furtuna care se anunţa? 

Sau era mai eficient s-o caut pe Oaza, care mi se păruse ceva mai 
descurcăreaţă? 

Cum făcuseră să deschidă irisul de la locuinţa lor? 

Clar, eram obosit: ce aveam eu nevoie de chei sau alte sisteme de deschidere, 
când puteam foarte simplu să fac un salt prin iris. 

Nici nu terminasem bine de gândit fraza dinainte şi mă găseam într-o încăpere 
destul de mare, slab luminată de acelaşi sistem cuibărit în tencuială. Eram pe treptele 
unei scări, cam la jumătatea distantei dinspre tavan şi podeaua acoperită în mare parte 
de nişte lăzi dintr-un material opac, de culoare închisă.. 

Nu era nici o fiinţă vie la acest nivel, dar simţeam vibraţia vieţii câţiva metri 
mai jos. In partea stângă se vedea o deschizătură în perete, un iris rămas deschis, iar în 
partea cealaltă, într-o lumină mai puternică, observam aruncate pe jos diverse obiecte 
ale căror întrebuinţări nu le ştiam. Era o harababură organizată perfect. Cred că nu 
aveam ce căuta aici, nu erau şanse de a deschide un canal de legătură cu o 
conducătoare. Iar eu trebuia să mă grăbesc. 

Am sărit în exteriorul clădirii exact în momentul când un alt ou a oprit cu un 
scârtâit ascuţit în spatele celui dintâi. 

Din spatele trapei ovale a apărut un exemplar din aceeaşi specie cu Hra şi Oaza, 
dar care, la prima impresie, era de un statut social deosebit. Avea atârnate pe spate 
câteva şiruri de sfere micuţe, ca nişte mărgele, care formau o pelerină, cam în locul în 
care pe Geea se pune şaua pe cai. Cornul din mijlocul frunţii era destul de lung şi 
gros. După o fracţiune de secundă m-a văzut şi a avut o tresărire, apoi a făcut gestul 
de a se întoarce în interiorul oului. 

- Nu-ti fac nici un rău, i-am spus, transmitându-i gândul însoţit de o senzaţie de 
liniştire. 

- Eşti o antică? m-a întrebat. 

- Nu ştiu ce numiţi voi "antică", dar eu sunt de pe Geea, de la rudele voastre 



atlante. 

S-a calmat şi a ieşit cu totul din ou, rămânând la o distantă pe care o aprecia ca 
sigură fată de mine. 

- Auzisem de voi, dar nu v-am văzut niciodată. A trecut mult, mult de tot de 
când nu a mai apărut nici o antică pe aici. 

- Nu sunt antică, sunt om, rudă cu atlantii, fraţii voştri de la celălalt capăt al 
stelelor. 

- N-ai să-mi faci nici un rău? 

- Nu! Am venit aici pentru a afla care este situaţia voastră. Nu mai ştim nimic 
de inorogi de peste o mie de ani. Eşti inorog, nu-i aşa? 

Punctuletele din ochi au început să danseze fără noimă: 

- Strămoşii noştri îndepărtaţi se numeau aşa. ştim din scrierile vechi de 
existenta atlantilor, dar nu am văzut niciodată nici unul. N-ai să mă omori ca să mă iei 
cu tine? 

- Nu, ti-am mai spus. Am venit doar pentru a afla care este stadiul vostru de 
dezvoltare. In urmă cu mai mult timp au mai plecat spre voi nişte emisari, dar nu au 
mai revenit niciodată, ştii ceva de ei? 

- Trebuie să iei contact cu Wiao. Ea ştie să-ti răspundă mai bine la această 
întrebare. 

- Unde o găsesc pe Wi... pe Wiao? 

- Dacă îmi dai voie să intru în palat, am să-i transmit o comunicare. 
Palat? Unde exista pe aici aşa ceva? 

- Să te aştept aici? 

- Da, aşteaptă-mă aici. 

A trecut, cu vizibilă jenă, pe lângă mine şi a intrat prin iris. Dacă ăsta era 
palatul, mă lămurisem cam la ce nivel de dezvoltare se găseau. 

Bătea în continuare acel vânt plin de praf, astfel că atmosfera începuse să fie 
irespirabilă. Simţeam pe limbă şi pe buze o substanţă puţin sărată, iar nările mi se 
uscaseră. Mi-am coborât viziera căştii, am băut un pic de apă din tubuletul aflat în 
interiorul căştii, lângă obraz şi am început să aştept. 

De partea cealaltă a drumului era un zid fără acoperiş. Avea câteva crăpături, 
dar nu îndeajuns de adânci pentru a vedea ce se găseşte de partea cealaltă. Tot ce mă 
înconjura arăta ca fiind într-o stare deplorabilă. 

începusem să mă încălzesc în salopeta lipită de piele şi parcă mă furnica în 
unele locuri, dar mi-am impus să nu mai simt senzaţia neplăcută. 

Era atâta praf roz în jurul meu, încât nu se mai vedeau părţile superioare ale 
construcţiilor. Pe jos începuse să se aştearnă un strat neuniform de nisip foarte fin. 
Nisip roz... 

Am simţit că va ieşi cineva prin iris şi mi-am întors privirea la timp pentru a 
vedea animalul care abia intrase, însoţit de un altul. Cel de-al doilea nu avea acea 
pelerină din mărgele, în schimb purta în picioare nişte cizme cenuşii. In mâna stângă 



ţinea un obiect cilindric din metal lucios, pe care 1-a îndreptat spre mine, în timp ce cu 
mâna dreaptă făcea nişte mişcări circulare, ca şi cum şi-ar fi protejat cornul curbat şi 
plin de striaţii. 

- Sunt din lumea atlantilor, am spus aplecându-mă uşor în fată. Vă aduc salutul 
lor şi urări de sănătate şi bunăstare. 

Mi-am ridicat mai mult viziera căştii şi am zâmbit. Oare puteau deosebi mimica 
fetei? 

- Vezi Wiao, a spus prima mea cunoştinţă, eu nu te-am minţit, e o antică. 
Trebuie s-o prindem şi s-o depunem. 

- Da, ai dreptate Qwya, ai dreptate. Du-te jos şi anunţă prin coomat să vină cei 
de la gardă. Eu o tin până atunci de vorbă. 

Qwya a dispărut prin iris, iar Wiao s-a apropiat de mine ţinând întins cilindrul. 

- Mă înţelegi, antico? a întrebat piuind rar şi sincopat. 
Am tăcut câteva clipe, după care am spus: 

- Nu trebuie să-ti fie frică de mine. Nu am venit să vă fac rău, ci pentru a relua 
o legătură de mult pierdută. îmi trebuie ajutorul tău pentru a discuta cu cele care vă 
conduc. 

A încetat să rotească mâna, a întins şi mai mult cilindrul metalic şi, după ce a 
aruncat câteva priviri de jur împrejur, mi-a spus: 

- Depărtează-te de ovoid. N-ai voie să-1 atingi. 

- După câte îmi dau seama, ai mai văzut antice. Nu pari speriată. 

- Eu nu am văzut niciodată nici una, dar am fost învăţate cum să reacţionăm 
dacă apăreţi. Nu mi-e frică de voi, ştiu că nu-mi vei face nici un rău. 

- Există cineva care a văzut ceva asemănător cu mine? 

- Asta nu ştiu. Noi am fost instruite că oricând e posibil să apăreţi. E mult timp 
de când nu ati mai venit. O să luăm nişte dodole că te-am găsit. 

- Ce sunt dodolele? 

- Ace de valoare. 

- Poţi să mă pui în legătură cu cineva din conducerea voastră? 

- Aşteaptă puţin şi o să vedem ce putem face. 

- Cum funcţionează ovoidele astea? am întrebat aruncând o privire către cele 
două maşini în formă de ou, care rămăseseră cu trapele deschise în spatele meu. 

- Sunt cele mai rapide mijloace de transport din lume. Sigure şi confortabile. 

- Aveţi aparate care să vă poată ridica în aer? 

- Unele ovoide de construcţie specială şi foarte scumpe, pot urca la înălţime. Le 
pot deţine numai cele care au aprobări în acest sens... şi sunt foarte puţine. 

O vedeam că este în stare să discute orice şi oricât, pentru a da timp gărzii să 
sosească. Oare ce era în tubul pe care îl ţinea în ceea ce numeam mână? 

I-am scormonit creierul şi am identificat o senzaţie de siguranţă atâta timp cât 
ţinea acel cilindru îndreptat spre mine. 

Cred că era o armă. Oricum, era mai bine să mă feresc, pentru a nu o determina 



s-o folosească. Nu fusesem instruit asupra acestor obiecte ale inorogilor. Dacă ar fi 
ştiut ce puteam să fac cu antenutele de la casca mea... Habar n-avea că are în fata ei un 
supra-om... 

Un tropăit puternic mi-a atras atenţia spre partea stângă. Vreo şase sau şapte 
inorogi soseau în fugă pe cărarea de lângă şanţ. Toţi - sau toate? - ţineau în mâini 
cilindri asemănători. 

In partea superioară a capetelor aveau câteva bandaje care le acopereau 
coarnele, iar în dreptul piepturilor îşi puseseră nişte plăci metalice, strălucitoare. 

M-au înconjurat şi m-am lăsat legat cu nişte frânghii destul de groase şi cam 
rigide. Am simţit în mintea lui Wiao satisfacţia prinderii mele şi bucuria că va primi o 
grămadă de dodole. Se imagina mâncând acele bucăţi de gelatină de o culoare mov, 
străbătute de vinişoare aurii. Ii simţeam încântarea şi parcă îi lăsa gura apă. 

Intre timp, patru inorogi mă prinseseră cu mâinile lor subţiri, dar puternice, de 
picioare şi de mâini şi începuseră să mă ducă de-a lungul potecii în direcţia din care 
apăruseră. Wiao rămăsese pe loc şi-şi mângâia cornul cu ventuzele degetelor. 

Unul din ceilalţi inorogi scosese de nu ştiu unde o folie lucioasă cu care mi-a 
acoperit capul, astfel că nu mai vedeam nimic prin vizorul căştii. 

Am pipăit cu gândul creierul unuia din ei şi am aflat că urmează să fiu dus 
într-o încăpere aflată la o adâncime considerabilă de suprafaţă, o încăpere cu tavanul 
circular, din care atârnă nişte obiecte asemănătoare cu candelabrele văzute 

în Atlantis. 



CAPITOLUL 21 



O lumină roşietică emana din vârful ţepilor atârnaţi de o tijă în mijlocul 
tavanului. 

Eram întins pe un piedestal, cu fata în sus. Mâinile îmi erau ţinute strâns lipite 
de corp de un sistem de legături. Când mi-au ridicat voalul de pe cască, lângă mine se 
aflau doi inorogi pe care nu-i mai văzusem. Unul avea pielea foarte ridată şi de o 
culoare cenuşie. Stătea în picioare cam la un metru de mine şi ţinea în mâini o placă 
opacă, de pe care aveam impresia că citeşte ceva. 

Celălalt era aşezat lângă capul meu, privindu-mă nemişcat. Avea pielea rozalie, 
cu vinişoare gălbui. Punctele din ochi vibrau uşor. Când i-am întâlnit privirea - dacă 
se poate spune aşa ceva - a tresărit şi i-a spus celuilalt: 

- Hoay, s-a trezit. Lasă instrucţiunile şi vino să vorbeşti cu ea. 

Hoay a lăsat placa şi s-a apropiat, lăsându-se pe genunchii de la picioarele din 
fată, chiar lângă fata mea. 

- Mă înţelegi? a întrebat Hoay rar şi tare. 

L-am privit şi i-am transmis fără să deschid gura: 



- Da. Te înţeleg foarte bine, dar nu voi mai vorbi cu tine până când nu mă 
dezlegi. Promit să nu vă fac nici un rău. 

Hoay a rămas cu gura căscată. Pricepuse tot, iar în mintea lui era o 
învălmăşeală de gânduri: "vorbeşte pe limba noastră"... "asta e cu adevărat o antică 
valoroasă"... "să nu afle de celelalte antice". .."pe unde a scos sunetele?"... 

Care antice? 

CELELALTE ANTICE? 

Am închis ochii şi m-am concentrat asupra mintii lui, scormonind aiurea până 
am dat de gândul "celelalte antice". 

M-am învârtit în creierul lui pe lângă acest gând, până am reuşit să văd o 
cameră mai mare ca cea în care mă găseam, în care erau două femei atlante şi un copil 
de trei, patru ani. Una din femei era aplecată deasupra copilului, care stătea pe un pat 
foarte jos. Cealaltă, o brunetă cu pielea foarte albă, se uita la ceva aflat în partea 
cealaltă a camerei. 

Hoay s-a aşezat pe toate cele patru picioare şi a pus mâna pe casca mea, 
încercând să mi-o scoată. 

- Lasă-mă, i-am spus. Trebuie să mă duci imediat la anticele care sunt aici. 

- La antice nu poate merge nici una dintre noi. Au voie să le vadă doar cele din 
garda mică, unele ministre şi Preşedinta. Dar, de unde ştii de ele? 

Am simţit că vibrează intens la ideea că mi-a divulgat, fără să vrea, cel mai 
mare secret din lume. Ce se va face dacă află Preşedinta? In loc să primească dodole, 
o să fie trimisă în tărâmul ghetii, unde se moare în câteva zile, după chinuri 
groaznice... 

O cuprinsese, din vârful cornului şi până în copite, o moleşeală. Nişte fiori, ca 
mici arcuri electrice, îi străbăteau corpul. 

- Nu eu... Eu nu ti-am spus nimic de antice, ştiai de la altcineva, nu mă 
interesează de la cine. Dacă vrea cineva să afle, n-are decât să te întrebe. Eu nu ti-am 
spus nimic. Nimic. Nimic... O am martoră pe Kioau... Kioau ştie că nu ti-am spus 
nimic. Nu-i aşa Kioau? 

- Nu-i aşa... ce? 

- Nu-i aşa că nu i-am spus nimic de antice? 

- Ce antice? Care antice? Ce vorbeşti? 

Hoay s-a întins pe-o parte. Aproape că nu mai putea să mai respire de emoţie. 
A început să dea cu cornul în podeaua de piatră: 

- Nu i-am spus nimic... Nu i-am spus eu. Eu nici nu ştiu de antice. Ce antice? 
Care antice? Ai auzit tu, Kioau, să-i fi spus eu ceva de antice? 

Kioau a privit-o pe Hoay cum începuse să se rostogoloască pe jos, borborosind, 
cu piuiturile specifice limbii lor, cuvinte ininteligibile. Nu pricepeam: oare mi se 
păruse că a gândit ceva despre antice? Avusesem impresia că reuşisem să intru destul 
de bine în mintea ei, să prind tot ce gândeşte. Reacţia asta, însă, mă făcea să cred că-i 
pusesem în cârcă nişte idei pe care aş fi vrut să le aibă, pentru a putea să le citesc eu. 



Prea era convinsă că nu ştie nimic despre antice. Nu putea juca un teatru atât de reuşit, 
mai ales că nu ştia că-i pot scormoni în minte. 

încercam să găsesc şi alte informaţii despre atlanti, dar deodată s-a blocat şi am 
văzut imaginea unei maşinării ca un cuptor enorm, cu o gură mare şi rotundă plină de 
limbi de plasmă incandescentă, prin al cărui iris era introdusă, cu ajutorul unui braţ 
articulat, Hoay. I-am simţit groaza la gândul că va trebui să fie ucisă, pentru vina de a 
divulga secrete de înaltă periculozitate pentru specie. Deci, era ceva real? 

M-am rupt din mintea ei şi am acroşat-o pe Kioau, dar nu am obţinut nici o 
informaţie privitoare la atlanti. Habar nu avea dacă există pe planetă cineva 
asemănător imaginilor pe care le gândise Hoay. 

Dar dacă se comfirma faptul că ei îi numeau pe atlanti, antice? Doar toate, de 
când am sosit pe planetă, m-au numit "antică" şi, din câte mi se păruse că văd în 
mintea lui Hoay, acele femei şi copilul erau tot "antice". 

Era clar, asta dovedea că ajunsesem la concluzia logică: "antice" = "atlanti". 

EXISTAU ATLANTI ÎN VIATĂ. Pe această planetă existau atlanti în viată, 
ştiam că ultimele salturi se făcuseră cu mai mult de două sute de ani tereştri în urmă. 
Era posibil ca nişte atlanti să trăiască atât de mult? Dar era şi un copil acolo, deci 
existau şi bărbaţi atlanti. Unde? Unde se găseau? 

Hoay trebuia să-mi dea toate informaţiile care-mi trebuiau. în mod cert mă 
înşelasem când crezusem că văzusem în mintea ei ceva ce doream eu să văd. De fapt, 
acesta era adevărul: Hoay ştia de existenta atlantilor pe planetă, şi dacă ştia ea, voi şti 
şi eu mult mai multe. 

- Unde le-ai văzut pe antice ultima oară? am întrebat-o, trimitându-i în acelaşi 
timp un flux de liniştire şi de forţare a adevărului. 

- Eu nu le-am văzut de mult timp, de acum trei ani, când eram repartizată în 
grupul de cercetare a terenurilor din Pergolia. Preşedinta m-a luat cu ea în Casa 
Zeiţelor, pentrucă eram considerată cea mai bună specialistă în formele de viată de pe 
planetă. 

- Unde este Casa Zeiţelor? 

- Nu ştiu. M-a dus într-un ou plutitor. Nu ştiu unde se află. 

- Cum ajung la preşedintă? 

- O să vină personal aici peste câteva ore, să te vadă. I s-a comunicat deja 
despre prinderea ta. 

Să încerc o exhibiţie pentru a mă materializa în afara legăturilor de la mâini şi 
de la picioare? 

Kioau se depărtase până aproape de peretele din dreapta şi trebăluia la un 
panou pe care se vedeau câteva butoane fluorescente. Pe un ecran începuseră să apară 
tot felul de semne cabalistice. Era modul lor de a scrie? L-am lăsat pe Hoay şi am 
intrat în mintea lui Kioau: 

- "...şi atunci, Hoay i-a spus ceva de nişte antice, ceva care a făcut-o pe antică 
să fie nervoasă şi să încerce să-şi desfacă prinzătoarea de la mâini. Vă rog să luaţi 



măsuri cât mai repede. Nu mai pot face fată la derularea evenimentelor". 
S-a întors către Hoay: 

- De la Consiliu ni s-a comunicat să nu mai discuţi nimic cu antica. 

- Dar eu nu i-am spus nici un cuvânt. Ai auzit tu ceva? 

- Nu, dar atunci de ce m-a întrebat pe mine de antice? 

- De unde să ştiu eu? a întrebat Hoay de pe podea. 

- Şi termină cu fitele astea... 

Hoay s-a ridicat tremurând şi s-a retras de-o parte: 

- Ocupă-te tu, atunci de ea. 

- Aşa o să şi fac, a spus Kioau apropiindu-se de mine şi pipăindu-mi legăturile 
de la mâini şi picioare. Ai grijă să nu se desfacă nodurile. Atât ar mai trebui, după 
toate necazurile pe care mi le-ai făcut. 

- Eşti nebună? Ce necazuri ti-am făcut? 

- Nu i-ai spus de nişte antice? 

- Nu i-am spus nimic. Ai auzit tu ceva? 

Kioau a făcut un gest, ca şi cum şi-ar fi înfipt cornul în burta celeilalte, apoi 
m-a privit atentă prin vizorul căştii: 

- Ai văzut ce ochi neevoluati are? Uite, sunt atât de puţine celule... Oare cum o 
putea vedea? 

- N-are nici pata de deasupra ochilor... 

- De unde ştiţi voi de pată, am întrebat-o pe Kioau, dacă susţineţi că nu ati mai 
văzut niciodată antice în viată? 

Kioau a avut un moment de ezitare: 

- De la... De la muzeu. Este acolo o pictură celebră, de acum câteva sute de ani, 
atribuită lui Pscs, una dintre ultimele care au văzut o antică în viată... şi fără obiectul 
ăsta din jurul capului... 

- Dacă mă laşi, pot să-mi scot şi eu casca. 

- Nu scoţi nimic, a spus Kioau speriat. Nu te mişti până nu vine Preşedinta. 



Un foşnet uşor mi-a atras atenţia în partea stângă: începuse să se deschidă un 
iris, prin care se vedeau două inoroge. 

Au intrat şi s-au apropiat de mine, de-o parte şi de alta. 

- Bine că nu ati lăsat-o să-şi scoată acoperătoarea capului, a spus cea aflată în 
stânga mea. 

- Ea numeşte chestia asta "cască", a intervenit Kioau. 

- Nu te-a întrebat nimeni nimic, a spus cea din dreapta mea. Dati-vă mai încolo. 
Kioau şi Hoay s-au lipit pe perete. 

- Antico, mi s-a adresat apoi, privindu-mă cu multitudinea de puncticele ale 



ochilor, mă înţelegi când îti vorbesc? 

- Da, te înţeleg foarte bine. 

- De unde vii? 

- De pe planeta fraţilor voştri atlanti, Geea. 

- Mai există cei de acolo? 

- Da, există. Nu mai ştiau nimic de voi... 

- Noi nu le mai considerăm surorile noaste. 

M-am gândit că nici nu poate fi vorba de frăţie, între două specii atât de 
deosebite. 

- Ei nu gândesc aşa. 

- Le-am cerut ajutorul acum mai multe sute de ani şi nu am primit nimic. Ne-au 
trădat. Nu mai pot fi surorile noastre. Suntem în pericol să dispărem ca specie şi voi 
ati rămas indiferente... Sau, din acest motiv ai venit? 

- Atlantii nu mai ştiu nimic de voi de peste o mie de ani. Ei nu au nici o vină. 
Vor să vă ajute, dar nu ştiu cum. 

- Nu au ajuns la voi emisarele care ne-au vizitat? 

- Nu. Dar, spune-mi, de ce vorbiţi la feminin despre noi? Suntem şi bărbaţi şi 
femei, nu numei femei... 

- Ai dreptate, aşa m-am obişnuit. Noi suntem de un singur sex şi câteodată uit 
că alte specii au două sau mai multe... Spune, ai venit să ne ajuţi? A ajuns totuşi la voi 
semnalul nostru? 

- Nu ştiu despre ce semnal este vorba. Eu am venit pentru a afla de ce a 
intervenit această tăcere în comunicaţiile cu voi. De mai multe ori au plecat spre voi 
emisari, dar nici unul nu s-a mai întors. Am informaţii că există şi acum, în viată, unii 
din acei emisari. Poţi să-mi comfirmi acest fapt? 

Inoroga s-a codit câteva clipe, timp în care mintea ei o luase razna, apoi şi-a 
apropiat capul de mine şi a gândit, fără să scoată nici un sunet pe gură: 

- îti vorbesc direct, de la minte la minte, să nu audă nimeni ce-ti voi spune, ştiu 
că mă poţi înţelege aşa. Eu sunt Preşedinta consfătuirii şi, în afară de mine, ceea ce-ti 
voi spune nu cunosc decât un număr foarte restrâns de fiinţe... Există pe planeta 
noastră, în viată, urmaşi ai atlantilor care au venit în urmă cu sute de ani aici. Ne este 
foarte greu să-i ţinem în viată, datorită felului deosebit de a se hrăni, dar... Unii dintre 
ei au chiar şi urmaşi. Se pare că cei care mai sunt în viată nu pot să mai călătorească 
prin spaţiu spre voi. De altfel, am decis să te pun în legătură cu acele fiinţe. Eu sunt 
dispusă la colaborare. Sper că vei reuşi să te întorci în lumea ta şi să ne trimiţi ajutorul 
cerut. Te rog să discuţi cu mine numai mintal. 

- Ce s-a întâmplat? De ce este necesar ajutorul nostru? 

- Specia noastră este pe cale de dispariţie, datorită unor viermi care ne-au 
cotropit terenurile de reproducere. Tu nu ştii, dar noi ne reproducem prin introducerea 
acestui corn pe care-1 avem în mijlocul frunţii, într-un sol cu compoziţie deosebită, 
după care-1 rupem cu o smucitură. Din acest corn urmează să se dezvolte o altă 



individă. Dar, de când au apărut xicşii, au supt din sol o substanţă care ajuta la 
germinarea cornului. Deja terenurile de înmulţire s-au diminuat aproape la o zecime 
din cele existente în urmă cu trei, patru sute de ani. Vă cerusem ajutorul să distrugem 
în vreun fel aceşti xicşi. 

- La noi nu a ajuns nici o comunicare. 

- Doi dintre ultimii atlanti veniţi au plecat înapoi, la voi, să vă spună... Nu au 



ajuns? 



Nu. 

Cred că nu avem noroc. Ne vom stinge, vom dispărea din univers. 



CAPITOLUL 22 



Am coborât din oul în care zburasem împreună cu Preşedinta şi Rah, cealaltă 
inorogă ce avea o funcţie înaltă în ierarhia lor, pe o terasă aflată în fata unui perete 
stâncos. Razele portocalii ale soarelui pătrundeau printre fisurile muntelui, luminând 
un fel de licheni cu o mulţime de ţepi. Deasupra noastră norii lăsau pete de umbră. Era 
destul de rece la această altitudine. 

- Aici le-am făcut un adăpost. Este regiunea cu cea mai apropiată climă de a 
voastră şi cu presiunea atmosferică propice unei respiraţii libere normale. Probleme ne 
ridică doar modul vostru de alimentaţie şi dejecţia deşeurilor organice, dar am reuşit, 
în decursul timpului să facem cât de cât ceva, a spus Preşedinta în timp ce-şi proptea 
picioarele în crestăturile solului. Trebuie să mai urcăm puţin, până la intrarea în casa 
atlantilor. 

- Celelalte le numesc antice? am întrebat. 

- Este un nume care s-a încetăţenit în urmă cu mai mult timp. Nu cred că-ti pot 
releva etimologia lui. Aşa l-am moştenit şi noi... 

- Câţi atlanti trăiesc aici? 

- Sunt două femei, un copil de sex masculin şi un bărbat destul de bătrân. Au 
mai fost nişte bărbaţi şi femei, dar au murit în anii din urmă din cauza unei boli 
necunoscute nouă. 

- Ei ştiu de venirea mea? 

- Nu încă. Vreau mai întâi să-i pregătesc, pentru a nu avea un şoc. Aşteaptă-mă 
aici, cu Rah... 

Preşedinta s-a deplasat în lateral şi a intrat, printre două ieşituri, în interiorul 
muntelui. 

- Ar trebui să fii atentă cu energia vitală pe care o ai la tine, a spus Rah privind 
în spre cerul care se acoperea din ce în ce mai mult cu nori de un roşu aprins. S-a 



putea să înceapă o furtună şi să-ti afecteze nivelele energetice, ştiu că aşa s-a mai 
întâmplat de mult. Un fulger ar fi deosebit de periculos. Aici se pot genera pe 
negândite. 

- Costumul meu mă apără, dar îti mulţumesc pentru atenţionare. Voi cum vă 
feriţi? 

■A, 

- In primul rând, foarte puţine dintre noi ajung la asemenea altitudini, iar în al 
doilea rând, pielea noastră este destul de groasă ca să nu sufere prea mult din cauza 
unei banale descărcări electrice. Chiar în instalaţiile noastre de producere a energiei se 
mai produc accidental scurgeri de flux, dar nu ne afectează prea mult. In schimb, ştim 
că voi sunteţi foarte sensibile la aceste fenomene. 

Preşedinta a apărut dintre stânci şi ne-a făcut semn să intrăm. 

Ne aflam într-o peşteră mică, cu pereţii căptuşiţi cu gratii metalice. Când am 
păşit înăuntru, lângă Preşedintă, lăsând-o pe Rah afară, încăperea a început să se mişte 
într-o parte, glisând pe nişte şine. S-a oprit după câteva secunde cu o smucitură şi în 
lateral s-a deschis un iris destul de mare. 

Am intrat într-o cameră de 20-25 metri pătraţi, în care, în afara unor piedestale 
rânduite la marginea pereţilor, nu se vedea nimic altceva. O lumină, cu tentă mai puţin 
roşietică decât cea cu care mă obijnnuisem deja, emana din nişte fâşii întinse aleator 
pe tavanul destul de înalt. 

Preşedinta s-a apropiat de peretele din dreapta şi a apăsat pe o excrescenţă, 
deschizând un alt iris. 

în partea celalată lumina era de o nuanţă albă, cum nu mai văzusem până 
atunci. 

O atlanta înaltă şi brunetă a întors capul spre noi şi a rămas surprinsă. M-a luat 
pe nepregătite atunci când am văzut-o că spune ceva, spre cineva aflat în lateral. Nu 
avusesem timp să îmi conectez mintea cu a ei, astfel că nu am auzit ce vorbea. 

Preşedinta a păşit prin iris şi mi-a făcut semn să o urmez. 



Ne aşezasem pe nişte obiecte pe care, cu multă imaginaţie, puteai să le numeşti 
scaune. 

După ce îmi făcuse cunoştinţă cu două atlante şi un atlant, Preşedinta se trăsese 
de-o parte şi se lăsase pe cele patru picioare strânse sun ea. 

Prima atlanta era o brunetă puţin mai înaltă ca mine, cu vârsta cuprinsă între 50 
şi 60 de ani, după normele de pe pământ. Avea ochii de un verde intens, o privire 
adâncă şi, într-un fel, îmi amintea de Alia. 

Cealaltă atlanta era mai scundă, cu părul de un şaten spălăcit şi cu ochii mici, 
negri. 

Amândouă erau îmbrăcate cu nişte robe dintr-un material gros, gri, ţesut cu 
noduri. Din loc în loc aveau cusute petice de o culoare mai închisă. Pe cap purtau nişte 
capişoane asemănătoare cu cele pe care le foloseam noi în Oraşul Galben. 



Bărbatul era de vârstă înaintată, foarte slab, aproape scheletic. I se vedeau 
pomeţii ieşiţi mult în afară şi ochii înfundaţi în orbite. Pe cap nu avea nimic, nici 
măcar o urmă de păr. Oare mă întorsesem fără să ştiu în Oraşul Galben? şi-a răsucit 
privirea spre mine şi a început să-şi legene capul dintr-o parte în alta, borborosind 
nişte cuvinte ininteligibile. 

Toţi trei aveau pata dintre sprâncene ca o vânătaie. 

Am pătruns cu greutate în gândurile lui. 

- Ai venit prea târziu pentru mine... Măcar fetele astea să fie salvate... şi nepotul 
meu... 

Dar unde era copilul pe care-1 văzusem mai înainte? Nu se vedea nicăieri în 
încăpere. 

- Ai venit, în sfârşit ai venit, a spus cu glas stins femeia mai înaltă, în limba 
atlanta. Mai bine mai târziu... Nu mai speram... 

- Ia-ne de aici, a spus cealaltă atlanta. Te rog, ia-ne şi du-ne în lumea noastră, 
ştim că acolo e bine... 

- Sunteţi atlante? am întrebat apropiindu-mă de ele. 
Am ştiut că se numesc Venera, Caspia şi Polidoris. 

- Cine eşti tu? a întrebat Venera. 

- Eu sunt emisarul Geei. Am sosit acum pe planetă şi nu mă aşteptam să vă 
găsesc în viată după atâtea sute de ani de când ati făcut saltul. 

- Nu noi am făcut saltul. El, a spus Caspia arătând către bătrânul ce rămăsese 
nemişcat în colt, este fiul uneia din cele două perechi care au venit aici acum câteva 
sute de ani atlanti, iar noi suntem fiicele lui. Soţul nostru, nepotul celeilalte perechi, a 
murit acum câţiva ani datorită bolii radiaţiilor. Ne-a rămas de la el un copil, pe care-1 
considerăm al amândurora, cu toate că l-am născut eu. Oricum, dacă nu veneai, specia 
noastră se va fi stins aici, cu noi. Chios, fiul meu, nu va mai putea avea copii. Nici una 
dintre noi nu am mai fi fost în stare să gestăm... 

- Boala radiaţiilor? 

- Da. Este motivul din cauza căruia ne-am retras în această văgăună, departe de 
inorogi. Ei au nevoie de terenuri radioactive ca să-şi perpetueze specia, terenuri care 
nouă ne fac rău. Din această cauză strămoşii noştri nu i-au luat cu ei când au emigrat 
pe Geea. Tot din acest motiv se va stinge şi specia lor... Terenurile fertile au fost 
năpădite de nişte viermi care se hrănesc cu sol radioactiv, lăsându-1 inactiv. 

- Dar, cum aş putea eu să vă iau de aici? 

- Dacă ai ajuns, înseamnă că eşti în stare să ne duci într-o piramidă până în 
lumea noastră, pe care o ştim numai din poveştile bunicilor şi părinţilor noştri. Te 
rugăm... Nu ne lăsa să murim aici... Sau, măcar, ia-1 pe Chios. Doar pe el... Măcar. 

Ia uite ce probleme mi se ridicau în excursia asta. Ce mi-o fi trebuit să mă 
plimb prin galaxie? Nu era mai bine să fi rămas cu Valsa în Oraşul Galben şi s-o 
sperii pe Martinez făcând calcule mintale? Atlanti mi-a trebuit, atlanti aveam, chiar şi 
peste normă. Eram într-o lume aiurită, de cai cu fată aproximativ umană şi cu câte un 



corn în frunte. Aveam aventuri, să-mi prisosească. 

Vorbeau limba atlanta cu unele inflexiuni curioase. 

Preşedinta mi-a atras atenţia când s-a ridicat în picioare şi s-a apropiat de mine: 

- Crezi că vei putea să te întorci pe planeta voastră? 
-Habar n-am. De încercat o să încerc... 

- Dacă încerci, te rog să iei cu tine şi câţiva xicşi. Poate atlantii vor reuşi să 
găsească o metodă de a-i distruge... 

- Nu-mi va face probleme apropierea de ei? 

- Cred că nu. Ei sunt foarte mici, aproape invizibili cu ochii liberi. Ti-i voi da 
într-o capsulă... 

- Nu ştiu ce să fac... Nu ştiu dacă voi putea să mai plec de aici. Ai auzit că 
femeile vor să le iau şi pe ele, sau măcar copilul. 

- Nu... N-am auzit ceea ce vorbiţi între voi. Din păcate, noi nu putem comunica 
cu ele. 

- Cum vă înţelegeţi cu inorogii? Am întrebat-o pe Venera. Cum vorbiţi cu ei? 

- Polidoris le poate transmite gândurile... De fapt, putea să facă acest lucru până 
în urmă cu câţiva ani.. Eu şi Caspia nu putem să pătrundem în creierul altor fiinţe, iar 
Chios... El nu mai are nici o putere psihică. Dar este sănătos... Noroc că inorogii ne 
cunosc necesităţile şi ne ajută fără să le mai cerem noi ceva... 

Eram într-o situaţie imposibilă: nu ştiam să fac o piramidă care să-i poată lua pe 
ceilalţi din această lume. Nu ştiam nici măcar dacă eu voi mai pleca vreodată. 

- Există pe aproape un teren plat, unde să pot încerca ceva? Am întrebat-o pe 
Preşedintă. 

- Nu foarte aproape, dar se poate găsi... Iti mai trebuie şi altceva? 

- Terenul să nu fie numai stâncă. Aş prefera să fie acoperit cu nisip. 

- Se poate găsi, dar mai departe. Când vrei să mergem? 

- Cât putem de repede. Mai sunt şi alţi atlanti pe planetă? 

- Nu, cei patru sunt singurii care au rămas în viată. 

- Va trebui să stăm de vorbă, să-mi spui tot ce se poate despre lumea voastră, 
iar eu îti voi povesti despre lumea atlanta. 



Zburasem cu oul doar câteva minute, până pe malul unui lac aflat la o altitudine 
mai joasă. Apa era străbătută de de valuri mici, cu nuanţe mov. In locul în care am 
coborât se găsea o porţiune lată de aproximativ 10-12 metri cu nisip fin, rozaliu, plin 
de cochilii de melci rotunzi şi lunguieţi, de un roşu aprins. 

- E bine aici? m-a întrebat Preşedinta. 

- Cred că da. Te rog să te retragi la distantă, poate chiar în spatele stâncilor 
acelea. Trebuie să fiu singur... 



Preşedinta a urcat în ou şi, cu un fâsâit uşor, s-a depărtat, dispărând după o 
colină. 

Eram singur din nou. Ce rost avusese această excursie? Voisem să mă dau mare 
că-i ajut pe atlanti? Voisem să-mi demonstrz mie însumi că sunt un supraom? M-am 
lăsat jos, pe nisip şi am început procedurile de concentrare. Ce se va întâmpla cu 
piramida pe care o lăsasem în vârful dealului? Se va distruge când voi muri eu... 

Voi muri... Nu puteam să fac ceea ce se aştepta de la mine. Mă hazardasem 
într-o aventură inutilă şi periculoasă, în loc să stau cu Valsa pe malul unei ape şi să ne 
hârjonim liberi şi fericiţi... Să facem copii... Ce-mi trebuiseră mie atlanti şi inorogi? In 
Oraşul Galben aş fi fost un conducător, cu toate capacităţile mele psihice... Puteam 
deveni cel mai important om din Oraşul Galben, putem deveni conducătorul lumii... 

Un val de decepţie m-a potopit şi am simţit că mie se înmoaie picioarele. 
Trebuia să mă concentrez, să-mi liniştesc bătăile inimii şi să mă relaxez. 

A durat câteva minute până m-am rupt de realitatea înconjurătoare şi am 
început să execut moleculă cu moleculă oricalcul piramidei. Mă gândisem să o fac 
mai mare decât cea cu care venisem, dar nu cu mult. Nu ştiam ce influentă puteau 
avea noile dimensiuni asupra posibilităţilor mele de a o conduce în spaţiu. Nu trebuia 
să risc o dispariţie materială sau temporală, să mă trezesc în cine ştie ce galaxie sau în 
cine ştie ce timp... 

Măcar să am loc să iau copilul... 

De ce? 

însemna să-i condamn la moarte pe ceilalţi atlanti de aici? Cine eram eu, ca să 
mă port ca un Dumnezeu? Eram un Dumnezeu, cu toate calităţile mele? Cred că 
începeam să mi-o iau în cap... 

A durat cam o jumătate de oră până am finalizat construcţia. Făcusem piramida 
puţin mai înaltă ca mine, astfel că atunci când intram în ea rămânea loc pentru încă o 
persoană sau chiar două. Cum spunea că îl cheamă pe copil? Chios? Da... 

Am intrat în piramidă şi am făcut câteva manevre la mică înălţime. Funcţiona, 
chiar dacă o fracţiune de secundă mi s-a părut că a refuzat o comandă mintală de 
răsucire. Sau nu mă concentrasem îndeajuns? Am executat şi o materializare la 
distantă de circa o sută de metri, care mi-a reuşit instantaneu. Mi-am impus să cred că 
piramida era bună. 

I-am transmis mintal Preşedintei că se poate reîntoarce şi am văzut oul apărând 
din spatele stâncilor. 

- Crezi că poţi lua pe cineva cu tine? m-a întrebat când a ajuns lângă mine. 

- Sper să iau copilul, i-am răspuns. Oricum, voi face câteva încercări înainte de 
a pleca definitiv. Să ai grijă cum protejezi capsula cu xicşi. Atlantii mi-au spus că sunt 
periciloşi, că emit nu ştiu ce fel de radiaţii. Nu-mi vor face rău? 

- Le-ar trebui un timp destul de mare ca să-ti influienteze organismul. Am 
înţeles că nu durează mult călătoria, deci nu cred că te vor contamina, mai ales că 
radiaţiile vor fi atenuate de materialul capsulei. 



- Hai să ne întoarcem. Tu o să mergi înainte iar eu te voi urma în piramida mea. 
Sper să fie loc să aterizăm amândoi pe terasa din fata locuinţei atlantilor. 



- Venera, înţelege că aş vrea să vă pot lua pe toţi patru de aici, dar nu putem 
intra în piramidă, i-am spus femeii care mă privea cu ochi înlăcrimaţi. Ai văzut că am 
încercat să ne înghesuim şi, cu mare greutate, ati intrat voi şi copilul. Nu putem să-1 
luăm şi pe Polidoris. Realitatea e că şi mie îmi pare rău, dar nu ştiu să fac o piramidă 
mai mare. Ar însemna să pun în primejdie şansele noastre de a ajunge pe Geea... 

- Dacă nu merge şi Polidoris, atunci nu merg nici eu. Rămân cu el, a 
concluzionat Venera întorcându-mi spatele şi şterg ându- şi lacrimile. 

- Nici eu nu merg, a spus Caspia. Ai mult mai multe şanse să ajungi dacă îl iei 
doar pe Chios, decât dacă ne iei şi pe noi. Rămân... Rămân cu Venera şi Polidoris. 

- Bine, atunci luati-vă la revedere de la Chios. Nu vreau să depăşesc 
posibilităţile robei stelare. Va fi un salt dificil şi care trebuie făcut într-un timp foarte 
scurt, întrucât trebuie să am grijă ca aerul din piramidă să rămână respirabil până la 
destinaţie. 

- Transmite-le oamenilor că îi iubim, a spus Caspia. Ai grijă de Chios... Să aibă 
parte de noroc... 

- Unde e Polidoris? am întrebat. 

- Nu se simte prea bine şi s-a întins puţin în camera cealaltă. 

Venera a trecut prin irisul din peretele aflat în partea dreaptă şi s-a auzit un 
strigăt. Caspia a fugit imediat după ea, iar eu, după o secundă de ezitare, am urmat-o. 

Polidoris era întins pe un pat strâmt şi scund, cu mâinile căzute spre podea şi cu 
fata în sus. Avea ochii închişi iar din coltul gurii i se scurgea o spumă trandafirie. Pe 
podea, lângă mâna lui, se vedea o folie strălucitoare. 

Caspia s-a apropiat de el şi i-a controlat carotida. 

- E mort. 

Pe folia strălucitoare erau scrijelite câteva cuvinte. Venera a luat-o şi a citit cu 
suspine: 

- "Eu nu pot să merg. Plecaţi toţi şi fiţi fericiţi." 

Polidoris îmi făcuse figura: murise, sau se omorâse. Vream nu vream, trebuia 
să le iau şi pe ele. Nu mai aveam motiv să plec doar cu copilul, şi iată cum îmi 
puneam eu viata în primejdie. 

Ce-o fi o fi. 



Ce-o fi cu mine? Reuşisem să ridic piramida de la pământ cu femeile înghesuite 
lângă suportul pe care stăteam eu. Ţineam copilul pe genunchi. Oare le va ajunge 
aerul din piramidă tot timpul cât voi face salturile? Speram să nu ajung pe Geea cu 
nişte cadavre. Sau, să nu mai ajung niciodată... Venera şi Caspia îmi spuseseră că 
preferă să moară pe drum decât să mai trăiască acel simulacru de viată pe planeta 
inorogilor. Capsula cu xicşi, o sferă metalică ceva mai mică decât palma, o ţinea 
Venera. 

Mă voi concentra, să văd dacă reuşesc să-i adorm pe toţi trei, pentru a consuma 
mai puţin oxigen. De asemenea, voi lăsa ridicat vizorul căştii mele, pentru a 
îmbunătăţi cât de cât aerul din interiorul piramidei. 

Nu-şi luaseră cu ele nimic, în afara robelor cu care erau îmbrăcate. 

Am conectat cristalul şi m-am concentrat asupra primului salt spre exteriorul 
atmosferei planetei. 

Undeva, în străfundul sufletului, am simţit un gând sinistru: nu voi reuşi să 

■A, 

conduc piramida. Intr-o fracţiune de secundă această idee mi-a copleşit conştiinţa. Nu 
mai puteam să mă concentrez. 

Am coborât cu o mică smucitură piramida pe platoul de pe care tocmai 
plecasem. Preşedinta s-a apropiat, crezând că am uitat să-i spun ceva, dar, de cum am 
atins pământul, am închis ochii şi am rămas aşa câteva minute. Mintea mi-era 
copleşită de imaginea Valsei, aşa cum o văzusem ultima oară, dormind în peştera în 
care o lăsasem. Valsa... Mi-era dor de ea. Oare mă va aştepta până când voi putea să 
mă întorc în lume ei? 

Când am redeschis ochii, am văzut în stânga mea fata Caspiei. Mă privea cu 
ochi aprinşi. Nu a spus nimic. 

Cu un imens efort de voinţă am reluat procedurile de plecare şi... 

Am reuşit. Eram în exteriorul atmosferei, deasupra unei imense porţiuni de apă 
mov. în depărtare se vedeau contururile unui continent, al celui pe care tocmai îl 
părăsisem. 

Am consultat cristalul şi am planificat saltul în exteriorul sistemului planetar. 



CAPITOLUL 23 

Tzeo m-a îmbrăţişat când am intrat în sala cea mare a consiliului şi m-a invitat 
să mă aşaz pe unul din postamentele în formă de scoică. 

- Ai reuşit, omule, ai reuşit. Am dat deja capsula cu xicşi savanţilor noştri, iar 
cele două femei şi Chios au fost luaţi în supraveghere de cei mai buni medici. Ai 
reuşit, OMULE! 

- Nici nu poţi să-ti închipui ce frică mi-a fost la ultimul salt, când am văzut că 
nu sunt în stare să identific sistemul solar, datorită unui paravan de materie care 



reflecta imaginea din cristal. Nu mai corespundea nimic, nimic. Am crezut că este 
sfârşitul. Pe urmă mi-a venit ideea să ocolesc pe lângă o stea foarte strălucitoare, unde 
mi-am mai încărcat şi bateria salopetei stelare şi de unde a revenit şi imaginea 
sistemului. Mi-a fost foarte frică. 

- Dacă vrei să rămâi aici, la noi... 

- Nu. Abia aştept s-o văd pe Valsa. Trebuie să mă întorc în lumea şi în timpul 
meu. şi la femeia mea. 

- Mai stai măcar câteva zile, să te odihneşti. Sau, dacă preferi, putem încerca 
s-o aducem pe ea... Ai avea încă atâtea de învăţat. 

Aici eram unul dintre cei mulţi, acasă eram unicul... 
UNICUL!!! 

- Nu, te rog să mă înţelegi că nu mai am răbdare. Poate am să mă mai întorc 
aici, dar acum lasă-mă să plec. 

- Ai să ne comunici prin cristalul din peşteră dacă mai există urmele noastre? 

- Promit! Dar trebuie să-mi dai amplasamentele exacte ale acelor construcţii pe 
care nu am avut ocazia să le văd până acum. 

- Nu ştiu dacă vei fi de acord, dar fratele Nostadame te întreabă prin mine dacă 
nu vrei să-1 iei şi pe el... 

- Cum să-1 iau? Ai spus că, datorită modificării petei dintre ochi, nu aveţi 
posibilitatea unor salturi atât de lungi. N-aş vrea să risc viata cuiva, nici a lui, nici a 
mea. E prea tânăr să moară. 

- Viata ta nu este în nici un caz în pericol, iar Nostadame îşi asumă orice risc. 
Ai fi avantajat şi de faptul că el cunoaşte locul tuturor celor 28 de centre atlante 
răspândite pe Geea, din care tu nu ai identificat decât cinci sau şase. 

Exagerau aceşti strămoşi ai mei. Ce eram eu? Nu era suficient ce făcusem până 
acum pentru ei? Mai trebuia să-mi dea şi un spion lângă mine? Care era scopul? 
Trebuiau să aibă un scop ascuns... 

- Nu cred că pot să-1 transfer împreună cu mine. Eu trebuie să ajung acasă şi 
nici nu vreau ca el să moară. 

- îşi asumă el riscul ăsta. Te rog, mai gândeşte-te. şi... Aş vrea să te rog acum, 
îninte să ne despărţim pentru totdeauna, să ai grijă: puterile şi calităţile tale trebuie să 
le foloseşti spre binele întregii spete umane, nu doar în beneficiul tău. Crede-mă, s-ar 
putea să dureze un timp, dar o să-ti dai seama că toate aşa zisele bogăţii pe care le poţi 
obţine, nu fac nici cât un fir de praf sub unghie, dacă nu ai mulţumirea că poţi ajuta 
alte fiinţe umane... 

Am lăsat privirea în jos ca să nu observe sclipirea din ochii mei. Cum adică? 
Eu, un SUPRA-OM, să mă mulţumesc cu deşertăciunea intimei mulţumiri a ajutorării 
unor incapabili, a unor tâmpiţi congenitali, a unor leneşi incurabili, a unor... 



De fapt, eu eram un tâmpit sentimental. Aşa cum mă convinseseră să 
hălăduiesc în cealaltă parte a galaxiei fără nici un rost, din punctul meu de vedere, 
reuşiseră să mă facă să cedez. 

II luam şi pe Nostadame în lumea mea şi a lui Valsa. 

Chiar, ce-o să spună Valsa când o să mă vadă apărând cu un tinerel frumos, mai 
frumos ca mine? Nostadame era aproape un copil, părea de cel mult cincisprezece, 
şaisprezece ani. Dacă mă va trăda cu el, îl voi omorî. Sau o voi omorî pe ea? Din 
păcate, nu puteam să-mi imaginez viitorul. 

Eu eram un supra-om şi nu aş fi putut admite ca iubita mea să nu fie numai a 
mea. Ce-ar fi să-1 las undeva, în timp? Puteam să mă descurc de unul singur. Eram 
mult mai deştept decât credeau ei, sau oricine altcineva. Cu puterile mele puteam 
conduce toată omenirea, lumea semi-oamenilor şi a galbenelor. La sclave nici nu mă 
mai gândeam. Cine mă făcuse să promit până la urmă că-1 voi lua cu mine pe 
Nostadame? 

Tzeo. El mă influenţase. Dar, oricum, mă voi rupe curând de această influentă. 
Voi fi mare, MARE, când mă voi întoarce în lumea mea. Nu va mai fi nimeni ca 
mine. EU voi decide pentru galbene, pentru semi-oameni şi pentru sclavi. Numai EU 
voi face ceea ce doresc, ceilalţi trebuind să-mi satisfacă toate poftele. 

Dar, până atunci, să nu observe nimeni cât de puternic şi deştept sunt. Să ne 
jucăm puţin. 

Eram în sala coloanelor. In mijloc, pe un piedestal argintiu strălucitor, era 
aşezată sfera timpului. De jur împrejur, părinţii discutau în şoaptă. 

Nostadame părea mai tânăr ca mine, cu toate că avea vârsta aproape dublă. Era 
îmbrăcat într-o salopetă stelară. 

Aştepta să mă apropii împreună cu Tzeo. 

Primul Părinte? EU trebuia să fiu Primul Părinte. Ce-ar fi să o aduc aici pe 
Valsa şi să rămânem împreună? 

- Linişteşte-ti gândurile, mi-a spus Tzeo încet. Nu considera că ai mintea 
impenetrabilă pentru mine. Ai să vezi: Nostadame te poate ajuta. Nu-ti va face nici un 
rău nici tie, nici femeii tale. Or să-ti treacă ideile astea. Toţi am trecut, mai devreme 
sau mai târziu, prin ceva similar. Dar OMUL din tine va câştiga. Vei fi mare, dar şi 
bun. 

Hait! Uitasem că poate citi gândurile. 

- Ai dreptate, Tzeo. Mă lăsasem luat de val. Ai dreptate. 

- Tine minte, mi-a spus Tzeo, că într-o societate avansată individul este cel care 
determină nivelul de bunăstare generală. Nu mecanismul hotărăşte, ci personalitatea 
fiecărui individ este principalul motor al avansului. Individul este determinant, chiar 
dacă lucrează în grup. Doar individual se poate căuta adevărul. De aceea aici, la noi, 

ai văzut că funcţionează cultul responsabilităţii individuale. Să nu uiţi că tu, chiar dacă 
vei fi în lumea ta mai deştept decât ceilalţi, ai responsabilitate asupra destinului 



comun al speciei. Fii foarte atent... 

Nostadame m-a primit lângă el cu o strângere de mână. Mi-am ajustat pe corp 
salopeta stelară şi mi-am pus casca pe cap. Cel puţin luam cu mine o armă reputabilă. 



Ne-am materializat unul lângă altul, aproape de sfera purpurie din peşteră. 
Nostadame tremura uşor şi-i simţeam încordarea psihică. Peretele din fata mea şi-a 
schimbat culoarea spre albastru şi am ştiut că acolo este ieşirea. Am pornit, urmat la 
un pas de Nostadame şi am trecut prin perete ca prin ceată. In partea cealaltă am avut 
timp să o văd pe Valsa dormind, în poziţia în care o lăsasem, după care lumina s-a 
atenuat până la dispariţie. Prin crăpătură se vedeau stelele. Era noapte, era noaptea în 
care plecasem de aici, pentru a deveni cea mai importantă persoană de pe planetă. 

Mi-am ridicat vizorul căştii şi am fost surprins de răceala şi mirosul de mucegai 
al aerului. Am lăsat jos salopeta argintie pe care mi-o dăduseră pentru femeia mea şi 
i-am făcut semn lui Nostadame să-şi desfacă şi el casca. Ce frumoasă era Valsa. 
Pentru ea merita să cuceresc toată lumea şi să i-o pun la picioare. De ce trebuia să aibă 
şi Nostadame o cască identică cu a mea? Ce-i trebuia lui armă? Nu aveam eu? 

- Mai bine ies afară până se trezeşte femeia, să nu se sperie de mine, a spus 
Nostadame făcând câţiva paşi spre crăpătură. N-ar fi rău să-ti scoţi casca şi să-ti 
dezactivezi salopeta până îi explici ce s-a întâmplat. S-ar putea să aibă un şoc şi nu ar 
fi deloc plăcut nici pentru ea, nici pentru noi. 

Ia uite la puştiul ăsta, începuse să-mi dea ordine. 

Cred că mi-a simţit gândul, deoarece n-a mai zis nimic şi a ieşit prin crăpătura 
din stâncă. Dar, poate avea dreptate. 

Mi-am dat jos casca şi am aşezat-o pe piatra rece.Trebuia s-o scol pe Valsa, sau 
să o las să doarmă? 

Am mângâiat-o pe frunte şi pe obraji. Femeia mea, numai a mea. 

- Nu-ti fie frică, am auzit gândul lui Nostadame, femeia este şi va rămâne 
numai a ta. Nu-ti fie frică. 

Da, uitasem că Nostadame poate citi gândurile. 
ATENŢIE! 



Făcusem un foc din crengi şi ierburi uscate culese de Nostadame de pe pantele 
muntelui. Când se trezise Valsa afară încă era noapte, cu toate că la orizont începeau 
să se vadă dealurile în uşoara lumină a apropiatului răsărit. 

La început, în lumina tremurătoare a flăcărilor, nu sesizase salopetele noastre. Ii 



făcusem cunoştinţă cu Nostadame şi nu fusese aproape deloc surprinsă de apariţia lui 
în acel loc. 

In schimb, atunci când a conştientizat că suntem îmbrăcaţi în nişte salopete 
neobişnuite, a avut un şoc şi a încercat să se retragă lângă perete: 

- Alee, ce s-a întâmplat? De ce eşti îmbrăcat astfel? şi el... şi el e îmbrăcat tot 
aşa... 

- Nu s-a întâmplat nimic. O să-ti povestesc pe îndelete, dacă ai puterea să crezi 
ce-ti voi spune. 

Următoarele două, trei ore, Valsa a rămas cu gura căscată aproape tot timpul. 
Din când în când sorbea câte o gură de apă din butelia pe care o umpluse Nostadame 
dintr-un pârâiaş aflat la câteva sute de metri, apoi mă punea să continui povestea. 

La un moment dat a spus: 

- Ce frumos povesteşti tu, Alee. şi ce imaginaţie fantastică ai... 

- Nu e plăsmuire. Toate cele ce-ti spun s-au întâmplat în realitate. Uite, ti-am 
adus şi tie o salopetă identică. îmbrac-o. 

- Când au avut timp să se întâmple toate câte mi-ai spus? Noaptea asta? 

- Da. Pentru tine a trecut doar o noapte, dar pentru noi au trecut mai bine de 
două luni de zile. 

- Hai, că eşti simpatic. îmi place, spune mai departe. Ar trebui să ne întoarcem 
în Oraşul Galben şi ai putea câştiga o mulţime de stromac spunând poveşti. Cu 
imaginaţia ta, pe care de altfel nici nu ti-o cunoşteam, o să devii cel mai căutat 
povestitor din Oraş. îti dai seama că toate femeile, galbene sau semi-om, o să te caute? 

- Nu sunt poveşti, Valsa. Vrei să-ti demonstrez că pot zbura? 

- Ca o pasăre? 

- Ca o pasăre. 

M-a privit fermecată, dar şi neîncrezătoare. 

Am ieşit pe terenul din fata peşterii şi, când am văzut-o că mă urmează, m-am 
ridicat cam o jumătate de metru de la nivelul solului. Era cât pe ce să cadă jos de 
mirare. S-a frecat câteva secunde la ochi, apoi s-a ciupit de pielea obrazului atât de 
tare, că i-a rămas o pată roşietică. 

- Nu se poate, visez. De fapt eu nu m-am trezit din somn, visez. 

- Nu, Valsa. Eu am nişte puteri pe care nu mi le cunoşteam îndeajuns, ştiam 
doar că pot citi gândurile... 

- Şi el chiar este unul din strămoşii noştri? 

- Da, este atât de îndepărtat în timp, încât se poate spune că toate fiinţele umane 
existente în prezent pe pământ, sunt gene din genele lui... 

Valsa a rămas puţin încruntată: 

- Nu pricep, şi tu chiar ai ajuns acolo? In... Atlantis? 

-Uite ce e! încep să mă plictisesc de atâtea întrebări. Mai taci din gură şi ascultă 
ce-ti spun. Dacă crezi, bine. Dacă nu crezi, tot bine. Ce, eşti atât de proastă că nu 
înţelegi chiar nimic? îl vezi pe omul ăsta aici şi tu spui că nu e venit din Atlantis? Ti-a 



comfirmat chiar el... 

- Ia uite, mare lucru că a spus... Putea să mintă la fel de bine ca tine. 

- Taci! Taci din gură imediat. Cum poţi să mă faci mincinos? Aşa încredere ai 
tu în mine? Vezi să nu mă supăr... 

Strigătul meu a surprins-o. A rămas cu gura deschisă şi apoi 1-a privit cu coada 
ochiului pe Nostadame. 

- Ai început să fii chiar mai rău decât supraveghetoare le... 

- Să nu mă înveţi tu, pe mine, cum să mă port. Fac ce vreau, vorbesc cum 
vreau, şi, dacă nu eşti de acord, aici e valea, acolo e muntele. Pleacă unde vrei... 

Valsa a lăsat ochii în jos şi a oftat uşor. 

- Nu aş dori să vă întrerup, a spus Nostadame, dar cred că este timpul să 
coborâm cu toţi spre câmpie. Aici nu prea avem condiţii să facem o piramidă cu care 
să ne deplasăm, aşa că trebuie să mergem pe jos. Asta ne va lua ceva timp. 

- De ce să nu zburăm? l-am întrebat, căutând să-mi stăpânesc nervii care mă 
potopiseră. 

- Noi doi putem zbura. Dar ce facem cu femeia ta? O lăsăm aici? 

- Vezi că eşti prost? Noroc că sunt şi au de fată. Am s-o iau în braţe şi-o să 
zboare împreună cu mine. Este că nu ti-a dat prin gând? 

- Este foarte greu să faci aşa ceva. Nu ai încă exerciţiul necesar, şi ati putea să 
vă prăbuşiţi împreună. 

- Auzi? Tu ai fost în stare să te duci în partea cealaltă a galaxiei? Ia mai 
scuteşte-mă cu dădăceala asta. Vezi că acum te las aici şi plecăm singuri. Să văd cum 
te mai descurci într-o lume pe care nu o cunoşti. Ce, ai impresia că eşti ca mine? 

- Alee, s-a auzit timidă vocea Valsei, hai să mergem împreună. O să ne fie mai 
uşor... 

- Dar ce, îi dai tu de mâncare? Ia să pună mâna şi să găsească ceva de-ale gurii, 
că mi-e foame. Mişcă, i-am spus lui Nostadame fâcându-i semn că am stomacul gol. 

Am avut impresia că pe fata lui Nostadame se trefila un uşor surâs. Abia mi-am 
reţinut mâna să nu-i dau un dos de palmă. Norocul lui că nu aveam casca pe cap, că 
i-aş fi tras un fulger... Intre ochii ăia mici şi apropiaţi. 



Coborâsem de-a lungul pârâului, până când acesta s-a cuprins într-o apă mai 
mare, care venea de undeva, din dreapta, de după o stâncă tivită cu muşchi. Eram 
într-o pădure destul de deasă, cu arbori subţiri, crengi răsfirate aiurea şi frunze 
îngălbenite bulucite deasupra pământului umed. Câtă apă era aici, să fi avut nişte 
butelii din plastix, le-aş fi umplut şi le-aş fi vândut în Oraşul Galben pe o mulţime de 
stromac. 

Stromac... Obsesia unei vieţi pe care mi se părea că nici n-am trăit-o vreodată. 



Valsa stătea întinsă pe spate şi privea cerul albastru printre coroanele arborilor. 
Câteva gâze au zburat prin dreptul capului meu şi au dispărut în verdeaţă. Ce plină de 
viată era această regiune, fată de teritoriul galbenelor. 

Aveam o durere uşoară în tâmple şi îmi simţeam ochii congestionaţi. Mi se 
părea că-mi pulsează inima în creier. 

Oare nu mă forţasem prea tare cărând-o pe Valsa atâţia kilometri în braţe? 
Zburasem pentru întâia oară cu o asemenea greutate după mine şi cred că trebuia să 
fac ceva antrenament dacă ar fi fost necesar să o car distante mai lungi. De asta era 
bună piramida. Cu ea nu depuneam nici un efort să ridic greutăţi de multe ori mai 
mari decât cea a corpului meu. 

Dacă n-aş fi fost îmbrăcat cu salopeta şi n-aş fi avut atârnată la şold casca, aş fi 
putut fi convins că ultimele întâmplări le trăisem doar în mintea mea... Bolnavă... 
Dacă eram bolnav şi visam? 

Visam de când mă duseseră galbenele în acea cameră unde îmi montaseră pe 
corp şi pe cap tot felul de aparate. Oare chiar visam? Sau era pura realitate? 

Dacă visam, ce vis frumos era... Eu, pe post de cel mai - cel mai puternic şi 
atotştiutor, atoatefăcător... Ia uite ce expresie frumoasă am găsit în mintea mea 
super-atlantă... 

Până una, alta, trebuia să-1 urmăresc pe Nostadame cum caută ceva de mâncare. 
Oricât de extraordinar oi fi, tot îmi trebuie ceva de rumegat. Ah, unde sunteţi 
Martinezo, Alio şi toate celelalte, să vă pice ochii în ceafă de gelozie... 

- Ce facem acum? a întrebat Valsa încet, în gând. Ne întoarcem în Oraşul 
Galben, sau căutăm o altă aşezare de semi-oameni... Oare Alee o să se potolească?... 

- Nu căutăm alţi semi-oameni, i-am răspuns cu voce tare. şi, nu am de ce să mă 
potolesc, nu am făcut nimic până acum. De mine, doar de mine depinde cât de rău sau 
cât de bun voi fi cu ceilalţi de acum înainte. Tu îti dai seama că de acum nimeni nu-mi 
poate sta în cale? Voi fi Alee de Aur şi o voi detrona pe Galbena de aur... Phuu! Să nu 
te prind că te vei mai ruga vreodată la ea... 

- şi ce să fac? Să mă rog la tine? Nu vezi că ai înebunit? Eu plec şi te las cu 
nebunia ta. Eşti nebun, eşti bolnav, Alee. Ar trebui să te dea la câini... 

Valsa s-a sculat în picioare şi a luat-o la fugă spre poalele dealului. 

Nu auzisem bine? Să mă dea la câini? Dar ce eram eu? EU! ! ! Eu, un 
supra-semi-om să fiu dat la câini ca ultimul bolnav din Oraş? Valsa începuse s-o ia pe 
alături. Trebuia să-i aplic o corecţie, să nu mă mai deranjeze altădată din meditaţie. 

I-am transmis mintal un influx care a paralizat-o instantaneu şi s-a prăbuşit în 
frunzele putrezite de pe malul râului. 

M-am apropiat cu paşi rari. 

- Spuneai că mă iubeşti, am auzit-o spunând printre sughiţurile plânsului care o 
podidise. Am plecat cu tine deoarece ştiam, credeam că mă iubeşti. îmi pare rău. Mai 
bine stăteam în Oraş... 

- Ei, hai, i-am spus ridicând-o de o mână şi proptindu-i corpul de trunchiul 



umed al unui copac. O să fie bine, ai să vezi. îti voi cuceri lumea, pentru tine o voi 
face... Dar, să nu te prind că mă mai contrazici, că te evapor. 

S-a uitat îngrozită la mine, neîntelegând chestia cu evaporatul şi s-a lăsat să 
alunece la pământ. Făcea pe laşinata... 

Nostadame s-a apropiat din spatele meu şi mi-a transmis mintal: 

- încearcă să fii mai puţin dur. Un atlant nu se poartă aşa... 

- Măi puştiulache, ia termină cu indicaţiile tale atât de valoroase şi treci la 
treabă. începem să căutăm vestigiile atlante, ca să pot scăpa de tine, să pleci înapoi. 
Cum facem? 

- Eu cred că cel mai bine ar fi să construim o piramidă şi să colindăm cu ea, la 
mică înălţime, toată lumea. Aşa vom putea identifica cu mai mare uşurinţă locurile pe 
care le căutăm. 

- O luăm şi pe Valsa. 

- Normal, nici nu m-am gândit că s-ar putea altfel. 

- şi eu conduc. Suntem în lumea mea, doar... 

- Tu conduci. 

- Şi tu vei asculta de mine fără să crâcneşti. 

- Voi asculta. 

- Ei, acum că am stabilit regulile, să purcedem la treabă. 



CAPITOLUL 24 



Mult mai la sud de firul de pământ care unea cele două mari părţi ale 
continentului american, Nostadame mi-a făcut semn să cobor piramida. Era destul de 
necăjit. Cu toată puterea lui de a-şi ascunde sentimentele, ştiam, intuiam că este 
distrus de spectrul valurilor care se unduiau deasupra locului unde trebuise să se afle 
marea insulă pe care se ridicase în vechime Atlantis. Nu găsisem decât apă, apă şi iar 
apă. în puţine locuri rămăseseră câteva insule şi insuliţe, posibilele vârfuri ale unor 
munţi atlanti. Dar, nici o urmă din civilizaţia lor. Oare toate aceste schimbări ale 
reliefului fuseseră determinate de Explozie? 

Sau erau alte cauze? 

Acum ne aflam deasupra unor dealuri acoperite cu păduri tinere. Pe aici, 
efectele exploziei fuseseră destul de slabe, natura putându-şi reveni destul de bine. Pe 
dreapta noastră, la malul unui râu, se vedeau urmele unor construcţii. Am coborât 
aproape de ele, într-o poiană plină de iarbă grasă. 

Valsa, care începuse să se obişnuiască cu zborul în piramidă, a ieşit prima şi a 
început să se învârtă fericită, ca într-un dans ritual. 

- Ce bine e să simţi pământul sub picioare, a spus când ne-am apropiat de ea. 



Hai să rămânem aici ceva mai mult timp. Uite ce frumos e... 

- Cred c-ar fi bine să-i spui femeii tale să facă un foc şi ceva de mâncare, cât 
mergem noi spre ruinele alea, mi-a transmis telepatic Nostadame. 

Am ajutat-o pe Valsa să scoată din piramidă pachetul cu rădăcinile şi plantele 
strânse în cele trei zile de când plecasem în expediţie, în timp ce Nostadame aducea de 
la râu două butelii din plastix pe care le umpluse cu apă proaspătă. 

In peregrinările de până acum nu reuşisem să găsim nici o urmă atlanta, cu 
toate că Nostadame credea că trecusem pe lângă unele din ele în mai multe rânduri. 

Valsa s-a apucat să strângă crenguţe şi iarbă uscată pentru a face un foc. Când a 
terminat, Nostadame s-a apropiat de ea şi n-a lăsat-o să scoată lentila cu care încălzea 
frunzele pentru a le aprinde. S-a aşezat pe vine şi şi-a fixat privirea la baza stratului de 
frunze. După câteva secunde a apărut un firicel de fum. După ce flăcările au cuprins 
uscăturile, ne-am îndreptat într-un zbor planat, la câţiva metri deasupra coroanelor 
arborilor, spre locul în care se găseau ruinele. 

Erau câţiva bolovani şlefuiţi, aşezaţi într-o formă care, cu mult timp în urmă 
putea să fi fost o piramidă în trepte. 

Nostadame s-a băgat într-o fisură destul de mare, aflată cam la jumătatea 
construcţiei şi mi-a transmis să-1 urmez. 

Norocul nostru că slopetele erau făcute dintr-un material foarte rezistent, altfel 
ar fi fost sfâşiate de numeroasele aşchii de care ne frecam în timp ce avansam 
printr-un tunel strâmt în interiorul construcţiei. Era întuneric beznă. 

Nostadame, care era ceva mai înaintea mea, mi-a transmis că a ajuns la o grotă. 
Curând, nu am mai simţit nici eu strânsoarea pereţilor laterali. M-am ridicat în 
picioare. 

- Aşteaptă-mă aici, să aduc o făclie, a spus Nostadame şi am simţit că aerul se 
mişcă în momentul în care el s-a teleportat în afara construcţiei. 

Acum, când înregistrasem aranjamentul interior, puteam efectua salturi. Altfel 
am fi riscat să ne materializăm în interiorul vreunui bloc de piatră, fapt ce ne-ar fi 
putut aduce imense pericole. De fapt, nici nu ştiam cum aş fi putut să procedez, şi mai 
erau unele situaţii când nu eram pregătit cu riposta cea mai bună. Din acest motiv era 
suficient de bine să-1 am lângă mine pe Nostadame. Trebuia să fur cât mai multe din 
cunoştiintele sale. 

In urmă cu o zi, când ne odihneam pe marginea unui râu aflat undeva spre nord, 
îl întrebasem: 

- Ce nume curios ai tu, Nostadame. Nu am mai întâlnit în Atlantis un nume ca 
al tău. 

- In lumea noastră numele se moşteneşte. Eu port numele tatălui meu, din 
momentul morţii lui. Până atunci mă numeam Nostadame cel mic, iar unii prieteni îmi 
spuneau Miche. Cred că Tzeo a uitat să-ti spună că numele părinţilor din Consiliu sunt 
aceleaşi de milenii. Când unul din ei ne părăseşte, cel care este ales să-i ia locul 
primeşte şi numele, astfel că membri Consiliului se numesc în acelaşi fel 



dintotdeauna. 

- Dar nu vă încurcaţi? 

- Nu. Am evitat să folosim nume identice pentru toţi ceilalţi atlanti. 
Combinaţiile pot fi atât de multe, încât nu s-a pus niciodată problema confundării 
cuiva. 

Apariţia unui spot de lumină mi-a rupt firul amintirilor şi în fata mea s-a 
materializat Nostadame cu o făclie aprinsă. A ridicat-o deasupra capului şi am putut 
privi în jurul nostru: ne aflam într-o încăpere cu pereţii acoperiţi în cea mai mare parte 
de muşchi, printre care se vedeau firişoare de apă. Pe jos erau bucăţi de piatră, mai 

■A, 

mari şi mai mici. Intr-un colt am sesizat o mişcare şi capul unui şarpe a apărut din 
spatele unui bolovan. 

- M-am lămurit, a spus Nostadame, nici aici nu este vorba de vreo urmă de-a 
noastră.. Hai să plecăm. 

Valsa ne aştepta aşezată pe iarbă. 

- Masa este gata. 



Nu prea aveam succes în căutările noastre. Nici lângă lacul cel mare aflat 
aproape de crestele munţilor dinspre sud nu am găsit mare lucru, decât nişte ziduri 
dărâmate, despre care Nostadame susţinea că nu sunt de origine atlanta. A presupus că 
adevăratele construcţii atlante, care, cu epoci în urmă, se aflau pe malul lacului, au 
fost inundate şi se află acum undeva, sub nămolul de pe fundul lacului, nefiind în stare 
să le găsească. 

In mijlocul unei păduri enorme, aflate de-o parte şi de alta a unui fluviu foarte 
lat şi lung cât vedeai cu ochii, nu am reuşit să identificăm nici una din urmele pe care 
Nostadame le căuta. 

- Hai să mergem la Marea Piramidă, i-am spus într-o seară, după ce 
cotrobăisem cam tot ce ştiam pe continentul american. 

- Da, a spus Nostadame privind în pământ. Dar mi-e frică ... Mi-e frică să nu 
facem atâta drum degeaba. Cred că nu mai există nimic... Nimic. Toată civilizaţia 
noastră s-a scufundat în neant. Mai bine mă întorc în Atlantis, chiar dacă le voi duce 
această veste tristă. 

- Şi noi ce facem? Mergem într-un Oraş Galben? a întrebat Valsa. 

- Poate nu ne vom duce într-un Oraş Galben, i-am spus mângâind-o pe păr. 
Poate ne stabilim acolo, în locul acela din mijlocul deşertului central, unde am 
identificat că există ceva la mare adâncime. Ti-aduci aminte, Nostadame, de acel loc? 
Ai spus că este o existentă umană deosebit de adâncă. Nici un Oraş Galben nu se află 
atât de adânc... 



- Eu vreau să trăiesc la suprafaţă, a spus Valsa. Mi-e groază de adâncime. 
M-am săturat să stau sub pământ... 

Nostadame rămăsese pe gânduri: 

- Cred că nu m-am înşelat. Erau semnalele unei vieţi superioare. Cu toate că... 
Nimeni nu poate locui numai sub pământ, fără să iasă măcar din când în când la 
suprafaţă. 



Marea Piramidă era acoperită cu nisip mai mult de jumătate şi nu mai avea 
sfera din vârf, iar statuia inorogului de lângă ea dispăruse, sau era acoperită în 
totalitate cu nisip. Ceva mai departe se vedeau alte câteva vârfuri de piramide mai 
mici, care nu existaseră atunci când făcusem excursia cu Zalmox. 

Am plecat spre nord, dar nu am mai găsit nici o urmă a coloanelor cu sfere ale 
lui Herculo. 

Sus, pe platoul munţilor unde mă pregătise Dacius, am găsit urmele statuilor 
paznicilor timpului şi a micului inorog. 

Erau nişte stânci oarecare, aproape fără nici o formă, nemaisemănând deloc cu 
ceea ce văzusem. 

Nostadame a dirijat piramida până când am ajuns deasupra unor munţi deosebit 
de înalţi, acoperiţi complet cu zăpadă. 

- Acestea sunt cele mai înalte vârfuri de pe Geea, a spus Nostadame. 

Am căutat nişte urme la nordul masivului muntos, într-o depresiune, apoi am 
străbătut o distantă destul de mare spre nord, nord- vest. 

Deodată Nostadame a blocat piramida deasupra unei porţiuni de deşert. 

- Uite şi aici există la mare adâncime o aglomerare umană. Simţi efluviile 
energetice? 

- Unde? l-am întrebat uitându-mă pe hublou. 

- Acolo! Cam unde s-ar afla centrul unui triunghi format din lacul acela, vârful 
muntelui care are deasupra norişorii ăia şi îngrămădirea de stânci... 

- Da, s-ar putea să ai dreptate. Dar, parcă se află la mai mare adâncime decât 
cea din America, sau este mai mică. Semnalele sunt net inferioare. 

- Oricum, a spus Nostadame, nu este o urmă atlanta. Hai să mergem mai 
departe. 

Am pornit spre vest. După ce ne-am convins că vestigiile atlante sunt invizibile, 
am hotărât să ne întoarcem pe continentul american, la sfera de cristal. Era timpul ca 
Nostadame să încerce întoarcerea acasă. 

Trebuia să scap de el. Parcă nu mă simţeam în toate apele mele căt timp îl 
simţeam în coasta mea. Eu trebuia să rămân singurul de pe întreg pământul care să 



aibă acele capacităţi psiho-fizice atât de dezvoltate. Iar Nostadame îmi făcea 
concurentă. 



- Uite, atlanti! a strigat Nostadame trezindu-mă din toropeală. 
Am simtit-o pe Valsa tresărind lângă mine. 

- Ce s-a întâmplat? am întrebat privind pe hublou. Nu văd nimic deosebit, decât 
deşert. 

- Uite, acolo! a spus Nostadame. 

Da, parcă mi se părea că în mijlocul dunelor se vede ceva care semăna cu 
rămăşiţele unei construcţii. 

- Am vrut să mai văd odată locul unde există acele semnale de profunzime. Am 
trecut puţin de ele şi uite ce am găsit. Vezi, acolo sunt nişte atlanti. 

Atlanti în mijlocul deşertului? 

Da. Lângă ruine erau doi atlanti îmbrăcaţi în salopete argintii. Cum ajunseseră 
aici? Plecaseră în timp după noi? 

Am planat uşor cu piramida deasupra lor, coborând încet. 

Deodată unul din ei ne-a văzut şi imediat au luat-o la fugă, dispărând în 
interiorul ruinelor. 

După ce norişorul de nisip provocat de aterizarea piramidei s-a disipat, am ieşit 
toţi trei şi ne-am îndreptat spre pereţii dărâmaţi aflaţi la mai puţin de zece metri. Erau 
rămăşiţele unei case din beton şi lemn, înegrite de timp sau foc. Cei câţiva pereţi care 
mai rămăseseră în picioare erau acoperiţi în mare parte cu nisip. 

- Nu-mi răspund la impulsuri mintale, a spus Nostadame. încearcă şi tu. 
Degeaba mi-am încordat mintea, nu am reuşit să-i contactez pe cei doi atlanti 

care se ascunseseră. 

I-am făcut semn Valsei să rămână pe loc, iar eu şi Nostadame am pătruns în 
mijlocul ruinelor. O potecă ne-a dirijat paşii către o scară de piatră ce cobora sub 
planşeu. Se vedeau urme de paşi, nişte urme perfect conturate şi destul de mari. 

Proaspete. 

Din pivniţa în care ne aflam s-au desprins într-o parte alte trepte. Undeva, jos, 
se vedea lumină. Lumină artificială... 

- Nici acum nu simt impulsuri vitale. Unde au dispărut? a spus Nostadame 
apropiindu-se de tunelul unde începeau scările. 

- Poate sunt în spatele unui ecran metalic, prin care ştim că undele mintale trec 
mai greu. 

- Mergem? 

- Hai, am spus şi am luat-o înainte. 

Erau multe trepte, destul de uzate, care coborau spre lumina din adâncime. 



Făceam fiecare pas cu atenţie, să nu alunecăm pe stratul fin de nisip. Urmele ne 
dovedeau că cei doi atlanti o luaseră tot pe aici. 

Camera în care am ajuns era dreptunghiulară şi de mică înălţime. Puteam atinge 
tavanul dacă ridicam mâna. In fata noastră se găsea o uşă metalică, cât jumătate din 
perete. Deasupra sa pâlpâiau nişte beculete roşii şi verzi. 

- Se apropie nişte fiinţe, a strigat Nostadame, arătând spre podea. 
Beculetele colorate au pornit o sarabandă de licăre şi, până să mai spunem 

ceva, uşa s-a desfăcut în două bucăţi care s-au dat de-o parte şi de alta. 

In spate, într-o cămăruţă, erau patru atlanti îmbrăcaţi în salopete argintii şi cu 
nişte obiecte metalice aţintite asupra noastră. 

- Mâinile sus ! a strigat unul din ei. 
Vorbea în anglică. VORBEA ÎN ANGLICĂ. 

Atlanti, care vorbeau vechea anglică şi pe care-i simţeam extrem de nervoşi. 

- Staţi nemişcaţi, a spus altul în timp ce ieşeau şi ne înconjurau. Cine dracu 
sunteţi? 

- Suntem atlanti, ca şi voi, am spus şi i-am transmis un impuls mintal pentru a-1 
linişti. 

Nostadame stătea cu mâinile ridicate şi-1 simţeam calm. Foarte calm. M-am 
calmat şi eu. 

- Fii liniştit, mi-a transmis Nostadame mintal, nu sunt atlanti, sunt locuitori de 
acum ... 

- Ce atlanti? Spuneţi repede cine sunteţi şi cum dracu ati ajuns aici, a spus 
primul bărbat. 

Abia acum am sesizat că avea pielea neagră. Era negru. Era un sclav negru, 
care mă ameninţa pe mine, PE MINE, cu o armă... 

Unul din bărbaţi a luat-o la fugă pe scări şi după câteva minute a adus-o pe 
Valsa, care era deosebit de speriată. 

Ne-au forţat să ne înghesuim în micuţa încăpere din spatele uşii, pentru a ne 
duce în locul unde-şi aveau locuinţele. 

Adică exact ce doream şi noi. 

O senzaţie neaşteptată de greaţă m-a plesnit în momentul în care cămăruţa s-a 
mişcat. Cobora cu viteză. Valsa aproape leşinase, aşa că m-am concentrat asupra ei. 
Părea speriată rău, mai speriată decât atunci când mă văzuse pentru prima oară 
planând în aer. I-am indus atenuarea tensiunii. 

Ne-am oprit cu o uşoară zdruncinătură. Nostadame era cât se poate de calm; eu 
eram atent la Valsa până când am simţit că sunt împins din spate spre uşa care apăruse 
într-unui din pereţi. 

Ne aflam într-un culoar lung, asemănător cu acele străzi din Oraşul Galben, pe 
care aproape le uitasem. 

Ne-au scos pe toţi trei şi ne-au dirijat de-a lungul culoarului până în dreptul 
unei uşi metalice. Mâinile, pe care le ţineam ridicate, începuseră să-mi amorţească, 



aşa că atunci când unul din bărbaţi mi le-a coborât şi mi le-a dus la spate, m-am simţit 
mai bine. Mi-a agăţat ceva metalic de încheieturi şi am auzit un zgomot sec, după care 
nu am mai putut să mişc mâinile. 

Alt bărbat a deschis uşa şi ne-a împins pe toţi trei înăuntru. Era o cameră 
aproximativ pătrată, în care nu exista decât o masă cu două bănci de-o parte şi de alta, 
toate dintr-un material argintiu, mat. 

Uşa s-a închis în spatele nostru şi am rămas singuri. Nostadame zâmbea, Valsa 
era galbenă la fată, iar eu încercam să-mi eliberez mâinile din obiectele care mi le 
ţineau legate la spate. 

- Nu-i nevoie să te chinui aşa, a spus Nostadame, ne vor da drumul imediat. Ai 
să vezi. Mai bine ai grijă de Valsa, să nu leşine de sperietură. 

Uşa s-a dat de-o parte şi a intrat un bărbat, îmbrăcat într-o uniformă de stofă, de 
culoare cenuşie. Pe piept avea desenat un cerculet cu un desen în mijloc, iar pe braţ un 
alt cerculet în care scria ceva. Aprope de umăr avea nişte trese. II urmau doi bărbaţi ce 
ţineau în mâini acele arme metalice aţintite asupra noastră. Unul din ei era acel negru 
pe care-1 cunoşteam deja. 

Ne-a făcut semn să ne aşezăm pe una din bănci, iar el s-a aşezat pe cealaltă 
bancă, în fata noastră. 

Eram deja calm şi o simţeam pe Valsa mult mai liniştită. 

Bărbatul ne-a privit câteva secunde. Pe fată i s-a lăţit un zâmbet. 

- Nu prea semănaţi cu cei de la suprafaţă. 

- Poate suntem deosebiţi de ei, a spus Nostadame. 

- Din ce rahat de oraş ati ajuns până aici? 

- Din Oraşul Galben numărul 8, am răspuns. Dar voi ce oraş sunteţi? 

- Mai întâi îmi veţi răspunde voi la întrebări. Sunteţi ruşi? 

- Nu. Nici măcar nu ştiu ce înseamnă cuvântul ăsta, am spus. 

- Cum dracu vă deplasaţi? Piramida aia de la suprafaţă este a voastră? Cum 
funcţionează? 

- Cred că sunt mai multe întrebări la care ar trebui să răspundem, a spus 
Nostadame. In primul rând trebuie să ştii că nu vrem să vă facem nici un rău, deci poţi 
să ne scoţi obiectele astea care ne tin mâinile legate la spate. Cătuşele... De altfel, cred 
că ar fi interesant să ne răspunzi şi tu la unele întrebări. De exemplu, cine sunteţi voi? 

Bărbatul a ezitat câteva clipe, apoi a aplecat capul şi a mormăit: 

- Scoateti-le cătuşele. 

Era sub influenta lui Nostadame. 

Bărbatul negru s-a deplasat în spatele nostru şi, după puţin timp aveam toţi trei 
mâinile libere. Mi-am frecat încheieturile să-mi refac circulaţia sângelui, apoi am 
mângâiat-o pe Valsa pe păr. 

- Stai liniştită, nu se întâmplă nimic rău. 

- Sunt colonelul Johnson, responsabil cu securitatea bazei. Ei fac parte din 
echipa de pază, a spus arătând spre ceilalţi doi bărbaţi, sergenţii Smith şi Anderson. 



Voi cum vă numiţi? 

- Ea este Valsa, eu sunt Alee Sand, iar el se numeşte Nostadame. 

- Nostadame? Nu am mai auzit acest nume caraghios. Eşti cumva rudă cu 
Nostradamus? a întrebat râzând colonelul. 

- Nimeni nu este fericit când i se ia numele în derâdere, a spus Nostadame. Nu 
am nici o rudă cu numele pe care l-ai spus. 

- Iartă-mă că te-am supărat. îmi pare rău, nu am vrut să te insult. Nici nouă nu 
ne place să-şi bată cineva joc de numele noastre. Ai dreptate, am greşit. îmi pare 
sincer rău. 

- Considerăm problema închisă, a spus calm Nostadame. Am venit aici cu acea 
piramidă care a rămas la suprafaţă. 

- Cum dracu se poate zbura cu piramida aia? a întrebat nedumerit colonelul. 

- Da, este un mijloc de deplasare foarte sigur, am intervenit în discuţie, şi este 
proprietatea noastră. 

- O.K.! O să vedem mai târziu despre ce mijloc de propulsie este vorba. Până 
una, alta... Spuneţi ce căutaţi aici? ştiaţi de noi? Ne căutaţi? 

- Nu, am răspuns. Nu ştiam de voi, v-am observat întâmplător. Dar voi cine 
sunteţi? 

Colonelul a ezitat câteva secunde. L-am simţit pe Nostadame că se 
concentrează şi colonelul a răspuns: 

- Suntem urmaşii celor ce au dirijat armele atomice în timpul celui de-al treilea 
război mondial. Nepoţii şi strănepoţii lor. 



CAPITOLUL 25 



Zilele care au urmat au fost surprinzătoare. 

Ne-au arătat aproape întreaga bază subpământeană de unde se dirijaseră o parte 
din rachetele cu încărcătură nucleară asupra teritoriilor duşmane. Cea mai mare parte 
din aparatele existente pe console erau în stare de funcţiune, datorită unei centrale 
electrice nucleare aflată puţin mai departe de bază, la mare adâncime, lângă un lac 
subteran. 

Valsa se împrietenise cu trei tinere locotenente: Eliza Harding, Mod Muller şi 
Patricia Reskins, împreună cu care îşi petrecea cea mai mare parte a timpului. Patricia 
Reskins era o negresă frumoasă, dar avea pielea ceva mai deschisă la culoare decât 
Moma, care nici ea nu fusese foarte neagră. Ne explicaseră că nici nu se punea 
problema unei deosebiri între albi, negri şi galbeni. Toţi erau absolut egali, nu conta 
culoarea pielii. Cam aşa cum îmi spusese şi bunica când eram mic. Foarte curios. 

Eu şi Nostadame ne risipeam o groază de timp citind cărţi din memoria unui 



calculator, care reprezenta biblioteca bazei. O grămadă de programe, cu cărţi din cele 
mai diverse domenii: beletristică, filozofie, ştiinţe exacte sau mai puţin exacte. 

Nostadame începuse să caute numai imformatii despre istoria omenirii. Ii 
plăcea să afle cum evoluase lumea din antichitate şi până în prezent. De fapt, istoria 
modernă se termina la sfârşitul secolului XX, puţin înainte de Explozie, de cel de-al 
treilea război mondial - cum îi spuneau ei. 

Când ne adunam seara în camera... 

Seara? Era o formă de a ne exprima, căci aici, în subteran, habar nu aveam dacă 
la suprafaţă este zi sau noapte. Totul era dirijat după intensitatea luminii şi de 
ceasurile aflate în unele locuri pe pereţi. 

...Când ne adunam seara în camera cu trei paturi strâmte, dar moi, pe care ne-o 
puseseră la dispoziţie, Nostadame îmi povestea despre diverse personaje mai mult sau 
mai puţin reale: Cezar, Napoleon, Hitler, Stalin şi alţii. Era surprins că multe din 
numele găsite în cărţi, mai ales cele despre cultele religioase, semănau surprinzător de 
bine cu nume atlante. Păreau că au aceeaşi rădăcină semantică. 

- Uite, de exemplu, am găsit referiri la părintele Tzeo în Grecia, la părintele 
Iehov în Sinai, Zalmox şi Dacius în România, Manito în SUA, Ouetzalco în Mexic, 
Utnapis şi Buthas în Asia, la părintele Raamon şi soţia sa Isis în Egipt... şi multe alte 
nume de origine atlanta. Foarte curios: memoria omenirii ne-a înlocuit cu nume, fără 
ca cineva să ştie cât de puţin despre noi... Uite, spre exemplu am citit o poveste despre 
un zeu grec, Apolo, care putea prezice viitorul şi care le-a învins pe Leto, mama lui şi 
pe Artemis, sora lui, fecioara cu căprioara. Asta corespunde aproape exact cu o 
întâmplare din istoria noastră reală... Să fie totuşi urme atlante intrate în legende? 



Intr-o seară, când Valsa se spăla la duşul aflat lângă camera noastră, Nostadame 
mi-a tansmis mintal: 

- Crezi c-ar fi bine să le spunem adevărul cu privire la noi? Până acum i-am 
sugestionat să nu ne pună această întrebare. 

- Poate este de ajuns să ştie că am fugit dintr-un Oraş Galben. Destul că i-am 
determinat să nu fie curioşi cu privire la modul de propulsie al piramidei, ştiu şi ei că 
tehnologia actuală nu poate explica această navă. 

- Dar ce ne facem dacă unul din cei aproape patruzeci de locuitori ai bazei ne 
scapă de sub control şi-şi pune probleme?... 

- N-ar fi mai bine să plecăm? l-am întrebat. 

- Nu încă. Vreau să aflu cum s-a desfăşurat războiul ăsta... Ultimul război. Nu 
am găsit nimic despre acest subiect în calculatorul bibliotecii. 

- Trebuia să întrebi, să nu fii timid. Doar nu ti-e jenă de ei? 
Nostadame a zâmbit: 



- Nu mi-e frică, dar nu ştiu dacă suntem pregăti să aflăm... 

- O să-i întreb eu, am spus şi m-am întors cu fata la perete, exact în momentul 
când Valsa a revenit de la duş. 



Căpitanul Atkins stătea sprijinit de consola calculatorului şi privea concentrat 
omuleţul de pe ecran, care se străduia să străbată un labirint. 

Câteodată apăsa pe câte o tastă sau mişca mousul pentru a-1 feri pe omuleţ de 
monştri ce-1 aşteptau la intersecţii. 

Când a simţit că suntem în spatele lui, a întors capul şi ne-a salutat, apoi a pus 
pauza la joc şi şi-a rotit scaunul spre noi. 

- Bucuros de musafiri? l-am întrebat. 

■A, 

- Bucuros. In monotonia asta... M-am plictisit de aceleaşi jocuri, şi nici nu am 
de unde lua altele. De fapt, am noroc că le am şi pe astea. De unde să aducem 
programatori pentru a face altele? Nimeni nu a mai învăţat aşa ceva. Cei care se pricep 
la software ştiu să programeze traiectorii de rachete. Ce ştiau părinţii, i-au învăţat şi pe 
ei. 

- Mie, am spus aşezându-mă pe scaunul de lângă el, îmi place cel mai mult 
jocul în care se simulează un război între cele două continente, America şi Europa, 
între americani şi sovietici. 

- Ferească Dumnezeu de aşa ceva, că doar d-aia s-a distrus lumea. Din cauza 
nebunilor care au început războiul. 

- Povesteşte-ne şi nouă cum a fost... 

Căpitanul Atkins m-a privit surprins. Gândea că nu are voie să ne arate 
documentele despre război. 

Nostadame se aşezase pe un scaun ceva mai departe şi-1 privea fix între 
sprâncene pe căpitan. 

- "Ba ai voie", i-am transmis mintal. "Spune-le tot ce doresc. Nu pot influienta 
cu nimic securitatea bazei". 

- Avem imprimate pe video imagini din război. Vreţi să le vedeţi? 
-Da. 

S-a ridicat şi ne-a făcut semn să-1 urmăm. 



Ecranul monitorului s-a umplut de o culoare albastră pe care s-au format din 



lateral câteva litere: "CNN NEWS". 

A apărut un bărbat îmbrăcat cu haină neagră şi cravată de aceeaşi culoare, 
aşezat la o masă plină de foi de hârtie. In spatele lui se vedea o hartă a lumii, pe care 
apărea forma continentelor, iar în interiorul lor, o grămadă de linii şi puncte. Unele 
erau de culoare roşie, altele de culoare verde. O mulţime de cuvinte erau scrise cu 
litere negre pe fond galben. 

Cu o voce tristă, bărbatul a vorbit: 

- "Trupele sovietice împreună cu celelalte trupe ale statelor Tratatului de la 
Varşovia au ocupat Belgia şi avansează spre sudul Franţei. Parisul s-a declarat oraş 
deschis şi s-a predat fără luptă. Trupele NATO s-au retras în ordine pe un nou 
aliniament la sud de Loara şi în exteriorul litoralului vestic. Marea Britanie a declarat 
oficial că se va opune în continuare, cu toate forţele, năvălirii duşmanului pe teritoriul 



său." 



Pe ecran au început să se perinde imagini de apocalips cu zeci şi sute de tancuri 
enorme care rădeau de pe fata pământului case, sate şi oraşe întregi. Cerul era 
împânzit de elicoptere şi o puzderie de avioane lăsau dâre de condensare la altitudine. 
In coltul din stânga sus al ecranului a apărut scris cu litere roşii: "Belgia, 05.04.1990". 

Vocea crainicului s-a auzit din nou: 

- "In acest timp, masele de invadatori din sudul Italiei şi Spaniei şi-au continuat 
înaintarea cu toată opoziţia dârză a trupelor NATO". 

In imagine au apărut alte tancuri care avansau înconjurate de trupe de 
infanterie. Trei elicoptere care zburau razan cu suprafaţa pământului, printre clădiri 
mici, demolate de explozii, trăgeau cu mitralierele spre grupurile de fiinţe umane ce 
fugeau în toate direcţiile. O mulţime de cadavre omeneşti, în cele mai diverse poziţii, 
erau strivite sub şenilele tancurilor. 

- "Forţele cotropitorilor arabi au folosit din plin gaze de luptă interzise prin 
tratatele internaţionale în vigoare, cu dispreţ total fată de ceea ce până acum s-au 
numit drepturile şi îndatoririle beligeranţilor. Populaţia civilă a făcut obiectul 
atacurilor în valuri atât pe frontul din nord cât şi pe cel din sud. Invadatorii au 
continuat să nu tină seama de predarea fără luptă a multor sate şi oraşe, fiind 
înregistrate zeci şi sute de mii de victime nevinovate, copii, femei şi bătrâni". 

In centrul ecranului a apărut un bărbat îmbrăcat într-o uniformă măslinie, care 
agita o sabie cu lama lată plină de sânge. Pe cap avea un turban alb, iar de umeri îi 
atârnau două pistoale mitralieră AKM. La centură avea smocuri de grenade. Primeam 
informaţiile privind numele obiectelor direct din creierul căpitanului Atkins. II 
simţeam nervos, observam cum îi creşte tensiunea când vede imaginile de pe monitor. 

Nostadame privea fix ecranul, înregistrând imaginile în memoria sa de atlant. 

S-a auzit din nou vocea crainicului: 

- "Aceste cadre au fost captate dintr-o emisiune a televiziunii libiene". 
Peste câteva secunde crainicul a reapărut pe ecran: 

- "Transmitem declaraţia Preşedintelui Statelor Unite ale Americii". 



într-un colt a apărut un dreptunghi cu imaginea fetei unui bărbat, dreptunghi 
care s-a mărit din ce în ce mai mult, până a ocupat întreg ecranul. Se veda o figură 
încruntată, dar obosită. 

- "Statele Unite ale Americii au dat în urmă cu zece minute un ultimatum 
Kremlinului, cerându-i să oprească înaintarea trupelor proprii şi ale aliaţilor săi. Dacă 
în decurs de cincizeci de minute nu vom avea indicii clare că această ultimă încercare 
de aplanare a conflictului este luată în seamă, Statele Unite ale Americii se consideră 
îndreptăţite să recurgă la orice mijloace pentru stoparea crimelor şi a distrugerilor. 
Aşa să ne ajute Dumnezeu!". 

Căpitanul Atkins a oprit aparatul video. 

- Din aceste momente nu mai deţinem înregistrări. Televiziunea şi-a întrerupt 
programele, în timp ce străbunii noştri aflaţi în bazele de lansare a rachetelor au intrat 
în alarmă de gradul zero. Din păcate, baza noastră nu a mai primit ordinul de lansare a 
ogivelor. In acest fel, e posibil ca unele ţinte aflate pe teritoriul duşman să fi rămas 
neatinse, dar nu avem nici o comfirmare că s-a întâmplat aşa. In prezent suntem 
singura bază operaţională, dar nu mai are cine să ne dea ordine. 

Dar eu unde mă găsem? O să le dau eu ordinul. Nu eram eu supra-om? Eram 
OMUL! Chiar că treaba asta mă va introduce în istorie. Ce ţinte le trebuiau? O să-i 
pun să distrugă toate Oraşele Galbene, cu toate cretinele de femei galbene. O să le iert 
doar pe femeile semi-om şi câteva sclave, ca să aibă cine să mă slujească pe mine. PE 
MINE. 

Ce idee formidabilă. Iar eu o să fiu cel mai mare... ALEC DE AUR... 

- Nu cumva există o bază de-a voastră undeva, departe, în Asia? a întrebat 
Nostadame. E acolo ceva, ceva în care locuiesc la mare adâncime fiinţe umane. 

- Unde? a întrebat căpitanul Atkins. 

- Arată-mi harta pe calculator şi o să ti-o găsesc. 

Ne-am întors la calculator şi căpitanul Atkins a afişat harta lumii. 
Nostadame s-a aplecat deasupra lui şi 1-a dirijat ce porţiuni să mărească, apoi a 
spus: 

- Uite, cam pe aici. 

- Asta trebuie să fie o bază sovietică. Oare e posibil ca ei să mai trăiască? 

- Sunt sigur că acolo există fiinţe umane. 

- Eşti sigur? 

- Da, sunt sigur. Intreabă-1 şi pe Alee. 

- Trebuie să-i raportez generalului Pillar, a spus căpitanul Atkins fugind din 
încăpere. 



CAPITOLUL 26 



Camera în care ne-a primit generalul Pillar era de aceeaşi mărime cu toate 
celelalte, dar, în afara mobilierului din aluminiu, avea atârnată pe pereţi o hartă a 
lumii, aşa cum arăta ea înainte de război. 

Ne-a invitat să ne aşezăm pe scaune în timp ce el a rămas în picioare. Era un 
bărbat de circa 50-55 de ani, încărunţit la tâmple şi cu o conformaţie robustă. 
Uniforma lui, la fel ca aproape toate ale celorlalţi ocupanţi ai bazei, avea petice 
dintr-un material mat, mai închis la culoare. Era îngândurat, concentrat. 

Am evitat să intru în gândurile lui şi am aşteptat să vorbească. Nostadame era 
calm, ca de obicei. 

- Da, a spus generalul oprindu-se în fata noastră. Se pare că voi susţineţi 
existenta unei baze sovietice de război. Este adevărat? 

- Noi nu susţinem nimic, a spus Nostadame. Noi afirmăm că există o 
concentrare umană subterană în acel loc din Asia pe care l-am arătat. Ce este în 
interior şi cine sunt ocupanţii, nu ştim. 

- Acolo nu pot fi decât sovietici, care abia aşteaptă să ne radă de pe fata 
pământului dacă află de noi, a spus căpitanul Atkins, dar a tăcut imediat, la o privire a 
generalului. 

- "Este exact una din ţintele noastre, una care a rămas în funcţiune", gândea 
generalul, apoi a vorbit cu voce tare: Intr-un fel, corespunde cu informaţiile noastre. 
S-ar putea să nu vă fi înşelat. Este o problemă gravă... Foarte gravă... 

Căpitanul Atkins a lăsat capul în jos. Ii venea să spună: "Ar fi bine să îi 
distrugem, să nu ne distrugă ei. Doar suntem singura bază operaţională din lumea 
liberă". 

- Dacă luăm măsuri împotriva lor, ar trebui să distrugem şi Oraşele Galbene, 
am spus. Aşa vom rămâne conducătorii întregii omeniri. 

- Ce ne trebuie nouă să conducem omenirea? a întrebat surprins generalul 
Pillar. Ce dracu să mai conducem, când nu mai există decât nişte locuitori nevolnici, 
atinşi în cea mai mare parte de boli de radiaţii. Şi dacă-i omoram şi pe ăştia, pe cine 
mai conducem? De ce să-i distrugem? Rahat! Mai bine ne împăcăm cu ei şi punem 
stavilă pentru totdeauna la ura dintre naţiile noastre. Ar fi mai bine. 

- Nu e bine să le dăm motive, a spus căpitanul Atkins. Tineti minte că totul a 
pornit de la întâlnirea care trebuia să aibă loc la Malta, între preşedintele Bush şi 
secretarul general Gorbaciov? Altfel poate nu ar fi apărut scânteia care să declanşeze 
holocaustul. 

- Malta... Vă referiţi la acea micuţă insulă din Mediterana? a întrebat 
Nostadame. 

- Da, a răspuns generalul Pillar. Numai că nu este doar o insuliţă, ci un întreg 
arhipelag, din care doar trei insule sunt locuite: Malta, Gozo şi Comiro. Sunt cam la 
93 kilometri spre sud de Sicilia şi la 290 kilometri nord de Libia. Nici acum nu am 
reuşit să înţeleg de ce au găsit cei doi şefi acest loc să se întâlnească, când ştiau că 



sunt în raza de acţiune a oricărui avion libian. Oare de ce a refuzat Gorbaciov invitaţia 
lui Bush de a avea întâlnirea la Câmp Davis, în America? Poate erau prea siguri pe 
informaţiile furnizate de serviciile secrete, că libienii se vor abţine de la acte 
reprobabile. Numai că, la 2 decembrie 1989, în timp ce preşedintele american şi cel 
sovietic se pregăteau de întâlnirea ce urma să aibă loc la bordul crucişetorului 
american Belknap sau pe crucişetorul sovietic Slava, nişte vase bătrâne, bune de dat la 
reformă, ce erau ancorate în Marsaxlokk Bay, o furtună puternică a generat 
funcţionarea defectuoasă a radarelor şi a sitemelor de urmărire prin satelit, astfel că 
abia în ultimele clipe au fost sesizate două escadrile libiene care au aruncat în aer 
lumea, atunci când au lovit cu rachete ambele nave. Conducătorul libian, colonelul 
Muammar el Gaddafi, a ameninţat că dacă cineva va îndrăzni să ia măsuri de 
"pedepsire" a faptelor sale, va extermina pe toţi cei 1000 de americani şi peste 10000 
de europeni aflaţi pe teritoriul libian. 

- Atunci, a spus Nostadame, ce rost au avut luptele între americani şi ruşi? Ar fi 
trebuit să se coalizeze amândouă ţările contra libienilor... 

- Gaddafi nu s-a ţinut de cuvânt şia făcut dispăruţi pe toţi cetăţenii americani şi 
vest europeni, pe ceilalţi, socialiştii şi comuniştii din ţările lagărului sovietic, 
protejându-i. Asta a determinat creşterea încordării între America şi Uniunea 
Sovietică. S-a afirmat chiar că atentatul fusese pus la cale de către sovietici, pentru a 
doborâ doi iepuri dintr-o lovitură: preşedintele american şi premierul sovietic. 

- Sovieticii să- şi omoare conducătorul? am întrebat. 

- Situaţia sovietelor era la limită în acele momente. Gorbaciov era convins de 
necesitatea dispariţia comunismului, fapt care nu era pe placul celorlalţi membri ai 
Biroului Politic şi în special a militarilor sovietici. De aici, concluzia noastră, şi cel 
mai bun fapt că avem dreptate, este că la o săptămână după evenimente, atunci când 
forţele navale americane şi ale aliaţilor din NATO au atacat Tripoli, capitala Libiei, 
pentru a-1 aresta pe Gaddafi, trupele sovietice şi ale aliaţilor lor au trecut frontiera 
dintre cele două Germanii, cu toate că zidul Berlinului abia fusese desfiinţat cu numai 

■A, 

trei săptămâni înainte. Au înaintat într-un ritm nemaiîntâlnit. In mai puţin de trei luni 
ajunseseră la Atlantic şi ameninţau cu invazia în Anglia. Din păcate, ne prinseseră 
nepregătiţi. Fusesem prea siguri pe invulnerabilitatea sistemelor noastre de apărare. 
Cel mai greu a fost atunci când armatele mai multor state arabe au atacat Israelul şi, 
după ce l-au pârjolit, au avansat de-a lungul Mediteranei în Grecia, Italia şi Spania. 
Toată flota noastră de nave şi submarine a fost dirijată aproape de teritoriul 
sovieticilor, dar faptul că fuseserăm atacaţi pe atâtea fronturi, ne-a pus în dificultate. 

- Dacă n-ar fi murit cei doi şefi de state, a spus căpitanul Atkins, poate n-am fi 
avut război şi nu s-ar fi distrus lumea. Dacă cele trei elicoptere prezidenţiale şi 
avioanele F-14 ale U.S. Air Force ar fi protejat din timp locul întâlnirii, escadrilele 
libiene nu ar mai fi putut să se apropie la distanta de tragere. 

- Apoi au plecat încărcăturile nucleare, a continuat generalul Pillar, atât din 
partea noastră cât şi ale sovieticilor. Asta a fost nebunia supremă, dar ce era să facem? 



Să-i lăsăm să distrugă toată lumea civilizată? Să le permitem generalizarea 
comunismului? 



Valsa avea o figură tristă şi am simtit-o supărată. 

- Ce s-a întâmplat, am întrebat-o. 

- Fetele sunt nefericite. S-au plictisit aici, în catacomba asta. Ar vrea să iasă la 
suprafaţă, dar generalul a dat ordin să nu mai apară nici o mişcare sus. A dispus chiar 
şi demolarea ruinelor. Se zice că vom fi atacaţi de sovietici. 

- N-o să fim atacaţi de nimeni. Stai liniştită. 

- Vezi, a spus Nostadame, uite ce înseamnă panica. Cum au aflat că este posibil 
să existe supravieţuitori ai vechilor duşmani, au şi început să pună la cale o nouă 
conflagraţie. Uite ce înseamnă educaţie războinică. Acum înţelegi de ce ideologia 
noastră, atlanta, de convieţuire paşnică, este cea mai bună? Nouă nici nu ne-ar fi dat 
prin cap să punem în funcţiune armele. 

- Şi toată lumea şi-ar fi bătut joc de voi, am spus. 

- Nu, nu ne-ar fi supărat nimeni. Poate doar whronii, care sunt o altă specie. Ia 
gândeşte-te ce s-ar fi întâmplat dacă avioanele libiene ar fi fost descurajate să atacat 
navele în timpul acelei întâlniri? 

- Poate nu ar mai fi început războiul. 

- Şi nu era mai bine? Ar fi existat condiţii pentru a rămâne şi ceva urme atlante. 
Degeaba conduci lumea, dacă eşti stăpân peste o sărăcie totală. Cine ştie unde ar fi 
ajuns tehnica în acest secol dacă nu ar fi fost războiul? Poate găseau şi interpretau 
semnalele atlante... Aşa, nu mai e nici o şansă. 

- Şi ce vrei? Să mă întorc în timp şi să-1 rog pe Gaddafi să nu atace 
crucişetoarele la Malta? 

- Poate ar fi o soluţie, a spus Nostadame pe gânduri. Oricum, trebuie să 
încercăm influenţarea generalului să nu dezlănţuie un alt război atomic. Ar distruge şi 
urmele de civilizaţie care mai există pe planetă. 



Mă deranja strictul regim militar introdus pe teritoriul bazei. Practic nu mai 
aveam voie să ieşim din cameră. Valsa era din ce în ce mai tristă. 

- Nu putem să fugim de aici? m-a întrebat. 

- Ştii foarte bine că putem oricând să plecăm. Pe noi nu ne poate opri nimeni, şi 



vom putea să fim noi aceia care vom pune steagul cu stele şi dungi pe care ni 1-a arătat 
generalul, deasupra bazei sovietice. Sau, aşa cum îşi doreşte căpitanul Atkins, vom 
pune un steag roşu pe care să scrie cu alb "COCA COLA". 

- N-aş vrea să participăm la distrugerea definitivă a speciei umane, a spus 
Nostadame. Este de datoria noastră să facem ceva... Ceva care să-i oprească la timp. 

- Şi dacă ne atacă ei, sovieticii, între timp? l-am întrebat. 

- Putem să mergem noi şi să-i influenţăm să nu dezlănţuie ei războiul. Să-i 
împăcăm... 

Nostadame a avut o scurtă ezitare, apoi m-a privit în ochi şi mi-a spus: 

- Dar, dacă eu plec acum înapoi, îmi promiti că-i vei opri să arunce rachetele? 
Cum puteam să-i promit aşa ceva, când mie îmi plăcea foarte mult ideea de a 

rămâne cel mai puternic? N-aveam nici o grijă că generalul Pillar s-ar fi opus 
deciziilor mele de a conduce lumea şi nu mi-ar fi devenit un sclav desăvârşit, ştiam eu 
cum să-1 conving. Dar ce făceam cu toate Oraşele Galbene? De unde atâtea rachete? 
Trebuia să distrug măcar oraşele rămase pe teritoriul fostei Uniuni Sovietice şi cele 
care mai existau în China şi Japonia, teritorii afectate mai puţin de conflagraţie şi de 
unde galbenele ocupaseră apoi lumea. Altfel nu-mi puteam desăvârşi cucerirea 
planetei. De unde atâtea rachete? Nu era, oare, nici o posibilitate de a folosi şi 
rachetele sovietice în interesul meu? Asta era poate o soluţie... 

-Mâine plec, a spus Nostadame. Mergem la sfera de cristal. O luăm şi pe 
Valsa? 

Am stat o clipă pe gânduri: 

- Da. Nu mă deranjează dacă pleci. O să mă descurc. Sigur că o să meargă şi ea 
cu noi. N-am s-o las singură aici. 



Am găsit o pajişte aflată puţin deasupra intrării în peşteră şi am aşezat lin 
piramida între două tufe. Nostadame a ieşit primul şi a privit de jur împrejurul nostru, 
de parcă şi-ar fi luat la revedere de la natură. Am ajutat-o pe Valsa să strângă nişte 
vreascuri din crângul aflat la marginea versantului şi am aprins focul. învăţasem de la 
Nostadame concentrarea privirii pe cele câteva frunze uscate, ridicându-le temperatura 
până la incandescentă. 

- Adio Valsa, a spus Nostadame strângând-o cu amândouă mâinile de umeri. 
Nu ne vom mai vedea niciodată. Iti urez numai şi numai bine. 

■A, 

- O să- mi lipseşti, a spus Valsa cu lacrimi în ochi. O să-ti ducem dorul... Iti 
mulţumesc, eşti un om foarte bun. Adio. 

Nostadame nu a mai pierdut timpul şi a planat uşor spre deschizătura din 
stâncă. L-am urmat. Era mai bine că pleacă. 



Sfera s-a înceţoşat destul de greu şi a prins în fine acea culoare roşietică. Parcă 
a trecut un veac până când în adâncimea cristalului a început să se formeze o figură 
umană. Era un atlant pe care nu-1 cunoscusem, îmbrăcat în roba stelară, dar fără cască 
pe cap. 

Nostadame şi-a apropiat fata de suprafaţa sferei, încordându-şi mintea. M-am 
tras puţin de-o parte. 

- Iudeno, ce s-a întâmplat? Unde e Tzeo? a întrebat Nostadame. 
Fata din cristal era tristă şi atunci când a vorbit, abia l-am auzit. 

- Tzeo nu mai e... Tzeo s-a sacrificat pentru noi... Inutil, dar a încercat. 

- Ce s-a întâmplat, a întrebat din nou Nostadame. 

- Whronii... 

- Ce este cu whronii? Sunt încă la mare depărtare. 

- Nu, nava lor orbitează în jurul Geei. Poate nu ti-ai dat seama, dar au trecut 
aproape trei ani de când ati plecat.. 

- Trei ani? a întrebat Nostadame surprins. 

- Da. Whronii au ajuns în sistem şi ne-au cerut să le dăm coordonatele planetei 
Inorog. Acolo se găsesc zăcăminte naturale de raviran, acel super- metal pe care-1 
folosesc ei la propulsia navelor interstelare. Tzeo nu a vrut să le spună. Asta însemna 
moartea tuturor inorogilor. I-ar fi exterminat pe toţi în timpul procesului de activare şi 
topire a raviranului. Tzeo nu a vrut să le spună... 

- Şi l-au omorât... 

- Mai întâi, whronii au evaporat planeta Safir. N-o să-ti vină să crezi, dar au o 
armă cu care au spart în bucăţele Safirul. Nu au mai rămas decât câteva stânci ce s-au 
răspândit în spaţiu. Tzeo le-a cerut să termine cu distrugerile şi s-a oferit să meargă pe 
nava lor pentru tratative. Whronii l-au omorât. Acum nava orbitează în jurul Geei şi 
ne-au comunicat că urmează evaporarea Atlantidei şi apoi a întregii Gee dacă nu le 
spunem coordonatele Inorogiei. 

- Ceilalţi părinţi... 

- Ceilalţi părinţi au plecat fiecare în ţările lor. Am rămas eu şi câţiva orăşeni. 
Vom încerca să ne combinăm minţile pentru a capta nava whronilor şi a o arunca de 
pe orbită. 

- Vin şi eu, a spus Nostadame. Vin să vă ajut... 

- Nu cred că avem energie suficientă, ştii că întoarcerile nu ne-au reuşit... 

- Vin. Trebuie să vin înapoi, să-i oprim pe whroni. Doar n-o să-i lăsăm să 
evapore Geea.... 

Am simţit că mi se urcă sângele în cap; dacă whronii distrug pământul, 
dispărem cu toţi: eu, Valsa, americanii, sovieticii, galbenii, semi-oamenii şi negri. Nu 



mai rămâne nimic... Nimic. Trebuie să-i oprească. TREBUIE OPRIŢI! 

- Trebuie opriţi, a spus Nostadame. In orice mod trebuie opriţi. Pregăteşte-te să 
mă ajuţi la salt. 

Am văzut figura lui Iudeno încordându-se şi Nostadame a început să se dizolve 
în aer, până la dispariţia totală. 

Au trecut câteva secunde bune. Iudeno era tot concentrat. Lângă el trebuia să 
apară Nostadame, dar timpul trecea şi nu se vedea nimic deosebit. 

- Am ratat întoarcerea, a spus încet Iudeno, la fel ca şi în alte situaţii similare. 
Nostadame s-a pierdut undeva în timp. Nu am putut să-1 prind... 

- A murit? l-am întrebat. 

- Cine ştie? Poate doar a nimerit în altă epocă istorică, undeva pe parcursul 
saltului. Vezi, asta e consecinţa petei care nu e resorbită în totalitate, ca la tine... 

- Ce facem? am întrebat. 

- Ce facem? a spus Iudeno îngândurat. Cred că singura soluţie de a salva 
omenirea, este să divulgăm whronilor coordonatele Inorogiei. 

- Dacă le spui, îi condamni la moarte. 

- Dacă le spun... Voi aştepta să văd cum intentuionează ei să acţioneze asupra 
Atlantidei. Dacă se tin de cuvânt cu privire la insulă, le voi transmite coordonatele 
Inorogiei, pentru a salva Geea. 

■A, 

- Iti dai seama că aşa vei deveni trădător al atlantilor? 

- Nu, nu-mi voi trăda naţia. Le voi da nişte coordonate greşite. Până vor ajunge 
ei în partea cealaltă a galaziei şi vor vedea că i-am minţit, până se vor întoarce înapoi 
să ne pedepsească, vor trece o sută de mii de ani şi omenirea va reuşi în mod cert să 
găsească o armă care să-i oprească de a mai face rău. Este singura soluţie. Adio, 
OMULE! 

- Adio, Iudeno. Adio. 



Valsa mă aştepta lângă foc. Prăjise câteva rădăcini pe care le culesese din jur. 

- A plecat? 

- A plecat, am spus aşezându-mă lângă ea. Ar trebui să mergem şi noi, să ne 
întoarcem la civilizaţie. 

- Eşti sigur că a ajuns cu bine? 

Nu i-am răspuns la întrebare. Eram contrariat de situaţia în care mă aflam: cel 
mai puternic om de pe pământ nu putea să facă nimic pentru a-i salva pe atlanti. Nu 
puteam şi nu intuiam ce trebuie să fac. Oricum, ştiam că Iudeno se ţinuse de cuvânt: 
după ce whronii distruseseră Atlantida, Iudeno le trădase amplasamentul în spaţiu al 
Inorogiei. Asta deoarece Geea, Pământul, încă exista şi eu trăiam pe el. Aveam deci la 
dispoziţie încă 70-80000 de ani, timp în care trebuia să găsim arma care să-i oprească 



pe whroni să distrugă planeta asta, aşa amărâtă cum era. Totuşi, reprezenta casa 
noastră. 

- "Cine ştie unde ar fi ajuns tehnica în acest secol dacă nu ar fi fost războiul? 
Poate găseau şi interpretau semnalele atlante... Aşa, nu mai e nici o şansă." . 

Vocea lui Nostadame mi-a apărut deodată în minte fără să-mi dau seama cum. 
Ce-a spus? Că tehnica ar fi avansat foarte mult dacă nu ar fi fost războiul? Poate acest 
război ne-a prăbuşit în imposibilitatea de a ne apăra contra navelor whronilor. 

Dacă nu ar fi fost războiul, poate ar fi fost găsite deja armele necesare contra 
invadatorilor din spaţiu. Dacă nu ar fi fost războiul... Dacă nu ar fi fost războiul... 

Valsa m-a urmat în piramidă şi am decolat uşor. Eram obsedat de ideea care-mi 
venise: 'Dacă nu ar fi fost războiul"... 

Ce s-ar fi întâmplat dacă săream în timp, cu tot cu piramidă şi cu Valsa? 
Puteam să induc în mintea militarilor care conduceau apărarea celor doi preşedinţi, ai 
Americii şi ai Sovietelor, să ia măsuri pentru a descuraja intenţiile libienilor de a ataca 
în decembrie 89. Dacă reuşeam, nu ar mai fi fost motivul de începere al războiului... 
Poate. 

Poate, dar altfel nu ştiam cum să acţionez. Ţineam în mâini nu numai viitorul, 
ci şi trecutul omenirii. Insă era necesar să renunţ la gândurile de mare conducător. 

Trebuia să-i las pe alţii să-şi facă treaba. Eu voi rămâne fericit, cu Valsa. 

- Nu-i aşa, Valsa? 

- Ce să fie? 

- O să fii fericită cu mine? Numai cu mine? 

Valsa m-a privit şi a lăsat capul în jos. Nici ea nu era fericită cu mine, aşa cum 
mă purtam şi gândeam în ultima vreme. Mă transformasem într-un om rău... Trebuia 
să fac ce mi-am propus. 

Am deplasat piramida deasupra mării Mediterane şi, cu mare greutate, am 
identificat ceea ce puteau fi insulele Maltei. 

Dumnezeu să mă ajute şi să ajute întreaga omenire în încercarea ce o voi face. 

Dar, oare voi mai exista dacă schimb istoria? Mă voi mai naşte? 

Şi mă voi mai putea întoarce în timp ca să schimb viitorul? 



SFÂRŞIT 



